
আমার দেশের পাখি 


সুন্দরবন। কটকা নদীর মোহনার ওপরে চক্কর দিচ্ছে এক জোড়া সাদাবুক 
সাগর ঈগল । দুটি বনমোরগ আর সাতটি বন মুরণি চরছে কেওড়াবনের 
ভেতরে । সঙ্গে ওদের এক ডজন তুলতুলে ছানা। ওদের আশপাশ থেকেই 
উড়ন্ত পোকা-মাকড় ধরে খাচ্ছে একটি দুধসাদা দুধরাজ পাখি । গরানের 
ডালে বসে ডাকছে একটি ভীমরাজ পাখি । দুলে দুলে উড়ে কটকা নদী পাড়ি 
দিচ্ছে একটি কেশরাজ পাখি । একজোড়া কালো মাথা মাছরাঙ্গা বসে আছে 
- নদীর পাড়ের একটা নিচু গাছে। কটকা সী-বীচে আছড়ে পড়ছে ঢেউ । দুষ্টি 
গাঙচিল হোভারিং করছে ওখানে । 

কটকা নদীতে এখন পূর্ণ ভাটা । জেগে গেছে নদীর পাড়ের চর। ওই 
চরের কিনারা জুড়ে সারি সারি কেওড়া গাছ। একটা কেওড়া গাছের মাথায় 
বসে আছে ১৭টি শামুকভাঙা পাখি। তার এ পাশে নদীর চর ধরে হেঁটে 
চলেছে ৩টি মদনটাক পাখি । আশেপাশে ছড়িয়ে-ছিটিয়ে চরছে গোটা কয়েক 
ছোট গুলিন্দা পাখি। একটু দূরে-_খালের মুখের কেয়া-ঝোপের পাশে বসে 
পালক প্রসাধন করছে ৩টি সুন্দরী হাস (মাক্কৃড ফিন ফুট) পাখি । বহুদূরে 
জ্ঙগলের মাথার ওপরে ঘ্বুরপাক খাচ্ছে এককঝাঁক আলতাপরী পাখি। 

গারোপাহাড়। একটি পাহাড়ের পাদদেশে বিশ্রাম নিচ্ছে একদল 
বুনোহাতি। ওদের চারপাশে ঘুরছে একটি গো-বক। একটি হাতির পিঠের 
ওপরে ঘুরে পোকা খুঁজছে ৪টি ভাত শালিক। ৭টি শঙ্খ শালিক খাবার 
খুঁজছে পাহাড়ের মাথার বিশীল একটা গাছের ডাল-পালায়। ওপাশের 
পাহাড়ের মাথা থেকে ভেসে আসছে ময়না পাখির বুক হিম করা শিস। 
হাতিগুলোর একটু ওপাশে, মাটিতে ঘুরে বেড়াচ্ছে মোট ৭টি মোহনচুড়া 
পাখি ৷ ওর ভেতরে €টি-ই বাচ্চা। উডভতে শিখেছে কেবল। গারো পাহাড়ের 
ভেতর দিয়ে একেবেঁকে বয়ে যাওয়া টলটলে জলের পাহাড়ি নদী সোমেশ্বরীর 
বুকে ভাসছে ৩টি বালিহাস। সোমেশ্বরী পাড়ি দিয়ে ভারতের মেঘালয় 
রাজ্যের দিকে উড়ে চলেছে একঝাক বড় সাদা বক। 

এই যে দু'টি জায়গার কথা বললাম আমি, বললাম কিছু পাখির * 
কথা-আরো অনেক পাখি আছে--ওই দু'টি এলাকায় । উত্তরে গারো পাহাড়, 
দক্ষিণে সুন্দরবন, এটুকুর ভেতরেই তো আমার দেশ--সোনার বাংলাদেশ। 
এটুকুর ভেতরেই আছে কত বন-বনানী, নদী-খাল, হাওর-বিল আর 
জলাভূমি । আছে নানান রকম পাখি। আমার দেশটা যেমন গানের দেশ, 


৬৬ বাংলাদেশের পাখি 


তেমনি ফুল-পাখি-প্রজাপতিরও দেশ। আমার এই দেশটা যেমন সুন্দর 
তেমনি সুন্দর আমার দেশের পাখিগুলোও। প্রায় সাতশ' রকম পাখি আছে 
আমার দেশে । তার ভেতর প্রায় অর্ধেক পাখি আমার দেশে আসে বছরের 
বিশেষ বিশেষ সময়ে । আবার চলে যায়। ওরা তাই আমার দেশের স্থায়ী 


পাখি নয়। আমার দেশের স্থায়ী পাখিদের শহর-নগর-বন্দরসহ প্রায় সব 
জায়গাতেই দেখা যায়। 

গারো পাহাড় ছাড়াও আমার দেশে আছে পাহাঁড়িবন শালবন ও টিলাময় 
বন। পার্বত্য চট্টগ্রামের দুর্গম পাহাড়ি বনে ঘুরলে, সিলেটের টিলাময় বনে 
ঘুরলে এমন কিছু পাখি দেখা যাবে যা সুন্দরবন তো বটেই, দেশের অন্য 
কোথাও নেই। যেমন, ধনেশ পাখি। আবার সুন্দরবনের সুন্দরী হাসকে 
পার্বত্য বনে পাওয়া যাবে না। কিন্ত বনমোরগ আর ভীমরাজ পাখি সুন্দরবনে 
যেমন আছে, তেমনি আছে সিলেট-চট্টগ্রামে 

আমার দেশটা তো পাখিরই দেশ। কত সুন্দর সুন্দর নামের পাখি যে 
লেজনাচুনে, কমলাবউ, হলদে বউ, সহেলি, মুনিয়া, খন্জন, দোয়েল, শ্যামা, 
নীলপরি, হালতি, বড় হালতি, পাপিয়া, ডুবুরি, রঙিলা বক, মথুরা, হস্রিটিসহ 
আরো কত নাম! বিদঘুটে নামের পাখিও আছে আমার দেশে। যেমন, 
কসাই, হাড়িচাচা, গোবরে শালিক, জলডাকাত ইত্যাদি। 

আমার দেশের গানের পাখিরা কী সুন্দর গান গায়! কী চমৎকার শিস 
যে বাজায়! এ দলের কয়েকটি পাখি হচ্ছে_আমার দেশের জাতীয় পাখি 
দোয়েল, শ্যামা, ফটিকজল, ভ্যাদাটুনি বা বাংলাদেশের নাইটিঙ্গেল, ভরত, 

ময়না ও মৌটুসি। পাশাপাশি হাটিচাচার কণ্ঠ কর্কশ। ভুতুমের ডাক যেন 
চারপাশে ভয় ছড়ায় । আবার চেঁচামেচিতে ওস্তাদ পাখিও আছে আমার 
দেশে । যেমন নীলকণ্ঠ ও হত্টিটি। 

কিছু পাখি আছে যারা রাতের বেলায় চরে । এরা হচ্ছে নিশাচর পাখি। 
এ দলে পড়ে ভূতুম পেঁচার দল, নিশিবক ও দিনেকানা। ভূতুম পেঁচারা 
ফসলের ক্ষেতের ইদুর খেয়ে বড় উপকার করে। শুধু পেঁচারাই নয়, সব 
পাখিই কোনো না কোনোভাবে মানুষ তথা অন্যান্য প্রাণীর উপকার 
করে- প্রাকৃতিক ভারসাম্য রক্ষায় রাখে অপরিসীম ভূমিকা। 

আমার দেশের সবচেয়ে ছোট পাখি হচ্ছে ফুলঝুরি। টিকে থাকা 
সবচেয়ে বড় পাখি হচ্ছে মদনটাক। ওজনের দিক দিয়ে শকুনই চ্যাম্পিয়ন। 
মদনটাক আর শকুন কমে গেছে । তবে, ঢাকার আকাশেও মাঝে-মধ্যে শকুন 
দেখা যায়-সুন্দরবনে গেলে মদনটাক দেখা যেতে পারে। পাখি দেখার, 
পাখির বাসা খোঁজার বা পাখির ডিম-বাচ্চা দেখার নেশা যাদের আছে, আছে 
পাখির গান বা ডাক শোনার নেশা, তারা অভিজ্ঞদের সঙ্গে বিশেষ বিশেষ 
খতুতে আমার দেশের গ্রামীণ বন, সুন্দরবন, গারোপাহাড় এলাকা, সিলেটের 
টিলাময় বন ও বান্দরবান-খাগড়াছড়ি-রাঙ্গামাটির পাহাড়ি বনসহ বিল-ঝিল, 
হাওর-বাওড়ে যেতে পারে। ঢাকা শহরে যারা থাকে, তারা রাজধানীবাসী 
পাখিদের দেখে সাধ মেটাতে পারে । মানুষের মতো বহু রকম পাখি রাজধানী 
ঢাকার স্থায়ী বাসিন্দা । 

একটি পাখিকে দেখার মধ্যে যে আনন্দ আছে, তার চেয়ে বেশি আনন্দ 
ও উত্তেজনা আছে একটি পাখির মৌলিক আচার-আচরণগুলো দেখার মধ্যে । 
একটি পাখি কী পদ্ধতিতে বাসা বীধার জায়গা নির্বাচন করছে, কী কৌশলে 
নির্মাণ করছে বাসা, ডিম দিচ্ছে কণ্টা_সে ডিম ফুটছে কতদিনে-_কতদিন 
পরে বাচ্চারা উড়তে শিখছে, এ সব যদি স্বচক্ষে দেখা যায়, হিসাব-নিকাশ 
রাখা যায়, তাহলে একটা আবিষ্কারের আনন্দ অনুভব করা যায়। এই ঢাকা 
শহরে থেকেও দু'পীচটি পাখি সম্পর্কে তথ্য সংগ্রহ করা কঠিন কোনো কাজ 
নয়। দরকার শুধু কিছুটা সময় আর অসীম ধৈর্য 

আমার দেশটা পাখির দেশ। সাজগোজ করে পাখি দেখতে না বেরুলেও 
১০-২০ রকমের পাখি এমনিতেই নজরে পড়ে । এ রকম দেশে জন্মগ্রহণ 
করায় গর্বিত আমি । আমি 'পাখির গানে ঘুম ভাঙ্গানো সকাল চাই, পাখির 
ডানার সুর্য ডোবা সন্ধ্যা চাই'। 

আমাদের পোষা পাখি 


শীতের বিকেল বেলা। ছোট ফুলবাগানের ফুলগাছগুলোতে জল দিচ্ছে নিপু। 
এমন সময় কাছের লিচু গাছটার মাথায় ঝড় উঠল যেন। তাকিয়েই চমকে 
গেল ও। বিশাল একটি পাখি লিচুর সরু ডালে দু'পায়ের ভর রাখতে চেষ্টা 
করছে, পারছে না। বিশাল দুটি ডানা মেলে ধরে ঝাঁপটাচ্ছে প্রবল। কী বড় 
ওর ঠোট! ডান ডানাটার গোড়া ওর ভেসে যাচ্ছে রক্তে। 

কিছুটা ঘাবড়ে গিয়ে নিপু টেচাতে শুরু করল। ছুটে এলেন ওর বাবা- 
মা। পাখিটিকে দেখে বাবা হেসে বললেন যে, এটার নাম হচ্ছে শামুকভাঙ্গা 
পাখি। কোনো শিকারি একে গুলি করেছে, আহত হয়েও এতদূর উড়ে এসে দম 
ফেল করে পড়েছে ওই লিচু গাছের মাথায়। ভালোই হল। মাংস খাওয়া যাবে। 

বাশের লগি দিয়ে পাখিটিকে পেড়ে ফেলা হল নিচে। নিপুর বাবা 
কৌশলে ওর দু'ডানা ধরলেন। ডানার ঝাঁপটায় পাখির রক্ত ছিটকে এসে 
লাগল তার জামা-কাপড়ে । পাখিটি তার লম্বা ঠোট দিয়ে ঠোক্কর মারতে 
চাইছে, পারছে না। নিপুর বাবা খুব খুশি। বললেন, এই পাখির ঝাঁক তো 
প্রায়ই আমাদের বাড়ির ওপর দিয়ে উড়ে যায় সুন্দরবনের দিকে । ওদিক 
থেকেও আসে । ওরা নামে গিয়ে বিল কোদালিয়ায়। 

রক্তাক্ত পাখিটিকে যখন বাড়ির উঠানে আনা হল, নিপুর মনটা তখন 
কেঁদে উঠল। মুক্তি পাবার জন্য পাখিটি ছটফট করছে। ভয়ে ওর চোখ দুটি 
গেছে ঘোলা হয়ে। নিপু তখন বলেই ফেলল তার মনের কথা । পাখিটিকে 
পুষবে সে। ভালোবাসবে । খাওয়া চলবে না ওকে । রাজি হলেন ওর বাবা- 
মা। নিপুর একটি খাঁচাবন্দি পোষা টিয়া আছে। নিপুকে দেখলেই “নিপু-নিপু* 
বলে ডাক ছাড়ে। বুলি ফুটেছে ওর মুখে । ঘরের বারান্দার চালায় ঝুলানো 
থাকে খাচাটি। 

নিপুর বয়স ১০ বছর। বাবা-মা'র খুবই আদরের । শামুকভাঙ্গা। 
পাখিটিকে তাই পোষার সিদ্ধান্ত নিলেন তারা । ডেকে আনলেন পাড়ার এক 
ডাক্তারকে! তিনি ক্ষতস্থানে কী সব পাউডার লাগিয়ে দিলেন। ভালো করে 
পরীক্ষা করে দেখলেন ক্ষতস্থানে কার্তুজের ছররা বিধে আছে কিনা । নেই। 
পুকুর থেকে ছোট-বড় শামুক, মাছ ও ঝিনুক তোলা হল। একটি গামলার 
জলে রাখা হল মাছগুলোকে। শামুক-ঝিনুকগুলোকে রাখা হল মাটির 
মেঝেতে । একগাদা কুটো এনে এক কোনায় পাখিটির জন্য বাসা মতো করে 
দেয়া হল। কিন্তু পাখিটি ওদিকে তাকাল না পর্যন্ত, চারপাশে হেঁটে হেঁটে 
পালাবার চেষ্টা করতে লাগল, ঝাপটাতে লাগল ডানা । 


বাংলাদেশের পাখি + ৯ 


পরদিন সকালে চুপি চুপি নিপু উকি দিল ঘরে । দেখে, পাখিটি গামলার 
জল থেকে মাছ খাচ্ছে। তারপর সে একটি মাঝারি শামুক তুলে নিয়ে এল 
ঠোটের মাঝ বরাবর, দু'ঠোটের ফীাকের ওই জায়গাটা বেশ একটু 
-ফীকামতন। ওখানেই শামুকটা ধরে চাপ দিতেই কটাস শব্দে ভেঙ্গে গেল 
শামুকের শক্ত খোলা । খোলা ফেলে পাখিটি শামুকের মাংস খেতে লাগল । 
তখন খুশিতে নিপু যেই না ঘরে ঢুকল, অমনি ডানা ঝাপটে সরে গেল 
পাখিটি । একটু সরে এসে নিপু দীড়িয়ে রইল- দেখবে সে পাখিটির খাওয়া। 
কিন্তু পাখিটি টানটান গলায় তাকিয়েই রইল, খাবার খাচ্ছে না। ঘর থেকে 
বেরিয়ে এল নিপু। টুপি চুপি বেড়ার ফাক দিয়ে তাকাতেই দেখে, খাচ্ছে 
পাখিটি ৷ সে বুঝল, মানুষের সামনে ও খেতে ভয় পায়। 

বিশ দিনের ভেতর পাখিটি পোষা হয়ে গেল । ওই বদ্ধ ঘরের জীবনে সে 
অভ্যস্ত হয়ে গেল। নিপুর সামনেও খাবার খায়। ভয়ও পায় না তেমন। রাতে 
নিশ্চিন্তে ঘুমায় কুটোর বাসায়। বিকেলের দিকে ওর পায়ে দড়ি বেঁধে নিপু 
ওকে হাঁটাতে নিয়ে আসে ফুলবাগানের সামনে । পাখিটি হাটে । লাফ দেয়। 
পাখা মেলে উড়ালও দিতে চায় মাঝে-মধ্যে । আকাশ পথে কোনো পাখি 
উড়ে গেলে ঘাড় কাত করে ও তাকিয়ে থাকে টানটান গলায়। ও এখন 
পুরোপুরি সুস্থ। 

সেদিন বিকেলেও নিপু পাখিটিকে হাঁটাচ্ছিল খোলা মাঠটাতে। দূর 
থেকে ধীর লয়ে উড়ে আসছে বিশাল একবীক শামুকভাঙ্গা। এ ক'দিনে 
বাবার কাছে সে শামুকভাঙ্গা সম্পকে অনেক তথ্য জেনেছে। বার কয়েক 
উড়েও যেতে দেখেছে ঝাক। এই ঝাঁকটি দেখে তার মনে হল, বন্দি 
পাখিটিকে ছেড়ে দিলে কেমন হয়। পাখিটির পায়ের রশি খুলে দিল সে। 
পরম সোহাগে পাখিটিকে ধরল বুকের কাছে। উড়ন্ত ঝাকটি কাছাকাছি 
আসতেই শুন্যে ছুঁড়ে দিল সে হাতের পাখিটিকে। সঙ্গে সঙ্গে দু'বার ডাক 
ছেড়ে নিপুকে বোধহয় ধন্যবাদ জানাল পাখিটি । তারপর বিশাল দু'ডানার 
বাতাসে নিপুর চুলগুলোকে এলোমেলো করে দিয়ে উড়ে গেল 
পাখিটি-মিশল গিয়ে উড়ন্ত পাখির ঝাঁকে । চলল সুন্দরবনের দিকে । নিপুর 
মন ভরে গেল অনাবিল শান্তিতে । চোখ উঠল ভিজে । একটি পাখিকে মুক্তি 
দেবার মধ্যে এতটা আনন্দ! এত শান্তি! সঙ্গে সঙ্গে সে সিদ্ধান্ত নিল, ছেড়ে 
দেবে পোষা টিয়াটিকেও। চলে এল সে বাড়ির উঠানে । ছেলের কথা শুনে 
বাবা.হেসে বললেন, শামুকভাঙ্গাটা প্রকৃতিতে টিকে থাকার মতো সব ট্রেনিংই 
পেয়েছিল । চিনেছিল শক্র-মিত্র। ও টিকে থাকবে । খাবার খেতে পারবে । 
কিন্তু এই টিয়াটাকে আবেগের বশে ছেড়ে দিলে টিয়াটিকে হত্যা করার মতো 

শিশুরা পাখি পুষতে ভালোবাসে আবার কিছুদিন পর ওদের আকাশে মুক্ত করে 
দিয়ে বা জঙ্গলে ছেড়ে দিয়ে আনন্দ পায় (হালতি ছানা, সাতশৈয়া, ২০০৭)। এর 
ইংরেজি নাম 179021/, মাপ ২০ সেন্টিমিটার 


বাংলাদেশের পাখি * ১১ 


কাজই করা হবে। ওকে আনা হয়েছিল বাচ্চা অবস্থায় । বুনো জীবনের 
কোনো ট্রেনিংই ও পায় নি। চেনে না খাবার, জানে না শক্র-মিত্র কারা। 
প্রকৃতিতে টিকে থাকার সব রকম যোগ্যতাই ও হারিয়েছে । ওকে ছেড়ে 
দিলেও ফিরে আসতে চাইবে ওর অভ্যস্ত জীবনে । যদি চলেও যায়, বাচতে 
পারবে না ও। 

নিপু বুঝল বিষয়টি। টিয়াটিকে ছাড়ল না। তবে, মনে মনে প্রতিজ্ঞা 
করল, বাকি জীবনে সে আর কোনোদিন কোনো পাখি পুষবে না। পাখির 
ঠিকানা হচ্ছে মুক্ত আকাশ। তাকে বন্দি করে রাখা বা বুনো জীবনের স্বাদ 
থেকে বঞ্চিত করা অন্যায়। পাখির ডানার স্বাধীনতাকে কোনো মানুষেরই 
হরণ করা উচিত নয়। 

উপরে উল্লিখিত দু'টি পাখিই কিন্তু ছিল পোষা । ওরা পোষ মেনেছিল। 
কিন্তু এই পোষ মানারও রকমফের আছে। কী রকম? এ প্রশ্নের উত্তর দেবার 
আগে জেনে নেয়া যাক পোষা পাখি কাকে বলে? 

আমার মতে পোষা পাখি হচ্ছে সেই সব পাখি, যেসব বুনো পাখিকে 
ধরে খাচায় বন্দি করে রাখলেও সুস্থ থাকে, সজীব থাকে, নিয়মিত খাবার 
খায় ও উপযুক্ত পরিবেশ পেলে ডাকাডাকি করে বা গান গায় এবং উপকরণ 
ও জায়গা থাকলে বাসা বাধে ও ডিম পেড়ে সেই ডিম তা দিয়ে বাচ্চা 
ফোটায়, সেই বাচ্চাদের খাওয়ায় ও আদর করে, সেই সব পাখিই হচ্ছে 
পোষা পাখি । খাচা ছোট হতে পারে, মাঝারি হতে পারে আবার অনেক বড়ও 
হতে পারে। বিশাল জায়গা জুড়ে উচু উচু গাছগুলোকে ভেতরে রেখেও 
চমৎকার বেষ্টনী করা যায়, ওর ভেতরে পাখিরা বলতে গেলে বুনোপাখির 
মতোই স্বাধীন থাকে । চিড়িয়াখানাতেই সাধারণত এই ব্যবস্থা করা হয়। 
বাড়ির ছাদ বারান্দায় বড় জায়গা করা যায়। 

এবার দেখা যাক পোষ মানার রকমফেরটা কী রকম । 

ক) মুক্ত পোষা পাখি : যেসব পাখি পোষ মানার পরে খাঁচা থেকে ছেড়ে 
দিলেও উড়ে চলে যায় না, পোষক বা পোষকদের আশপাশেই থাকে, ডাক 
দিলে উড়ে এসে হাতে, ঘাড়ে বা মাথায় বসে, বিশ্রামের সময় হলে খাঁচায় 
ঢুকে পড়ে, তারাই হচ্ছে মুক্ত পোষা পাখি। এদেরকে ছেড়ে দিয়েও পোষা 
চলে দিব্যি। এ রকম পাখির উদাহরণ হচ্ছে-আমাদের জাতীয় পাখি 
দোয়েল (ম্যাগপাই রবিন), কমলাবউ (অরেঞ্জ হেডেড গ্রাউন্ড থরাস), 
ভীমরাজ (র্যাকেট টেইল্ড ড্রোঙ্গো), ডাহুক (হোয়াইট ব্রেস্টেড ওয়াটার 
হেন), কালিম (পোর্পল মুরহেন), কোড়া (কোরা), বুলবুল (রেড ভেন্টেড 
বুলবুল) ও ডুংকর (ইন্ডিয়ান মুরহেন)। তবে পোষক ভালো না হলেও পোষা 

খাচায় পোষা কোড়া পাখি 
পাখিটির বয়স (পোষাকালীন বয়স) একটু বেশি হলে এবং বাচ্চা অবস্থা 
থেকে পুষতে শুরু করলেই কেবল মুক্ত পোষা পাখি পাওয়া যেতে পারে। 
যুক্ত পোষা পাখি কালিম ডিম-বাচ্চাও দেয়, পোষা মুরগির মতো বাচ্চাদের 
নিয়ে চরাইও করে । কিশোরগঞ্জ ও নরসিংদী জেলার কিছু এলাকায়, শেরপুর 
জেলার একটি এলাকায় ও বাগেরহাট জেলার একটি গ্রামে আমি এ রকম 
যুক্ত পোষা কালিম ও তাদের কুশি কুশি ছানাদের দেখেছি । কিশোর বয়সে 


আমি দোয়েল, ডানুক, হালতি, বনকোয়েল, বড় হালতি, কমলাবউ ও ডুংকর 
পোষার চেষ্টা করেছিলাম । 

খ) বন্দি পোষা পাখি : যেসব পাখি খাঁচাবন্দি করা ছাড়া পোষা চলে না, 
সুযোগ পেলেই উড়ে পালিয়ে যায়, তারাই হচ্ছে বন্দি পোষা পাখি । এ দলে 
সব পোষা পাখিকেই ফেলা চলে । 

গ) খাঁচায় অভ্যস্ত পোষা পাখি : যেসব পাখি খাচার জীবনে অভ্যস্ত হয়ে 
যায়, চুপচাপ থাকে, খাচা থেকে পালাবার জন্য ছটফট করে না বা খাঁচা 
ভেঙে পালাবার কসরত করে না, তারাই হচ্ছে খাচায় অভ্যস্ত পোষা পাখি । 
এ দলে পড়ে তিলা ঘুঘু (স্পটেড ভাভ), ভাত-শালিক (কমন ময়না), সবুজ 
ঘুঘু ব্রোঞ্জ উইংড ডাভ) ও শ্যামা ইত্যাদি। 

ঘ) খাঁচায় ছটফট পাখি : যেসব পাখি দিনের অধিকাংশ সময়ে খাচা 
থেকে মুক্তি পাবার জন্য ছটফট করে ফীক-ফৌকর খৌজে ও ঠোট-পা 
চালিয়ে খাচা ভেঙে পালানোর কসরত করে, তারাই পড়ে এই দলে । খাচায় 
অভ্যস্ত পোষা পাখিদের মনোভাব যেমন--'খাঁচায় খুব সুখেই আছি, 

বড় হালতি (51,-168264 ০০০) পাখিকে পরীক্ষা করা হচ্ছে সোতশৈয়া, ২০০৫) 


নিরাপদে আছি, খাঁচায় ছটফট পাখিদের স্বভাব ঠিক এর উল্টো। হাবভাবে 
ওরা সব সময় প্রকাশ করে যে, “থাচার ভেতরে বড্ড যন্ত্রণায় আছি। মুক্তি 
পেতে চাই ।' এ দলে আছে টিয়া (আলোক্সজান্্িন প্যারাকিট), লালবুক টিয়া 
(রেড বেস্টেড প্যারাকিট), কষ্ঠি টিয়া (রোজ রিংগড প্যারাকিট), লটকন 
(লেরি কিট), ময়না হিল ময়না), সিপাহি বুলবুল (রেড হুইসকার্ড বুলবুল) ও 
অন্যান্য। টিয়ারা তো সুযোগ পেলেই খাচার শিক কেটে পালায় । আবার, 
যুক্ত পোষা টিয়াও আমি ঢাকার রূপগঞ্জে দেখেছি। তবে এটা ব্যতিক্রম । 
এবার দেখা যাক বাংলাদেশের মানুষ কী কারণে পাখি পোষে। 

খ) শুধুমাত্র শখের জন্য : বাংলাদেশের অনেক মানুষই পাখি পোষে 
শখের বশে । দেখতে ভালো, মনকাড়া ডাক ছাড়ে বা গান গায়, অথবা নানান 
রকম সুন্দর সুন্দর কসরত দেখায় খাচার মধ্যে, এ কারণেই পাখি পোষে। 
এসব পোষকের প্রধান বিবেচ্য পাখির সৌন্দর্য । খাচায় বন্দি ঘুঘু গলা ফুলিয়ে 
ডাকছে, আয়নায় নিজেকে দেখে প্রতিপক্ষ ভেবে আক্রমণ করতে চাইছে, 
এমন দৃশ্য দেখতে ভালোই লাগে । পোষা পুরুষ কোড়াও আয়নায় নিজেকে 
দেখে প্রতিপক্ষ ভাবে, আক্রমণ করতে চায় প্রবল বিক্রমে । শৌখিন 
পোষকেরা সাধারণত পোষে-_ময়না, ভাত শালিক, ঝুঁটি শালিক, দু'তিন 
প্রজাতির মুনিয়া, টিয়া, ছিট ঘৃঘু, লাল ঘুঘু রেড টার্টল ডাভ), সবুজ ঘুঘু, 
শ্যামা ইত্যাদি । বেশ ক'বছর যাবৎ ঢাকাসহ দেশের অনেক ছোট-বড় শহরে 
বিদেশি পাখি পোষার প্রবণতা লক্ষ করা যাচ্ছে। বিদেশি পাখি কেনার 
দোকানও রয়েছে। শৌখিন পোষকেরা সৌন্দর্ষের কারণেই বিদেশি পাখি 
পোষে ৷ এ দলে পড়ে লাভ বার্ড, জাভা স্প্যারো, বদরী, রোজেলা, ককাটেল, 

জেবা ফ্রিঞ্জ ইত্যাদি। এই সব বিদেশি পাখি বহু বছর যাবৎ খাঁচায় থাকতে 
থাকতে, বংশ বৃদ্ধি করতে করতে এখন খাঁচায় একেবারেই অভ্যস্ত হয়ে 
গেছে। খাচার পাখি নামেই এরা খ্যাত। এক জার্মান দম্পতিকে আমি পাখির 
দোকান থেকে একজোড়া লাভ বার্ড ও একজোড়া জাভা স্প্যারো কিনে 
ঢাকার আকাশে উড়িয়ে দিতে দেখেছিলাম। ওই দম্পতি আত্মতৃপ্তি 
পেয়েছিলেন নিঃসন্দেহে, কিন্তু চারটি পাখিকে মৃত্যুর দরজায়ও ঠেলে 
দিয়েছিলেন খাঁচায় জন্গ্রহণ করা পাখি-যে কিনা খাচার ভেতরেই বড় 
হয়েছে, তার পক্ষে বাংলাদেশ নামক এই বিদেশের প্রকৃতিতে কোনোভাবেই 
বেঁচে থাকা সপ্তব নয়। কাক-চিলে যদি নাও ধরে তবুও মরবে ওরা অনাহারে। 
এ ধরনের বন্দি পাখিকে মুক্ত করে দেয়ার বিপদও কম নয়। 

খ) সুখ ও জীবিকার জন্য : এককালে গ্রাম-বাংলার অনেক মানুষ ক্ষেত- 
করত। এটা ছিল শখের পাশাপাশি টাকা রোজগারের একটা উপায় । তখন 
পাখিও প্রচুর ছিল, শিকারও মিলত দেদার। তারা সাধারণত পুষত দু'তিন 
প্রজাতির ঘুঘু, ডাহুক, কালিম, কোড়া, বুলবুল ইত্যাদি। উল্লিখিত পাখিদের 
পুরুষগুলোই পোষা হত। ওদের পুরুষগুলো তার রাজত্বে অন্য কোনো 
অচেনা পুরুষ দেখলেই আক্রমণ করতে আসে। এসেই পড়ে যায় ফাদে। 
সরু সরু বাঁশের লগি-একটার পেছনে আরেকটি লাগিয়ে পোষা ঘুঘুকে 
খাচা সমেত দুলে দেয়া হয় কোনো গাছে। পোষকের শিস শুনে বা 
এমনিতেই ঘুঘুটি ডাকতে শুরু করে। বুনো ঘুঘু এসে খাচার সামনে যেই 
বসতে যায়, অমনি সে পাতা জালের ফাদে বন্দি হয়ে যায়। আর ঘুঘুর ফাদ 
যে কী জিনিস! “ঘুঘু দেখেছ, ঘুঘুর ফাদ দেখো নি' কথাটির উত্তুব কী এমনি 
এমনি হয়েছে। ডাহুক, কোড়া, কালিমের ক্ষেত্রেও এ রকমটি ঘটে। তবে 
খাচা ছাড়াও ডাহুক, কোড়া ও কালিম পাখি শিকার করতে দেখেছি আমি । 
ডাক শুরু করতেই বা পোষা পাখিকে দেখার সঙ্গে সঙ্গে তেড়ে আসে 
বুনোপাখি, লেগে যায় মারামারি । পায়ে পায়ে আঁকড়ে ধরে পরস্পরকে । 
তখন পোষক দৌড়ে গিয়ে ধরে ফেলে বুনো পাখিটিকে। ডাহুক, কোড়া ও 
কালিম আজো পোষা হয় গ্রাম-বাংলায়, তবে শিকার মেলে খুব কম। ঘুঘু 
বিশেষ করে তিলাঘুঘু পোষার প্রচলন আজো যথেষ্ট আছে, শিকারও বেশ 
মেলে। শহর বন্দরে একটু বেশি দামে বিক্রি হলেও গ্রামগঞ্জে এ রকম 
একজোড়া ঘুঘু ৬০-৮০ টাকায় বিক্রি হয়। - 

পাখি পৌঁষার প্রবণতা কাদের বেশি : শিশু-কিশোরদের ভেতরই পাখি 
পোবার প্রবণতা বেশি দেখা যায়। গ্রাম-বাংলার শিশু-কিশোরেরা আজো 

খাচা বন্দি করে ফেলে । বড়দের ভেতর যেমন মহিলাদের পাখি পোষার শখ 
বেশি, তেমনি শিশু-কিশোর বয়সীদের ভেতর মেয়েদের পাখি পোষার শখ 
একেবারেই কম লক্ষ করা যায়। 

কীভাবে পোষার জন্য পাখি সংগ্রহ করা হয় : গ্রাম-বাংলায় পাখি সং্হ 
করা হয় পাখির বাসা থেকে । পোষা পাখি বড় হলে কেনাবেচার রেওয়াজও 
আছে। পোষকের শিস শুনে ডাকতে শুরু করে যে ঘুঘু, ডাহুক, কালিম ও 
কোড়া, তাদেরকে বলা হয় “শিকারি” শিকারি ঘুঘু, ডাহুক, কোড়া চড়া দামে 
বিক্রি হয়। পোষার জন্য পাখি বা পাখির বাচ্চা কেনার জন্য (বাং র 
পাখি) ১৫ দিনব্যাপী একটা বাজার বসে কিশোরগঞ্জ জেলার কটিয়াদী 
থানায় । সবাই বলে “পাখির মেলা", হিন্দু সম্প্রদায়ের রথের মেলার শুরুতেই 
শুরু হয় ওই পাখির মেলা, জমজমাট হয় উল্টোরথের দিনে । ২০০০ সালে 
ওই পাখির মেলায় গিয়েছিলাম আমি । শুধু পাখি নয়, পোষা পাখির জন্য 
খাচার মেলাও বসে আলাদাভাবে । বাহারি সব খাঁচা । দামও ২০ টাকা থেকে 
শুরু করে ১০০০ টাকা পর্যন্ত। ভোগবেতাল গ্রামের ওই রথের মেলায় 
দেখেছিলাম ময়না, গো-শালিকের বাচ্চা, কোড়ার বাচ্চা, বকের বাচ্চা ও 
হলদে বউয়ের বাচ্চাসহ আরো অনেক পাখি। কেনাবেচা হচ্ছিল ভালোই। 
ওই পাখির মেলা ঘিরে ওই এলাকার শিশু-কিশোরেরা বেশ আগে থেকেই 
নানান রকম পাখির বাসার খোঁজ-খবর রাখতে শুরু করে, পা্গধর ছানা নিয়ে 
মেলায় যায় বেচতে । অনেক মানুষ পোষার জন্য ওই মেলায় পাখি কিনতে 
যায়। এখানে শখ ও জীবিকার আশ্চর্য সমাহার দেখা যায়। ২০০৮ সালের 
মেলায়ও গিয়েছিলাম । 

বাংলাদেশে কী কী পাখি পোষা হয় : বাংলাদেশে বিদেশি বাদ দিলে 
সাধারণত পোষা হয় ময়না, শালিক, ঘুঘু, টিয়া, ডাহুক, কালিম, কোড়া, 
ডুংকর, বুলবুল, মুনিরা, হলদে বউ, শ্যামা ইত্যাদি । হাস-মুরগি-তিতির 
(আফ্রিকান গিনি ফাউল) কবুতরও কিন্তু পাখি । যেসব রাজহাস বা অন্য হাস 
ও কবুতর পোষা হয়, ওদের আদি পিতা-মাতারা কিন্ত আজো বুনো রয়ে 
গেছে। যেমন, দুনিয়ার সব পোষা মোরগ-মুরগির আদি পিতা-মাতা হচ্ছে 
লাল বনমোরগ ও মুরগি (রেড জঙ্গল ফাউল) যেটা আজো বাং র 
সুন্দরবনে, সিলেট, চট্টগ্রামের পাহাড় টিলাময় জঙ্গলে যথেষ্ট আছে। 
আসে । আর দুনিয়ার সব পোষা কবুতরের আদি যে পিতা-মাতা, সেই বুনো 
কবুতর বা জালালী কবৃতর (ব্লু রক পিজিয়ন) বাংলাদেশে তো বটেই, ঢাকা 


১৬ +* বাংলাদেশের পাখি 

খাচায় পোষা হচ্ছে জংলী কোড়া 


শহরেও প্রচুর আছে। সুন্দরবনের বন মুরগির ডিম পোষা মুরগির তায়ে 
বসিয়ে বাচ্চা ফুটিয়ে পোষার চেষ্টা আমি কিশোর বয়সে বেশ ক'বার 
করেছিলাম। সুন্দরবন থেকে ধরে আনা ছানাও পোষার চেষ্টা করেছিলাম, 
সফল হই নি। বুনো কবুতরকেও পোষ মানানো অত্যন্ত কঠিন কাজ । তবে 
বাংলাদেশে সবচেয়ে জনপ্রিয় পোষা পাখি হচ্ছে করুতর। কবুতর শান্তির 
প্রতীক। বাংলাদেশে যত কবুতর পোষা হয়, সে তুলনায় অন্য পাখি 
একেবারেই নগণ্য । 


বাংলাদেশের পাখি * ১৭ 


মানুষ কেন পাখি পোষে : পাখি পোষা মানুষের আদিম প্রবৃত্তি । বলা যায় 
জন্মগত প্রবৃত্তি প্রাচীনকাল থেকেই মানুষ পাখি পুষে আসছে। একদিন যা 
ছিল নেশা, ক্রমে ক্রমে তা পেশায় পরিণত হয়। পাখির সৌন্দর্যে মুগ্ধ হয়েই 
মানুষ পাখি পুষতে শুরু করেছিল। মোগল সম্রাট জাহাঙ্গীরের ছিল একটি 
পক্ষীশালা। সেখানে ছিল বহু দেশি-বিদেশি পাখি। তিনি নিয়মিত ওইসব 
পাখির আচার-আচরণ পর্যবেক্ষণ করতেন। 

বর্তমান যুগে পাখি বিজ্ঞানীরাও কিছু কিছু পাখি পোষেন গবেষণার 
জন্য । শৌর্ষ-বীর্ষের প্রতীক হিসেবে শিকারি পাখিদের পোষা শুরু হয়েছিল। 
ঈগল-বাজরা মুক্ত অবস্থায় খরগোশ, অন্যান্য পাখি ও ছোট ছোট প্রাণী 
শিকার করত, আজো তা করে। বাংলাদেশের দু'তরুণের কথা আমি জানি, 
যাদের একজন একটি বাজ পুষেছিল, পরে ছেড়েও দিয়েছিল। অন্যজন 
এখনো পুষছে একটি ঈগল । অভিজাত শ্রেণীর লোকজন এক সময় বুলবুল 
পুষত। মোরগ লাড়ইয়ের মতো বুলবুলির লড়াইও এক সময় জনপ্রিয় খেলা 
ছিল এই বাংলায়। 

পাখি পোষা কি উচিত : এই বিষয়টি নিয়ে তর্ক-বিতর্কে গেলে কোনো 
পক্ষই জিততে পারবে না সহজে । মানুষ পাখি পোষে নানা আকর্ষণে । কিছু 
পাখি মানুষের কিছু কথা নকল করতে পারে, যাদেরকে বলা হয়, কথা বলা 
পাখি । এ দলের পাখিদের মধ্যে ময়না ও টিয়াই পড়ে প্রথমে এবং এই দুটি 
পাখিরই ছানা সংগ্রহ করা হয় নির্মমভাবে মা-বাবার কোল খালি করে ছিনিয়ে 
আনা হয় ওদের। ছানাদের শোকে কিন্ত্ব মা-বাবারা কীদে, ছানারাও কীদে 
মা-বাবার শোকে । তিলা ঘুঘু বাচ্চার শোকে দু'তিন দিন পর্যন্ত করুণ স্বরে 
কীদে, খাচাবন্দি বাচ্চাদের আশপাশে অস্থির ওড়াউড়ি করেও কীদে । অনেক 
শিশু-কিশোর বাজঈগল পোষে শখের বশে। কিন্তু এটাতো উচিত কাজ নয়। 
বরং শিশু-কিশোরেরা স্কুলভিত্তিক, পাড়া ভিত্তিক বা এলাকা ভিত্তিক 
“ভালোবাসি পাখি" (লোভ বার্ড) ক্লাব “ভালোবাসি বন্যপ্রাণী” (লাভ ওয়াইন্ড 
লাইফ) ক্লাব বা.বন্যপ্রাণী রক্ষা ক্লাব (ওয়াইন্ড লাইফ ক্লাব) গঠন করে পাখি 
পর্যবেক্ষণ করতে পারে। যারা পাখির বাসা নষ্ট করে, পাখির ছানা সং 
করে নিজে পোষার জন্য বা বিক্রির জন্য, তাদের বুঝিয়ে নিবৃত করতে 
পারে। এর মাধ্যমে শিশু-কিশোরেরা একই সঙ্গে পর্যবেক্ষণের অনাবিল 
আনন্দ যেমন লাভ করতে পারে তেমনি পারে পাখিবন্ধুদের উপকার করতে । 
পাখিরা হচ্ছে প্রকৃতির উড়ন্ত দুরন্ত সুন্দর । ওরা প্রকৃতির বন্ধু ৷ মানুষের বন্ধু 
পাখি। তাদের বন্দি করে পোষা উচিত নয়। 


১৮ * বাংলাদেশের পাখি 


সাগর ঈগল 


কটকা নদীর মোহনার ওপরে পাক খাচ্ছে এক জোড়া বুক-পেট সাদা পাখি। 
অক্টোবরের ইস্পাতনীল আকাশের পটভূমিতে ওদেরকে খুব সুন্দর লাগছে। 
উড়ছে ওরা বৃত্তাকারে, ঘুরে ঘুরে। ধীর লয়ে। কটকা সী-বীচে সাগরের 
ঢেউগুলো আছড়ে পড়ছে বারবার। এক দল হরিণ চরছে ওই সী-বীচের 
কাছাকাছি। সাগরের শব্দ, বাতাস আর সুন্দরবনের গাছপালার শব্দ ছাড়া 
অন্য কোনো শব্দ নেই আশেপাশে । 

পাখি দু'টির যেন কোনো তাড়াহুড়ো নেই--ঘুরে ঘুরে উড়ে ওরা ওপরের 
দিকে উঠে যাচ্ছে ক্রমশ। বারবার ওদের ঘাড়-মাথা ঘুরছে এদিকে- 
ওদিকে--ওরা শিকার খুঁজছে। হতে পারে সেটা সামুদ্রিক সাপ, মাছ, 
বাচ্চা, বিষধর সাপ বা হরিণ-শুয়োরের কমবয়সী ছানা। বন-মুরগির ছানা 
হলেও কথা নেই। ওরকম সুস্বাদু খাবার আর কী আছে! সুন্দরী হাসের 
ছানা'ও (499150 ঠা। 0001) কম মজাদার নয়। অতিথি পাখিরাও এসে 


বাংলাদেশের পাখি * ১৯ 


পড়েছে সুন্দরবন ও নদী-সাগরের কিনারে । ওদের ভেতর দুর্বল বা কাহিল 
কাউকে পেলেও চলবে। এসব না জুটলে খুঁজতে হবে মদনটাক পাখির 
বাসা। ওদের বাসায় এখন ছানা আছে। কৌশলে দু'একটাকে তুলে আনতে 
পারলে আজকের দিনটা চলে যাবে। কিন্তু মদনটাকের যে ঠোট! ওই ঠোঁট 
ফীক করে ওরা যখন ভয় দেখায়, ঠোটে ঠোটে টক্কর দিয়ে “ঠোট তালি? 
বাজায়, তখন ভয় পেতেই হয়। 

পাখি দু'টি উড়ছে। ঘুরছে ওদের চোখ। দৃষ্টি খুব প্রথর। কোনো 
শিকারই নজর এড়াবে না। ওরা পাখা নাড়ছে কম। মনে হচ্ছে, বাতাসে 
ডানা মেলে ভেসে ওরা সুখ পাচ্ছে খুব। বাতাস বইছে কিছুটা উত্তরে । 
বাতাসের গতিবেগ ওরা যেমন খুব ভালো বোঝে, তেমনি বাতাসকে ব্যবহার 
করে কীভাবে বেশিক্ষণ ডানা না নেড়ে ভেসে থাকা যায়, তাও জানে খুব 
ভালোভাবে । 

আজ ভোরে উঠে ওরা দু' জনে গতকালকের শুরু করা বাসাটার ভিত্তি 
করে ফেলেছে। বাসা বাধা শুরু করার আগে দু'জনে মিলে বাসা করার 
যুৎসই গাছ নির্বাচনে বেরিয়েছিল। তিনদিন ঘুরে ঘুরে কটকা নদীর পূর্ব 
পাড়ের একটা বড়সড় কেওড়াগাছ পছন্দ হয়। সঙ্গে সঙ্গে দু'জনে মিলে 
বাসার কাজ শুরু করেছিল। সুন্দরী, গেওয়া ও কেওড়া গাছসহ অন্যান্য 
গাছের সরু ডাল (শুকনো ডাল, কীচা ডাল পাতাসহ) ধারাল ঠোটে কেটে- 
টেনে ছিড়ে এনে বাসার ভিত্তিটা শুরু করেছিল গতকাল । ওইসব ডাল-পাতা 
ঠোটে-পায়ে ধরে উড়ে আসাও তো চান্ট্িখানি কথা নয়! বেকায়দা হলে 
অনেক ডাল (ঘা কষ্ট করে টেনে ভাঙা হয়েছে) ঠোট থেকে খসিয়ে দিতে হয়! 
আবারো যেতে হয় নতুন ডালের সন্ধানে। দু'জনে মিলে গতকাল ডালপাতা 
ঠিকঠাক মত্যে সেট করেছে অনেক কষ্টে। কেওড়া গাছের মগডালে 
সুন্দরভাবে সেট করতে হয়েছে ডালপালা । শক্তভাবে । না হলে তো অল্প-ঝড় 
বাতাসে বাসা খসে যাবে, পড়ে যাবে নিচে । গত বছর ওরা বাসা করেছিল 
মস্তবড় একটা সুন্দরী গাছের মাথায়। ডিম-বাচ্চা তোলার পরও বাসাটা 
ঠিকঠাক মতন ছিল। ওই বাসাটা সিডরে উড়ে না গেলে এক বছর আর এত 
কষ্ট করা লাগত না। সময়ও নষ্ট হত না। পুরনো বাসা একটু ঠিকটাক যেমন 
করে নেওয়া যায়, তেমনি নতুন কিছু ডাল-পাতা এনে আরো আরামদায়ক 
করা যায়। অবশ্য, ওই সুন্দরী গাছটাতে এবারও বাসা করা যেত--তিন দিন 
ব্যয় করে নতুন জায়গা খুঁজতে হত না হন্যে হয়ে, কিন্তু এবার ওখানে বাসা 
করেছে এক জোড়া শামুকভাঙ্গা পাখি। কী আর করা! তিন দিন খুঁজে 

পুরুষ পাখিটির মাপ ৭১ সেন্টিমিটার মেয়েটির মাপ ৭৮ সেন্টিমিটার । 


সুন্দর এই শিকারি পাখিটির নাম সাদা ঈগল বা সাগর ঈগল । ইংরেজি নাম 

তারপরেই নতুন বাসা বাধার কাজ শুরু হয়েছিল। আজ সকালে বাসার 
ভিত্তিটা দু'জনে মিলে গড়ে ফেলেছে । তারপর পেটের খিদেয় পাখা মেলেছে 
কটকা নদীর মোহনার ওপরে। উড়ছে তো উড়ছেই। শিকার পড়ছে না 
নজরে । সারা সকাল যে খাটুনি গেছে দু'জনের, তাতে পেটে কিছু না পড়লে 
তো বিকেলে আর বাসার কাজটা করাই যাবে না। 

একটি কোড়াল মাছের পিঠ ভাসল মোহনা থেকে আনুমানিক দু'শো গজ 
দূরে, বঙ্গোপসাগরের ভেতরে । দু'জনেরই নজর পড়ল। দু'জনেই পাখা 
কিছুটা মুড়ে ডাইভের ভঙ্গিতে নামতে শুরু করল। মেয়ে পাখিটি মাঝপথে 
নেমে তার গতি কমাল-_দু'জনে এক সাথে ডাইভ মারা তো চলবে না। 
পুরুষটি আনুভূমিক ২৫ ডিগ্রি আ্যাঙ্গেলে নামতে লাগল দ্রন্ত বেগে, সাগরের 
বুক থেকে আনুমানিক ২৫ গজ ওপরে এসেই সী করে একটা চন্ধর দিল, 
তারপর বোমারু বিমানের মতো চলল শিকারের দিকে । এখানে লক্ষণীয় যে, 
২৫ গজ ওপরের ওই যে চক্করটা, তা না দিলেও চলত। দিতে হল তার 
কারণ-_পাখিটি চাইছিল তার শরীরের ছায়া যেন শিকারের ওপরে না পড়ে। 
ছায়া পড়লেই শিকার টুপ করে ডুব দেবে। সূর্যের বিপরীত দিক থেকে ধেয়ে 
এসে তাই হিট করতে চায় টার্গেটে । 

জলের অল্প ওপরে এসেই পাখিটি বিমানের চাকার কায়দায় খুলে দিল 
পা ও নখর, জলের সমান্তরালে উড়ে-নখর বসাল শিকারের পিঠে । জলে 
শব্দ উঠল, মস্তবড় কোড়াল মাছটি জলে ঝাঁপটানি তুলে ডুব দিল। কিন্তু 
পাখিটি-বড়সড় সুন্দর সাদা শিকারি পাখিটি পা দু'খানা টেনে রাখল শক্ত 
করে, প্রশস্ত দু'ডানা মেলে ধরে বারবার ঝাঁপটে নিজের ও শিকারের 
ভারসাম্য রক্ষা করতে লাগল । কিন্তু মাছটি বড়, পাখিটির চেয়ে তার শক্তিও 
বেশি__পাখিটিরও সাধ্য নেই অত ওজনের মাছটিকে নিয়ে সে উড়বে, পৌছে 
যাবে উপকূলে। এ রকম বোকামি এই পাখিরা মাঝে-মধ্যেই করে 
থাকে_সাধ্যে কুলাবে না জেনেও শিকারের শরীরে নখর বসায় । এখন এটা 
যদি সাগর না হত, পাড় না থাকত অনেক দূরে, তাহলে শক্তিতে না হোক, 
কৌশলে পাখিটি শিকারকে নিয়ে তুলতে পারত পাড়ে। তারপর ঠুকরে 
মাছটিকে মেরে মাটিতে বসেই মজাছে খেতে পারত । গ্রাম এলাকার পুকুর- 
দিঘি, হাওর-বাওড় বা বিল-ঝিলে ওরা এভাবে বড় শিকার ধরে-জলের 
ওপর দিয়ে ডানা ঝাপটাতে ঝাপটাতে শিকারকে টেনে নিয়ে পাড়ে তোলে । 
নখরও বটে এদের! মোটা সুতোর (পোয়ের আঙুল) মাথায় যেন চারটে ধারাল 
মোটাসোটা বড়শি (নখর) ওতে গাঁথলে আর ছাড়া পাবার উপায় থাকে না। 

সাগর ঈগল-যার ঠোটই প্রধান হাতিয়ার 


এ রকম দৃশ্য আমি কমপক্ষে ১৭ বার দেখেছি, কমপক্ষে ৫ বার দেখছি 
পাখিটির মৃত্যু ঘটতে-_মাছ পাখিটিকে নিয়ে জলের তলায় ডুব দিয়েছে। 
খেপজাল মেরে ওই মৃত পাখি ও মাছকে পাড়ে তোলা হয়েছে। একবার 
দেখেছি (২৭ ঘণ্টা পরে) মৃত পাখি ও মাছকে একসঙ্গে মরে জলের ওপরে 
ভেসে উঠতে । এ রকম ক্ষেত্রে পাখি ও মাছের লড়াইটা হয় দেখার মতো । 
মাছ চায় ডুব দিয়ে গভীরে যেতে । পাখি চায় মাছকে টেনে উপরে রাখতে । 
দু' পাখা দিয়ে পাখি যেন সীতরায়- আসতে চায় পাড়ের দিকে। পাড়ে এসে 
সে ডানা ঝাঁপটিয়ে ওপরে ওঠে। প্রথমেই ঠুকরে নষ্ট করে দেয় মাছের চোখ । 
তারপর ঠোঁট চালায় মাছের পেটে । নখর যেখানে বসে, সেখান থেকে মাছের 
রক্ত গড়ায় কলকল বেগে-ঠোঁট যেখানে চালায়, রক্ত গড়ায় সেখান 
থেকেও । ঠোঁটও বটে এদের! বড়শির মতো বীকা, দারুণ শক্ত। মানুষের 
পায়ের চামড়াও ফুটো করে দিতে পারে অনায়াসে । কিশোরবেলায়- বিশেষ 
করে গরমকালের দুপুরে পুকুর-দিঘি বা কম জলের বিল-ঝিলের পাড়ে ওুৎ 
পেতে থেকে এই পাখিদের শিকারকৌশল আমি যেমন দেখেছি, তেমনি 
পাড়ে টেনে তোলা মাছ আমি ছিনতাইও করেছি। পাড়ে মাছ টেনে তোলার 
পরে দৌড়াতে গেলেই ওরা তাড়াতাড়ি শিকার থেকে নখর খসাতে হিমশিম 
খায়। ওরকম ক্ষেত্রে ওদের বোধহয় ধরে ফেলাও সম্ভব । কিন্তু মানুষের তো 

লক্ষ থাকে মাছ, পাখি নয়। নখর খসিয়ে পাখিটি পালানোর পরে আহত- 
রক্তাক্ত মাছটিকে ধরতে গেছি যতবার, ততবারই মাছের তাজা রক্তে রক্তাক্ত 
হয়েছি আমি । সুন্দরবন সংলগ্ন গ্রামগুলো তো বটেই, বন থেকে ৭০/৮০ 
কিলোমিটার এলাকার মধ্যে আজো গরম ও শীতকালে কম হলেও দেখা যায় 
এদের। শীতে আসে কম জলের মাছ শিকারের আশায় । গরমে আসে রোদে 
গরম হওয়া জলে “খাবি” খাওয়া মাছ ধরতে । ভাছ্ের প্রচণ্ড গরমেও যখন 
মাঠ-বিলের মাছেরা 'খাবি' খায়, তখনো দেখা মেলে এদের । কিন্তু অনিবার্ধ 
কারণেই এদের সংখ্যা গেছে অনেক কমে । সুন্দরবনই এখন ওদের ঠিকানা । 
চট্টগ্রামের উপকৃলেও দু'পাচটা দেখা যায়। এই যে কমে যাওয়া, এর 
পেছনের অনেকগুলো কারণের মধ্যে একটি মুখ্য কারণের কথা আমি বলছি 
এখন । হাস-মুরগির ছানার ওপরে এদের দারুণ লোভ। লোভটা আরো 
বেড়ে যায় ওদের বাসায় ডিম-বাচ্চা হবার পর। এ রকমও আমি দেখেছি 
যে, একদিনে একটি মুরগি বা একটা হাসের (হাসের বাচ্চাও প্রায় ক্ষেত্রে 
হয়। হাসের ছানারা জলে চরে, মুরগি মা জলের চারপাশের মাটিতে হেঁটে 
বাচ্চাদের নিরাপত্তা বিধান করে । সেও এক মজার দৃশ্য) ১২/১৩টি ছানাকে 
শিকার করেছে এই পাখিরা- মায়ের কোল একেবারে খালি করে দিয়েছে। 
এ ক্ষেত্রে বন্দুকের গুলিতে মারা পড়ে এরা । বাসা থাকলে বাচ্চাসহ বাসা 
দেখেছি, এরা খুবই চতুর পাখি। বন-বাগানের ভেতর দিয়ে উড়ে পালাতে 
পারে দ্রুত পাখাটা লম্বা করে বন্দুক শিকারিকে দেখে । আমার এলাকায় 
(বাগেরহাট) ভাদ্র ও গরমে আজো দু'পাচটা পাখি আসে, কৃচিৎ বাসাও 
করে। কিন্তু বাচ্চা নিয়ে যেতে পারে না ওরা সুন্দরবন থেকে আসে, থাকতে 
চায় স্থায়ীভাবে, পারে না। অথচ মাত্র ২৫/৩০ বছর আগেও ওরা গ্রামাঞ্চলে 
যথেষ্ট ছিল, বাসাও করত। এখন গ্রাম এলাকায় ওদের খাদ্য নেই বলতে 
গেলে, হাস-মুরগির দিকে হাত (ঠোট) বাড়ালেই মৃত্যু অবিবার্ষ হয়ে ওঠে। 
তাই ওরা কোণঠাসা হয়ে পড়েছে সুন্দরবনসহ দেশের উপকূলীয় অঞ্চলে 

এখন কটকা নদীর মোহনায় যে পাখিটি নখরে গেঁথেছে মস্তবড় কোড়াল 
মাছটিকে, সে পড়ে গেছে বিপদে । শিকার কী ছেড়ে দেওয়া যায় সহজে! 
শিকার নিয়ে উড়তে পারলে বা পাড়ে পৌছুতে পারলে সঙ্গী-পাখিকে নিয়ে 
খাওয়া যেত মজা করে। তারপর আবারো শুরু করা যেত বাসার কাজ । 
সঙ্গিনী পাখিটি এখন তার মাথার ওপর দিয়ে উড়ছে, ঘুরছে, ডাকছে 

সুন্দরবনের একজোড়া সাগর ঈগল 


ভাবছে--পুরুষপাখিকে সাহায্য করা যায় কিনা! কিন্তু শিকারের ক্ষেত্রে এসে 
অপরকে সাহায্য করতে এরা পারদর্শী নয়। 

মাছটির সঙ্গে ঝাড়া পাঁচ মিনিট লড়াই করে পুরুষ পাখিটি যখন বুঝল 
যে, আর কিছুক্ষণ চললে মাছটি তাকে নিয়ে ডুব দেবে, তখন সে কৌশলে 
নখর খসাল। ব্যর্থতার ডাক ছেড়ে উঠে পড়ল ওপরে, ডানা ও শরীরে বার 
কয়েক ঝাকুনি দিয়ে জল ঝেড়ে আরো ওপরে উঠল। তারপর দু'জনে মিলে 
আবারো শুরু করল পাক খাওয়া ৷ আবারো শিকারের সন্ধান ।- 

কটকা নদীর পশ্চিম পাড়ের সাভানা (ঘাসভূমি) অঞ্চলে চরছে এক পাল 
হরিণ । দক্ষিণ দিকের ছোট খালটা পেরিয়ে উঠে এল ৫/৭টি শুয়োর । ওদের 

সঙ্গে একেবারে কম বয়সী ছানা প্রায় দু'ডজন। শুয়োরগুলো সাভানা পাড়ি 
দিয়ে চলল উত্তর দিকে ( শুয়োরকে সুন্দরবনের হরিণেরা ভয় পায় না। 

মোহনার ওপর থেকে পাখি দু'টি দেখল শুয়োরদের। ধেয়ে আসতে শুরু 
করল সাভানার দিকে । নিচে থেকে ওদের বুক-পেট ও ডানার তলাটা 
. দেখাচ্ছে ধবধবে সাদা। ডানার প্রান্তের পালকগুলোর তলা ধাতবকালো। 
লেজটা গোলাকার ধরনের- ধেয়ে আসার সময় সেটা যেন আরো গোলাকার 
হয়। লেজের তলাও সাদা । এখন মনে হচ্ছে সাদা-কালো একটি পাখি যেন 
বিমানের মতো ধেয়ে আসছে সাভানার দিকে। ওর পেছনে আসছে অন্যটি। 
মাটি থেকে হাত তিরিশেক ওপরে আসতেই হরিণগুলো “টাই টাই” করে 
চিৎকার জুড়ে দিল, শুয়োরগুলোও ঘৌৎ ঘোৎ করে উঠল। সামনের পাখিটা 
ডাইভ মেরে একেবারে পিচ্চি একটি শুয়োর-ছানার কোমরে দু'পায়ের নখর 
গেঁথে পাখিটি সেই ত্যাঙ্গেলেই ওপরের দিকে উঠে গেল, যে ত্যাঙ্গেলে সে 
ডাইভ মেরেছিল। ডাইভ মারা ও উঠে যাবার পথটিকে যদি সরলরেখা কল্পনা 
করা যায়, তাহলে সেটা হবে ইংরেজি “ভি” (৬) অক্ষরের মতো । হরিণের 
ছানাগুলো দৌড় লাগাল। বোকা শুয়োরগুলো দৌড়াদৌড়ি করে শত্রুকে 
খুজতে লাগল আকাশে । এখন শুয়োর-ছানার করুণ কান্না । পেছনের পাখিটি 
ডাইভ মারে নি। দু'টি পাখি পাশাপাশি উড়ে চলেছে কটকা নদী পাড়ি দিয়ে, 
পূর্ব দিকে। ওদিকেই থাকে ওরা । বাসাও করছে ওদিকে । ওদিকেরই কোনো 
গাছে বসে প্রথমে ঠুকরে ঠুকরে মারবে শিকারকে। তারপর খাবে। সুন্দরবন 
থেকে এই পাখিরা পিচিচ হরিণ-শাবকও তুলে নেয়। সুযোগ পেলে 
মেছোবাঘ-ভোদড়ের বাচ্চাও তুলে নেয়। গ্রামাঞ্চলে ওরা বিড়াল, বনবিড়াল, 
খাটাস ও শিয়ালের বাচ্চাও শিকার করে। অসুস্থ বড় হাস-মুরগিও তুলে 
নেয়--অসুস্থ বা আহত এইসব প্রাণীদের চিহিত করার ক্ষেত্রে ওদের রয়েছে 
এক আশ্চর্য ক্ষমতা। বন্যজন্তর এমন বাচ্চাও এরা শিকার করে থাকে, যা 
ওরা নখরে গেঁথে উড়তে পারে না। জায়গায় বসে খায়। ওদের ডানার ছায়া 
দেখলে হাস-যুরগিরদের প্রাণ উড়ে যায় ত্রাসে। ছোট ও মাঝারি পাখিরাও 
ভয়ে পালাতে চায়। যদিও ধাওয়া করে এরা সাধারণত পাখি শিকার করে না। 

সুন্দর এই শিকারি পাখিটির নাম সাদা ঈগল বা সাগর ঈগল। ইংরেজি 
নাম 77%7/5 811157522০8 | বৈজ্ঞানিক নাম 17211705%5 15002051571 
পুরুষ পাখিটির মাপ ৭১ সেন্টিমিটার মেয়েটির মাপ ৭৮ সেন্টিমিটার । 
পুরুষ-মেয়ে দেখতে একই রকম। 

উঠে পড়ে শূন্যে । ওদের ওই আনন্দ-ত্রীড়া দেখলে মুগ্ধ না হয়ে পারা যাবে 
না। দু' জনে মিলেই বাসা সাজায়। সময় লাগে (নতুন বাসা হলে) ৬-৯ 
দিন। তারপর ২৪ ঘণ্টার ভেতরে দু'টি ডিম পাড়ে স্ত্রী ঈগল । দু'জনে পালা 
করে ডিমে তা দেয়। ৩৬-৪২ দিনে ডিম ফুটে.বাচ্চা হয়। বাচ্চাদের রঙ 
থাকে সাদা । বাচ্চা হবার পরে দু'টি পাখি একসঙ্গে খাবার আনতে যায় না, 
যায় এক জনে। সে খাবার এনে বাসায় ফেলেই আবার বেরিয়ে পড়ে। 
বাসায় থাকা পাখিটি ওই খাবার কেটে কেটে বাচ্চাদের খাওয়ায় । ৭০-৭৭ 
দিন পরে বাচ্চারা উড়তে পারে। তার পরেও ২১-২৮ দিন মা-বাবার সঙ্গে 
সঙ্গে থাকে । মা-বাবার শিকার করা দেখে, নিজেরা শেখে । দু'বছর বয়স 
হলে ওই বাচ্চারা নিজেরাই নিজেদের বাসা গড়ে, ডিম-বাচ্চা তোলে । 

সুন্দরবনের বাইরে যেসব গাছে বাসা করে ওরা, সেগুলো হচ্ছে তেতুল, 
শিমুল, রাজশিরীষ, বয়সী দেবদারু ও আমগাছ, বট-অশ্বথ, কাঠবাদাম 
গাছ। জলের কাছাকাছি বাসা বীধার প্রবণতা এদের রয়েছে। একজোড়া 
পাখি বিশাল একটা এলাকা নিয়ন্ত্রণে রাখে, এই এলাকায় অন্য সাগর ঈগল 
এলেই ধাওয়া করে। এ যেন অলিখিত রাজতৃ। স্বজাতিকে ধাওয়া করার 
সময় এরা গলায় ধাতব আওয়াজ তোলে দ্রুত তালে-কণ্ঠস্বর সুরেলা, 
তীক্ষণ আবার বাসা বাধার আনন্দে, ডিম-বাচ্চা হবার আনন্দেও এরা 
ডাকাডাকি করে শূন্যে উড়তে উড়তে । 

সুন্দর পাখি সাগর ঈগল বর্তমান বাংলাদেশে খুব খারাপ অবস্থায় 
আছে। বিল-ঝিলে মাছ নেই। বাসা বাধার গাছ নেই। জীবনের নিরাপত্তা 
নেই। 

দেশের স্বার্থে, প্রকৃতির স্বার্থে একটি পাখিকে টিকিয়ে রাখা আজ বড়ই 
জরুরি হয়ে পড়েছে । কোনো পাখি যেন হারিয়ে না যায়। গত ২০০৭ 
সালের ১৫ নভেম্বর সিডরের রাতে সুন্দরবনের ২টি বাসার ৪টি সাগর 
ঈগলের বাচ্চা বাসা থেকে পড়ে আহত হয়েছিল। কয়েকজন জেলে ওদের 

রাতভর বৃষ্টি হল মুষলধারায়। আষাছের প্রথম বৃষ্টি। মাঠ-ঘাটে জমে গেল 
বৃষ্টির জল। ওরকমই একটা জলজমা মাঠে সোনাব্যাউদের তানপুরার আসর 
জমতে দেখে জনকয়েক বালক-বালিকা জলকাদা ভেঙে ছুটল সোনাব্যাঙ 
ধরতে। কী সুন্দর হলুদ-সোনালি রঙ ওদের! গলার দু'পাশের বেলুনটা 
একবার ফুলছে, পরক্ষণেই চুপসে যাচ্ছে । আবারো ফুলছে। ওদের তানপুরা 
কনসার্টে মাতোয়ারা পাড়া । | 
ছুটোছুটি-হুড়োহুড়ি করে প্রথম যে বালক একটি ব্যাঙ ধরল, উল্লাসে 
চিত্কার দিয়ে সে ব্যাঙটি ছুড়ে দিল আকাশের দিকে। সঙ্গে সঙ্গে মাঠের 
কিনারার রাজশিরীষের ডাল থেকে পাখা মেলে বিদ্যুৎ বেগে বিশাল শিকারি 
পাখিটি ধেয়ে এল ব্যাঙটিকে ধরতে । অল্পের জন্য ফসকালো। মাটি থেকে 
মাত্র দু'ফিট ওপরে নেমে এসেছিল পাখিটি, বোমারু বিমানের মতো ওপরে 
উঠে শূন্যে পাক খেল আচমকা, তারপর ফিরে গেল রাজশিরীষের ডালে । 
পাখিটির বিশাল ডানার বাতাসে উড়ল বোধ হয় বালক-বালিকাদের চুল, থেমে 
গেল ব্যাঙদের ডাক। ভয় পেয়ে ওরা লুকাতে চাইছে জলকাদার তলায়। 
বালক-বালিকারা ওই বিশাল শিকারি পাখিটিকে চেনে । জানে খাদ্য 
তালিকা, ওর শিকারের কৌশলও দেখেছে সবাই। শুনেছে বিষগ্র কণ্ঠের 
জোরালো ডাক। ওই ভয়াবহ ডাক শুনলে বা ওদের ডানার ছায়া দেখলেও 

হাস-যুরগিদের অন্তরাত্মা কেঁপে ওঠে, বুক যায় শুকিয়ে ৷ হাসেরা টেচাতে 
থাকে তারস্বরে। মোরগেরা গলা ফাটাতে থাকে । আশপাশের সব নিরীহ 
পাখিরা তো বটেই, মানুষও জেনে যায় শিকারি পাখিটির আগমনবার্তা। এই 
বালক-বালিকারা বন্দুকের গুলিতে মরতেও দেখেছে এই পাখিটিকে। এই 
মুহূর্তে তাই ওদের মগজে একটা নতুন খেলার আইডিয়া ঢুকে পড়ল। নির্বিষ 
জলসাপের লেজ ধরে ঘুরিয়ে শূন্যে ছুড়ে দিয়ে যেভাবে ওরা শঙ্খচিল- 
ভ্বনচিলদের ছো মারা দেখে, ব্যাঙ ছুড়ে দিয়ে ওরা সেরকমই একটা খেলা 
তৈরি করতে চাইল শিকারি ওই পাখিটির সঙ্গে। এক বালিকাই প্রথমে ধরল 
একটি ব্যাউ, পেছনের ঠ্যাঙ ধরে ফিরল পাখিটির দিকে, তারপর জোরসে 
ছুড়ে দিল শূন্যে । পাখিটি টান টান গলায় প্রস্তুতই ছিল, অসম্ভব ক্ষীপ্রগতিতে 
ধেয়ে এল আর পড়ন্ত শিকারের কাছে এসেই কী অপরূপ ভঙ্গিমায় চিৎ হয়ে 
গেল! দু'পায়ের নখরের ভেতরে যেন ক্রিকেটের “ক্যাচ' লুফে নিল, তারপর 
চলল ওই রাজশিরীষটার দিকেই। উল্লসিত বালক-বালিকারা তখন গলা 
ফাটাচ্ছে। কেননা, রাজশিরীষের ডাল থেকে তখন ব্যাওটির “কো-আ-কো'" 
ধরনের ডাক ভেসে আসছে। 

দ্বিতীয় পাখিটিকে তখন দেখতে পেল ওরা। পেছনে পেছনে উড়ছে দুটি 
বাচ্চা । গত চৈত্রে ওরা উড়তে শিখেছিল, মা-বাবাকে ছেড়ে যাবার বয়স 
ওদের হয় নি। আর ওরা এসেছে পশ্চিম দিকের বিলটার দিক থেকে । বাচ্চা 
দু'টি বাবাকে যেই না দেখল, বুঝল বাবা শিকার খাচ্ছে_-অমনি আহ্রাদী 
ডাক ছেড়ে, ডানা মুড়ে সা সা বেগে উড়ে গিয়ে বসল বাবার দু'পাশে । ওদের 
দু'জনের মুখে ব্যাউটাকে দিয়ে বাবা তাকিয়ে রইল আবার মাঠের দিকে, 
চোখে জ্বলছে শিকারের লোভ। 

এ সময় দ্বিতীয় ব্যাঙটি শূন্যে ছোড়া হল, একই সঙ্গে আকাশের মা- 
পাখিটি ও বাবা-পাখিটি তীরবেগে ধেয়ে এল শিকারের দিকে। মায়ের ডান 
পায়ের নখে শিকার গাঁথল বটে কিন্তু জীবন্ত ব্যাঙটি যেই না মুক্তি পাবার 
চেষ্টা করল অমনি নখ থেকে খসে পড়ল সে। বাঁ পা বাড়িয়ে শিকার কজা 
করতে গেল বটে মা, বিশাল ডানার বাতাসে টার্গেট গেল নড়ে। দ্রুতবেগে 
ব্যাঙটি তখন পড়ছে নিচের দিকে । উল্লসিত বালক-বালিকারা “ক্যাচ' ধরার 
জন্য বাড়িয়েছে হাত। কিন্ত ওদেরকে বিস্মিত করে বাবা পাখিটি ৭০ ডিগ্রি 
অনুভূষিক ত্যাঙ্গেলে তীরের ফলার মতো নেমে এসেই নখরে গাথল শিকার, 
সী করে পাক খেয়ে ছিটকে উঠে পড়ল শৃন্যে। চলল রাজশিরীষটির দিকে। 
পায়ের তলায় নরম কাদা না থাকলে লাফ দিয়ে বোধ হয় পাখিটির ডানা বা 
পা ধরে ফেলতে পারত বালক-বালিকারা । 

বাংলাদেশের বড় এই শিকারি পাখিটির নাম কুড়াবাজ। ইংরেজি নাম 

০97017%%5. শরীরের মাপ ৮৭ সেন্টিমিটার । ওজন ৪ কেজিরও বেশি। 


রে কী হল, কী-রে, দিবি নাকি আরো' ধরনের ডাক ছাড়ল বার কয়েক। 
বালক-বালিকারা ব্যাঙ ছুড়ছিল। শিকারের পাশে নেমে এসে বিশাল 
দু'ডানার বাতাসে ব্যাঙটিকে ব্যালান্স করে নিল প্রথমে তারপর নখরে গেঁথে 
নিয়ে চলল ওই রাজশিরীষ গাছটার দিকেই। 

সেদিন ওরা মোট ৭টি সোনাব্যাঙ ছুড়েছিল শূন্যে, ৭টিকেই আশ্চর্য 
কুশলতায় নখরে গেঁথেছিল মা ও বাবা পাখি। বাচ্চা দু'টি শূন্য থেকে শিকার 
নখরে গাথার কসরত করেছিল বটে, একবারও সফল হয় নি। তবে মা- 
বাবার শিকার কৌশল ওরা উড়তে উড়তে লক্ষ করেছিল ভালোভাবে । এই 
নজরদারি ওদেরকে একদিন দক্ষ শিকারি করে তুলবে । 


বাংলাদেশের পাখি * ৩১ 


এই যে শিকারি 
পাখিটির কথা আমি 
বললাম এতক্ষণ, 
বাংলাদেশের শিকারি 
পাখিদের ভেতর সে 
অন্যতম সেরা। 
আকারে-ওজনেও সে 
সেরা। শরীরের 
মাপেও সে সবচেয়ে 
বড়। এই গোত্রের 
পাখিদের বৈশিষ্ট্য হল, 
মেয়ে-পাখিরা পুরুষ 
বড় হয়ে থাকে ঈগলের ঠোট বড়শির মতো 
অধিকাংশ ক্ষেত্রে । এই 
পাখিটির ক্ষেত্রে মেয়েটিই আকার-ওজনে বড়। সাহসও বেশি তার। 
বলতে হবে ভয়ঙ্কর-সুন্দর। তার চেয়েও বেশি সুন্দর তার ডাইভের ভঙ্গি ও 
জেট বিমানের কৌশলে শূন্যে ওঠা-নামা করার কৌশল ও পাক খাওয়ার 
দৃশ্য। বাল্য-কৈশোরে আমি ওকে শিকার করেছি হাস-মুরগির বাচ্চা খাওয়ার 
আর পুকুর-দিঘি থেকে মাছ তুলে নেবার অপরাধে (এখন বুঝি ওদের কোনো 
অপরাধ ছিল না, অপরাধী ছিলাম আমি)। অসুস্থ ছোট ছাগলছানা-কুকুরছানা 
তুলে নেবার জন্য আমি বহুবার আকাশে ওদের পাক খাওয়ার কৌশল 
দেখেছি। সাগর ঈগল, খোপাবাজ, কালো ডানার চিল, শঙ্খচিল ও ভুবন 
চিলেদের কাছ থেকে শিকার হাইজ্যাক করতেও দেখেছি। নাছোড়বান্দা 
ওরা । কাউকে টার্গেট করলে হাইজ্যাক না করা পর্যন্ত ছাড়ে না। প্রয়োজনে 
দু'-পীচ কিলোমিটার পাড়ি দিতেও রাজি আছে। বাসায় ডিম অথবা কম 
বয়সী বাচ্চা না থাকলে হাইজ্যাকের সময় এক জোড়া পাখিতেই কৌশলে 
হাইজ্যাকের কাজটা সারে । এই ওপরে ওঠে, এই নামে নিচে, ঘুরপাক খায়, 
তারপর নখর থেকে শিকার দেয় খসিয়ে । হাইজ্যাকাররা তখন নিচের দিকে 
ডাইভ মেরে পড়ন্ত শিকার ধরে যে কৌশলে, তা না দেখলে বিশ্বাস করাও 
কঠিন। সাগর ঈগল বা অন্য কোনো বড় বাজ-ঈগল হলে রুখে দীড়ায়, ঠোট 
চালায়, ডানার আঘাত দিতে চায়। শেষ পর্যন্ত পেরে ওঠে না। তার কারণ, 


ঞ 

নখরে শিকার গীথা থাকায় সে তার সেরা অস্ত্র খর বাড়াতে পারে না । আমি 
ছোট ছিট-ঈগলকে দেখেছি শিকার হাইজ্যাক হবার পর আক্রমণ করেছে 
এই শিকারি পাখিদের, লড়েছে শৃন্যে। ছোট ছিট্‌-ঈগলও বেশ বড়সড় 
শিকারি পাখি। সে বাংলাদেশের আবাসিক পাখি নয়। এই ঢাকা শহরেই 
২০০০ থেকে ২০০৫ সাল পর্যন্ত এই ঈগল ছেড়ে দিয়ে পুষেছিল এক 
পাখিপ্রেমিক তরুণ। ওই ঈগলটির ছবি আমি বিভিন্ন ত্যাঙ্গেলে তুলেছি। 
ওকে খেতে দেওয়া হতো মরা মুরগি । যে শিকারি পাখিটির কথা আজ বলছি 
আমি, বাচ্চা অবস্থায় ধরে পোষ মানানোর চেষ্টা করলে পোষ সে মানে। 
তবে, যখন সে বড় হয়, সময় হয় বাসা বাধার, তখন সে চলে যায় সঙ্গীর 
খোজে । আর ফেরে না। পোষা অবস্থায় এরা ছেড়ে দেওয়া থাকলে বাড়ির 
মোরগ-যুরণি, ছাগল-কুকুরদের কাছে ভিড়তে দেয় না। মাংসের চেয়ে মাছই 
বেশি পছন্দ করে। কীকড়াও সহজে খায়। তবে সুযোগ পেলে প্রভুর হাতেও 
এরা নখর চালায়, ঠোট চালায়। অত্যন্ত বুদ্ধিমান আর চতুর এই পাখি। 
শিকার করতে গিয়ে ওদেরকে আমি হাড়ে হাড়ে চিনেছি। একবার গুলি- 
খাওয়া একটি হট্টিটি পাখি যখন খাড়া উঠে যাচ্ছিল শৃন্যে তখন এই শিকারি 
পাখিটি ধেয়ে এসে গেঁথেছিল নখরে । আর শিকার হারানোর দুঃখে গুলি করে 
শূন্য থেকে ওকেও পেড়ে ফেলা হয়েছিল । মূলত এরা হাওর-বাওড়ের পাখি। 

তুখোড় শিকারি এই পাখিটির পরিচয় দেবার আগে অতি সংক্ষেপে 
ওদের কিছু চারিত্রিক বৈশিষ্ট্য তুলে ধরছি। 

ক) শিকারের সন্ধানে ওরা কখনো কখনো শকুনের মতো আকাশে পাক 
খায়। ঘাপটি মেরে থাকতেও ওস্তাদ । 

খ) এক জোড়া পাখিতে পরিকল্পিতভাবে শিকার করতে জানে । 

গ) সাধ্যে কুলাবে না এ রকম শিকার ওরা নখরে গাথে না। শিকারের 
শরীরে বসানো নখর খুলতে পারে না সহজে । 

ঘ) সাধ্যে কুলোবে, এ রকম রুগ্ণ হাস-মুরগি, ছাগলছানা তুলে নিয়ে 
যায়। অসুস্থ হলেই কীভাবে যেন টের পায় ওরা! 

উ) যে জলাশয় বা বিল-ঝিল, হাওর-বাওড়-মোহনা বা নদীতীরের গাছে 
বসে মাছ বা অন্য শিকারের অপেক্ষা করে, সে এলাকায় নজরদারির 
সীমানাটুকুকে ওরা বাপ-দাদার তালুক মনে করে। অন্য কোনো মাছ শিকারি 
পাখি এলেই ডাক ছেড়ে ধমক-ধামক মারে। প্রয়োজনে উড়ে গিয়ে ধাওয়া 
করে, শিকার এলাকা নির্বিস্র রাখতে চায়। ৃ 

চ) স্বজাতির (একই প্রজাতি) শিকার ওরা হাইজ্যাক করে না। 

বাংলাদেশের বড় এই শিকারি পাখিটির নাম কুড়াবাজ। বাগেরহাট, 

খুলনা, গোপালগঞ্জে বলা হয় “বাজকুড়াল” । কী জানি, শিকারের ওপর নখর 
বসায় কুড়ালের কোপের মতো, সেজন্য এই নাম কিনা! ইংরেজি নাম 
01051911900 0811855 চ191. 8819. বৈজ্ঞানিক নাম 172175545 1280০ 
772/%5. শরীরের মাপ ৮৭ সেন্টিমিটার । ওজন ৪ কেজিরও বেশি। 

আজ থেকে বছর তিরিশেক আগেও এদেরকে দেশের পুকুর-দিঘি, 
হাওর-বাওড়, বিল-ঝিলে যথেষ্ট দেখা যেত। শোনা যেত ডাক ক্রেউ-ই 
ক্রি..ই..ই..ইক...ক্রেউ...।” কিন্তু এখন খুব কম দেখা যায়। কম দেখা মানে 
কিন্তু কমে যাওয়া নয়। সরে গেছে ওরা অনিবার্ধ কারণে । দেশে বাসা বাধার 
গাছের অভাব ওদের নেই। নিরাপত্তার অভাব । অভাব খাবারের । অবাধ 
প্রাকৃতিক শিকার আজ আর সহজে মেলে না। দেশের দক্ষিণ-পশ্চিমাঞ্চলের 
বিল-ঝিলগুলোসহ দেশের নানা প্রান্তে বহু বছর যাবৎ চিংড়ির ঘের হয়ে 
গেছে। প্রাকৃতিক মাছ সেখানে নেই। পুকুর-দিঘিতেও চলে মাছ চাষ। 
তারপর ছোটখাটো মাছ মারা যায় বিষাক্ত কীটনাশকের কবলে পড়ে। খাবার 
না পেলে কেউ কি থাকে? এদের খাদ্যতালিকায় প্রথমেই পড়ে রুই, 
কাতলা, শোল, বোয়াল, টাকি ইত্যাদি মাছ। দ্বিতীয় পছন্দের তালিকায় 
আছে হাস-মুরগির বাচ্চাসহ যে কোনো পাখির ডিম-বাচ্চা। প্রথম পছন্দের 
শিকার না মিললে মরিয়া হয়ে এরা এই কাজ করে-শিকার করে ছোট ছোট 
জলচর পাখিও। গুলিতে বা অন্য কোনো ফীদে পড়া পাখিকে তুলে নিতেও 
ওস্তাদ । নির্জন বাড়ি থেকে খাচাবন্দি ডাহুক-ঘুঘুকে খাচা ভেঙে নিয়ে যাবার 
রেকর্ডও রয়েছে। 

এরা বাসা করে উঁচু গাছের ডালে । দু'জনে মিলেই পরিকল্পনা করে। 
গাছের শুকনো ডাল হচ্ছে এদের বাসার উপকরণ । বড়সড় বাসা । ঈগল- 
বাজের মতো এরাও বছরের পর বছর একই বাসায় ডিম-বাচ্চা তোলে। 
প্রতিবারই নতুন কিছু উপকরণ আনে । 

এদের ডিম হয় ২/৩ টি। খড়িমাটির মতো সাদা । দুজনে পালা করে 
ডিমে তা দেয়। বাচ্চা ফোটে ৩০/৩৫ দিনে । বাচ্চারা উড়তে শেখে ৫৫/৬০ 
দিন পর। তারপরেও প্রায় ৬ মাস থাকে বাবা-মা'র সঙ্গে । ডিম পাড়ার পর 
থেকে বাচ্চারা বড় না-হওয়া পর্যন্ত দু'টি পাখি একত্রে শিকারে যায় না। 
একজন পাহারায় থাকে । বাচ্চাদের খিদের কান্নাটা হয় চাপা সুরের । ভাদ্র 
থেকে চৈত্র মাসের ভেতর ডিম পাড়ে ও বাচ্চা তোলে । 

একনজরে কুড়োবাজের রঙ বাদামি আর কালচের মিশেল । লেজের রঙ 
মূল পালকের প্রায় ৩ ইঞ্চি জায়গা সাদা। নখর কালো । ঠোঁট কালচে- 
বাদামি । হলুদাত চোখের মণি। বসা অবস্থায় লেজকে চমৎকার করে ছাটা 
হয়েছে বলে মনে হয়। ৪:35 

বড় বড় শিকারি পাখিদের বাংলাদেশে এখন কম দেখা যাচ্ছে। 

বালিহাসের বাসার খবরটা ওর জানাই ছিল। বিলের কিনারার যে মস্তবড় 
তেতুল গাছটার মাথায় পাখিটি আর ওর বউ মিলে ডিম-বাচ্চা তুলছে আজ 
সাত বছর ধরে, সেই গাছটির ডালে বসেই সে নজর রাখে চারদিকে । 
পূর্বদিকে বিল আর ধানের মাঠ, উত্তর দিকে ছোট একটা ধানের মাঠ ছাড়া 
আর সবই বন-বাগানে ছাওয়া। জনবসতি কম। প্রতিটি বাড়িতেই আছে 
হাস-মুরগি, পুকুরে মাছ, বন-বাগানে নানান রকম পাখি, মাছ, ব্যাঙসহ 
পাখির ডিম-বাচ্চা। এছাড়াও নির্বিষ গেছোসাপ (লাউবোড়া) খেয়ে দিব্যি 
আরামে আছে ওরা এই তল্লাটে। বর্ষাকালে মাছ তেমন শিকার করতে পারে 
না, কিন্তু ব্যাউ মেলে প্রচুর । গেরস্থ বাড়ির হাস-মুরগির ছানা তো আছেই। 
ওই হাস-মুরগির ছানা খাওয়ার অপরাধে ওদের ওপর গত সাত বছরে 
বারকয়েক মৃত্যুদণ্ড জারি হয়েছে। কিন্তু কার্যকর করা যায় নি। বন্দুক হাতে 
মানুষ দেখলেই বিপদ বুঝে ফেলে ওরা, অন্ত্রটি তোলার আগেই উড়ে 
পালায়। তেতুলগাছটির এমন মগডালে ওদের মাচানের মতো বড়সড় 
বাসাটি যে নাগালে পৌছানো কোনো মানুষের পক্ষে সম্ভব নয়। তাছাড়া 
বয়সী গাছটার কাণ্ড ও ভালে বড় বড় গর্ত ও খোঁদল, তাতে বিষধর সাপ 
থাকে বলেই এলাকাবাসীর বিশ্বাস। গাছতলায় দীড়িয়ে ঘন ডাল-পাতার 

কারণে বাসাটি দেখাও যায় না। তাই ওদের যেমন গুলি করা যায় নি, তেমনি 
নামানো যায় নি ডিম-বাচ্চা। তবে গ্রামের তুখোড় “গাছারু' সরফেত আলি 
যখন তেতুল গাছটা থেকে হাত বিশেক দুরের একটা নারকেল গাছে চড়ে 
নারকেল পাড়ত, তখন সে ওপর থেকে বাসা ও ডিম-বাচ্চা দেখতে পেত, 
বারকয়েক সে ভাব ছিড়ে-ছুড়েও মেরেছে, কেনো বারই ডাব বাসায় ফেলতে 
পারে নি। ওই নারকেল গাছটাও লম্বা বটে! অত উঁচু নারকেল গাছ এই 
তল্লাটে নেই। ওই গাছে চড়ে সরফেত আলি গত সাত বছরে সাতবার ওই 
শিকারি পাখিটির ডিম দেখেছে, ডিমে তা দিতে, বাচ্চা ফুটতে, বাচ্চাদের 
খাওয়াতে ও বাচ্চাদের উড়ে যেতে দেখেছে। অন্যরা শুনেছে শুধু বাচ্চাদের 
খিদের কান্না। ওই নারকেল গাছটি যাদের, সেই বাড়ির এক কৌতুহলী 
মাথায় চড়িয়েছে বহুবার। সরফেত আলি নারকেল গাছের মাথায় চড়ে 
খেলার ধারাভাষ্য বর্ণনার কায়দায় জোরে জোরে বর্ণনা করেছে ডিম-বাচ্চার 
খবর। কৌতৃহলী কিশোর তা শুনেছে চরম আগ্রহে । অকারণে গাছারুকে 
গাছে চড়ানোর জন্য সে বাবার বকুনি 'যেমন খেয়েছে বহুবার, তেমনি 
অনেকেই তাকে পাগল বলেছে। কিশোরটি দমে নি। তার আগ্রহ কমে নি। 
পারলে সে নিজেই চড়ে বসত ওই নারকেল গাছে বা তেতুলগাছের মাথায় । 

এ বছরও পাখি-দম্পতি নতুন কিছু উপকরণ এনে (প্রতিবারই ডিম 
পাড়ার আগে এরা বাসাটায় নতুন উপকরণ আনে, বছর যত যায় বাসা তত 
পুরু হয়, বড় হয়) বাসাটিকে সাজিয়েছিল। তারপর ডিম পেড়েছিল মেয়ে- 
পাখি। গত সাত বছরে যথাক্রমে ২, ৪, ২, ২, ২, ৩, ও ২ ডিম হয়েছিল । 
সরফেত আলির হিসেব মতো ডিম ফুটে বাচ্চা হয়েছিল যথাক্রমে ৩৩, ৩০, 
৩৫, ২৯, ২৯, ও ২৯ দিনে । বাচ্চারা উড়তে শিখেছিল প্রতিবারই ৬০ থেকে 
৬৩ দিনের ভেতর। দু'টি পাখিকে ডালপালা নিয়ে উড়তে দেখলেই উৎসাহী 
সেই কিশোর বুঝে ফেলত, ডিম হবার সময় হয়েছে। সরফেত আলির কষ্ট 
যেত তখন বেড়ে। দু'চার আনা বখশিস দিয়ে গোপনে গাছে চড়ানো হত 
তাকে । পাখির ডিম-বাচ্চার প্রতি তার কোনো আগ্হই ছিল না। লোভ ছিল 
দুশ্চার আনা পয়সার প্রতি । ডিম না হওয়া পর্যন্ত প্রায় রোজই তাকে একবার 
চড়তে হত গাছে (অনিবার্য কারণেই তার কোনো আপত্তি থাকত না), ডিম 
হবার ২০/২৫ দিন পর থেকে আবারো তাকে তাই করতে হত- বাচ্চা না 
ফোটা পর্যন্ত । প্রথম বছর বাসা হয়েছিল মাঘ মাসে, তারপরে যথাক্রমে 
বোশেখ, অগ্রহায়ণ, ফানুন, ভাদ্র ও পৌষ মাসে । গত পৌষের বাচ্চারা উড়ে 

এদেরকে মেছোবাজ, মাছমুরালও বলে । শরীরের মাপ ৭০-৭৯ সেন্টিমিটার । 


যাবার পরে মা-বাবার এখন ফুরসত। উড়তে শেখার পরেও বাচ্চারা মা- 
বাবার সাথে ছিল এবার প্রায় ৩২ দিন। বাচ্চারা মা-বাবা থেকে আলাদা হয়ে 
কোথায় যেন চলে যায়! মাঝে মাঝে ফেরে, দু'্চারদিন থাকে, আবারো 
উধাও । এই সময় মাছ-ব্যাঙের অভাব থাকায় হাস-মুরগির বাচ্চার দিকে 
হাত বাড়ায়, বন্দুকধারীদের তাড়া খেয়ে আবারো উধাও হয়। বাসা বাধার 

সময় ছাড়া দু”টি পাখিকে এক জায়গায় বেশি একটা দেখাও যায় না। বর্ষা 
নামলেই দুটিতে আসে, স্থায়ীভাবে থাকতে শুরু করে এলাকায়- কখনো 
বসে তেঁতুলের ডালে, কখনো বা মস্ত লম্বা ওই নারকেল গাছটির পাতার 
ওপর । লক্ষ্য একটাই, শিকার ও খাবার ৷ এবারো বর্ষার শুরুতে এসে উদয় 
হয়েছে দুটিতে । 

এখন শরৎকাল। মেয়ে-পাখিটি আশেপাশে নেই। পুরুষ বসে আছে 
তেঁতুলের ডালে। তেঁতুলের ডালে বসেই সে এ বছর বালিহাস দম্পতিকে 
বাসা করতে দেখেছে ১০০ গজ দূরের একটা মরা খেজুরগাছের গর্তে-যে 
গাছটি বিলের একেবারে কিনারে । ওই বাসায় যে বাচ্চা ফোটার সময় হয়ে 
গেছে, তা এই পাখিটির জানা । বালিহাসের বাসায় সে ঢুকতে চেয়েছিল 
বারকয়েক, গভীরতা বেশি হওয়ায় সাহস পায় নি। ঢুকতে পারলে মজা করে 
ডিম খাওয়া যেত। বালিহাসের তুলতুলে ছানা খেতেও খুব মজা । তাই এই 
মুহূর্তে অপেক্ষায় আছে--কখন বাচ্চা লাফ দেবে বাসা থেকে, পড়বে নিচের 
জলে। বালিহাসের বাচ্চারা ডিম থেকে বেরুনোর পরে বাসা থেকে লাফিয়ে 
নিচে পড়ে আর শিকারি ওই পাখিটি তা ভালোই জানে । তাই এখন তাকিয়ে 
আছে খেজুর গাছটার দিকে । কোনো এক সুযোগে (হেয়তো-বা আজই খুব 
ভোরে) আজ দু'টি বাচ্চা লাফিয়ে নেমেছে জলে । তারপরে খোলা জায়গা 
পেরিয়ে চলে গেছে ধানক্ষেতে । বালিহাস বিলের মাথায় চক্কর দিয়েছে, 
দেখেছে ছানা দু'টিকে, কিন্তু ডাইভ মারার সুযোগ পায় নি। ধান ক্ষেতের 
জলে ডাইভ মেরে লাভ হয় না। এখন তাই তকে তকে আছে--কখন 
আরেকটি ছানা বাসা থেকে লাফ দেয়। বালিহাসেরা কমপক্ষে ৯টি ছানা 
ফোটায়। দু'টি কেবল জলে পড়েছে, সাতটি বাকি। 

বড়সড় একটি কালো গুইসাপকে হেলেদুলে, বেশ রাজকীয় চালে 
আসতে দেখে মেজাজ খিচড়ে গেল শিকারি পাখিটির। ও. ব্যাটা যদি 
বালিহাসের বাসা-বাচ্চার খবর জেনে যায়, তাহলে উঠে পড়বে খেজুর 
গাছটাতে। বাসার ভেতরে গলা-মাথা ঢুকিয়ে গাপুস করে গিলবে ডিম- 
বাচ্চাগুলো। পাখিটি তাই টান টান গলায় তীক্ষ চোখে তাকিয়ে আছে 
গুইসাপটির দিকে । 

গুইসাপটি যখন খেজুর গাছটার গোড়ায় চলে এল, তখন বালিহাস 
দম্পতি উড়ে এল ধানক্ষেতের দিক থেকে, বাসার ওপরে ঘুরে ঘ্বুরে উড়তে 
লাগল । আর হুঁশিয়ারি জানাতে লাগল । ওই ডাকাডাকি আর ঘোরাঘুরিতে 
গুইসাপটি বুঝে ফেলল বালিহাসের ডিম-বাচ্চা আছে কাছাকাছি। দীড়াল 

সে। তখনি মা-বাবার সাবধানী ডাককে “বাসা থেকে লাফিয়ে পড়ার সঙ্কেত” 
ভেবে একটি ছানা হাচড়ে-পাচড়ে বাসার মুখে উঠে এল। ১৫/২০ সেকেণ্ড 
সে দেখল নিচটা- জল তাকে ডাকছে যেন হাতছানি দিয়ে । লাফ যখন দেবে 
সে তখন ভেতর থেকে আরেকটি বাচ্চা একইভাবে বাসার মুখে উঠে এল। 
ওর ধাককাতেই প্রথম বাচ্চাটি পড়ল নিচে । যেহেতু নিজের ইচ্ছায় লাফ সে 
দেয় নি, সেহেতু পড়ল সে জলের কিনারের নরম মাটিতে, সামলে ওঠার 
আগেই গুইসাপটি দৌড়ে গিয়ে মুখে ধরল ওকে। পর মুহুর্তেই দ্বিতীয় 
বাচ্চাটি লাফ দিল, পড়ল সে জলে, জলে পড়ে সে কী পুলক তার! আহা! 
জলের ছোঁয়া! জলই তো তার ঠিকানা । কিন্তু কিছু বুঝে ওঠার আগেই সে 
লাফিয়ে পড়া গুইসাপটির মুখে চালান হল। গালে চাপা পড়া দু'টি তুলতুলে 
ছানা তড়পাচ্ছে খুব। গুইসাপটি খুব খুশি! ওই দুটিকে মুখে ধরেই সে 
প্রতীক্ষা করছে তৃতীয় বাচ্চাটির__হয়তো বা লাফ দেবে এক্ষুণি। 
বালিহাসেরা ছটফট করছে আর উড়ছে ঘুরে ঘুরে । সে কী অস্থিরতা! ডাইভ 
মারার কায়দায় নেমে আসছে গুইসাপটির মাথার ওপর। 

তেঁতুলের ডালে-বসা শিকারি পাখিটি হতাশ কণ্ঠে ডেকে উঠল । মেজাজ 
চড়ে গেল ওর সপ্তমে। এমন লোভনীয় শিকার হাতছাড়া হবে হতচ্ছাড়া ওই 
গুইসাপটির জন্য । ডানা মেলল সে। ওকে ডানা মেলতে দেখে পিলে চমকে 
গেল বালিহাসের । উড়ে পালাল দূরে । ও এসে বসল খেজুর গাছটির মাথায়, 
গলা লম্বা করে নিচের দিকে তাকিয়ে গুইসাপটিকে ধমক ধামক মারতে 
লাগল । গুইসাপটি তখন মুখে-ধরা শিকার পেটে চালান করে দিল। বাসার 
মাথায় মা-বাবা বসেছে ভেবে তৃতীয় বাচ্চাটি উঠে এল বাসার মুখের 
মিহিম্বরে ডাকল, সঙ্গে সঙ্গে শিকারি পাখিটি ওর ডান পাখানা বাড়িয়ে 
বড়শির মতো নখরগুলো দিয়ে আকড়ে ধরতে চাইল তুলতুলে ছানাটিকে। 
নাগালে পেল না, ছানাটিও দিল লাফ, তখন বিদুৎবেগে উড়াল দিয়ে ডান পা 
বাড়িয়ে দিয়ে শূন্য থেকেই অলৌকিক কায়দায় নখরে গাথল ছানাটিকে। 
নিষ্ঠুর শিকারি ওকে নিয়ে বসল আবার খেজুর গাছের মাথায় । ঠুকরে ঠুকরে 
রক্তাক্ত করে ধারাল বক্র ঠোটে ছিড়ে ছিড়ে খেতে শুরু করল কচি মাংস। 
খেতে সময় নিল মাত্র মিনিট তিনেক। তারপর চুপচাপ বসে থেকে গলাটি 
লম্বা করে অপেক্ষা করতে লাগল চতুর্থ ছানাটির। না, শিকার আর উঠল না 
বাসার মুখে । 

পরবর্তী তিনদিনে বাকি ছানাগুলোকে একাই গাপুস করল ওই শিকারি 
পাখিটি । জলে লাফিয়ে পড়ার মুহূর্তে প্রতিবারই সে সার্কাসম্যানের মতো 

অলৌকিক কৌশলে শূন্য থেকেই ধরল শিকার। একটিমাত্র ছানা ফসকে 
গিয়ে জলে পড়েছিল, ডুবও দিয়েছিল, তবুও বাচতে পারে নি। ওকে নখরে 
গেঁথে যখন সে ফিরছিল লম্বা নারকেল গাছটির দিকে তখন কী অসম্ভব 
ক্ষীপ্রতায় পাক খেয়ে নিচের দিকে নেমে ও যে আবারো শুন্য থেকে শিকার 
গেঁথেছিল নখরে! সে এক মজার দৃশ্য, মুগ্ধ হবার মতো দৃশ্য । এমনিতেই 
সে উড়তে পারে দ্রুতবেগে, ডাইভ মারতে পারে চমৎকার ভঙ্গিতে, শৃন্যে 
পাক খেতে পারে, পলাতক শিকারকে ধাওয়া করতে পারে ঝড়ের গতিতে । 
বিষধর সাপ শিকারের সময় সে অন্যান্য শিকারি পাখির মতো সাপের ঘাড় 
চেপে ধরে এক পায়ে, অন্য পা দিয়ে ধরে সাপের কোমর বা কোমরের 
নিচে- যাতে ছোবল মারতে না পারে, না পারে শরীর দিয়ে পা পেঁচিয়ে 
ধরতে । সাপের শরীরের প্যাচ খুবই মজবুত । অবশ্য শিকারি এই পাখিটির 
পায়ে লোম আছে অনেক, সাপের ছোবল ওই লোমশ পা ভেদ করে চামড়ায় 
নাগাল পাবার সম্ভাবনা খুবই কম। মাটিতে দীড়িয়ে সে সাপের ছোবলকে 
ডানার কৌশলী আঘাতে অকেজো করে দিতে যেমন ওন্তাদ, তেমনি ওস্তাদ 
লম্বা পা বাড়িয়ে ঢালের মতো সাপের ছোবলকে ফিরিয়ে দিতে । এদের প্রিয় 
খাদ্যতালিকায় সাপও আছে। এদের পা ও নখর যেমন মজবুত, ধারাল ও 
শক্তিশালী, তেমনি মজবুত ও শক্তিশালী ঠোট । ওপরের ঠোটটি বড়, ওই 
বড়টুকুই বড়শির মতো বাকানো। ওর ঠোটের ঠোকরে বনবিড়াল, গেছো 
খাটাস, শিয়াল বা বিড়ালের বাচ্চার চোখ অন্ধ করে দিতে পারে মুহূর্তেই । 
বুদ্ধি খাটিয়ে এরা পলাতক শিকারকে ঝোপঝাড় বা গর্ত থেকে বের করে 
আনতে যেমন পারে, তেমনি একজোড়া পাখিতে মিলে পরিকল্পিতভাবে 
শিকারও করতে জানে । একটিতে শিকারকে ধাওয়া করে, অন্যটি শিকারের 
সস্ভাব্য পালানোর পথের দিকে গোপনে ওৎ পেতে বসে থাকে । বাংলাদেশের 
অন্য একটি তুখোড় শিকারি পাখি পলাশ (৮৪811855719) 2891) ঈগলের 
মতো এই শিকারি পাখিদেরও প্রিয় খাদ্যতালিকায় আছে মৌমাছি, মৌমাছির 
ডিম-বাচচা ও মধু । বাংলাদেশে খুঁজলে কমপক্ষে প্রতি জেলায় এমন একজন 
মানুষের খবর পাওয়া যাবে- যে মরেছে এই শিকারি পাখিটির ছোবল বা 
ডানার আঘাতে ক্ষেপে যাওয়া মৌমাছিদের কামড়ে । মৌচাকের দিকে উড়ে 
যায় এরা জঙ্জিবিমানের মতো, ঝুলন্ত চাকের পাশ ঘেঁষে বেরিয়ে যাবার সময় 
হয় পা বা ডানা চালায়--ভেঙে মাটিতে পড়ে চাকের একটা অংশ । ক্ষেপে 
যাওয়া মৌমাছিরা ধাওয়া করলে ঝটপট ডানা ঝাপটাতে ঝাঁপটাতে দূরে সরে 
যায়। মৌমাছিরা শান্ত হবার পর ফিরে আসে চোরের মতো, মাটিতে নেমে 

মৌমাছির ডিম-বাচ্চা ও মধু খায়। মৌচাকে হামলা করার মুহূর্তে কাছাকাছি 
দিয়ে যদি যেতে থাকে কোনো মানুষ বা পশু, তাহলে মৌমাছিরা তাকেই 
শত্রু ভেবে ঝীপিয়ে পড়ে। আক্রান্ত মানুষ বা প্রাণী আচমকা এ রকম 
আক্রমণে দিশেহারা হয়ে পড়ে। আমি নিজে যেমন একবার এ রকম 
পরিস্থিতিতে পড়েছিলাম ১৯৭৮ সালে, পুকুর থাকায় ডুব দিয়ে বেঁচে 
গিয়েছিলাম) তেমনি সুন্দরবনে একই কারণে বানরকে আমি মৌমাছির 
কবলে পড়তে দেখেছি। আমাদের গ্রামের এক বৃদ্ধও একই কারণে মারা 
গিয়েছিল_মৌচাকের টুকরা সরাসরি পড়েছিল তার মাথার ওপর । ওরা 
মৌচাকে কী কৌশলে হামলা করে তা দেখলে যেমন মুগ্ধ না হয়ে পারা যায় 
না, তেমনি ওদের ডাইভ, আকাশে ডিগবাজি খাওয়া ও শূন্য থেকে শিকারকে 
ছো মেরে ধরার কৌশলও চেয়ে দেখার মতো । শিকার নিয়ে উড়ে আসার 
সময় যখন ওরা একজোড়া দীড়কাক, ভুবনচিল বা শিকারি বাজের দ্বারা 
ঘেরাও হয় তখনো দেখার মতো দৃশ্য তৈরি হয় বৈকি। উল্লেখিত পাখিরা 
শিকারি এই পাখিটি আকাশে লড়াই করার কৌশল খাটাতে পারে না, চায় 
পালাতে । তখন শুরু হয় যেন জঙ্গিবিমানের “ডগফাইট” । এই শূন্যে উঠে 
যায় সী করে, এই পাক খেয়ে নিচে নামে, নখর থেকে শিকার যদি যায় 
খসে-পড়তে থাকে নিচের দিকে, তাহলে পাক খেয়ে, ডাইভ মেরে নেমে 
আবারো নখরে গাথে পড়ন্ত শিকার । এ রকম ক্ষেত্রে যখন হাল ছেড়ে দিতে 
হয় তখন রাগে ধেয়ে যায় লুটেরাদের দিকে । ঘুরপাক খেয়ে ওপর-নিচ 
থেকে পা বাড়িয়ে আক্রমণ করতে চায়। একই জাতের দু'টি পাখির ভেতরে 
যখন এ রকম ঘটনা ঘটে, তখন শূন্যের ডগফাইট হয় বড়ই উপভোগ্য । 
বাংলাদেশের এই শিকারি পাখিটির নাম মেছোঈগল। মাছই প্রধান 
খাদ্য। ইংরেজি নাম 0195175809 [15]) 1881. বৈজ্ঞানিক নাম 
£0//0917/26 20%%/49%5. এদেরকে মেছোবাজ, মাছমুরালও বলে। 
বাগেরহাট এলাকার লোকেরা বলে বাজকুড়োল। শরীরের মাপ ৭০-৭৯ 
সেন্টিমিটার। এদের চেয়ে বড় পলাশ ঈগলকেও বাগেরহাট এলাকায় 
বাজকুড়োল বলা হয়। বাংলাদেশে ছোট বাজকুড়োলও ছিল এক সময়। 
বাগেরহাট জেলায় ভ্ট্রে নামক গ্রামে আমি ওদের বাসা দেখেছিলাম ১৯৬৯ 
সালে। ওই একবারই ছোট্ট বাজকুড়োলের (ছোট মাছমুরাল) বাসা দেখেছি। 
হাসের ছানা খাবার জন্য ওই গ্রামেরই আমার এক শিকারি বন্ধু দুর্টিকেই 
গুলি করে মেরে ফেলেছিল। ওর একটির মাপ হয়েছিল (তখন হাত দিয়ে 

মেপেছিলাম) আমার হাতের এক হাত আট আঙুল, অন্যটি এক হাত দশ 
আঙুল। সম্ভবত আমার হাতের মাপ তখন ছিল ১৭ ইঞ্চি। বুনোলতা দিয়ে 
মাপ নিয়ে সেই লতা মেপেছিলাম হাতে । 

পেছন দিক থেকে দেখলে বড় মাছমুরালকে দেখায় ঘন বাদামি, তাতে 
হান্কা লালচে আভা থাকে। ঘাড়-মাথা-গলা ছাই-ধূসর । সামনের দিক থেকে 
দেখলে মোটা লোমশ পা, পেট, লেজের আগার ইঞ্চিখানেক বাদে বাকিটা 
সাদা । ওই ইঞ্চিখানেকের রঙ কালো। গলা-বুকের রঙ বাদামি । ঠোটের 
বাকানো অংশ কালো। সাদা লম্বা ঢাউস ধরনের এই বুদ্ধিমান শিকারি 
পাখিটিকে দেখতে ভালোই লাগে । ছোট মাছমুরালের গড়ন-ধরনও একই 
রকম। ওদের পেট বেশি সাদা। শরীরের ধূসর-বাদামি রঙ বেশি গাঢ়। 
লেজের সাদা রঙটিও বেশি চকচকে । দূর থেকে দেখলে বড় মাছমুরালের 
বাচ্চা বলে মনে হতে পারে। 

মাছমুরালের প্রধান খাদ্য মাছ। বিল-ঝিল, হাওর-বাওড়, নদীতীর বা 
মোহনায় এরা গাছে বসে খেয়াল রাখে জলের দিকে । মাছ ভাসলে ডাইভ 
মেরে নখরে গাথে। এছাড়া ব্যাঙ, পাখির ডিম-বাচচা খায়। সাহসী পাখি 
এরা । একবার মুরগি জবাই করে উঠানে ছেড়ে দেবার পর মুরগিটি যখন 
তড়পাচ্ছিল, তখন আচমকা একটি মাছমুরাল ডাইভ মেরে সেটা তুলে 
নিয়েছিল! সে এক অকল্পনীয় দৃশ্য! আবার গুলি খাওয়া পাখি যখন পালাতে 
চায় তখনো ধরতে দেখেছি আহত পাখিকে । 

শীতকাল বাদে বছরের যে কোনো সময়ে বাসা করতে পারে এরা । 
বাসার জায়গা পছন্দে লাগে ২-৫ দিন। তারপর দু'জনে মিলে বাসা সাজায়। 
শুকনো ও কীচা ডালপাতা ঠোটে ভেঙে, ঠোট ও পা দিয়ে ধরে ওড়ে। বাসা 
শেষ হয় ৫-৭ দিনে। তারপর ডিম ডিমের রঙ সাদা । দু'জনে পালা করে 
তা দেয়। ৩৫ দিনের ভেতর ডিম ফোটে । বছরের পর বছর ওরা একই বাসা 
ব্যবহার করে বলে উৎসাহী শিশু-কিশোরেরা ইচ্ছে করলে ওদের আচার- 
আচরণ পর্যবেক্ষণ করতে পারে । বাংলাদেশের আরেক শিকারি পাখি খোপা 
ঈগলের বাসা এরা দখল করে নেয় অনেক সময়। আমার গ্রামে বর্তমানেও 
(২০০৮) একটি আমগাছে প্রতিবছর ডিম-বাচ্চা তোলে একজোড়া পাখি। 
ওই গাছে আগে বাসা ছিল খোপা ঈগলের । বছর পাচেক আগে দখল করেছে 
বর্তমানের মাছমুরাল দু'টি । আমগাছটার মগডালের এমন জায়গায় বাসা যে, 
সেখানে চড়া কঠিন। এখানে উল্লেখ্য যে, লেখার শুরুতে যে তেতুল গাছটার 
কথা বলেছি আমি, সেই গাছ থেকে মাছমুরালকে হটিয়ে দিয়েছিল একজোড়া 

শকুন। শকুনেরাও একই বাসায় ডিম-বাচ্চা তোলে বছরের পর বছর। 
উৎসাহী সেই কিশোর ছিলাম আমি । গাছারু সরফেত আলি মারা গেছেন 
২০০৭ সালে। নারকেল গাছ থেকে পড়ে। তার বয়স হয়েছিল প্রায় ৭০ 
বছর। 

মাছমুরাল বাংলাদেশে আজো আছে সন্তাবজনক হারে । বেশি নজরে 
পড়ে ভাদ্র থেকে পৌষ মাস পর্যস্ত। ঢাকা শহরের আশেপাশেও এদেরকে 
দেখা যেতে পারে । প্রতিটি শিকারি পাখিই প্রকৃতি-পরিবেশের বন্ধু । ধান ও 
আলুখেকো ইদুর খায়। মরা-পচা মাহ খেয়ে জল পরিষ্কার রাখে । বছর 
দশেক আগে দক্ষিণ-পশ্চিম বাংলাদেশে মাছের যে মারাত্মক ক্ষতরোগ দেখা 
পড়েছিল দূষিত, তখন শিকারি পাখিরা ওইসব ভাসমান মৃত মাছ খেয়ে 
জলজ পরিবেশকে দূষণমুক্ত করেছিল । মরেও ছিল অনেক শিকারি পাখি। 

ভালো থাক মাছমুরাল। ওদের ততীক্ষ ও ভয়ঙ্কর কণ্ঠ বাজুক বাংলাদেশের 
আকাশে । ওদের বাচ্চাদের খিদের মিষ্টি কান্না ঝরুক বাংলাদেশের বাতাসে । 
ডানা মেলে ওরা স্বচ্ছন্দে ভেসে বেড়াক বাংলাদেশের অসীম নীলিমায়। 

খোপা ঈগল 


ছোট পুকুরটির জল কমে গেল কার্তিক মাসে। বাড়ির লোকজন সব দলবেঁধে 
একদিন পুকুরে নামল মাছ ধরতে । খেপজাল ফেলার আগে সবাই মিলে 
পুকুরের শাপলাগাছ, পানিফল গাছসহ জলজ উদ্ভিদ ও শেওলা তুলে 
ফেলল । পুকুর হল তোলপাড় । জল ঘোলা । অঢেল মাছ ধরা পড়ল 
খেপজালে। শিশু-কিশোরেরা মাছ ধরল হাতিয়ে। ওদের হাতে আর 
খেপজালে ধরা পড়ল অনেকগুলো নির্বিষ জলসাপ। জলসাপের লেজ ধরে 
বৌ বৌ করে ঘুরিয়ে শূন্যে ছুড়ে দিল ওরা, শূন্য থেকেই ছৌ মেরে ধরে নিল 
শঙ্খচিল আর একজোড়া ঈগল পাখি । ঈগলেরা ছিল শঙ্খচিলের চেয়ে বেশ 
বড়সড়, তাই ওরা শূন্যে ছুড়ে দেওয়া জলসাপ ডাইভ মেরে ধরছিল 
শঙ্খচিলের আগেই। শঙ্খচিলেরা যেগুলো ধরছিল সেগুলোও ওরা ধাওয়া 
করে ছিনতাই করছিল । ছিনতাই হলে শঙ্খচিলটি কান্নার মতো করে ডেকে 
উঠছিল- এমনিতেই ওদের ডাক কান্নার মতো শোনায় । ছো মেরে ধরা, 
খুব। আসলে এ এক মজার খেলাই বটে । জলসাপ আজকাল কমে গেছে 

অনেক, কমে গেছে মজার এই খেলাটিও। আজ থেকে ৩০ বছর আগেও 
বাংলাদেশের পুকুর, বিল, ঝিল, জলাশয়ে প্রচুর জলসাপ ছিল । মাছ ধরতে 
গিয়ে সে সময় জলসাপ শূন্যে ছুড়ে বাজ-চিল, ঈগলদের ছো মারা দেখেন 
নি-এ রকম মানুষ বোধহয় কমই আছে। আমাদের পুকুরে জলসাপ আছে 
আজো (২০০৮)। 

ছোট এই পুকুরটাতে ১৬টি শঙ্খচিল ও একজোড়া ঈগল এসে ভিড় 
জমিয়েছিল, মাছের চেয়ে বেশি লোভ ওদের জলসাপে । শঙ্খচিলগুলো 
সুযোগ পেলে ছো মেরে ঘোলাজলের ওপর থেকে ছোটখাটো মাছও তুলে 
নিচ্ছিল, কিন্তু ঈগল দু'টি উঁচু গাছে বসে তীক্ষ দৃষ্টিতে খেয়াল রাখছিল কখন 
জলসাপ শূন্যে ছোড়া হয়। জলসাপ শূন্যে উঠলেই ঈগল দু'টি ধমক-ধামক 
মারতে মারতে জঙ্জিবিমানের মতো ডাইভ মারছিল। ভয়ে ধেয়ে আসা 
শঙ্খচিলেরা যাচ্ছিল ছিটকে । তবুও ভাগ্য ওদের ভালো বলতে হবে-ঈগল 
দু'ট সাপ নিয়ে উধাও হয়ে যাচ্ছিল মিনিট দশেকের জন্য, ফিরে আসছিল 
আবারো । এই সুযোগের মুহূর্তটুকু কাজে লাগিয়েছিল শঙ্খচিলেরা । ঈগলেরা 
খাবার নিয়ে যাচ্ছে ওদের বেশ বড়সড় মাচানের মতো বাসায়, যে-বাসাটি 
পুকুর থেকে ৭০০ গজ দূরের এক ঘন বাগানে, মস্তবড় একটা আমগাছের 
মগডালে। বাসাটি বেঁধেছিল ওরা চুলচেরা হিসেব-নিকেশ করে। বাসার 
কেন্দ্রস্থলের ১০০ গজ পশ্চিম দিকে বেশ বড়সড় খোলা মাঠ । দক্ষিণে বিল। 
পূর্ব দিকেও মাঠ, উত্তরে বসতবাড়ি ও পুকুর। মানুষের বসতি ঘন নয়, 
বনবাগান বেশি, পুকুরও অনেকগুলো । বসতি এলাকা থেকে মাছ, 
জলসাপসহ হাস-যুরগির ছানা যেমন পাওয়া যাবে সহজে, তেমনি, পশ্চিমের 
ধানের মাঠ থেকে পাওয়া যাবে ইদুর, বিষধর সাপ, ব্যাঙ, কীকড়া, কুঁচেসহ 
ছোট ছোট পাখি। দক্ষিণের বিলে গেলে পাওয়া যাবে মাছ, চিলু সাপ, 
ঢোড়াসাপ, দীড়াশ সাপ, ব্যাঙ ও জলসাপ! পূর্বদিকের মাঠও দেবে খাদ্যের 
যোগান । বাসায় ছানা হলে যাতে খাবার সংগ্রহ করতে বেগ পেতে না হয়, 
সে হিসেব করেই দু'জনে মিলে বাসা বাধার জায়গা নির্বাচন করেছিল ৬/৭ 
দিনে। তারপরে দু'জনে মিলে শুকনো ডালপালা, পাটকাঠির অংশ, বাশের 
কঞ্চি ইত্যাদি এনে বাসাটি শেষ করেছিল ৮/৯ দিনে। দূর দূর থেকে 
উপকরণ ঠোঁট বা পায়ে চেপে ধরে ওরা উড়ে উড়ে এসেছিল আমগাছটাতে, 
যারা দেখেছিল তারা বুঝেছিল বাসা বাধছে ওরা । বেশ একগাদা ডালপালা 
নিয়ে উড্ভতে হিমশিম খাচ্ছে ওই ঈগলেরা, সে দৃশ্যটি কিন্ত কম মজাদার 

নয়। উপকরণ হয়তো খসে পড়ছে ঠোট বা নখর থেকে, সঙ্গে সঙ্গে সাই 
আরেকটি উপকরণ যাচ্ছে পড়ে, এ রকম দৃশ্য দেখলেও চোখ জুড়িয়ে যায়। 
তো কাঠিকুঠি বা ডালপালা এনে সাজিয়ে বাসা বানানোও কম ঝন্কধির কাজ 
নয়। দু'জনকে তাই কষ্ট করতে হয়েছিল খুব। এমন গাছ আর এমন মগভাল 
তারা বাছাই করেছিল যে, যেখানে সহজে উঠতে পারবে না কোনো মানুষ । 
বাসা শেষ হলে মেয়ে পাখি ৪ দিন পরে প্রথম ডিমটি পেড়েছিল। পরদিন 
আরেকটি । তারপর ডিমে তা দিতে বসে গিয়েছিল। সারা রাত তো বটেই, 
দিনেরও অধিকাংশ সময় তা দিয়েছিল মেয়েটি । পুরুষটি অবশ্য নিজের 
পেটের খিদে মিটিয়ে বউয়ের জন্যও কিছু কিছু খাবার এনেছিল। একটু 
বিশ্রামের জন্য, ডানার আড়ষ্টতা কাটাবার জন্য বা পেটপুরে খাবার জন্য 
বউটি যখন বাসা ছেড়েছিল, তখন অবশ্য পুরুষটি ডিম দু'টি একটু উল্টে 
পাল্টে দিয়েছিল। বসেছিল ডিম পেটের তলায় নিয়ে। ডিমের সাইজ 
আমাদের দেশি মুরগির চেয়ে চারগুণ বড়। গোল ধরনের । চকচকে ডিমের 
রঙ সাদাটে হলুদ । তার ওপরে লালচে বাদামি ও কালচে ছিটছোপ। ডিম 
ফুটে বাচ্চা বেরিয়েছিল ২৯ দিন বাদে । সেই বাচ্চাদের বয়স আজ ১০ দিন। 
উড়তে পারবে আরো ২৫/৩০ দিন পরে । পেট আর চোখ ভরা খিদে ওদের । 
ওদের পেট ভরাতে গিয়ে বাবা-মা হিমশিম খেয়ে যায়। হাস-মুরগির ছানা 
কী আর অত সহজে ধরা যায়। মানুষও তেড়ে আসে । শুধু মাছ আর ব্যাউ 
খেয়েও বাচ্চাদের তৃপ্তি হয় না। 

ওদের চাই মাংস। ডাইভ মেরে চড়ুই, ভরত, ঘুঘুর বাচ্চা অবশ্য শিকার 
করেছে মা-বাবা, তাতেও তৃত্তি হয় নি বাচ্চাদের । সারাদিন শুধু খাই খাই 
করে। বাসায় বসে দু*টিতে মারামারি করে। রক্তারক্তি কাণ্ড পর্যন্ত ঘটিয়ে 
ফেলে। ঠিক সে রকম সময়েই ছোট পুকুরটাতে জাল পড়েছে, বেশ 
জলসাপও পাওয়া যাচ্ছে, ঈগল দু'টি তাই মহাখুশি। সব ধরনের সাপই 
হচ্ছে এদের সবচেয়ে প্রিয় এবং প্রধান খাদ্য । তাই তো পাগলের মতো ছুড়ে 
দেওয়া জলসাপ ধরছে ওরা, বাসায় গিয়ে ঠোটে ছিড়ে ছিড়ে খাওয়াচ্ছে বাচ্চা 
দু'টিকে, ফিরে আসছে আবারো । দুটি বাচ্চা ইতোমধ্যে পেটে পুরেছে মোট 
১৩টি জলসাপ, তবুও খাই খাই করছে, বয়স বাড়ার সঙ্গে সঙ্গে খিদেও বাড়ে 
এদের। এই যে ঈগল, বাংলাদেশের এক চতুর শিকারি পাখি সে। ঘাপটি 
মেরে বসে থাকে গাছপালায়। মাঠের ভেতরের বা রাস্তার পাশের বিদ্যুতের 

এই শিকারি পাখিটির নাম তিলাঈগল, তিলাবাজ বা ছিটবাজ অথবা খোপা 
ঈগল বা খোপাবাজ। ঈগল ও বাজের ভেতর পার্থক্য আছে। ইংরেজি নাম 
00651৩0 9617১971€ চ:851০, বৈজ্ঞানিক নাম :5219777 944214 । মাপ ৭২- 
৭৪ সেন্টিমিটার। 


পোলে বা তারে, লক্ষ্য রাখে পুকুর, জলাশয়, বনবাগানের তলায় বা মাঠে- 
ঘাটে । শিকার দেখলেই সে ঝাঁপিয়ে পড়ে না সঙ্গে সঙ্গে। মাথাটা ঘন ঘন 
ওপর-নিচ করে, পরিকল্পনা আটতে থাকে । সে সময় ওর মাথার পেছনের 
সুন্দর খোপামতন পালকগুলো জেগে ওঠে, ওই খোপাটিও ছোট-বড় হয় 
মাথা ওঠা-নামার সাথে তাল-লয় ঠিক রেখে। যখন সে ডাইভ মারে বা 
ঝাঁপিয়ে পড়ে শিকারের ওপর, তখন কিন্ত খোপাটি একেবারে মিলিয়ে যায়। 
তবে শিকার যদি হয় বিষধর সাপ বা বেজির ছোট বাচ্চা অথবা বনবিড়ালের 
ছোট বাচ্চা, তখন খোপাটি একেবারে “আকাশি খোপা" হয়ে যায় । উত্তেজিত 

হলেই ওই খোপাটি জাগে, উত্তেজনা কমে গেলে খোপা মিলিয়ে যায়। 
বিষধর সাপ ধরার সময় এরা সুকৌশলে ধরে, এক পা দিয়ে ধরে সাপের 
ঘাড়, অন্য পা দিয়ে কোমর বা কোমরের নিচে। যাতে ছোবল দিতে না 
পারে, না পারে পা বা শরীর পেঁচিয়ে ধরতে । বিষধর সাপও তো কম 
শক্তিশালী প্রাণী নয়। সাপ ধরার ক্ষেত্রে তাই প্রচুর পরিশ্রম ও যুদ্ধ করতে 
হয়। ও সময় মাটিতে থেকে দু'ডানা রাখে মেলে, ঠোট চালায় । দু'পাখাকে 
হাতের মতো ব্যবহার করে সাপকে পিটায়। সব ধরনের “সাপ-শিকারি' 
পাখিই সাপ শিকারের সময় সাপের ঘাড় ও কোমর একসঙ্গে নখরে চেপে 
ধরে । না হলে মহাবিপদ ঘটে যেতে পারে । সাপের ঘাড় ফসকে গেলে সাপ 
প্রবল আক্রোশে ছোবল মারে । কিন্তু অন্যান্য সাপ-শিকারি পাখিদের মতো 
এই শিকারি পাখিটিও একই সঙ্গে পাখা ও পা বাড়িয়ে দিয়ে ছোবল অকেজো 
করে দিতে মহা ওস্তাদ। তার পরেও ছোবল দিলে প্রায় ক্ষেত্রেই সাপের 
বিষদাত লোমশ পায়ের পালক ভেদ করে চামড়ায় পৌছুতে পারে না। আমি 
দু'বার দু'টি আনাড়ি পাখিকে সাপের ছোবলে মরতে দেখেছি, কৌশল 
পুরোপুরি আয়ত্তে আনার আগেই ওরা বিষধর গোখরো সাপ শিকার করতে 
চেয়েছিল। একটি মরেছিল চোখে ছোবল খেয়ে, অন্যটি ছোবল খেয়েছিল 
গলার ঠিক নিচটায়। বনবিড়ালের বাচ্চা ধরার পরে ৫ বার আমি বনবিড়লের 
হাতে মরতে দেখেছি এই ঈগলটিকে, একবার দেখেছি একজোড়া বেজির 
হাতে মরতে । বেজির বাচ্চা ধরেছিল সেবার। বাচ্চা ধরার সময় ওরা খেয়াল 
করে না যে, আশেপাশেই থাকতে পারে ওদের বাবা-মা । বাচ্চাদের চেপে 
ধরে মাটিতে, ঠোট চালায়। দু'ডানা মেলে ঝটপট শব্দ তুলে পলাতক বেজি 
বা বনবিড়ালের বাচ্চাকে কবজায় রাখতে গিয়েই ওরা বিপদে পড়ে যায়। 
বাংলাদেশের অন্যান্য শিকারি পাখিদের চেয়ে এরা কম দ্রুত গতি সম্পন্ন, 
ডাইভও খুব ভালো মারতে পারে না। শঙ্খচিলেরাও এদের চেয়ে ভালো 
ডাইভার । ধাওয়া করে শিকার ধরতেও পটু নয় এরা । তবে শীতকালে সাপ 
ধরতে এরা অন্যান্য শিকারি পাখির চেয়ে বেশি দক্ষ বলেই আমার মনে 
হয়েছে। শীতকালে বিষধর সাপেরা গর্ত থেকে আধখানা বা পুরো শরীর 
বাইরে এনে রোদ পোহায়। এই ঈগলেরা তকে তকে থাকে । রোদ-পোহানো 
সাপকে ধরে ফেলে । এখানে উল্লেখ্য যে, এদের বাসায় বাচ্চা হয় শীতের 
শুরুতে, শীতে অথবা শীত ফুরোবার সময়। বাচ্চাদের তো বটেই, 
নিজদেরও প্রিয় খাবার সাপ। তাই সাপ শিকারের মওকা খোজে এরা । আমি 

খোপা ঈগলের প্রিয় খাবার হচ্ছে সাপ 


কমপক্ষে ৩৩ বার এদের বাসা দেখেছি। ১৬টি বাসায় ১টি, ৩টি বাসায় দু'টি 
করে ডিম দেখেছি। ১৪টি বাসার কাছে আমি চড়তে পারি নি-_চড়া সম্ভব 
ছিল না। ওদের ১টি ডিম সরিয়ে মুরগির ডিম দিয়েছি। ওদের ডিম দিয়েছি 
মুরগির পেটের তলায়। মুরগি না বুঝে তা দিয়েছে। ডিম ফোঁটে নি। আর, 
ওই পাখিটি বাসায় ফিরে বুঝে ফেলেছে সব। খেয়ে ফেলেছে মুরগির ডিম। 
দু'তিন বার আমি এ রকম 'ডিম বদলের খেলা” খেলে জিততে পারি নি। 

চমৎকার খোপাওয়ালা এই শিকারি পাখিটির নাম তিলাঈগল, তিলাবাজ 
বা ছিটবাজ অথবা খোপা ঈগল বা খোপাবাজ। ঈগল ও বাজের ভেতর 
পার্থক্য আছে। আমার বিচারে এই পাখিটি ঈগল। তাই আমি বলি 
তিলাঈগল বা খোপাঈগল। ইংরেজি নাম 07559৫ 95706701851. 
বৈজ্ঞানিক নাম 9৮7০7%5 ০7০9৫ । মাপ ৭২-৭৪ সেন্টিমিটার । 

খোপাটি পুরোপুরি জাগলে হয় ৪ সেন্টিমিটার। জীবন্ত অবস্থায় মাপা 
সম্ভব নয়। মরা পাখি পেলে ওই খোপার পালক সঠিকভাবে জাগিয়ে মাপা 
যেতে পারে । আমাদের দেশে শীতে আজকাল কৃচিৎ দেখা যায় আরেক রকম 
ঈগল, (শিখর যুক্ত ঈগল 1771678] 12891), যাদের মাথায়ও আছে খোপা 
বা শিংয়ের মতো পালক । | 

খোপা ঈগলের খোপাটি যেমন চমৎকার, তেমনি চমৎকার ওদের ডানা 
ও লেজের তলাটা । উড়ন্ত অবস্থায় নিচ থেকে দেখলে মুগ্ধ না হয়ে পারা যাবে 
না। উড়ন্ত অবস্থায় লেজের প্রান্তদেশে চওড়া কালো দাগ, তার ওপর দিকে 
চওড়া সাদা দাগ, তারও ওপরে আবার চওড়া কালো দাগ । সবগুলো দাগই 
মেলানো লেজের একপাশ থেকে অন্য পাশ পর্যন্ত আড়াআড়িভাবে বিস্তৃত। 
ডানার অবস্থা লেজের মতোই, তবে উপরিভাগের আড়াআড়ি কালো দাগটা 
কম চওড়া। ওই কালো দাগের ওপরে আবার আরো কম চওড়া সাদা দাগ 
আছে। পাখার ওপরিভাগ (পাখার তলদেশের উপরিভাগ) সাদা সাদা ছিটে 
ভরা । হালকা লালচে-বাদামি বুক পেটেও একই রকম সাদা সাদা ছিটে 
ভরা । ছিট আর সাদা-কালোর চওড়া টানের অপূর্ব ও চমৎকার সমন্বয় ওড়ার 
সময় নিচ থেকে দেখা যায়। বসা অবস্থায় পাখিটির পিঠ ও পাখার 
উপরিভাগ বাদামি। দু চারটে সাদা ছিটছোপ। লেজের উপরিভাগে 
প্রান্তদেশ বাদামি। তার ওপরে আড়াআড়ি চওড়া সাদা টান, লেজের 
তলাটাও তাই। বুক-পেটের সাদা ছিটছোপ পরিষ্কার দেখা যায়। ডানার প্রান্ত 
টা কালো। ঠোটের রঙ নীলচে-বাদামি। গোসল করলে বা বৃষ্টিতে ভিজলে 
এদেরকে কালচে পাখি বলে মনে হয়। বৃষ্টিতে ভিজলে বা গোসল শেষে এরা 
যখন রোদে পাখা মেলে ধরে তখন দেখতে ভারি সুন্দর লাগে। 

খোপা ঈগলের মেয়ে পাখিটি পুরুষের চেয়ে সামান্য বড় হয়! ওর মাপ 
৭৬-৭৭ সেন্টিমিটার । পুরুষটি বেশি ডাকাডাকি করে। বাসা বাধার সময়, 
বাসায় ডিম-বাচ্চা হবার পরে খুশিতে এরা উড়ে উড়ে, ঘুরে ঘুরে বা বসে 
ডাকাডাকি করে। ডাকের স্বর হচ্ছে “কী কী কিক্রী-কী কী... ।' বেশ তীক্ষ 
ও সুরেলা ওই ডাক। ওই ডাক শুনলে পাখির ও হাস-মুরগির ছানাদের বুক 
কীপে। যে কোনো পাখি ও হাস-সুরগিদের টেনশন বাড়ে। 

খোপা ঈগল বাংলাদেশে আজো বেশ আছে। হাস-মুরগির ছানার দিকে 
এরা না পারতে হাত বাড়ায় না, তবুও ওই অপরাধে গুলি খেয়ে মরে, মানুষ 
ওর বাসা তছনছ করে। অকারণে এয়ারগান দিয়ে মারে। কিন্তু এটা 
একেবারেই উচিৎ নয়। দু'একটা হাস-মুরগির ছানা বা পুকুরের মাছ খেয়ে 
ওরা যেটুকু ক্ষতি করে, তার চেয়ে হাজার গুণ উপকার করে বিষধর সাপ ও 
ধানক্ষেতের ইদুর খেয়ে। প্রাকৃতিক ভারসাম্য রক্ষায়, জীববৈচিত্র্য রক্ষায় 
এরা অপরিসীম ভূমিকা পালন করে থাকে । উপকারী এই শিকারি পাখিটিকে 
তাই ভালো অবস্থায় রাখতেই হবে । ভালো রাখতে হবে সব ধরনের শিকারি 
পাখিকে । 

পথের হাত দশেক ওপর দিয়ে চলে গেছে আমগাছের মোটামোটা 
ডালপালা । ওই ডালেই বড়মতো একখানা মৌচাক। বেশ মধু জমেছে। 
আমগাছটি যাদের তারাই মৌচাকটির মালিক। রাতদিন পাহারা থাকে-_ 
নইলে রাতে এসে পাড়ার দুষ্ট ছেলেরা মৌচাক কেটে নিতে পারে চুরি করে। 
চাক-কাটা মধুর স্বাদই আলাদা । 

অমাবস্যা ও পূর্ণিমার আগে আগে মৌচাক মধুতে টইটস্বুর হয়ে ওঠে। 
মৌচাক কাটার সময় বা গোন হচ্ছে ওটা । অন্য সময়েও চাক কাটা যায় কিন্তু 
মধু কম মেলে । অমাবস্যা ও পূর্ণিমায় মৌমাছিরা সব মধু নাকি খেয়ে ফেলে । 

চারদিন পরেই পূর্ণিমা । চাকের মালিকেরা তাই হুঁশিয়ার খুব । পাড়ার 
ছোট ছেলেগুলো দূর থেকে মৌচাকে টিল ছুড়ে মজা পায় । টিল বেশি পড়লে 
মৌমাছিরা ত্যক্ত-বিরক্ত হয়ে অনেক সময় মৌচাক ছেড়ে চলে যায়। বাগে 
পেলে ছেলেপুলেদের আচ্ছামতন হুলও ফোটায় । 

একটি বাজপাখি ক'দিন ধরে ঘুরঘুর করছে মৌচাকটির চারপাশে । কিন্তু 
ও উড়ে আসলেই বাড়ির হাস-মুরগিগুলো চিৎকার জুড়ে দেয়। বাড়ির 

মালিকেরা দৌড়ে আসে । বাজটির স্বভাব জানে তারা । টিল ছুড়ে তাড়িয়ে 
দেয় ওকে। 

মাঠ পাড়ি দিয়ে বাজটি আজ সকাল সকাল চলে এল। দূরের জামগাছটিতে 
বসে উকিবুঁকি মেরে দেখল কিছুক্ষণ। তারপর সাবধানে উড়ে এসে বসল 
পথের পাশের কাঠবাদাম গাছটিতে। ঘাড় মাথা টানটান করে দেখতে লাগল 
মৌচাকখানাকে। মাথার পেছনের ছোট খোপাটা জেগে গেছে উত্তেজনায় । 
চোখ হয়ে গেছে লাল। 

পথের দু'পাশ জুড়েই এখানে সারি সারি গাছ। দু'পাশ থেকেই বড় বড় 
গাছগুলো ডালপালার হাত মেলে দিয়ে পথের মাথার ওপরে যেন সবুজ 
টাদোয়া তৈরি করেছে। নিচের ফীকা জায়গাটা টানেলের মতো হয়ে উঠেছে। 
ওই টানেল ধরেই বেরিয়ে যাবার পরিকল্পনা আটছে বাজটি ৷ চোখে লোভ 
জ্বলছে। 

একজন কৃষক তার গরুর পাল তাড়িয়ে ওই পথেই চলেছে মাঠের 
দিকে। একটু বাদেই বাজটির নিচ বরাবর এসে পড়বে । এত কম দূরত্বে 
বসে থাকা নিরাপদ নয় জেনেই বাজটি তড়িঘড়ি তার অপারেশনটা চালাতে 
মনস্থ করল। ডাল থেকে ঝাঁপ দিয়ে নেমে সে টানেল ধরে চলল সী সী 
বেগে । মৌচাকটির পাশ কেটে বেরিয়ে যাবার সময় সে একটি পা বাড়িয়ে 
ধাক্কা মারল । চাকের বিশাল একটা অংশ ভেঙে পড়ল মাটিতে মৌমাছিসহ। 
মৌমাছি প্রচণ্ড গুঞ্জন তুলে ধরধর করে পিছু নিল বাজটির । বাজটি বিমানের 
বেগে পাখা দিয়ে মৌমাছি তাড়াতে তাড়াতে টানেল ধরে বেরিয়ে অদৃশ্য হয়ে 
গেল৷ এদিকে আগুয়ান কৃষক ও তার গরুর পালকে শত্রু ভেবে ছেঁকে ধরল 
মৌমাছিরা । আচমকা আক্রান্ত কৃষক আকাশ ফাটানো চিৎকার দিয়ে মাটিতে 
পড়ল ধপাস করে । গরুর পাল লেজ তুলে ছুটল দিকবিদিকে ৷ মৌমাছি ঘিরে 
ফেলেছে কৃষককে । উঠে দীড়াল সে, চে্টাতে টেচাতে ছুটল কাছের পুকুরটার 
দিকে। পুকুরে নেমে ডুব দিয়ে থেকেও রক্ষা পেল না। ডুব দিয়ে আর 
কতক্ষণ থাকা যায়! মাথা তুলতেই ক্রুদ্ধ মৌমাছিরা হুল ফোটাতে লাগল। 
ওরা জলের ওপরে ঘুরপাক খাচ্ছে মহাগুঞ্জন তুলে। 

ওই কৃষক বেহুশ হয়ে গিয়েছিল। ডাঙায় উঠে তার শরীর থেকে তোলা 
হয়েছিল অসংখ্য মৌমাছির হুল। বেহুশের ঘোরে ভুল বকছিল সে। 
হাসপাতালে সাত দিন থেকে তবে সুস্থ হয়ে বাড়ি ফিরেছিল লোকটি । 

এদিকে বাজটি কিন্তু সেদিনই ঘণ্টাখানেক পরে চোরের মতো ফিরে 
এসেছিল ঘটনাস্থলে । লোভাতুর চোখে সে দেখেছিল পথের ওপরে পড়ে 

এই পাখিটির নাম মধুবাজ। ইংরেজি 01157151 ঢ07065-730722970, 
মধুবাজের বৈজ্ঞানিক নাম 75775 777)977)7০55. শরীরের মাপ ৬৫-৭২ 
সেন্টিমিটার । ওজন ১-১.৭৫ কেজি। 

আছে মধুভরা মৌচাক। চাক থেকে গড়ানো মধুতে পিপড়ে লেগেছে। আমের 
ডালের চাকের মৌমাছিরা শান্ত হয়েছে। তখন সে সাবধানে নেমেছিল 
মাটিতে । কিছুটা হেঁটে গিয়ে নখরে গেঁথে ছিল ভেঙে পড়া মৌচাকটুকু, উড়ে 
গিয়ে বসেছিল নিরাপদ জায়গায় । তারপর প্রাণ ভরে খেয়েছিল মরা মৌমাছি, 
মৌমাছির ডিম-বাচ্চা ও মধু । 

এই যে বাজটি, তার নামও মধুবাজ। ইংরেজি 0119018] 170795- 
84৪2. সার্থক নাম । মৌচাক ভাঙে খুব কৌশলে । একখানা বড় চাকে 
বারবার হামলা করে নানাভাবে । আমি বেশ ক'বার ওদের মৌচাক ভেঙে 
মাটিতে ফেলার আশ্চর্য কৌশল দেখেছি। চাকের তলায় পৌছে 
সার্কাসম্যানের মতো উল্টে গিয়েও চাক ভাঙতে পারে । চাকে আঘাত করার 
আগেই মৌমাছিরা টের পেয়ে ঝাঁপিয়ে পড়ে । সেক্ষেত্রে ওরা ডানার আঘাতে 
বহু মৌমাছিকে কুপোকাত করে। এই যে মৌচাক ভেঙে মাটিতে ফেলার 
কৌশল, তা দেখলে মুগ্ধ হতেই হয় । বোঝা যায়, কতটা বুদ্ধিমান এই পাখি। 
লেখার শুরুতে যে ঘটনাটার কথা বলেছি আমি, গ্রাম-বাংলায় ওরকম দুর্ঘটনা 
মাঝেমধ্যেই ঘটায় মধুবাজরা । জাতীয় দৈনিকগুলোর পাতায় মাঝেমধ্যে এ 
ধরনের খবর আমরা দেখতে পাই। এ রকম দুর্ঘটনায় পড়ে মানুষ মরেছে, 
গরু-ছাগলও মরেছে। আমার গ্রামেই এভাবে আশির দশকে ৬৫ বছর বয়সী 
একজন কৃষক মারা গিয়েছিল । কিন্তু মধুবাজরা দুর্ঘটনা ইচ্ছে করে ঘটায় না, 
ওরাতো ছোঁ মারে খাবার জন্য। ও রকম সময়ে যে কোনো মানুষ বা প্রাণী 
পড়ে যেতে পারে ক্ষ্যাপা মৌমাছির কবলে। 

এতো গেল কান্দিচাক বা গাছের ডালে ঝুলন্ত মৌচাকের কথা । গাছের 
খৌড়লে যে অন্য প্রজাতির মৌমাছি মৌচাক গড়ে, ওই চাকও ডাকাতের 
মতো লুট করে মধুবাজরা । কিশোর ও তরুণ বয়সে খৌড়লের মৌমাছিদের 
আকৃষ্ট করার জন্য গাছে মাটির ঠিলা-কলস বেঁধে রাখতাম মাঘ মাসে, ওই 
ঠিলা-কলস বারোমাসই বীধা থাকত (আজো বহু শিশু-কিশোর-তরুণ এই 
কাজটি করে, মৌচাকও হয়), মৌচাকও হত। ফিঙেরা মৌমাছি ও ডিমের 
লোভে কোনো সময় ঢুকে পড়ত ভেতরে । ফানুন থেকে আষাঢের শুরু পর্যন্ত 
চাক থাকত- বহুবারই মৌচাক লুট করেছে মখুবাজরা। লম্থা ঠ্যাং ভেতরে 
ঢুকিয়ে দিয়ে একখানা ঢাক (এই মৌমাছি চিতই পিঠা সাইজের ৫-৭ খানা 
আলাদা আলাদা চাক বানায়) টেনে এনেই ভোৌ-কাট্টা। এদের পায়ে 
পালকের গাদা । মৌমাছি হুল ফোটাবে কীভাবে? তবুও ফুটাত চোখের 
পাশে, ডানার তলায়। কী আর হবে। মধু খেতে গেলে তো হুল খেতেই 

মধুবাজ, ছবি নরসিংদী থেকে তোলা, ২০০২ 


হবে । ওই মৌচাক লুটের অপরাধে আমি কমপক্ষে ১১ বার মধুবাজকে গুলি 
করে মেরেছি। তবে শুধু এরাই নয়, বাংলাদেশের আরো দু-চারটি বাজ- 
ঈগলের মৌচাক ভেঙে মধু খাওয়ার প্রবণতা রয়েছে। মধুবাজেরও প্রধান 
খাদ্য মধু, মৌমাছি বা মৌমাছির ডিম-বাচ্চা নয়। ওরা মূলত খায় ইদুর, 
ব্যাঙ, তক্ষক, কীকড়া, মাছ, মৃত ছোট ও মাঝারি পাখি, ফড়িং ও গিরগিটি। 
শিকারের জন্য এরা বিল-ঝিল-নদী-হাওর বা খোলা মাঠের পাশের গাছে 
বসে থাকে চুপচাপ । চারদিকে চোখ ঘুরায়। শিকার দেখলে হয় ডাইভ দেয়, 
না হয় আস্তে গিয়ে শিকারের পাশে নামে । শিকার আওতার ভেতরে গোছে 
বসে যেটুকু জায়গা ওর নজরে আসে) অন্য কোনো পাখি বা প্রাণী ভয় পেয়ে 
যদি একটি ইদুর বা ব্যাঙ লুকিয়ে পড়ে, তাহলে মহাখাপ্পা হয় মধুবাজ। 
তেড়ে যায়। অবশ্য ফিঙেকে সমীহ করে চলে। আমি সুইচোরা, নীলকণ্ঠ, 
পোষা-বিড়াল, খেঁকশিয়াল, শালিক ও সোয়ালো পাখিদের দিকে তেড়ে 
যেতে দেখেছি মধুবাজকে। ওদের জন্যই ইদুর-ব্যাউ-মাছ ঘাপটি মেরে 
ছিল। এমনিতে মধুবাজ অলস প্রকৃতির । মানুষকে বেশ কাছে যেতে দেয়। 
ক্যামেরা দিয়ে ভালো রেঞ্জে পৌছে ছবিও তোলা যায়। ওরা মাটিতে নেমে 
পা দিয়ে মাটি সরিয়ে সরিয়েও শিকার খোজে । বোলতার চাকেও মধুবাজকে 
হানা দিতে দেখেছি আমি । 

বয়স্ক মধুবাজকে খাচায় আটকে পোষা যায়। সর্বশেষ যে খাচাবন্দি 
পোষা মধুবাজটিকে আমি ও তানভীর খান নরসিংদী জেলার চরসিন্ধুর 
- ইউনিয়নে গিয়ে দেখেছিলাম, ওটা ছিল কম বয়সী। অনুমান করি, উড়তে 
শেখার মাসখানেক পরেই বিলের পাড়ের গাছে বসা অবস্থায় এক তরুণের 
এয়ারগানের গুলিতে মাটিতে পড়ে । অকারণে গুলি করায় মনস্তাপে তরুণ 
ওকে বাড়িতে এনে চিকিৎসা করে খাঁচায় রাখে । মধুবাজটি সুস্থ হয়ে ওঠে 
এবং খাচায় বসে রোজ রোজ সে আধা কেজি করে গরুর মাংস খেতে থাকে। 
ওই তরুণ আমাকে 'খবর দেন। আমি চরসি্ধুর যাই। তরুণ পর্যবেক্ষক 
পাখিটির মাপ-জোকসহ খুঁটিনাটি সব তথ্য টুকে রাখেন। আনুষ্ঠানিকভাবে 
আমি ও তানভীর পাখিটিকে উড়িয়ে দিই মুক্ত আকাশে । সর্বশেষ খবর 
পাওয়া পর্যন্ত মধুবাজটি ভালো ছিল, শিকার করছিল । ওর বুকে রঙ মাখানো 
হয়েছিল, ওই তরুণ তাই পর্যবেক্ষণে রাখতে পারছিল ওকে। 

এখানে শিশু-কিশোরদের উদ্দেশে দু'টি কথা বলতে চাই। খেয়ালের 
বশে অকারণে এয়ারগানের গুলিতে বহু পাখি মারা পড়ে । অনেক শিশু- 
কিশোর আছে__ভালো গুলতিবাজ। তারাও অহেতুক পাখি মারে। আহত 
পাখিরা পরে ধুকে ধুকে মরে । পাখিরা কত সুন্দর! সব পাখিই প্রকৃতির বন্ধু 
আর প্রকৃতি না থাকলেও কোনো প্রাণীই বেঁচে থাকতে পারবে না। 

মধুবাজটির যে মাপ-জোক চরসিন্দুর থেকে নেওয়া হয়েছিল, তা থেকে 
কিছুটা উল্লেখ করছি। ঠোটের আগা থেকে মাথা-পিঠ হয়ে লেজের ডগা 
পর্যস্ত লম্বা ৫৮ সেন্টিমিটার । মেলা অবস্থায় ডানপাখার শেষ প্রান্ত থেকে পিঠ 
হয়ে বাম পাখার শেষ প্রান্ত পর্যন্ত ৪৮ সেন্টিমিটার । সেই মধুবাজটিকে মুক্ত 
করা হয় ২০০১ সালে। 

মধুবাজের বৈজ্ঞানিক নাম 297775 174197/)710%5. শরীরের মাপ ৬৫- 
৭২ সেন্টিমিটার। ওজন ১-১.৭৫ কেজি। বছরের বিশেষ বিশেষ খতুতে 
এদের শরীরের রঙ বদলে যায়। আবার বাচ্চারা জন্মে সাদা রঙ নিয়ে। রঙ 
বদলের কারণে এদের শনাক্ত করতে বেশ বেগ পেতে হয় । তবে, মোটামুটি 
মধুবাজের বুজানো ডানার আগা বা প্রান্ত কালো। পিঠ, ডানার ওপরিভাগ ও 
লেজের ওপরটা সাদাটে বাদামি, তার ওপরে কালচে রঙের টান জায়গায় 
জায়গায় । ঘাড়-মাথা সাদাটে বা সাদাটে বাদামি । পা সাদা। এদের মাথার 
পেছন দিকে. খোপা আছে। উত্তেজিত হলেই ওই খোপা খাড়া হয়ে ওঠে। 
এমনিতে বোঝা যায় না। বুক-পেট সাদাটে বাদামি বা বাদামি ধূসর অথবা 
শুধু সাদাটে । এই রঙের ওপর সোজা বা পাথালি কালচে বাদামি টান থাকে । 

লেজে দু'টি স্পষ্ট ও তাতে একটি অস্পষ্ট সাদা রঙের বৃত্ত আছে। মধুবাজের 
মেয়ে ও পুরুষ দেখতে এক রকম। বাসা বাধার সময় ছাড়া সাধারণত 
দুটিকে একত্রে দেখা যায় না। 

এরা বাসা বাধে মাঝারি বা উচু গাছে। দু'জনে মিলে বাসা সাজায়। 
উপকরণ মূলত কীচা বা শুকনো গাছের সরু ডাল-পালা। বাশের সরু কঞ্চি, 
সরু পাটকাঠি, মোটা লতা, ধানের নাড়াও থাকে। বাসার মাপ ৩০ 
সেন্টিমিটার ১ ২৭ সেন্টিমিটার, গভীরতা ৫-১০ সেন্টিমিটার । কোনো রকম 
বিঘ্ন না ঘটলে একই বাসায় বছর বছর ওরা ফিরে আসে । ডিম সাধারণত 
২টি, ৩টি ও ১টি দৈবাৎ। ডিমের রঙ খড়িমাটির মতো সাদা তাতে বাদামি 
ও লালচে ছিটছোপ। দু'জনে পালা করে ডিমে তা দেয়। ডিম ফোটে ২৫- 
৩০ দিনে । বাচচা উড়তে শেখে ৪০-৪৫ দিন পর। ওড়ার ক'দিন আগে তারা 
বাসায় থেকে পাখার ব্যায়াম শুরু করে। এদের বাচ্চারা বেশ দুষ্টু হয়। মা- 
বাবার মুখের খাবার আগেভাগে নেবার জন্য ডানা-ঠোট দিয়ে মারামারি 
করে, তাতে একটি বাচ্চা অনেক সময় বাসা থেকে পড়ে যায়। পড়ে-যাওয়া 
বাচ্চাটির দিকে খেয়ালই করে না মধুবাজরা । বাসা থেকে কেউ একটি ডিম 
চুরি করলেও বোধ হয় টের পায় না ওরা। 

মধুবাজ বাংলাদেশে আজো সন্তোষজনক হারে আছে। খাদ্যসম্কট বা 
বাসা বাধার গাছের অভাব নেই। অভাব শুধু নিরাপত্তার । 

মৌচাক ভাঙা অমন কুশলি এক শিকারি পাখিকে আমরা কী নিরাপত্তা 
দিতে পারি না? যে আমাদের পরম বন্ধু। বন্ধুকে ভালো রাখাই তো উচিত 
সকলের । 

মুরগিটি তার দশটি তুলতুলে ছানা নিয়ে চরছিল উঠোনের একপাশে । ওই 
উঠোনে দীড়িয়ে আকাশ দেখা যায় না-এমনই ঘন বুনট আম, বরই, 
সফেদা, পেয়ারা ও আতা গাছের ডালপালার। বয়সী একটা বরই গাছও 
ডালপালা মেলে দীড়িয়ে আছে প্রহরীর মতো। তবুও একটি শিকারি পাখি 
ডানা মুড়ে ডাইভ মারল অনেক উচু থেকে, বোমারু বিমানের মতো নেমে 
পড়ল উঠোনের মাথায়, কী অসম্ভব চাতুর্ষে যে সে বরইয়ের ডালপালার ফাক 
দিয়ে নেমে এল মাটির কাছাকাছি! বাড়ির লোকজনকে হতচকিত করে দিয়ে 
বিদ্যুৎ বেগে দু'পায়ের নখরে গেঁথে ফেলল দু”টি মুরগির ছানা আর মুরগির 
রণমূর্তি আর চেচামেচিকে তোয়াক্কা না করেই খাড়া উঠে গেল পেয়ারার 
ডালপালার ফাক দিয়ে। ক্ষিপ্ত মুরগি উড়ল ওকে ধরার জন্য, ছানাদের উদ্ধার 
করার জন্য । ফল হল না কিছুই। আকাশে শোনা যেতে লাগল মুরগির ছানা 
দু'টির “টিউ টিউ” কান্না। এক সময় তা মিলিয়ে গেল দুরে । মুরগিটি তখনো 
রাগে ফুঁসছে। “কটর কটর' ডাক ছেড়ে অন্য বাচ্চাদের কাছে ডেকে যেন 
গুনে দেখছে বাকি আটটা ছানা ঠিক আছে কিনা! সে কিন্তু পাখিটির ডানার 
ছায়া দেখামাত্রই ছানাদের সতর্ক সঙ্কেত দিয়েছিল । অসম্ভব ক্ষীপ্র গতির ওই 

শিকারি পাখিটি পলাতক ছানাদের ভেতর থেকেই দু'টিকে গেঁথেছে দু'পায়ের 
নখরে। এরা তো পোষা মুরগি। হত যদি সুন্দরবন, পার্বত্য চট্টগ্রাম, 
সিলেটের বন পাহাড়ের বনযুরগি, ভাহলে শিকারি পাখিটি এভাবে ডাইভ 
মেরে সফল হত না। বনমুরগি পোষা মুরগির চেয়ে অনেক বেশি চালাক। 
ওদের ছানারা সতর্ক সঙ্কেত পাবার সঙ্গে সঙ্গে পালাতে পারে অসম্ভব 
ক্ষিপ্রতায়। তবুও শিকারি এই পাখিটি মাঝে-মধ্যে বনমুরগির বাচ্চাদেরও 
শিকার করে। সেক্ষেত্রে কৌশলটা হয় একটু ভিন্নরকম। বনমুরগির ছানারা হয় 
খুবই চতুর! 

এবার আরেকটি শিকারি পাখির সাহস ও শিকার-কৌশলের কথা জানা 
যাক। একদল ছেলেপুলে একটি কালো গোখরো সাপকে ধাওয়া করে। 
চষাক্ষেতের মন্ত ভারি একখানা টিল ছুড়তেই তা পড়ল গিয়ে সাপটির 
কোমরে । পেটের তলায়ও ছিল টিল। কোমরে টিল পড়াতে সাপটির কোমর 
যায় ভেঙে । কোমরভাঙা যে কোনো সাপ আর পালাতে পারে না। কালো 
গোখরোটিও পারছিল না। তবে ফণা তুলে ফুঁসছিল দারুণ রোষে। পাড়াতেই 
ছিল একটি পোষাবেজি। ছেলে-পুলেদের মাথায় বুদ্ধি এল যে, ওই 
বেজিটিকে এনে “সাপ-বেজির লড়াই" দেখবে । বেজি এল। সাপ দেখে 
তেড়ে গেল। সাপের তো তখন মাথা খারাপ হবার দশা । ছেলে-পুলেরা 
দাঁড়িয়েছে গোল হয়ে, হই-হল্লা করছে। সাপ-বেজির লড়াই দেখার জন্য 
উত্তেজিত সবাই। কিন্তু সবাইকে হতভম্ব করে দিয়ে, সবার মাথায় ডানার 
বাতাস খেলিয়ে শিকারি পাখিটি মাটিতে নেমেই নখরে গীথল 
সাপটিকে-এক পা দিয়ে ধরল সাপটির ঘাড়, অন্য পা দিয়ে ভাঙা কোমর 
আর সাই করে উঠে গেল অনেক ওপরে । লড়াকু বেজিটিও বুঝতে পারল না 
তার প্রতিদ্বন্দী গেল কোথায়! 

যে দু'টি পাখির কথা বলা হল, তার প্রথমটি ছিল শঙ্খচিল। দ্বিতীয়টি 
ভুবনচিল। দু'রকম ভুবনচিল বাংলাদেশে দেখা যায়, এক রকম আমাদের 
নিজস্ব পাখি, অন্যটা পরিযায়ী । গোখরোটিকে নখরে গেঁথেছিল কিন্তু 
আমাদের দেশি ভূবনচিল। 

শঙ্খচিল ও ভুবনচিলদের ওড়ার ভঙ্গি, ডাইভ মারার কৌশল, বাসার 
গড়ন-ধরন ও খাদ্য তালিকা প্রায় অভিন্ন। শঙ্খচিলের ডাককে “কান্না বলে 
মনে হয়--মনে হয় ডাকছে কারো করুণা ভিক্ষে করে। ওদের ছানাদের কান্না 
আরো করুণ । খিদে পেলে শঙ্খচিলেরা বেশি ডাকে, বাসা থেকে ডিম-বাচ্চা 
খোয়া গেলেও বেশি বেশি ডাকে, আবার অকারণেও ডাকে । সব সময়ই তার 
ডাকে যেন কান্না মিশে থাকে । অথচ মানুষের হাতে ধরা পড়লে ডাকাডাকি 

করেই না-যেন বোবা হয়ে যায়, চোখ দু'টি যায় ঘোলা হয়ে। ছৌ দিয়ে 
ভাসমান মাছ, হাস-মুরগির বাচ্চা, ছোট ছোট সাপ বা ব্যাঙ তুলে নিতে এরা 
ওস্তাদ। ছেলেবেলায় বিল-ঝিলে মাছ ধরার সময় আমি যখনই নির্বিব 
জলসাপ (কামড়াতেও জানে না এরা) পেতাম, তখন সাপটির লেজ ধরে 
কয়েক পাক ঘুরিয়ে ছুড়ে দিতাম শূন্যে, ঝাক থেকে কোনো একটি শঙ্খচিল 
ডাইভ মেরে শূন্য থেকেই নখরে ধরত সাপটি, অন্যরা করত ওকে ধাওয়া। 
তখন ওদের কাড়াকাড়ির খেলাটা হত দেখার মতো। কী সুন্দর পাক যে 
খেত ওরা! এই সা করে নেমে আসত নিচে, এই উঠে পড়ত খাড়াভাবে 
শুন্যে। কাড়াকাড়ির খেলায় এক সময় জিতে যেত একজন। সাপ নিয়ে সে 
চলে যেত বহুদূরে । ভুবনচিলেরাও শূন্য থেকে শিকার ধরতে ওন্তাদ। 

শঙ্খচিল পছন্দ করে গ্রাম। ঢাকার শহরতলীর লেক-জলাশয়ে কখনো 
কখনো দেখা যায়। বাসাও করে ঢাকা শহরে। পাশাপাশি, ভুবনচিলেরা 
পছন্দ করে শহর-নগর-বন্দর ও হাট-বাজার । ঢাকা শহরে প্রচুর ভুবনচিল 
আছে। ঢাকার আকাশে প্রায়ই চোখে পড়ে পাতিকাক বনাম ভুবনচিলের 
“ডগ-ফাইট' । পাতিকাকেরা জ্বালিয়ে মারে ওদের । কমলাপুর রেল স্টেশনের 
লাইটিং টাওয়ারগুলোর মাথায় বাসা করে যে ভুবনচিলেরা--ওদেরকে যে কী 
রকম উত্যক্ত করে পাতিকাকেরা! উৎসাহী যে কেউ ইচ্ছে করলে তা 
পর্যবেক্ষণ করতে পারে। সুযোগ পেলেই পাতিকাকের ডিম-বাচ্চা ছিনতাই 
করে ভুবনচিলেরা। পাতিকাকের তাই দু" চোখের বিষ ওরা । 
মারেও ভালো । ভুবনচিল পাক খেতে পারে অসম্ভব দ্রুতগতিতে । অনেকক্ষণ 
পাখা না ঝাঁপটেও বাতাসে ভাসতে পারে সাবলীল ভঙ্গিতে । কয়েকটি বা 
কয়েক শ' ভুবনচিল মিলে ঢাকার আকাশে মাঝে মধ্যে যেন “বউচি' খেলায় 
মেতে ওঠে । সে এক অসন্তভব সুন্দর দৃশ্য । উৎসাহীরা দেখলে মুগ্ধ না হয়ে 
পারবে না। শুধু ঢাকা কেন, যে কোনো শহর-বন্দরের আকাশে ভুবনচিলদের 
কাণ্-কারখানা দেখা যাবে। ভুবনচিলেরা বহু ওপরে থেকে ডানা গুটিয়ে 
নিচের দিকে নামতে পারে শঙ্খচিলের চেয়ে দ্রত গতিতে-মনে হয়, মাটিতে 
বুঝি আছড়ে পড়বে, কিন্তু পড়ে না। 

চিল জাতীয় পাখি বাংলাদেশে আছে ৩ রকম। ১. শঙ্খচিল : ইংরেজি 
নাম 13181001005 1116, (74112517 7295), ২. ভুবনচিল : 08180 1116) 
বৈজ্ঞানিক নাম (477 1117275৪০৮০) এটা আমাদের আবাসিক 
পাখি) ২.কে) অন্য একটি ভুবনচিলের বৈজ্ঞানিক নাম (74 702797%177- 
2153) এরা পরিযায়ী । ৩. সাদা চিল : (815০1-91700106790 1015), 

চিল জাতীয় পাখি বাংলাদেশে আছে ৩ রকম। ১. শঙ্খচিল : ইংরেজি নাম 
131917777707)5 10016, 77411451567 222%9)5 ২, ভুবনচিল 2 09180001066) 
বৈজ্ঞানিক নাম 047/৮%5 7777258০৮71) এটা আমাদের 

পাখি) ২.(ক) অন্য একটি ভুবনচিলের বৈজ্ঞানিক নাম (14. 142727%2 17%- 
4189) এরা পরিযায়ী। ৩. সাদা চিল : (8108-511910060 186০), 
বৈজ্ঞানিক নাম (05177%85 ৫457212439) | 

বৈজ্ঞানিক নাম (1255 ০০৪%1%5) | ধানক্ষেতের আশেপাশে ইদুর ধরার 
জন্য ওৎ পেতে থাকে, তাই এদেরকে ধানচিলও বলা হয়। লোকালয় থেকে 
দূরে থাকতে পছন্দ করে। 

১. শঙ্খচিল (৪৮ সেন্টিমিটার) : বুক, পেটের কিছু অংশ ও গলাসহ 
কপাল সাদা। ওই সাদার ওপরে খাড়া খাড়া টান। পিঠও সাদা, সেখানে 
খাড়া দাগ অস্পষ্ট । ডানা বুজানো অবস্থায় পিঠের রঙ ময়লাটে লাল, পেটের 
নিচের অংশের রঙও সে রকম । ডানার প্রান্ত হালকা কালো। 

লেজের আগাটা গোলাকার ধরনের। অল্পবয়সী কিশোর-কিশোরী 
শঙ্খচিলের পিঠ থাকে খয়েরি, ডানাও তাই। বুকের সাদাটাও থাকে মলিন। 

ছোট মাছ, ছোট সাপ, হাস-মুরণির ছানা প্রিয় খাদ্য । কাকড়াও খায়। 
কণ্ঠস্বর হচ্ছে "ট্যা ট্যা, টিউ...।” 

দু'জনে মিলে বাসার জায়গা নির্বাচনে লাগায় ২-৭ দিন। তারপর দু” 
৩-৫ দিনে । ডিম পাড়ে দু'টি, সাদাটে রং। দু'জনে পালা করে ডিমে তা 
দেয়। ২৬-২৮ দিনে ডিম ফোটে । দু'জনেই বাচ্চাদের খাওয়ায় । বাচ্চারা 
উড়তে পারে ২৮-৩২ দিনে । 

২. ভুবনচিল (আবাসিক, ৬১ সেন্টিমিটার) : লেজ ইলিশ মাছের লেজের 
মতো । ওই লেজ ওদের ওড়ার সময় দারুণ সহায়তা করে । নৌকার হালের 
মতো লেজ ব্যবহার করে ওরা ঝটপট দিকবদল যেমন করতে পারে, তেমনি 
পারে বাতাসের প্রতিকূলে উড়তে । দ্রুত ওপরে উঠে যেতে পারে, নামতেও 
পারে নিচে। 

ভুবনচিল এক নজরে খয়েরি রঙের পাখি । ডানার ওপরে হালকা বাদামি 
টান ও ছোপ। দূর থেকে লালচে-খয়েরি মনে হয় । ঠোট কালচে । চোখের 
মণি লালচে । দলে থাকতে পছন্দ করে। বাঁকানো ঠোট ছুরির মতো ধারাল। 

পরিযায়ী ভুবনচিলের (৬৮ সেন্টিমিটার) লেজটা ইলিশ মাছের লেজের 
মতো নয়। এদের বুক-পেটে হালকা খাড়া খাড়া দাগ । এটি আমাদের 
স্থানীয়টার চেয়ে আকারে কিছুটা বড়। একটানা উড়তেও পারে অনেকক্ষণ । 

ভূবনচিল শীতকালেই বাসা করে বেশি, মাঝে-মধো গরমকালেও। 
শঙ্খচিল বাসা করে শরতে বেশি, শীতে কম। গরমকালেও বাসা করতে 
দেখা যায়। 

ভুবনচিল গাছের চেয়ে বেশি বাসা করে টাওয়ার, পাণির ট্যাংকির তলায় 
বা ওপরে! বড় বড় শহরে খুঁজলে ডিশ-আ্যান্টেনার ভেতরেও বাসা পাওয়া 
যাবেশ এরা বছরের পর বছর একই জায়গায় বাসা করতে পছন্দ করে। দু” 
জনে মিলে জায়গা নির্বাচন করে ২-৪ দিনে ! বাসা বানায় প্রায়ই গাছের কাচা 
সরু ডাল দিয়ে । গাছের কীচা ডাল পায়ে ধরে যখন আকাশে ঘুরে ঘুরে ওড়ে 
তখন মনে হয় ঘুড়ি ওড়াচ্ছে। ঢাকার আকাশে এটা দেখা যায়, অন্যান্য 
শহরেও । ঢাকার মতিঝিলসহ বড় বড় ভবনগুলোর শীততাপ নিয়ন্ত্রণ বক্সের 


১০ ২০৬ 


সাদা চিল বা কালোডানার চিল, ছবি রাজশাহী থেকে তোলা 


বাংলাদেশের পাখি + ৬৩ 


ওপরে বা আড়ালেও বাসা করে । ডিম প্রায়শ ৩টি। ২ ও ৪ সংখ্যা কম। 
দু'জনে পালা করে তা দেয়। ডিম ফোটে ২৯-৩৩ দিনে । বাচ্চারা উড়তে 
পারে ৩০-৩৬ দিনে । ডিম পাড়ার পর থেকে বাচ্চাদের উড়তে শেখা পর্যন্ত 
ভুবনচিলদের (বিশেষ করে বড় বড় শহরে) স্বস্তি থাকে না। কাকেরা 
দলবেঁধে বাসার পাশে বসে, উত্যক্ত করে, জ্বালায় । ডিম-বাচ্চা নষ্ট করতে 
চায়। একটি পাখিকে তাই ডিম-বাচ্চার সার্বক্ষণিক পাহারায় থাকতে হয়। 

ভুবনচিলের প্রিয় খাদ্য মরা-ইদুর, মরা-মাছ, কাকের তুলতুলে বাচ্চা । 
বাসি-পচা খেতে ভালোবাসে । শহরের ডাস্টবিন, ময়লার ভাগাড় থেকে 
খাদ্যবস্ত তুলে খায়। কসাইখানার পরিত্যক্ত হাড়-মাংস, নাড়িভুঁড়ি খুব 
পছন্দ। শহর পরিষ্কার-পরিচ্ছন্ন রাখতে ওরা গুরুতৃপূর্ণ ভূমিকা পালন করে। 
শঙ্খচিলের মতো এরাও বাচ্চাদের খাওয়ায় খাদ্য ঠোটে কেটে টুকরো টুকরো 
করে। ভুবনচিলের কণ্ঠস্বর হচ্ছে চিরি চিরি চিরি' । 

প্রসঙ্গত, এখানে একটি তথ্য দিচ্ছি। প্রবল ঝড়-বৃষ্টি হলে কেবল উড়তে 
শেখা আনাড়ি ভুবনচিলের ছানারা মারা পড়ে। ২০০৮ সালে ঢাকা 
বিশ্ববিদ্যালয় এলাকায় প্রায় ২০০ বাচ্চা আহত-নিহত হয়। পাখিপ্রিয় 
ছাত্রছাত্রীরা আহত বহু পাখিকে পরম মমতায় চিকিৎসা ও সেবাযত্ করে সুস্থ 
করে উড়িয়ে দেন। জাহাঙ্গীরনগর বিশ্ববিদ্যালয়ের বিপাশা মুনমুন নামের 
এক মেধাবী ছাত্রী একটি আহত ভূবনচিলকে পরম মমতায় বাসায় নিয়ে 
সেবাযত্ব করেন ২০০৮ সালেই । ওটাও ঝড়ে আহত হয়েছিল । তিনি একটি 
আহত ঘুঘুকেও বাচিয়েছিলেন। 

৩. ধানচিল/সাদাচিল (৩৫ সেন্টিমিটার): বুক-পেট সাদাটে । চোখের 
ওপরে যেন চওড়া কাজলের টান। বুজানো অবস্থায় ডানার উপরিভাগ বাদামি 
ছাইরগা। চোখের মণি লালচে । ঠোটের ওপরটা হলদেটে, নিচটা কালচে। 
ডানার উপরিভাগে, ঘাড়ের দু'পাশটাতে চওড়া কালো টান। তাইতো 
এদেরকে “কালো ডানার চিল” বলা হয়। 

এদের প্রিয় খাদ্য ধানক্ষেতের ইদুর ৷ কীটপতঙও খায় । খায় ছোট ছোট 
সাপ ও ব্যাউ। সুযোগ পেলে পাখির বাচ্চা, তক্ষক, কাকলাস, ইদুর শিকারের 
জন্য এরা শূন্যে উড়ে হোভারিং করে । দেখতে সুন্দর লাগে । 

ভুবনচিলের মতো এরা বাসা বাধার সময় একই জায়গায় ফিরে আসে । 
পুরনো বাসাকে আবার নতুন করে সাজায়। এরা বাসা বেশি করে 
হেমস্তকালে । প্রায় সময়েই ডিম ৪টা, দৈবাৎ ২ ও ৩। দু'জনে পালা করে তা 
দেয়। ২৪-২৮ দিনে ডিম ফোটে। বাচ্চারা উড়তে পারে ২৮-৩০ দিনে । 


৬৪ * বাংলাদেশের পাখি 


বাংলাদেশের পাখি + ৬৫ 


বিরল দর্শন আ্যালবিনো বা সাদা ছোট সরালী হাস, ছবি কেইপিজেডের (চটথরাম) 
লেক থেকে তোলা ২ ফেব্রুয়ারি ২০০৮ 


৬৬ + বাংলাদেশের পাখি 


নখরে সাপ নিয়ে উড়ে যাচ্ছে খোপাবাজ। ছবি চাতল, কটিয়াদী, কিশোরগঞ্জ 
থেকে তোলা, ২০০৮ 


বাংলাদেশের পাখি + ৬৭ 


/ 1. ঠঠ। 


মধুবাজ, ছবি নরসিংদী থেকে তোলা 

সদ্য উড়তে শেখা অতি দুল্ভ হালতি পাখির (77০9৫০/17//16) ছানা 
ছবি সাতশৈয়া, ফকিরহাট, বাগেরহাট থেকে তোলা, ১৯৯৩ 


৬৮ ক বাংলাদেশের পাখি 


উনিই িমাদ ছবি ১৯৯৬ সালে তোলা 


বাংলাদেশের পাখি + ৬৯ 


উপরে : সদ্য উড়তে শেখা কোড়া পাখির বাচ্চা 
নিচে : বাসা বাধার সময় পুরুষ কোড়া 
ছবি ফকিরহাট ও কিশোরগঞ্জ থেকে তোলা 


৭০ + বাংলাদেশের পাখি 


সাপপাখি, ছবি রাঙামাটি থেকে তোলা, ১৯৯৯ 


বাংলাদেশের পাখি + ৭১ 


সুন্দরী হাসকে শুধু সুন্দরবনেই দেখা যায় 


৭২ বাংলাদেশের পাখি 


পপ জা গর 
পরিবহণ পুলের পাশের লেক থেকে ১৩ ফেব্রুয়ারি, ২০০৮ সালে তোলা 


জর” সঙ্গ . 


রানের ডা সা ২০০৪ 


বাংলাদেশের পাখি + ৭৩ 


লাওয়াছড়া বন থেকে ধরা বনমোরগ 


লক্ষ্মীপেচা, ছবি ঢাকা শহর থেকে তোলা, ২০০৭ 


বাংলাদেশের পাখি + ৭৫ 


| ই ০১২০০ টি, 
৪ “ডি & ১8... 
বাসায় হালতিছানা । ইনসেটে ছানার খাবার মুখে মা হালতি পাখি । ছবি সাতশৈয়া, 


ফকিরহাট থেকে ১৪ জুলাই ২০০৮ সালে তোলা । 


৭৬ + বাংলাদেশের পাখি 


রি টিসি ৯ ০৩০ _. 
জারি লাক িনারানারবারান ছবি শিশু একাডেমী প্রাঙ্গণ থেকে তোলা, ২০০৮ 


রাজঘুঘু, চট্টথামের মীরসরাই-এর ইছাখালি চর থেকে তোলা, ২০০৮ 


বাংলাদেশের পাখি + ৭৭ 


৭৮ + বাংলাদেশের পাখি 


মোচাট্যনি হোভারিং করে ফুলের মধু পান করছে, ছবি বান্দরবান থেকে তোলা 


৮ 


এভাবেই ওড়ে হটিটি পাখিরা, ছবি জাবি ক্যাম্পাস থেকে তোলা 


বাংলাদেশের পাখি +৭৯ 


বিদেশে অনেকেরই প্রিয় শখ পাখি দেখা । নরওয়ের একদল পাখি পর্যবেক্ষকের 
সঙ্গে বাংলাদেশের কিশোর প্রদশর্ক তানভীর খান। ছবি সুন্দরবনের কচিখালি 
সী-বীচ থেকে তোলা, ১৯৯৮ 


মাটি থেকে ৩৪ ফুট উচুতেও বাসা করে মোচাট্ুনিরা ॥ সবুজ খান ও লেখক বাসাটি 


পরখ করছেন । ছবি সাতশৈয়া, ফকিরহাট থেকে তোলা, ২০০৩ 


৮০ + বাংলাদেশের পাখি 


বাচ্চা চারটির বয়স এখন চার মাস চলছে। হাবাগোবা ভাবটা রয়ে গেছে 
আজো, চালচলনেও আনাড়িভাব। সুন্দর চোখে সব সময় যেন একটা ভয় 
লেগে থাকে। চার ভাইবোন সব সময়েই পাশাপাশি কাছাকাছি থাকে । কেউ 
একটু দূরে সরে গেলে অন্যরা চাপাস্বরে তাকে কাছে ডাকে । রাতের বেলায় 
হোগলা বা নলখাগড়ার ঘন ঝোপের ভেতরে পাশাপাশি আশ্রয় নেয় । শরীরে 
শরীর মিশিয়ে মাটিতে বুক-পেট ঠেকিয়ে ঘুমায়। এখন শীতকাল, তাই 
পিঠের পালকের ভেতর ঠোট গুঁজে রাখে । তাতে শীত কম লাগে । এদের 
নাকের ছিদ্রটা বেশ বড়, জোরালো বাতাস ঢুকলে চাপা বাঁশির শব্দের মতো 
ওঠে। তাতে ওদের শীতও বেশি লাগে। 

বাচ্চা চারটির মা-বাবাও রাতে আশ্রয় নেয় একই এলাকায় । কিন্তু মা- 
বাবার ভেতরে এখন যোগাযোগ নেই। দু'জনের কেউই বাচ্চাদের আদর 
সোহাগ তো করেই না-আদর সোহাগ পাবার জন্য মা বা বাবার দিকে 
এগোলে তারা গলা উচিয়ে ভয় দেখায়, তেড়ে আসে । বাচ্চা চারটি বুঝে 
উঠতে পারে নি যে, বাবা-মা এই সেদিনও তাদের ভালোবাসত, খাবার 


বাংলাদেশের পাখি + ৮১ 


চিনিয়ে দিত, পাখার আড়ালে রাখত বিপদ-আপদে, সেই মা-বাবা কেন 
এখন এমন করছে? 

এইতো সেদিনের কথা৷ ছ'ভাইবোন মিলে মা-বাবার পেছনে পেছনে 
উড়ে এই বিলের পথে পাড়ি জমিয়েছিল। দূরত্ তো কম কিছু ছিল না। প্রায় 
৫ কিলোমিটার পথ । বেশ নিচু দিয়ে মা-বাবার পেছনে পেছনে পাশাপাশি 
সারি বেঁধে আসছিল এদিকে । বাচ্চা ছ'টির পাখা ক্লান্তির ভারে অসাড় হয়ে 
আসছিল। ছ'ভাইবোন তখনো জানত না- কোথায় চলেছে তারা । 

ক্লান্ত পাখায় উড়তে উড়তে একসময় মা-বাবা নেমেছিল একটি ঝাউগাছের 
মাথায়। মিনিট পনেরো জিরোবার পর গাছতলায় এসেছিল একজন মানুষ । 
মা-বাবা তখন গলা লম্বা করে ভয়ে ভয়ে দেখছিল নিচের দিকে । তখনই 
প্রচণ্ড শব্দ । গুলি করেছিল লোকটি । সাথে সাথে ঝট করে উড়াল দিয়েছিল 
মা-বাবা । বাচ্চারাও উড়ুল, কিন্ত তারা দেখল, তাদের এক ভাই মাটিতে মুখ 
থুবড়ে পড়েছে। তখন ওরা ৫ জন। আরো অনেকটা পথ পাড়ি দেবার পর 
পথে পড়েছিল ছোট একটা নদী। ওই নদীটা পাড়ি দেবার সময় আকাশের 
অনেক ওপর থেকে জেটবিমানের মতো সীই সাই শব্দে নেমে এসেছিল 
একটি কুড়াবাজ। পাক খেতে খেতে এসেই সে আরেক ভাইকে নখরে গেঁথে 
ফেলেছিল । ভাইটির সে কী কান্না! কয়েকটি পালক খসে বাতাসে ঘুরপাক 
খেতে খেতে নিচের দিকে নামছিল। ভাইটি মুক্তির জন্য পাখা ঝাঁপটাচ্ছিল। 
ঈগলটি চলে যাচ্ছিল অন্যদিকে 

আরো কিছু সময় ওড়ার পরে চার ভাইবোনের নজরে পড়েছিল বিশাল 
এই বিলটি । বিলের যেন শেষ নেই । জল আর জল । ওপরে বিশাল খোলা 
আকাশ । কত রকম পাখি যে ওরা দেখতে পাচ্ছিল! চার ভাইবোন অবাক 
যেমন হয়েছিল এত রকমের জলের পাখি দেখে, তেমনি ঘাবড়ে গিয়েছিল 
পাখিদের সংখ্যায়। ওই প্রথম দেখা। ডুবুরি, পানকৌড়ি, জলপিপি, 
সাপপাখি, ধূসর বক, ঢেঙা, চা-পাখি, জিরিয়া, রেইল, ক্রেক, জলমুরগি, 
সরালি হাস, বড় সাদা-বক, কালিমসহ আরো কত পাখি। চার ভাইবোন 
আগে আর দেখে নি। দেখে নি এ রকম বিশাল বিল। দেখবে কীভাবে? 
এদের জন্স্থানটা তো ছিল একটা ধানের মাঠ। জন্যেই প্রথম দেখেছিল 
সবুজ ধানগাছ আর জল । পেয়েছিল জলের গন্ধ । দেখেছিল মাথার ওপরের 
খোলা আকাশ । আর সেই আকাশে উড়ভ্ত বাজ, চিল ও বালিহাস। যে বাসায় 
জন্মেছিল ছ'ভাইবোন, সে বাসাটা ছিল বেশ পুরু, আরামদায়ক । বড়সড় 
গোলগাল ধরনের বাসাটা ছিল শরঘাস, কাশের ডগা আর ধানপাতা দিয়ে 
তৈরি, ছিল বেশ লুকানো জায়গায়, ধানক্ষেতে চওড়া ও উচু আইলের ভেতরে 

এই জলের পাখিটির নাম কোড়া। জলমোরগও বলা যায়। ইংরেজি নাম 
সুওঞ ৯5৪৬৮ ০০৯) বৈজ্ঞানিক লী 090৮2 ০১৮8০ ১ আজে 
মাপ ৪৪ সেন্টিমিটার । খুবই সুন্দর পাখি। লম্বা পা, লম্বাটে ঘাড়। সাধারণ 
সময়ে পুরুষ ও মেয়েপাখি দেখতে একই রকম। মেয়েপাখির শরীরের মাপ 
হচ্ছে ৩৯ সেন্টিমিটার । 

ছায়া ছিল একটা জিয়লগাছের--যেটার গোড়া ছিল জলে ডোবা । আশেপাশে 
ছিল শোলাগাছ আর কলমিলতার ঘন দাম। জিয়লগাছটা না থাকলে 
আকাশটা ওরা দেখতে পেত সরাসরি । 

বাচ্চা ছ”টির বয়স যখন হয়েছিল মাত্র ২/৩ দিন, তখন ওরা বাসা ছেড়ে 
নেমে পড়েছিল জলে । আহা! জলের ছোয়া কী মিষ্টি! জলজ উডভিদ, ধান, 
কাশ, কলমি ও শোলাগাছের কী আশ্চর্য জলজ স্রাণ। ছ'ভাইবোন আনন্দে 
একেবারে মাতোয়ারা হয়ে গিয়েছিল। এত মজা রেখে এতদিন তারা বোকার 
মতো বাসায় বসেছিল! 

মা-বাবার পেছনে পেছনে ঘুরতে ঘুরতে ছ'ভাইবোন শিখে ফেলেছিল 
বিপদ থেকে বাঁচার কৌশল । এই ধানের মাঠের নানান রকম জলের পাখিকে 
ফেলেছিল চিনে। যেমন বালি হাস, ডাহুক, কানিবক। চিনেছিল খাবার । 
তারপর ওদের বয়স যখন হয়েছিল ২৫/২৬ দিন তখন একদিন ওরা পাখা 
মেলে উড়েছিল। আহা! ওড়ার এত আনন্দ! কিন্তু মা-বাবার হুঁশিয়ারিতে ওরা 
ওড়ার অনুমতি আর পায় নি। শিখে ফেলেছিল যে না-পারলে উড়তে নেই, 
তাতে নানান বিপদ ঘটতে পারে। সবচেয়ে বেশি ভয় মানুষকে, তারপরে 
গুইসাপ আর ভৌদড়কে। বিপদে একদিন অবশ্য পড়ে গিয়েছিল এক ভাই 
আর এক বোন। মাছের জন্য পেতে রাখা জালে গলা দিয়ে আটকে গিয়েছিল 
ওরা । অনেক টানাটানির পরে অবশ্য মুক্তি পেয়েছিল। আরেকদিন একটু 
খোলামতন জায়গায় বেরুতেই আকাশ থেকে ডাইভ মেরেছিল একটি সাগর- 
ঈগল উল্টে গিয়ে ঘাসবনে ঢুকে না পড়লে উপায় ছিল না সেদিন। এতসব 
বিপদ-আপদের মধ্যেও চলছিল বেশ। প্রতিদিনই শিখছিল নতুন নতুন কিছু। 
কিন্তু যেটা ওরা বুঝতে পারে নি, সেটা হচ্ছে, ওরা যে ডিমের ভেতর থেকে 
বেরিয়েছিল সে ডিমের রঙ কেমন ছিল। ওরা তো জানেই না ওরা ছিল 
ডিমের ভেতর । কেননা, ডিমের খোসা মা-বাবা ওদের জন্মাবার পরপরই 
জলে ফেলে দিয়েছিল। ওরা জানে না, মা-বাবা কত কষ্ট করে এই ধানের 
মাঠের ভেতর বাসা বাধার জায়গা খুজতে ঘোরাঘুরি করেছিল তিন দিন। 
তারপর দু'জনে মিলে অনেক কষ্টে বাসাটি সাজিয়েছিল ৫ দিনে । শেষে মা 
ডিম পেড়েছিল, আর সে ডিমের খোসা ছিল মেটে রঙের, ওপরে ছিল লালচে 
ছিটছোপ। মা-বাবা পালা করে ২৩ দিন তা দেবার পরই না ডিম থেকে 
বেরিয়েছিল ছ'ভাইবোন! তখন ভাদ্রমাস। 

কার্তিকের শেষ দিকে মাঠের জলে টান পড়ল । জায়গায় জায়গায় মাটি 
জেগে উঠল। ধানের চারায় রঙ লাগল । তারপরও ছ'ভাইবোন মা-বাবার 
সঙ্গে রয়ে গিয়েছিল ওই মাঠে । অগ্রহায়ণের মাঝামাঝি সময়ে যখন মাঠ প্রায় 

কোড়া পাখির বাচ্চা, ছবি কিশোরগঞ্জ থেকে তোলা 


শুকিয়ে গেল, ধান কাটার জন্য মানুষ নামতে শুরু করল মাঠে, তখন আর 
ওখানে থাকা নিরাপদ মনে করল না মা-বাবা । তাছাড়া ধান কেটে নেবার 
পর শুকনো মাঠে খাবার যেমন জুটবে না, তেমনি থাকবে না নিরাপত্তা। এ 
রকম সময়েই ছ'ভাইবোনকে নিয়ে দূরে পাড়ি জমিয়েছিল মা-বাবা । যেখানে 
যাচ্ছে সেখানে শীত-গ্রীম্মেও জল থাকে, খাবার মেলে, আছে নিরাপদ 
আশ্রয়; নানান রকম জলজ উদ্ভিদ, বড়বড় ঘাসবন, হোগলাবন, আরো কত কী! 

ক্লান্ত ডানায় চার ভাইবোন যখন অবাক চোখে দেখছে নানা রকম পাখি, 
বিশাল বিল, তখন মা-বাবা নেমে পড়েছিল একটা হোগলাবনের পাশে। 
নেমেছিল চার ভাইবোনও । বিলের ওপরে চক্কর দিচ্ছিল সরালি হাসের ঝাঁক, 
উড়ছিল বাজ-ঈগল আর শালিক, ফিঙে, কসাইসহ কতরকম পাখি । অবাক 
চোখে দেখছিল চার ভাইবোন। 

আস্তে আস্তে বিলের আশপাশের সঙ্গে খাপ খাইয়ে নিয়েছিল তারা। 
বুঝে ফেলেছিল এটাই হচ্ছে তাদের স্থায়ী আস্তানা । বর্ধাকালে বিশাল এই 
হাওড় যখন জলে টইটস্ুর হয়, তখন খাদ্য যেমন থাকে না তেমনি থাকে না 
নিরাপদ আশ্রয় । বেরিয়ে পড়তে হয় তখনই । জলভরা ধানক্ষেত, পাটক্ষেত 
বা ছোট ছোট বিল-জলাশয়-মাঠে চলে যায় তারা । ডিম-বাচ্চা তুলে আবারো 
ফিরে আসে এই স্থায়ী আস্তানায় । 

শীত বাড়ল। প্রতিদিন শত শত পরিযায়ী পাখি এসে নামতে লাগল এই 
বিলে । চার ভাইবোনের বিস্ময়ের আর অন্ত রইল না। কোন দেশে বাড়ি 
ওদের, কেমন ওদের দেশ! বিলে চরতে চরতে নানান রকম পাখির সঙ্গে 

দেখা হয়। তেড়ে যায় মারতে । ওরা যেন বলে, মারবে কেন বাছারা! আমরা 
তো তোমাদের দেশে এসেছি বেড়াতে । আমাদের দেশে এখন দারুণ শীত । 
খাদ্যের অভাব। তাইতো চলে এসেছি তোমাদের কাছে। এসো আমরা 
মিলেমিশে থাকি । আমরা সুরাই তো জলের পাখি । জলই আমাদের ঠিকানা । 
সময় হলেই আমরা ফিরে যাব । তোমাদেরকেও যেতে হবে অন্য কোথাও । 
বাছারা! ডিম-বাচ্চা তুলে আগামী বছর যখন তোমরা ফিরে আসবে এখানে, 
তখন আবারো দেখা হবে আমাদের সাথে । এইতো নিয়ম। 

শীত ফুরাল। গরমকাল এল। বিলে জল রইল । ফিরে গেল পরিযায়ী 
পাখিরা । এল বর্ধাকাল। তখন চার ভাইবোন আর একসঙ্গে থাকে না। বড় 
হয়ে গেছে। যার যার মতো থাকে । চার জন চার জনের মতোই পাড়ি জমাল 
গ্রামের ধানের মাঠগুলোর দিকে। 

এক ভাই এসে নামল সেই ধানের মাঠে, গত বছর ভাদ্বে যেখানে তার 
জন্ম হয়েছিল। বেশ বড় মাঠ। ধান আর ধান। ওই মাঠে এসেছে আরো 
ক'টি পাখি। একই প্রজাতির । 

ভাই-পাখিটির তখন কেবলই গলা খুলে ডাকতে ইচ্ছে করে। ভোর, 
ভরদুপুর আর সন্ধে নামার আগে । সে গলা ফুলিয়ে মাথা দুলিয়ে ্ুব, টুব 
টুব' শব্দে জোরে জোরে ডাকে। সে ডাক ছড়িয়ে পড়ে বহু দূর । আশেপাশের 
মানুষ বুঝতে পারে মাঠে কোড়া পাখি এসে গেছে। 

হা, বেশ বড়সড় এই জলের পাখিটির নাম কোড়া। জলমোরগও বলা 
যায়। ইংরেজি নাম 0৪, ৪1৩: 0০০। বৈজ্ঞানিক নাম 041170/20 
01269 | শরীরের মাপ ৪8৪ সেন্টিমিটার । খুবই সুন্দর পাখি। লম্বা পা, 
লম্বাটে ঘাড়। সাধারণ সময়ে পুরুষ ও মেয়েপাখি দেখতে একই রকম। 
মেয়েপাখির শরীরের মাপ হচ্ছে ৩৯ সেন্টিমিটার । 

এক নজরে কোড়া হচ্ছে বাদামি রঙের পাখি । মাথার চাদি কালচে। 
পাখার প্রান্তের পালকগুলো কালো। বাদামি পিঠের ওপর কালচে কালচে 
ছোপ আছে। বুকে আড়াআড়িভাবে অস্পষ্ট কালচে কালচে সুক্ষ দাগ । পেট 
ও লেজের তলায় ওই পাথালি দাগ বেশি ঘন ও স্পষ্ট । লেজের আগা 
তীর্যক। ভয়ে ও আনন্দে ওই লেজ ঘন ঘন দোলায়। 

বাসা যখন বাধে তখন পুরুষ পাখিটির রঙ যায় বদলে । ঘাড়, চিবুক ও 
পিঠ কালো হয়ে যায়। গলা, বুক ও পেটের রঙও হয়ে যায় কালচে। ওই 
সময় পুরুষ কোড়াকে ভারি সুন্দর দেখায়। চোখ হয় বেশি উজ্ভ্বল। 
ডাকাডাকিও বেড়ে যায় বাসা বাধার আনন্দে। 

কোড়ার, বিশেষ করে পুরুষ কোড়ার কপালের আলতার মতো লাল 

রঙের শক্ত বর্মটি ওর সৌন্দর্য বহুগুণ বাড়িয়ে দিয়েছে। বর্মটি আবার 
কপালের ওপরে প্রায় ৪ সেন্টিমিটারর মতো বাড়ন্ত থাকে, যাকে মনে হয় 
চোখা শিং। হী, শিং-ই বটে । লড়াইয়ের সময়ে (পুরুষে পুরুষেই লড়াই হয়, 
কেননা প্রতিটি পুরুষ কোড়া একটা নির্দিষ্ট এলাকা নিয়ে রাজত্ব করে। তার 
রাজতে অন্য পুরুষ কোড়া ঢুকলেই লড়াই লেগে যায়।) কপালের ওই বর্ম 
আর শিং ওরা ব্যবহার করে। ও রকম লড়াই আমি গাছে বসে দেখেছি। 
সামান্য ঠোকাঠুকির শব্দও শোনা যায়। মেয়ে কোড়ারও বর্ম আছে। তবে 
সেটা ছোট, মাথার ওপরে জেগেও থাকে না। 

কোড়ার চোখের রঙ লাল। লম্বা পা ও পায়ের লিকলিকে লম্বা চারটে 
আঙুলের রঙও লাল । ঠোটও লাল । জিভের রঙ পান্না-সবুজ। 

পায়ের আঙুল লম্বা হওয়ায় ওরা জলজ উদ্ভিদের ওপর দিয়ে যেমন 
হাটতে পারে তেমনি প্রয়োজনে ডুব-সাতারও দেয়। অসম্ভব চালাক। এই 
বেড়ায় । না-পারতে উড়বে না । বিপদের গন্ধ পেলে লম্বা লম্বা পা ফেলে দ্রুত 
হেঁটে দূরে সরে যাবে। বাচ্চা হবার খুশিতে প্রচণ্ড রকম ডাকাডাকি করে, 
সেজন্য মানুষ বুঝে ফেলে বাসাটি কোন এলাকায় আছে এবং সহজেই তারা 
বাসা খুঁজে ডিম ও বাচ্চা নিয়ে যায়। কিশোরবেলায় আমি নিজেও বহুবার 
কোড়ার ডিম এনে ভেজে খেয়েছি, বাচ্চা পুষেছি। ভালো পোষ মানে এবং 
পোষা কোড়া দিয়ে বুনো কোড়া শিকার করা যায় । বাংলাদেশে পোষা কোড়া 
আজো আছে। তবে, কমে গেছে আগের চেয়ে । ভালো পোষ মানলে ছেড়ে 
দিয়েও পোষা যায়। প্রভুর ইশারায় উড়ে গিয়ে ঝাঁপিয়ে পড়ে বুনো কোড়ার 
ওপর। লড়াই বাধে এবং পায়ে পা জাকড়ে ধরে, ছাড়ে না সহজে। 
এমনিতেই কোড়ারা তুখোড় লড়াকু পাখি। ওরা খায় কচি কচি জলজ ঘাস, 
গুলু, ধান ও ঘাসের বীজসহ পোকা-মাকড়, শামুক ব্যাঙ ইত্যাদি । 

আজ থেকে ৩০ বছর আগেও বাংলাদেশে প্রচুর কোড়া ছিল, কমে গেছে 
অনেক। এখন আর শাওন-ভাত্রে শোনা যায় না ওদের উঁচু কণ্ঠের মন- 
ভুলানো সুরেলা ডাক। কমে গেছে ওদের আবাসভূমি, মরছে শিকারিদের 
হাতে । উপকারী এই পাখিটিকে টিকিয়ে রাখা বড়ই জরুরি, নইলে বিলুপ্ত 
হয়ে যাবে ওরা । 


জনশূন্য হিন্দু গ্রামটির পশ্চিমে ছিল “জোড়ার বিল" । পাশাপাশি দু'টি লম্বাটে 
বিল। তাই এই নাম। ১৯৭১ সাল। মহান মুক্তিযুদ্ধ চলছে দেশ জুড়ে। 
আগস্ট পর্যন্তও দুচার ঘর হিন্দু গ্রামে ছিল। রাজাকারদের অত্যাচারে তারাও 
চলে গেল একদিন। গ্রামের গরু-ছাগলগুলো রাজাকার আর লুটেরা বাহিনী 
নিয়ে গিয়েছিল মে মাসের মধ্যেই । বহু মোরগ-মুরগি ও তিতির পাখি 
রাজহাসসহ রয়ে গিয়েছিল গ্রামে । ছিল অনেক পাতিহাস। সবই ছিল পোষা । 
কিন্ত নভেম্বর পর্যন্ত টিকে ছিল খুব কম সংখ্যক। শিয়াল, খাটাস আর 
বনবিড়ালের কবলে পড়ার পরে বেঁচেবর্তে ছিল যেগুলো, সেগুলো বেশ 
চালাক-চতুর হয়ে গিয়েছিল বলা যায়। পুরোপুরি বুনো হয়ে গিয়েছিল । গ্রামে 
পুকুর-জলাশয়ের অভাব ছিল না। ছিল বনবাগান। খাদ্যসম্কট তাই ছিল না। 
মাঝে হোগলা বনের ভেতর। সেই নভেম্বরে শীতের পাখি তথা পরিষারী 
পাখি বরাবরের মতো এসেছিল ওই বিলে, ছিল দেশি জলের পাখি । সরালি, 
দিঘর, মুরহেন, চখাচখী, বালিহাস, মেটেহাস, জলপিপি, বড় হালতি, কালিম 
ও ডুবুরিসহ আরো কত পাখি! শিকারিরা আসে না বিলে । পাখিদের তাই 

যেন মেলা বসে গিয়েছিল সেবার ওই জোড়ার বিলে। পোষা হাসগুলোও 
ওদের সঙ্গে বেশ খাতির জমিয়ে ফেলেছিল। 

ওই বিলে সেবার বেশি দেখা গিয়েছিল কালো রঙের একটি পাখিকে । 
কুচকুচে কালো ওর ঘাড়-যাথা-গলা ও চিবুক। ঠোট চকচকে সাদা । মজবুত 
মোটা ঠোট, শক্ত পাথরের মতো । কপালে বর্ম, সেটাও ঠোটের মতো সাদা 
ও মজবুত । মনে হয়, ওপরের ঠোঁটটা কপালে গিয়ে মিশেছে । ওই কপালের 
সাদার পাশে কুচকুচে কালোর ভেতরে কুঁচফলের মতো চোখ দু'টি দেখতে 
ভারি সুন্দর ! পিঠের রঙ শ্লেটপাথরের মতো কালচে, বুক-পেট ধূসর কালো । 
কিন্তু ওরা থাকে হাসের মতো জলে ভেসে । তাই এক নজরে কালো বলেই 
মনে হয়-মনে হয় সরালি হাসের চেয়েও বড়। সবচেয়ে বেশি নজরে পড়ে 
ওদের সাদা ঠোট ও কপাল। যখন ওড়ে তখন ডানার প্রান্তের সাদা পালক 
নজরে পড়ে। পা নীলচে। পায়ের লম্বা লম্বা আঙুলগুলো নীলচে-বাদামি। 
নখগুলো ধারালো। 

১৯৭১ সালের নভেম্বরে ওরা বেশ আরামেই ছিল। গোলাগুলি নেই। 
ডিসেম্বরের গোড়ার দিকে নানান প্রজাতির পাখিতে বিল একেবারে সরব হয়ে 
উঠল । এ রকম নির্ভয় পরিবেশ ওরা বহুকাল পায় নি। 

ডিসেম্বরের সেদিন ছিল ৭ তারিখ। একদল মুক্তিযোদ্ধা রাতে এসে 
(বাগেরহাট) দিকে । ভোরে পাখির কলকাকলিতে তারা বিস্মিত। জোড়ার 
বিলের দিকে তাকিয়ে তারা পাখির প্রজাতি ও সংখ্যা দেখে হতবাক। এত 
পাখি এল কোথেকে! ওদের মাঝে আবার পাতিহাসের ঝাকও দেখা যাচ্ছে! 
দু'একটা গুলি করলে প্রচুর পরিমাণে মাংস খাওয়া যাবে । কমাণ্ডারের 
সিদ্ধান্তে একজন মুক্তিযোদ্ধা বন্দুকে কার্তৃজ পুরে বেশ কাছ থেকে গুলি করল 
সরালির ঝাঁকে । সঙ্গে সঙ্গে বিলের সব পাখি বাতাসে ঝড় তুলে উড়াল দিল। 
কিন্তু অভাবনীয় সুন্দর দৃশ্য সৃষ্টি করল ওই কুচকুচে কালো পাখিগুলো। ওরা 
ছিল এক জায়গায়, প্রায় একশটি পাখি। ওরা জলজ উত্ভিদ-গুল্ের ওপর 
দিয়ে, শাপলা-পদ্ম পাতার ওপর দিয়ে দ্রন্তবেগে দৌড়ে পাড়ি দিল প্রায় ৫০ 
গজ জায়গা। তারপর ঢুকে পড়ল হোগলাবনে। মুক্তিযোদ্ধাদের কাছে মনে 
হল, ওরা যেন দৌড় প্রতিযোগিতায় অংশ নিয়েছে। গুলির শব্দটাই ছিল দৌড় 
শুরুর সন্কেত। ডানা মেলে ধরে লাফানোর ভঙ্গিতে ওরা যেন অলিম্পিক 
চ্যাম্পিয়নশিপে দৌড় দিয়েছে সবাই । সে এক চোখজুড়ানো দৃশ্য ৷ শাপলা- 
পদ্মপাতার ওপরে পা ফেলে যে ভঙ্গিতে ওরা দৌড়েছে, পা পড়েছে শরীরের 

এই পাখিটির নাম কালকূট। কালকুঁচও বলে। ইংরেজি নাম 007777)0) 
. 0০911 বৈজ্ঞানিক নাম 71704 ৫7৫ । শরীরের মাপ ৪০ সেন্টিমিটার। 
লেজ খুবই ছোট। কালকুট জলের পাখি। 


৯০ * বাংলাদেশের পাখি 


আগে আগে, তাতে ওদের বলতে হয় দৌড়বিদ পাখি । জলের আর কোনো 
পাখি সম্ভবত এমন চমৎকার ভঙ্গিতে দৌড়াতে পারবে না। পারবে না এদের 
সঙ্গে জিততে । ওদের সঙ্গে দৌড় লাগিয়েছিল কালিমও | পারে নি। অথচ 
কালিমের চেয়ে কালো এই পাখিরা ভারি ও মোটাসোটা । 

তিনজন মুক্তিযোদ্ধা পাখি কুড়াতে নামল। ৯টি সরালি হাস পেল। 
পাতিহাসগুলো দূরে সরে গিয়ে তখনো তারস্বরে টেচাচ্ছে। একজন 
মুক্তিযোদ্ধা কালো একটি পাখিকে ঘাপটি মেরে থাকতে দেখে হাত বাড়াল, 
গুলির রেঞ্জে পড়ে আহত হয়েছে দারুণ । হাত বাড়িয়ে যেই না ধরেছে কালো 
পাখিটিকে সঙ্গে সঙ্গে ওটি ডাক ছেড়ে কামড়ে ধরল মুক্তিযোদ্ধার ডান হাতের 
অনামিকা । যেন-বা ছোবল দিল। প্রচণ্ড ব্যথায় চিৎকার দিল মুক্তিযোদ্ধা, 
সরাতে চাইল হাত। পারল না। শক্ত ঠোটে পাখিটি কষে চেপে ধরেছে একটি 
আঙুল। আঙুলটি অবশ, এই বুঝি দু'্টুকরো হয়ে যায়। অন্য দু'জন এগিয়ে 
এল । অনেক টানাটানি করেও তারা ছাড়াতে পারল না আঙুল, বরং আঙুলের 
চামড়া গেল খসে । তখন একজন মুক্তিযোদ্ধা গলা চেপে রেখে মেরে ফেলল 
পাখিটিকে। তারপর আঙুল মুক্ত হল। ঠোটের চাপে আঙুলের মাংস থেঁতলে 
গেছে। পাখিটি মরণ কামড় দিয়েছিল। গুলিতে সে আহত হয়েছিল দারুণ, 
তবু কামড় দিতে ভোলে নি। কম আহত হলে জলের তলা দিয়ে ডুব দিয়ে 
চলে যেত অনেক দূরে । শুধু সাদা ঠোটসহ নাকটি জলের ওপরে জাগিয়ে 
রেখে শরীর রাখত জলের তলায়। বন্দুকের গুলিতে একখানা পা আহত বা 
ভেঙে গেলে ডুব দিয়ে জলের তলা দিয়ে এগোতে কষ্ট হয়। তখন উড়াল 
দেয়। ভালোই উড়তে পারে । ওড়ার সময় আহত বা ভাঙা পা খানার জন্য 
অসুবিধা হয় বলে ঝুলন্ত পা খানাকে ঠোটের ফীকে ধরে ওড়ে। সে এক 
দারুণ দৃশ্য । 

সাদা ঠোট আর কালো রঙের এই পাখিটির নাম কালকুট । কালকুঁচও 
বলে। ইংরেজি নাম 0০]া)0700. 0০০1 বৈজ্ঞানিক নাম 11162 21. | 
শরীরের মাপ ৪০ সেন্টিমিটার । লেজ খুবই ছোট । কালকুট জলের পাখি। 
নিরিবিলি বিল-ঝিল, জলাশয় ও হাওর-বাওড়ই বেশি পছন্দ। দলবেঁধে 
থাকে, চরে বেড়ায়। অন্যান্য জলের পাখিদের সঙ্গে মিলেমিশে থাকে। 
ভালো সীতার জানে । ডুব দিতেও ওস্তাদ । হাসের মতো ডুব দিয়ে উল্টে 
গিয়ে জলের তলায় খাবারও খুঁজতে পারে, শুধু লেজটাই জেগে থাকে জলের 
ওপর । বেশ সাহসী, বুদ্ধিমান ও চালাক। 
অংশ, ছোট ছোট মাছ, ব্যাউ ও জলজ পোকামাকড় । ডাগঙায় উঠেও এরা 


বাংলাদেশের পাখি + ৯১ 


কালকৃট, ছবি ফকিরহাট থেকে তোলা, ২০০৬ 


হাটতে পারে স্বচ্ছন্দে। সুযোগ পেলে ধানও খায়। 

বাসা বাধার জন্য এরা পছন্দ করে বড়সড় হাওর-বাওড়ের বা মরা নদীর 
(যে নদীর ভেতরে জন্মেছে জলজ উদ্ভিদ-গুলু শেওলা ও স্রোত নেই) জলজ 
উত্ভিদ-গুল্ম বা ঘাসবন। জলের পাশের ঝোপ-ঝাড়ের ওপরে বা মাটিতে 
বাসা করে। দু'জনে মিলেই বাসা সাজায় । ডিম পাড়ে ৯টি। বাফরঙা ডিম, 
তাতে বাদামি ছিটছোপ থাকে। ৭ ও ৮টি ডিমের সংখ্যাই বেশি । আবার 
৫/৬টিও হয়। দু'জনে পালা করে ডিমে তা দেয়। ২০/২২ দিনে বাচ্চা 
ফোটে। বাচ্চারা উড়তে পারে ২৫-২৮ দিনে । তবে জন্মের ১/২ দিনের 
ভেতরই তারা বাসা থেকে জলে নেমে পড়ে এবং মা-বাবার পেছনে পেছনে 
ঘোরে ও ওদের পিঠেও চড়ে সুযোগ পেলে। বাচ্চাগুলো খুব চঞ্চল। 

বছরের অন্যান্য সময় কালকুটকে তেমন দেখা না গেলেও শীতকালে 
দেখা যায় প্রচুর। আমার মনে হয়, আশেপাশের দেশ থেকে আসা 
কালকুটদের সাথে আমাদের দেশের দু'পাচটা কালকুটেরা মিলেমিশে 
একাকার হয়ে যায়। আমার আরো মনে হয়েছে খুব কম সংখ্যক কালকুট 
আমাদের দেশে আছে বা থেকে যায়। ওরাই এদেশে ডিম-বাচ্চা তোলে। 

একথা আমি জোরের সাথে বলতে চাইছি যে, কিশোরবেলায় কমপক্ষে আমি 
৪ বার কালকুটের বাসা দেখেছি, একবার দেখেছিলাম ওই জোড়ার বিলে। 
ডিমে তা দেওয়া অবস্থায় একটি পাখিকে গুলি করে মারা হয়েছিল, ৭টি ডিম 
বাড়ি নিয়ে এসেছিলাম । ভাজতে গিয়ে দেখা গেল সব ক'টির ভেতরই রক্ত 
জমাট বেঁধেছে, খাওয়ার উপযোগী নেই। 

সেই জোড়ার বিল এখন মরে গেছে একেবারে । আজ আর পাখি নামে 
না। নেই একটি জলপিপি বা ডুবুরিও ৷ এভাবেই বিল-ঝিল-জলাশয়, হাওর- 
বাওড় মরে যাচ্ছে আমাদের দেশে । পাশাপাশি বাড়ছে শিকারির সংখ্যা। 
জলের পাখিরা তাই আবাসভূমির পাশাপাশি চরম নিরাপত্তাহীনতায় ভুগছে। 
কোথাও শান্তি নেই। দু*দ্ড সুস্থ হয়ে বসার জো নেই। বাসা বাধার জায়গার 
অভাবও প্রকট । পাশাপাশি খাদ্যসঙ্কট। দেশীয় জলের পাখিরা তাই চরম 
সংকটে আছে। শীতকালে বাংলাদেশের বহু হাটবাজার ও শহর-বন্দরে 
দেশি-বিদেশি জলের পাখি বিক্রি হয় । আইনত দপ্ডনীয় অপরাধ এটা । সেই 
অপরাধই করছে অনেকে । আমাদের সবারই সচেতন হওয়া উচিত । সব 
ধরনের পাখিকে রক্ষা করা জরুরি। কেননা, পাখিরা শুধু প্রকৃতির উড়ন্ত- 
দুরন্ত সুন্দরই নয়, নয় শুধু প্রকৃতির শোভা, প্রকৃতির ভারসাম্য রক্ষায় ওদের 
রয়েছে অপরিসীম ভূমিকা । সুন্দর কালোপাখি কালকৃটকেও শীতকালে 
হাটবাজারে বিক্রি হতে দেখা যায়। দেশের আইনে এটা নিষিদ্ধ । আইনের 
পক্ষে কি দীড়াতে পারি না আমরা সবাই? 

সাপপাখি 


বাশ ঝুঁকে আছে বিলের দিকে । ওরকমই একটা বাশ থেকে শুকনো কঞ্চি 
ভাঙার চেষ্টা করছে একটি পানকৌড়ি। ওর থেকে অল্প'দূরে, বিলের কিনারে 
ডালপালা ছড়িয়ে দীড়িয়ে আছে একটা বয়সী বরইগাছ। ওই গাছে 
ডাকাডাকি করছে ছয়টি পানকৌড়ি, বাসা বাধার কাজে মহাব্যস্ত ওরা । এত 
যে ডাকাডাকি, তবুও অন্য একখানা ডালের বাসায় বসে নির্বিকারভাবে ডিমে 
তা দিচ্ছে একটি ছোট্ট সবুজ বক। বরই গাছটার গোড়ার ঝোপে বাচ্চা-বুকে 
বসে আছে একটি নলঘোঙা পাখি। পুরুষ পাখিটিও রয়েছে কাছাকাছি, 
মাটিতে । এই এলাকায় তাই অনেক পাখি। ওখানেই খাবার খুঁজে বেড়াচ্ছে 
কয়েকটি ডাহুক ও ছানাসহ একটি বড় হালতি। ঝরা বাশপাতার ওপরে 
বসে ঘুমাচ্ছে ছ'টি দিনেকানা । এলাকাটা নির্জন। জনবসতি অনেক দূরে । 
ওইতো-_যে বা পাশটায় তিনটি জলডুবুরি পাখি, একজোড়া কোড়া তাদের 
দশটি বালিহাস। কলমিদামের ওপরে দাঁড়িয়ে পালক ধোয়ামোছা করছে 

দু'টি জলপিপি। অল্প দূরে দীড়িয়ে আছে কয়েক ঝাড় গোলপাতার গাছ। 
ওগুলো সুন্দরবন থেকে এনে ওখানে লাগিয়েছিল এক বাওয়ালি। ওরই 
একটার ওপর পাশাপাশি বসে রোদ পোহাচ্ছে একজোড়া পাখি । সাপের 
মতো সরু গলা ও মাথা রেখেছে টানটান করে। শরীর দেখা না গেলে ও 
দু'টিকে অবিকল সাপ বলেই মনে হত। একটু আগেও টুপটুপ ডুব দিয়ে মাছ 
খাচ্ছিল, এখন একে তো বিলের জল টলমল, তার ওপর সকাল। শাপলা- 
শেওলা ও মাটি পর্যন্ত পরিষ্কার দেখা যাচ্ছে। ওই দু'টি পাখি যখন ডুব 
দিচ্ছিল, জলের তলায়ও ওদের পরিষ্কার দেখা যাচ্ছিল। টলটলে জলে 
আকাশ আর গাছগুলোর ছায়া মায়াময় একটা আবহ সৃষ্টি করে রেখেছে। 

শুকনো কঞ্চি-মুখে জলের ওপরে ছবি আঁকতে আঁকতে সেই 
পানকৌড়িটি এল বরই গাছে। বউ ওর মুখ থেকে কঞ্চিখানা নিল, সাজাতে 
লাগল বাসা । বাসাটি ওরা শুরু করেছিল গতকাল দুপুরে । ডালপালা বেশি 
তাই জমে নি। অন্য বাসাগুলোর কোনোটা প্রায় শেষ, কোনোটার অর্ধেক 
হয়েছে। 

গোলপাতায় বসা পাখি দুটি ঝট করে উড়ুল, উঠে পড়ল অনেক ওপরে, 
ওদের বুক-পেটের কালো রঙ যেমন জ্বলে উঠল রোদে, তেমনি ডানার 
পালকের চকচকে রূপালি-সাদা রঙটাও ঝলকালো। ওড়ার ভঙ্গিটাও 
চমৎকার । টানটান লম্বা গলাটি। পেছনের দিকে পা দু'টি টানটান। ওরা 
কয়েক পাক ঘুরল বরইগাছটার মাথার ওপর দিয়ে, তারপর নিচে নেমে বরই 
গাছটার ওপরেই পাক খেতে লাগল, ডাক ছাড়তে লাগল, বারবার লম্বা 
গলাটি সাপের মতোই বাড়িয়ে দিতে লাগল নিচের দিকে । পানকৌড়িগুলো 
বুঝে ফেলল, মতলব ভালো নয় ওদের। তাই সবাই মিলে গলাটা ওপর 
লাগল । ডিমে বসা বকটি ব্যাপারটির দিকে সতর্ক নজর রাখছে। 

উড়ন্ত পাখি দু'টি সেই ডালের পাশেই বসল, যে ডালে একটু আগে 
শুকনো কঞ্চি নিয়ে এসেছে একটি পানকৌড়ি, বউটি তখনো বাসা সাজাচ্ছে। 
বসেই পাখি দুটি ভয়ঙ্কর-সুন্দর ভঙ্গিতে একেবারে সাপের মতো ফণা তুলল 
যেন, চাপাস্বরে ডাক ছেড়ে ফণা নাচাতে লাগল। সে এক আশ্চর্য দৃশ্য! 
পানকৌড়িরাও রুখে দীড়িয়েছে একযোগে, লাগিয়েছে বেজায় শোরগোল । 
কিন্তু ওই পাখি দু'টিও নাছোড়বান্দা, ডানা মেলে সেগুলো ঝাকাতে লাগল- 
এ হচ্ছে ভয় দেখাবার কৌশল, সাপের ফণার মতো লম্বা সরু গলা-মাথা 

এই পাখিটির নাম হচ্ছে সাপপাবি। গয়ারও বলা হয়। ইংরেজি নাম গ্েক- 
বার্ড। বৈজ্ঞানিক নাম 471178182. 81216770205157 । ইংরেজি আরেকটি নাম 
হচ্ছে 10816711 ঠোটের আগা থেকে পিঠ হয়ে লেজের ডগা পর্যন্ত মাপ 
হচ্ছে ৯৮ সেন্টিমিটার (পুরুষ), ৯২ সেন্টিমিটার (মেয়ে)। 


৯৬ * বাংলাদেশের পাখি 


দোলাচ্ছে, এপাশ-ওপাশ করছে ছোবল দেবার ভঙ্গিতে । পানকৌড়িগুলোও 
ঠোঁট ফাঁক করে ভয় দেখাচ্ছে, ডানা ঝাপটাচ্ছে। এ সময়ে আচমকা একটি 
পাখি ঠিক সাপের মতো ছোবল মারল একটি পানকৌড়িকে, ভয়ার্ত ডাক 
ছেড়ে সে পিছিয়ে গেল। ও হচ্ছে পানকৌড়ির সেই বউটি, যে একটু আগে 
পুরুষ-পাখির মুখ থেকে শুকনো কঞ্চি নিয়েছিল । এবার পুরুষ পাখিটি রুখে 
দীড়াল, কয়েক সেকেও ঠোটে ঠোটে ঠোকাঠুকি করে সেও সরে গেল। অন্য 
পানকৌড়িরা আর ঘাটাতে এল না পাখি দু'টিকে। এবার পাখি দুটি চরম 
আক্রোশে তছনছ করল গতকাল শুরু-করা পানকৌড়ির বাসাটি ৷ ফেলে দিল 
সব খড়কুটো। তারপর খুশি হয়ে দু'জনে উড়ে গিয়ে বসল সেই গোলপাতা 
গাছে। শুকনো দু”টি পাতা মুখে টেনে ছিড়ে নিয়ে ফিরল আবার বরইগাছে। 
দখল করা জায়গায় ওরা বাসার ভিত তৈরি করে ফেলল। উচ্ছেদ হওয়া 
পানকৌড়ি দু'টি তাকিয়ে রইল অসহায়ভাবে। বাছতে লাগল অন্য ডাল, 
যেখানে তারা আবার শুরু করবে বাসা বীধার কাজ। অন্য পানকৌড়িগুলোও 
বিপদ কেটে গেছে ভেবে যার যার বাসার দিকে নজর দিল। 

এই যে পাখি দু'টি, পানকৌড়িদের আচার-আচরণের সঙ্গে এদের 
অনেক মিল আছে। এক জায়গাতেই চরে, ঝগড়াঝাটি লাগে না। একই 
গাছে পাশাপাশি বাসাও বানায় । মিলেমিশে থাকে । অথচ আজ কেন পাখি 
দু'টি পানকৌড়ির বাসার জায়গা দখল করল? এ প্রশ্নের জবাব গভীর ও দীর্ঘ 
পর্যবেক্ষণ ছাড়া দেওয়া সম্ভব নয়। আমি এই পাখিদের আচার-আচরণ 
ভালোভাবে লক্ষ্য করার সুযোগ পেয়েছি। বাসাও দেখেছি বহুবার । বাসা 
বানাতেও দেখেছি। বাল্যকৈশোরে বাসা থেকে ডিম চুরি করে খেয়েছি। 
আবার মুরগি ও পোষা কবুতরের পেটের তলায় ডিম ফোটাতে চেষ্টা করেছি, 
ফোটে নি, নষ্ট হয়ে গেছে। বাচ্চা এনে পোষ মানাতে চেষ্টা করেছি। পোষ 
মানে নি, না-খেয়ে মারা গেছে। আমি পানকৌড়ির ডিমের সঙ্গে ওদের ডিম 
বদল করে দেখেছি যে, ডিম ফোটে । কিন্তু উভয় ক্ষেত্রেই ওরা বুঝে ফেলে 
যে বাচ্চাটি তার নয়, খাওয়ায় না। পরিণামে বাচ্চা মারা যায়। পাশাপাশি, 
ওই বাচ্চা বদল করেও দেখেছি খাওয়ায় না, অথচ যার ডিম, যার ডিমের 
বাচ্চা, তাকেই তা ফিরিয়ে দেওয়া হয়েছিল। ভেবেছে পরের বাচ্চা । অথচ 
পানকৌড়ি ও এই সাপ-গলা পাখিরা কিন্তু একে অন্যের বাচ্চাকেও খাওয়ায় । 
টলটলে জলের তলায় এই সাপ-গলা পাখিদের গতিবিধি দেখেছি । জলের 
তলা দিয়ে যখন ওরা এগোয়, শরীর-গলা-মাথা একটা সরল রেখা হয়ে যায়, 

মনে হয় একটি সাপ সরল রেখা ধরে এগিয়ে যাচ্ছে। সে এক মুগ্ধ হবার 
মতো দৃশ্য । জলের তলায় এরা থাকতে পারে এক নাগাড়ে তিন মিনিট। 
তবে ভয় না পেলে বা বন্দুকের গুলি খেয়ে ডুব না দিলে দেড় মিনিটের বেশি 
থাকে না। ওই দৃশ্য দেখে আমার নেশা ধরে গিয়েছিল ছেলেবেলায় । তাই 
শুধু দেখার জন্যও ঘণ্টার পর ঘণ্টা গাছে বসে থেকেছি। দেখেছি পানকৌড়ির 
চলাফেরাও। কয়েকটি সাপ-গলা পাখি যখন জলের তলায় ঘোরে তখন 
বিস্মিত হতে হয়। মাছের দিকে যখন তেড়ে যায়, মনে হয় টর্পেডো বা 
তীরের ফলা ছুটছে। মাছ একটু ঘড় হলে ওরা মাছের শরীরে ধারালো ঠোটটি 
তীরের ফলার মতোই ঢুকিয়ে দেয়, মাছটি হয়ে যায় এফৌড়-ওফৌড়, আর 
পাখিটি তখন ভেসে ওঠে জলের ওপর । বন্ধ ঠোট ফাক করে, তাতে মাছের 
শরীর কেটে যায় ছুরির টানের মতো। এক আশ্চর্য কৌশল এই পাখিদের । 
ঠোট আবার বন্ধ করে। তারপর অপূর্ব কৌশলে গলা-মাথা উঁচু করে মাছ 
ছুড়ে দেয় ওপর দিকে, আশ্চর্য: ঠোট ওই চিরে যাওয়া অংশের ভেতর দিয়ে 
বেরিয়ে যায়, মাছটি চলে আসে ঠোটের গোড়ায় । তখনো মাছটি না মরে 
থাকলে ঠোঁটটা ঘোরাতে থাকে, ঘুরতে থাকে মাছ। মারা যাবার পরে মাছটি 
আবার ঠোটের আগায় আনে, ছুড়ে দেয় শূন্যে, তারপর মুখে পোরে। মাছ 

ছোট হলে চেপে ধরে ঠোটের ফাঁকে । একই কায়দায় শূন্যে ছুড়ে দিয়ে টুকুস 
করে গিলে ফেলে। এসব ক্ষেত্রে অবশ্য ব্যর্থও হয় অনেক সময় । মাছটি মুখে 
না পড়ে জলে পড়ে যায়। আবার আমি দেখেছি যে, ভয় পেলে বা সন্দেহ 
হলে ওরা ডুব দেয়, যতক্ষণ পারে, থাকে জলের তলায়, তারপর কোনো 
জলজ উদ্ভিদ বা শাপলা-কলমির মাঝে সাবধানে শুধু নাকসহ ঠোটটি জাগিয়ে 
থাকে । সে ক্ষেত্রে দেখলে সাপ বলেই ভ্রম হবে । এই পাখির জাগানো মাথা 
দেখে সাপ ভেবে ভয় আমিও পেয়েছি। বাল্যকালে প্রথম যেবার পানকৌড়ির 
বাসা ভেবে হাত দিয়েছিলাম একটি সাপ-গলা পাখির বাসায়, আমার ডান 
ওর গলাটিও নেমে এসেছিল। সেদিন আমি দীড়াস সাপ ভেবেছিলাম ওকে। 
ভেবেছিলাম বাসার ডিম বা বাচ্চা খেয়ে সাপটি বাসাতেই ছিল । আমার হাত 
বাঁধা হয়েছিল। সাপের ওঝা এসেছিল। পরে অবশ্য ভুল ভেঙেছিল। হ্যা, 
এদের বাসা থেকে ডিম-বাচ্চা চুরি করে খায় ঈগল-বাজ-চিলরা, গুইসাপ 
আর ডিমখেকো সাপেরাও । রাতে খায় ভূতুমর্পেচারা । মানুষের নজরে পড়লে 
তো কথাই নেই। 

এবার দেখা যাক, ওই দুটি পাখি কেন পানকৌড়িদের বাসা দখল 
করল । সন্তাব্য কারণটি হচ্ছে, ওই জায়গাটি ওরা আগেভাগেই পছন্দ করে 
রেখেছিল। তবে ওদেরকে আমি কানিবক, ডাহুক আর পানকৌড়ির তৈরি 
বাসাও দখল করতে দেখেছি। পরের বাসা দখলের প্রবণতা এদের রয়েছে। 
নিজের দখল ঠিক থাকলে, একেবারে পাশেই বক বা পানকৌড়িতে বাসা 
করলেও আপত্তি করে না ওরা। অকারণে ঝগড়া-ফ্যাসাদও বাধায় না। 
এদের বাচ্চারা একটু বড় হলে বাসার তলায় গিয়ে হাততালি দিলে ভয়ে বাসা 
থেকে লাফিয়ে পড়ে। এই সুযোগটা কাজে লাগায় বনবিড়ালরা। ওরা 
গাছতলায় গিয়ে জোরে ডাক ছাড়ে আর বাচ্চারা তখন লাফ দেয়। বনবিড়াল 
ওদেরকে খায়। রাতে গাছে চড়েও শিকার করে। অন্তত দু'বার আমি 
বনবিড়ালকে এই কৌশল কাজে লাগাতে দেখেছি। 

সাপ-গলা এই পাখিটির নাম হচ্ছে সাপপাখি। সার্থক নাম। গয়ারও 
বলা হয়। ইংরেজি নাম স্নেক-বার্ড। বৈজ্ঞানিক নাম :47777752 
71517102252 1 ইংরেজি আরেকটি নাম হচ্ছে 792:৩:1 ঠোটের আগা 
থেকে পিঠ হয়ে লেজের ডগা পর্যন্ত মাপ হচ্ছে ৯৮ সেন্টিমিটার (পুরুষ), ৯২ 
সেন্টিমিটার (মেয়ে)। শুধু গলা-ঠোটের মাপ হচ্ছে পুরো শরীরের এক- 
তৃতীয়াংশ। ঠোট, গলা, পাখা, পা ইত্যাদির আলাদা আলাদা মাপ আমার 


বাংলাদেশের পাখি + ৯৯ 


১০০ * বাংলাদেশের পাখি 


ব্যক্তিগত পাখি বিষয়ক ডায়রিতে ২৩ জায়গায় আছে। অর্থাৎ ২৩ বার আমি 
নিজে পাখিটির মাপ ও ওজন নিয়েছি। শীতকালে ডানা মেলে ওরা যখন 
রোদ পোহায়, অন্য সময় যখন এভাবে শরীর শুকায়, যখন গলা-মাথা 
টানটান করে, তখন দেখলে মুগ্ধ হতে হয়। মনে হয় শিল্পীর আঁকা সুন্দর 
কোনো ছবি দেখছি। 

সাপপাখির গলা সরু, গোলাকার ও লম্বা, মাথা ছোট। ঠোট সোজা ও 
চোখা । ঠোট ও পা হলুদ। পায়ের আঙুল চারটি, অনেকটা হাসের পায়ের 
মতো দেখায় । চোখের পাশ থেকে হলদেটে সাদা একটা টান এসেছে ঘাড়ের 
দিকে । মাথা-ঘাড়-গলা লালচে-বাদামি। সাদা খাড়া একটা টানও আছে। 
পাখার মূল পালকগুলোও কালো । উজ্জ্বল-মায়াবি চোখ । খতুভেদে রঙ অতি 
সামান্য বদলায় । গলার তলাটা বাদামি-সাদা। 

সাপপাখি রপচ্ডা না হলেও দেখতে খুবই সুন্দর এরা চমৎকার ডাইভ 
মারতে পারে জলে, সাপের মতো ছোবল দিয়ে মাছ ধরতে পারে। দক্ষ 
ডুবুরি। উড়তেও পটু । গুলি খাওয়া আহত পাখিকে আমি খাড়া এত ওপরে 
উঠতে দেখেছি যে, অবাক না হয়ে পারি নি। আহত পাখিকে অল্প জলে 
তাড়িয়ে ধরতে গিয়ে বুঝেছি কতটা চালাক এরা। 

এরা জলের পাখি। খায় ছোট ও মাঝারি মাছ, ছোট ব্যাঙ, ছোট শামুক, 
জলফড়িং ও জলজ উত্ভিদের নরম ডগা। সুযোগ পেলে জলসাপ ও 
টোড়াসাপের ছোট বাচ্চাও গেলে । 

শ্রাবণ থেকে অগ্রহায়ণের মধ্যে এরা বাসা বাধে । তবে শীতকালেও 
বাসা বানায় । আমার বিচারে শীতকালে বাসা কম করে। দু'জনে মিলে 
বাসার জায়গা খুঁজতে লাগায় ২-৩ দিন। তবে, একই গাছের একই ডালে 
একজোড়া পাখিকে আমি পরপর তিন বছর বাসা বানাতে দেখেছি। বাসার 
উপকরণ শুকনো বা কীচা ডাল-পাতা, হোগলাপাতা, ধানের নাড়া ইত্যাদি । 
কাকের বাসার চেয়েও অগোছাল, গভীরতায়ও কম। দু'জনে বাসাটি শেষ 
করে ৪-৭ দিনে । ডিম পাড়ে অধিকাংশ সময় ৫টি । ৬ ও ৩ এর সংখ্যা কম। 
শুধু ২টি ডিমও পাড়ে। ডিম চুরি গেলে ২০/২৫ দিন পরে আবারো ডিম 
পাড়ে। সেক্ষেত্রে ডিমের সংখ্যা যায় কমে। দ্বিতীয়বার ডিম চুরি গেলে আর 
পাড়ে না। ডিমের রঙ ঘোলাটে সাদা, তাতে নীলচে আভা । ডিম লম্বাটে, 
মোটা.মাথায় সবুজ ও নীলচে ছোপ । রঃ 

দু'জনে পালা করে ডিমে তা দেয়। ডিম ফোটে ২৬ দিনে । আমি দশবার 
২৬ দিনে ডিম ফুটতে দেখেছি। তিনবার দেখেছি ২৯ দিনে ফুটতে। বাচ্চারা 

অন্ধ থাকে, দেখতে কীচা মাংসপিণ্ডের মতো। ৬ দিন পর শরীরে লোম 
গজাতে শুরু করে, ১২ দিনে সব লোম গজিয়ে যায়। ও সময় দেখতে 
লালচে-বাদামি। উড়তে শেখে ৪৫ দিনে । খাবার জন্য মা-বাবাকে বড্ড 
বিরক্ত করে। বাসায় থাকতে নিজেদের ভেতর মারামারি লাগায়। বাড়ন্ত 
বাচ্চারা বাসায় বসে মারামারি বাধালে মনে হয় যে, সাপের লড়াই লেগেছে। 
ও সময় চাপা ফৌস-ফৌস আওয়াজও করে । এমনিতে সাপপাখির গলার 
স্বর কর্কশ ডিগী ডিগী বা ডিথ্রী-ডু ধরনের । মা ও বাবা পাখি গলাভরে মাছ 
আনে বাসায়, উরে দেয় বাচ্চাদের সামনে । আবারো যায় খাবার আনতে । 
এ সুযোগে অনেক সময় শঙ্খচিলেরা ছো মেরে মাছ ছিনতাই করে, বাচ্চারা 
ছোট থাকলে বাচ্চাও তুলে নেয়। বাচ্চার কান্নায় তেড়ে আসে মা-বাবা, করে 
ধাওয়া। 

ছেলেবেলায় যে পাখিটিকে বহুবার দেখেছি, এখন অনেক খুঁজেও সেই 
পাখিটিকে পাই না। চোখের সীমানায় ওরা নেই। তাই চোখের সীমানার 
বাইরে গিয়ে খুঁজি। যারা ঢাকায় আছে তারা ইচ্ছে করলে ঢাকা চিড়িয়াখানায় 
গিয়ে দেখে আসতে পারে । জাহাঙ্গীরনগর বিশ্ববিদ্যালয়ে কখনো কখনো 
দেখা যায়। , 

আজ থেকে ৩০ বছর আগেও বাংলাদেশের অধিকাংশ গ্রামে সাপপাখি 
ছিল, এখন নেই। আগামী ৩০ বছর পরে হয়তো একটিও না থাকতে পারে। 
এমন সুন্দর ও উপকারী একটি পাখি বাংলাদেশ থেকে যেন হারিয়ে না যায়। 
সেই চেষ্টা আজ বড়ই জরুরি। 

একপাশে পদ্মফুলের বাহার, অন্যপাশটায় শাপলা বন। মাঝখানে একটু 
খোলা জায়গা । ওই জায়গার জল বেশ পরিষ্কার । বেজায় শীত পড়েছে। সূর্য 
উঠেছে একটু আগে । তবুও একটি পাখি ওখানে টুপটুপ ডুব দিচ্ছে। পাশেই 
হোগলাবনের সারি। হোগলাবনের পাশে চুপচাপ ভেসে থেকে দু”টি ছানা 
বাবার টুপটুপ ডুব দেখছে। বাবা জলের তলা থেকে ভুস করে ভেসে উঠলেই 
ওরা গাল হা-করে তুলছে খিদের কান্না । পরিষ্কার বোঝা যাচ্ছে খুব খিদে 
পেয়েছে ছানা দু'টির। অন্য একটি ছানা বেশ আরাম করে চড়ে বসেছে 
মায়ের কোলে (পিঠে), মা খাবার খুঁজছে পদ্মবনের ফাকে ফাকে । পিঠে বসে 
ছানাটি খুব মনোযোগ দিয়ে মায়ের কাজকর্ম দেখছে। 

বাবা-পাখিটি একটি ছোট মাছ ঠোটে চেপে যেই না ভেসে উঠল ভুস 
করে_ ভাসমান ছানা দু'টি কার আগে কে যাবে- এভাবে ছুটল ওপর দিয়ে । 
বাবা অবশ্য লম্বা ঘাড়টা উঁচু করে ছানা দুটিকে পরথ করল আগে, তারপর 
তার সামনেই সদ্যমৃত মাছটি ভাসিয়ে দিল-যাকে সে বেশি ক্ষুধার্ত বলে 
মনে করল। যে মাছটি পেল না, সে অন্য ছানাটিকে আলতো একটা ঠোকর 
মারল। বাবা আবার ডুব দিল। 

তিনটি ছানারই বয়স এক মাসের কম। সুন্দর ডাসা ডাসা চোখ । মাথা 
ও ঘাড়ে কয়েকটা করে ডোরাকাটা দাগ । যেভাবে ভাসছে, তাতে মনে হয় 
বালিহাসের ছানা । কিন্তু ওদের ঠোট হাসের ঠোটের মতো নয় । সরু ও লম্বা 
ধরনের ঠোট। লেজ নেই। লেজ অবশ্য ওদের মা-বাবারও নেই। কিন্তু 
ছানাদের মতো মা-বাবার শরীরে ডোরাকাটা দাগ নেই। একদিন ছিল যখন 
তারাও ছিল কম বয়সী । এই ছানা তিনটি যখন বড় হবে তখন মিলিয়ে যাবে 
শরীরের ডোরাকাটা দাগগুলো। এখনকার মতো মিষ্টি মিষ্টি সুন্দর চেহারা 
আর থাকবে না ওদের। 

বাবা-পাখিটি বোধ হয় হাফিয়ে গেছে। তাই আর ডুব দিচ্ছে না। শীতও 
বোধহয় লেগে গেছে খুব। রোদপিঠ হয়ে তাই ভাসছে চুপচাপ । ছানা দু'টি 
তখন এগিয়েই চড়ে বসল বাবার পিঠে। ক্লান্ত বাবা একটু বাদেই ছানা 
দুটিকে পিঠ থেকে ঝেড়ে ফেলে দিল। ঠিক তখনি আকাশের অনেক ওপর 
থেকে ডাইভ মারল একটি মেছো-ঈগল। ওর ডানার ছায়া দেখার সঙ্গে 
সঙ্গেই জলের ওপরে ডানার শব্দ তুলে প্রথমে ডুব দিল বাবা-পাখিটি, 
পরমুহূর্তেই ছানা দু'টিও জলের তলায় অদৃশ্য। পদ্বনে থাকা মা পাখিটিও 
ডুব দিয়েছে, পিঠের ছানাটিও তাই। অতএব, ডাইভ মিস করল মেছো- 
ঈগল, তাই বলে চলে গেল না। জলের বেশ ওপরে উঠে পাক খেতে লাগল। 
আড়াই মিনিট পরে একটি ছানা যেই না ভেসে উঠল ভুস করে । অমনি জঙ্গি 
বিমানের মতো ডাইভ মেরে ছানাটিকে নখরে গাথল মেছো-ঈগল, বেশ 
খোশ মেজাজে উড়ে চলল বিলের কিনারার দিকে । বেশ মজা করে 
সকালবেলার নাস্তাটা সে সেরে নেবে কোনো গাছে বসে। নখরে গাথা 
তুলতুলে ছানাটা ছটফট করছে, কাদছে। দু'একটা করে পালক খসে পড়ছে। 
এই বিপদে সে পড়েছে নিজের বোকামির জন্য। ডুব দিয়ে যদি সে জলের 
তলা দিয়ে এগিয়ে গিয়ে মাথা ভাসাত শাপলা-পদ্মের ফাকে, তাকে ধরতে 
পারত না ঈগলটি। অন্য ছানাটি তাই করেছে, মাথা তুলেছে গিয়ে 
হোগলাবনের ফাকে । আর যে ছানাটি ছিল মায়ের সঙ্গে, সে ছিল তিন 
ভাইবোনের ভেতর ছোট । ডুব দিয়ে সে জলের তলায় বেশিক্ষণ থাকতে 
পারে নি বটে, পদ্মপাতার তলায় মাথা গুঁজে পড়েছিল চুপচাপ । 

ঈগলটি চলে যাবার পর মা-বাবা একত্র হল। দু'টি ছানাকে নিয়ে ঢুকে 
পড়ল হোগলাবনের ভেতর। একটি ছানা গেছে। এই দু'টিকে তারা হারাতে 
চায় না। কবে যে বাচ্চারা বড় হবে, বুদ্ধিসুদ্ধি হবে, নিজেদেরকে বাচাতে 
শিখবে শত্রুর হাত থেকে । কতই না বিপদ এই বিলে। বন্দুকের গুলি খেয়ে 

পৃথিবীতে ২১ রকম ডুবুরি আছে। সবচেয়ে বড়টির নাম ঝুঁটি-ভুবুরি। বড় 
ডুবুরি ৪৮ সেন্টিমিটার ও সবচেয়ে ছোট ডুবুরি ২৬ সেন্টিমিটার । 

সরালি হাসেরা মরে। ফাদে পড়ে কালিম পাখিরা । জলপিপিরা ভয়ে এই বিল 
ছেড়ে গেছে। প্রতিদিনই জল কমছে মাঘের মাঝামাঝি সময়ে। ছানা দুটি 
যখন স্বাবলম্বী হবে, উড়তে শিখবে ভালো করে, তখন এই বিল ছেড়ে তারা 
চলে যাবে অন্য বিলে । আবার ফিরে আসবে বর্ধাকালে । বর্ধাকালে এই বিল 
নিরাপদ । নিশ্চিন্তে বাসা করা যায়। ডিমে তা দেওয়া যায়। এই যে ছানা 
দু্টি--বেঁচে থাকলে ওরাও আগামী বর্ষায় ফিরবে আবার এই বিলে । বাসা 
বাধবে, ডিম পাড়বে ॥ 

এই পাখিগুলোর নাম হচ্ছে ডুবুরি। সার্থক নাম। ডুব-সাতারে দারুণ 
পটু । জলের ওপরে কোনো কম্পন না তুলেও ডুব দিতে পারে ভুস করে। 
জলের তলায় ডুব দিয়ে কমপক্ষে থাকতে পারে ৩ মিনিট। বিপদে পড়লে 
আরো বেশি । জলের তলা দিয়ে এরা স্বচ্ছন্দ ভঙ্গিতে সীতার কেটে সামনে 
এগোতে পারে । ও রকম অবস্থায় দেখলে মুগ্ধ না হয়ে পারা যাবে না, মনে 
হবে যে একটি সামুদ্রিক কচ্ছপ এগিয়ে যাচ্ছে। এই পাখিদের পা যেন পেছন 
দিকে সেট করা, ওই পা দিয়ে ওরা জল ঠেলতে পারে চমৎকারভাবে । কিন্তু 
মাটিতে ওরা ভালোভাবে হাঁটতে পারে না। ওদের ডানা খুবই ছোট, তাই 
সহজে উড়তেও চায় না, তাই বলে প্রয়োজনের সময় যে উড়তে পারে না, 
তা কিন্তু নয়। বেশ উড়তে পারে। পরিক্ষার জলের তলায় ওরা পরিষ্কার 
দেখতে পায় সব কিছু । আবার রাতেও বেশ চোখে দেখে । লেজ না থাকায় 
এদের শরীরের গড়নটা চমৎকার লাগে। একটা পাকা তালের আটিকে 
মাটিতে শুইয়ে রাখলে এদেরকে তালের আঁটি বলেও মনে হবে৷ ঠোট-ঘাড় 
লম্বা। তবুও দূর থেকে হাস বলেই মনে হয়। তাই এদের আরেক নাম 
ডুবুরি-হাস। পানডুবিও বলা হয়। মেয়ে ও পুরুষ পাখি দেখতে একরকম। 
তবে যখন বাসা করে তখন থাকে দারুণ খুশি । তাই বুঝি তখন ওদের 
শরীরের রঙ খোলে । ওদের মাথা, ঘাড় ও গলার পালকের রঙ হয় তখন 
গাট-বাদামি, তাতে যেন একটু লালচে আভাও থাকে । এমনিতে ডুবুরিদের 
রঙ বাদামি । তাতে যেন মেটে রঙের মিশেল থাকে । পেট-বুকের পালক 
খুবই মসৃণ, চকচকে, তাতে রূপালির আভা । মোলায়েম পেটে হাত ছোয়ালে 
মনে হবে পাখিটির সারা শরীরই বুঝি পালকে ভরা-মাংস বা হাড় নেই। 
যখন বাসা করে, তখন এদের চোখের নিচটায়, ঠোটের গোড়ায় চৌকো 
ধরনের হলুদ দাগ ফোটে । অন্য সময় ওই দাগ থাকে না। বাসা করার সময় 
এদের পিঠের রঙ হয় বাদামি, অন্য সময় স্ান হয়ে যায়। ডুবুরিদের ঠোট 
বেশ চোখা ও ধারালো । সুন্দর চোখ। সহজে ডাকে না। কণ্ঠস্বর 'হুইট হুইট 

হুইটি' ধরনের । বেশ মিষ্টি গলা । অনেক দূর থেকেও শোনা যায়। 

পৃথিবীতে ২১ রকম ডুবুরি আছে। সবচেয়ে বড়টির নাম ঝুঁটি-ডুবুরি। 
€৪৮ সেন্টিমিটার) ও সবচেয়ে ছোটটি ছোট ডুবুরি (২৬ সেন্টিমিটার)। 
ছোটটিই বাংলাদেশে আছে, ওর কথাই এতক্ষণ বলা হয়েছে। সৌন্দর্য 
বিচারে আমাদের ছোট ডুবুরি পৃথিবীর অন্যান্য ডুবুরির চেয়ে কম যায় না। 
লাল-ঘাড় ডুবুরি ও কালো-ঘাড় ডুবুরি। দু'টিই সুন্দর পাখি। ওরা অবশ্য 
আমাদের দেশে নেই। খোপা-ডুবুরি বাংলাদেশে আছে। 

বাংলাদেশে এক সময় প্রচুর বিল-ঝিল-খাল-হাওর-বাওড় ও জলাশয় 
ছিল, সেইসঙ্গে অসংখ্য ডুবুরি। এখন আর তেমন নেই। ওরা খুব ভীতু 
পাখি। তাই তো খুব সাবধানে থাকে, খায় জলজ উত্ভিদের কচি পাতাসহ 
ছোট ছোট মাছ, শামুক, গুগ্লি, ব্যাঙাচি ইত্যাদি! 

ওরা বর্ধাকালে এবং শরতের শেষেও বাসা করে। দু'জনে মিলে বাসা 
করার জায়গা নির্বাচনে সময় লাগায় ২-৩ দিন। বানায় ভাসমান বাসা।. 
জলজ উদ্ভিদ গুল্মের-ওপরে জলজ ঘাস ও গুলোর নরম ডগা দিয়েই বেশ 
বড়সড় বাসা বাধে । বাসার ওপরে শাপলা-পদ্ম বা শোলা গাছের ডালপাতা 

থাকে। আকাশ থেকে তাই শিকারি পাখিরা বাসা দেখতে পায় না। 
কচুরিপানার ভেতরেও বাসা করে। প্রয়োজন পড়লে ও সম্ভব হলে ওরা বাসা 
এক জায়গা থেকে অন্য জায়গায় সরিয়ে নিতে পারে । দু'জনে মিলে ঠোটে 
টেনে টেনে সরায় ভাসমান বাসা । 

দু'জনে মিলেই বাসা করে ৩-৬ দিনে । তারপর মেয়ে-পাখিটি চারটি 
ডিম পাড়ে, ডিমের রঙ মেটে-সাদা। দু'জনে পালা করে ডিমে তা দেয়। 
তবে রাতে মেয়ে-পাখিই ডিমে বসে থাকে । ডিম ফোটে ২৭-৩০ দিনে । 
বাচ্চারা উড়তে শেখে ২৮ দিন পর। অবশ্য বাসা ছাড়ে খুব 
তাড়াতাড়ি--লাফিয়ে নামে জলে । মা-বাবার পেছনে পেছনে ঘোরে, পিঠেও 
চড়ে। ডুবুরিদের ডানা ছোট হলেও দু'ডানার তলে দু'টি ছানাকে লুকিয়ে 
রাখতে পারে বেশ। ওই অবস্থায় ডুব দিয়ে জলের তলায় সাতারও কাটতে 
পারে অনেকটা দূর । 

ডুবুরিরা নিজেদের পালক নিজেরাই খায়। বাচ্চারা ঠুকরে ঠুকরে খায় 
মা-বাবার বুক-পেটের কোমল পালক । কি জানি, পালকে কোনো ওঁষধি গুণ 
আছে কিনা! ডুবুরিরা আরো একটা ভিন্নধর্মী কাজ করে আর তা হচ্ছে, বাসা 
থেকে যাবার সময় প্রতিবারই ডিমগুলো ঢেকে রেখে যায় জলজ উত্ভিদগুলোর 
পাতা দিয়ে। বাসায় ফিরে আবার ওগুলো সরায়, তারপর ডিমে বসে। 
ছানারা ছোট থাকা অবস্থায়ও এই কাজ করে মাঝে-মধ্যে। ভেজা পাতার 
তলে ছানারা পড়ে থাকে চুপচাপ । 

ডুবুরিরা কমে যাচ্ছে আমাদের দেশে। উপকারী ও সুন্দর এই 
হবে। ওরা বিল-ঝিল-জলাশয়ের উদ্ভিদগুলা ও ঘাসের স্বাস্থ্য রক্ষায় ও 
টার ১৮ 
সীতারের কৌশল দেখিয়ে প্রকৃতিকে আরো সুন্দর করে। “সুন্দর'কে বাঁচিয়ে 
রাখা খুব জরুরি । 

“মরানি' খালটার দু'পাশ জুড়েই নিবিড় গোলবন। ফাকে ফীকে কেয়া ও 
হেতালের দুর্ভেদ্য ঝোপ। দু'পাড়ের গোলপাতা হাত বাড়িয়ে খালের ওপরে 
যেন চাদোয়া তৈরি করেছে। মরানির সরু খালটা যেন সুড়ঙ্গের মতো ঢুকে 
গেছে বনের ভেতরে । ভরদুপুরেও রোদ পড়ে না জলে সুন্দরবনের জেলে 
বাওয়ালি মৌয়ালেরা এই ধরনের খালে নৌকা ঢোকানোর আগে বনবিবির 
নাম স্মরণ করে, দক্ষিণারায়ের নামও জপে। বনবিবি হচ্ছেন সুন্দরবনের 
রানী । দক্ষিণারায় বাঘের দেবতা । আর সুন্দরবনের পাহারাদার ও মহারাজা 
হচ্ছে বাঘ-দ্য রয়েল বেঙ্গল টাইগার। এই ধরনের সরু বা মরানি খালের 
পাড়ে ওৎ পেতে থাকে বাঘ। বাগে পেলেই হুঙ্কার ছেড়ে লাফিয়ে পড়ে 
নৌকায়, মানুষ তুলে নিয়ে চলে যায় গভীর বনে। 

সুন্দরবনে নদী-খালের অভাব নেই। কিন্ত সবচেয়ে বিপজ্জনক হচ্ছে 
এই সব মরানির খাল। ভাটার সময় এই সব খালে জলের একটা সরু ধারা 
থাকে মাত্র । না হলে থাকে তিরতিরে জল। ছোট নৌকাও চলতে চায় না 
তখন। জোয়ারের সময় নৌকায় দীড়িয়ে দু'পাশের বনে চোখ রাখা চলে, 
বাঘ ওৎ পেতে আছে কিনা, তাও পরখ করার সুযোগ থাকে । কিন্তু ভাটার 

সময় জল নেমে যাওয়ায় তা সম্ভব হয় না। বাঘ যদি লাফ দেয়, ঘাড়ে পড়ার 
আগে টের পাওয়া যায় না। তবুও জীবনের ঝুঁকি নিয়ে এইসব খালে নৌকা 
নিয়ে ঢোকে জেলে বাওয়ালি ও মৌয়ালেরা। গোলপাতা, লাকড়ি কাটে, 
গরমকালে কাটে মৌচাক। সুন্দরবই জেলে বাওয়ালি ও মৌয়ালদের বেঁচে 
থাকার একমাত্র ঠিকানা । 

সুন্দরবনে ঢোকে আরো কিছু মানুষ, যারা শুধু সাহসীই নয়, 
দুঃসাহসীও। ওরা হরিণচোর, হরিণ শিকারি । সুন্দরবনের কোনো একটা 
বিশেষ এলাকা বা তার চেয়েও বেশি এলাকা ওদের মুখস্থ থাকে। ওই 
এলাকার নদী-খালও থাকে ওদের মুখস্থ । কোথায় গেলে ছিটকে ফাদ ও 
জালের ফাঁদে আটকানো যাবে হরিণ। হরিণেরা কখন কোথায় বেশি থাকে, 
তাও জানে ওরা । ওদের অনেকের থাকে পোষা বানর। বানরকে নিয়ে গাছে 
ওঠে, কেওয়ার ফল-পাতা সুন্দরবনের দুনিয়াখ্যাত ফৌটা হরিণের খুবই প্রিয় 
খাদ্য । বানর ডাকে, কেওড়ার পাতা ছিড়ে ফেলে তলায়, হরিণরা এসে খায় । 
সুন্দরবনের হরিণ ও বানরের সধ্যের কথাও দুনিয়াখ্যাত। পোষা বানরকে 
কাজে লাগিয়ে চোরা শিকারিরা হরিণের পালকে কাছে টেনে আনে । বানরের 
ডাক নকলও করতে জানে ওইসব চোরা শিকারিরা । 

লেখার শুরুতে যে মরানির খালটার কথা বলা হয়েছে, ওই খালটার 
ভেতরে নৌকা ঢোকার আগে শরণখোলার টিসিও (থানা কো-অপারেটিভ 
অফিসার) তার ১৪ বছর বয়সী ছেলেটার হাত চেপে ধরলেন ডান হাতে । 
টেনে বসালেন একবারে কোলের কাছে। ছোট নৌকাটির দু'পাশে দু'জন 
মাঝি, মাঝখানে দীড়ানো আরেক জন শিকারি । 

চোরাশিকারি কাশেম আলী দীড়ান খালি হাতে । টিসিও সাহেবের বা 
হাতে লোড করা বন্দুক। সবাই সতর্ক। চৌদ্দ বছরের ছেলেটি ভয় বোঝে 
নি, জীবনে প্রথম সে সুন্দরবন দেখছে। মুগ্ধতায় আবিষ্ট সে। বাঘ যে কী 
জিনিস তা সে জানে না, জানলে বাঘ দেখতে আসত না। সে দীড়াতে 
চাইছে। বাবা ইশারায় নিষেধ করছেন । নৌকার কেউই কথাবার্তা বলছে না। 
দুনিয়া থেকে এক টানেল ধরে নৌকা যেন এগিয়ে চলেছে গোপন গৃঢ় কোনো 
রহস্যলোকে। বিস্মিত বালক হা-করে গিলছে সুন্দরবনের সৌন্দর্য। পোষা 
বানরটি ঝিমোচ্ছে। ওকে আনা হয়েছে হরিণের পালকে কাছে আনার জন্য 
কাজে লাগাতে । শিক্ষিত বানর । বাঘ যদি ওৎ পেতে থাকে মানুষের আগেই 
ও টের পাবে । দেখে ফেলবে । সিগন্যাল দেবে চেচিয়ে । 

অনেক গভীরে আসার পর সামনের মাঝি আচমকা বৈঠা ঠেকাল। ভাটা 

এই সুন্দর পাখিটির নাম সুন্দরী হাস। সুন্দরবনে থাকে বলেই দক্ষিণ 
সুন্দরবনে এমন নাম । গোলবনে বেশি থাকে বলে বলা হয় গোইলো হাস, 
শুদ্ধ ভাষায় গোলবনের হীস। ইংরেজি নাম মাস্থৃড ফিনফুট । বৈজ্ঞানিক নাম 
172/19)485727597%444 1 ঠোটের আগা থেকে লেজের ডগা পর্যস্ত মাপ ৫৪- 
৫৭ সেন্টিমিটার। 

শুরু হয়েছে। খালের জল দৌড়ে চলেছে নদীর দিকে। সাগরও এখান থেকে 
খুব বেশি দূরে নয়। আচমকা নৌকা থামানোয় সবাই প্রথমে ভাবল, বাঘ! 
না, সামনের মাঝি আঙুল উচিয়ে আনুমানিক ৫০ হাত দূরের পাখিগুলোকে 
দেখাল। বাবা তার ছেলের কানে ফিসফিস করে বললেন, “সুন্দরী হাস'। 
দীড়ানো বন্দুকধারী ছেলেটি বাবার দিকে ফিরে ইশারায় বোঝাল-_গুলি 
করবে কিনা । ছেলেটির বাবা ইশারায় জানাল-না। নৌকা আবার চলতে 
শুরু করল। কৌতূহলী বালক অবাক বিস্ময়ে দেখছে হাসগুলোকে। পুরো 
শরীর দেখা যাচ্ছে না। ডুবাচ্ছে পোষাহাসের মতো । পাঁচটি হাস বড়। চারটি 
তুলতুলে ছানাও আছে দলে । ওরা ডুবাচ্ছে না। তবে সুযোগ পেলেই বাবা- 
মার পিঠে চড়ে বসছে। কিন্তু পিঠে নিয়ে আদর করার সময় ওদের নেই। 
বাচ্চাদের মওকা না দিয়েই ডুব দিচ্ছে বা পিঠ থেকে ঝেড়ে ফেলছে। 

শেষ বিকেলে ফিরতিপথ ধরল নৌকা। হরিণ জোটে নি। নৌকায় শুধু 
দু'টি বনমোরগ ও একটি মুরগি । পাচটি ডিম বাসা থেকে পাওয়া । হরিণ না 
পাওয়া হতাশা সবার ভেতরে । দীড়ানো শিকারি বহুবার তার বন্ধু টিসিও 
সাহেবকে সুন্দরবনে এনেছে। হরিণ না নিয়ে ফেরে নি কোনোবার । আজ 
আবার তার ছেলে এসেছিল, প্রথম যাত্রা, সেই ভাতিজা হরিণ না নিয়ে 
ফিরলে বাপ-চাচার মান সম্মান থাকে! বাদল চাচা তাই বালককে বারবার 
আশা দিচ্ছে। শরনখোলায় ফেরার আগে সন্ধ্যা নামবে। হরিণ মারবই, 
অন্ধকারে টর্চের আলোয় তোমাকে আমি শত শত হরিণের হীরকের মতো 
জলন্ত চোখ দেখাব খোকন। 

ফেরার পথে সেই মরানি খালের ঠিক সেই পয়েন্টে এসে দেখা গেল 
সকালবেলার সেই গোইলো হাসগুলো চরছে। বাচ্চা চারটিও আছে। মাঝি 
সাবধানে গোলপাতার বাড়ানো পাতাগুলোর তলা দিয়ে হাত তিরিশেক 
দূরত্বের ভেতর নিয়ে নৌকা থামাল। ছেলেটির বাবা দীড়িয়ে গুলি করলেন। 
একটি হাস ভুস করে ডুব দিল। বাকি চারটি বড় হাস কর্কশ স্বরে অনেকটা 
দীড়কাকের গলা-সাধার মতো “ক্রোওক কৃক জ্রুক করক করক' ভয়ার্ত ডাক 
ছাড়ল। একটি ছানা জলের ওপরে চিৎ হয়ে পড়া তেলাপোকার মতো বৌ বৌ 
করে ঘুরতে লাগল। একটি বড় পাখি জল ছুঁয়ে সরলরেখায় দ্রুত বেগে উড়ে এল 
নৌকার দিকে, নৌকা ও মানুষ দেখে এতটা ঘাবড়ে গেল যে, আ্যাবাউট টার্ন 
করতে গিয়ে গোলপাতায় আঘাত খেয়ে ধপাস করে জলে পড়ল, তারপর 
উড়ে গিয়ে আছড়ে পড়ল ডানপাশের গোলবনে । হাওয়া হয়ে গেল। 

ডুব দেওয়া পাখিটি ভেসে উঠল ভুস করে। মারা গেছে। তুলতুলে 

ছানাটিও স্থির। বড় তিনটি পাখি তিনটি ছানা নিয়ে যে পথে উঠে গেছে 
সেখানে নেমে পড়ল ছেলেটির বাবা এবং মাঝিরা ৷ অভিজ্ঞ এক মাঝি অনেক 
খৌজাখুজি করে কেয়াকাটার ঝোপের গভীরে খুঁজে পেল বাসা । লম্বা-চওড়ায় 
প্রায় ১ ফুট ১০ ইঞ্চি। বাসাটি পুরু নয় বেশি, উপবৃত্তাকার বা ডিমের মতো 
আকার । বাসায় আছে একটি মাত্র ডিম, লম্বাটে ধরনের । আশ্চর্য! ডিম আর 
বাসার ধরন-গড়ন প্রায় একই রকম। বাসার বাইরে খোসা পড়ে আছে। 
মাঝি ডিমটা তুলল, কানের কাছে নেড়ে বলল, পচে গেছে। তবুও ডিমটা ' 
রাখল আবার বাসায় । ডিমের রঙ ঘোলাটে সবুজ। সরু ও সৃক্ষ্ম কালচে- 
বাদামি টান লম্বালম্বি। ডিমের মোটা অংশের কিছুটা ঘন সবুজ । সরু অংশের 
দিকে সাদাটে ভাবটা বেশি। ছিটছোপ ঘন। কৌতুহলী বালক বাসা দেখল, 
ডিমটি ছুঁয়ে দেখতে গিয়ে ভেঙে ফেলল । দুর্গন্ধ ছড়িয়ে পড়ল । কেয়াপাতায় 
হাত মুছতে গিয়ে হাতে বিধল কাটা। বাসাটি ছিল নুয়ে-পড়া একটি মরা 
গোলপাতার ওপরে । উপকরণ হচ্ছে, শুকনো কেয়াপাতা ও সরু আশ, মরা 
গোলপাতা, ছনঘাস এবং সুন্দরী ও কেওড়ার সরু ডালপালা । বাসাটি টেনে 
তুলতে গিয়ে দেখা গেল আটকে আছে। টেনে-ছিড়ে তোলা হল। বাসার 
তলায় শুকনো কাদা । মাঝি বলল, কাদা এনে এরা আগে রাখে, তারপর 
বাসা করে, যাতে বাসা বাড়বৃষ্টিতে উড়ে না যায়। নৌকায় ফিরে পাখি আর 
বাচ্চাটিকে হাতে নিল বালক । উল্টে-পাল্টে দেখল। প্রশ্নের পর প্রশ্ন করে 
জেনে নিল নিচের তথ্যগুলো । 

১. বছরে দু'বার বাসা করে। 

২. জোয়ারের জল উঠবে না, উঠলেও বাসা ডুববে না, এ রকম জায়গা 
নির্বাচন করে। 

৩. বাসা বেশি বেশি বাধে কেয়াঝোপে। তারপরের পছন্দ গোলগাছের 
গোড়া বা গোড়ার কাণড। 

৪. ঘাসবন বা বড়গাছের গোড়া অথবা শুলোবনের ভেতরটায়ও বাসা করে। 

৫, জবর রর লিনরাররা 
8/৫টি। 

৬. দু'জনে তা দেয়। আনুমানিক ১ মাস পর ডিম ফোটে । বাচ্চারা জন্মের 
১ ঘণ্টার ভেতরই মা-বাবার সঙ্গে জলে নামে, সাতরায়। 

৭. ডিম-বাচ্চার বড় শক্র হচ্ছে মেছোবাঘ ও চিতাবিড়াল। ডিমখেকো 
সাপেরাও ডিম-বাচ্চা গেলে । সুযোগ পেলে বাজ-ঈগলেরা বাচ্চা তুলে 
নেয়। গুইসাপ আর ভৌদড়ও ডিম-বাচ্চার বড় শক্রু। 

৮. না পারতে গোইলো হাসেরা ডাকাডাকি করে না। 

৯. ভীত স্বভাবের । খোলা জায়গায় সহজে যায় না। 
১০. ছোট বাচ্চার রঙ থাকে বাদামি-কালচে। যত বড় হয়, ততই কালচে 

ভাবটা কমে আসে। . 

বালক গল্প শুনতে শুনতে পাখি ও পাখির ছানা দেখল মন ভরে। চোখ 
দেখল। ঠোট ফীক করে দেখল। ডিমের রঙ দেখল, আগে কোনোদিন 
দেখে নি। 

এবার সুন্দরবনের এই সুন্দর পাখিটির পরিচয় জানা যাক। নাম সুন্দরী 
হাস। সুন্দরবনে থাকে বলেই দক্ষিণ সুন্দরবনে এমন নাম। গোলবনে বেশি 
থাকে বলে বলা হয় গোইলো হাস, শুদ্ধ ভাষায় গোলবনের হাস। ইংরেজি 
নাম মাক্কৃড ফিনফুট । বৈজ্ঞানিক নাম £19/797215 17275097212 1 ঠোটের 
আগা থেকে লেজের ডগা পর্যন্ত মাপ ৫৪-৫৭ সেন্টিমিটার ৷ গলার তল থেকে 
বুক পর্যন্ত কালো । কপাল-কপোলও কালো । বুক-পেট সাদাটে বাদামি । পা 
ও পায়ের আঙুল হলুদরগা-_তাতে সবুজ আভা । চোখের মণি কালো । মণির 
পাশের বৃত্তটা আলতা-লাল। ঠোটের রঙ কমলা-হলুদ। ভানা বুজানো 
অবস্থায় পিঠের রঙ কালচে বাদামি খয়েরি। ঘাড় ও মাথা শ্রেটরঙা । চোখের 
পাশ থেকে সাদা একটি টান নেমেছে গলার উপরিভাগ পর্যন্ত । লেজের 
নিচের রঙ গাঢ় ছাই, সবমিলে পাখিটিকে হাস বলেই মনে হবে দূর থেকে । 
চালচলনও সে রকম। তবে জলে যখন ভাসে, হাসের মতো পুরো শরীর 
ওপরে থাকে না। শুধু ঠোট-মাথা-চোখ জলের ওপরে রেখেও চলতে পারে। 
ডুবসাতারে ওস্তাদ । লেজ ও ডানার পালক ছাড়া শরীরের অন্যান্য পালক 
মোলায়েম ও পেলব । মাথার তালুর পালক বেশি মোলায়েম, ফোলা ফোলা । 
ভয় পেলে ওই পালকগুলো একটু জেগে ওঠে এবং আনন্দেও। 
এই পাখিটিকে দেখেছে । তবে ভীতু বলে ঝট করে লুকিয়ে পড়ে, সহজে 
দেখা যায় না। থাকে নদী ও খালের পাড়ের গোল কেয়া হেতাল বনে। 
প্রয়োজনে মূর্তির মতো নিথর হতে পারে। 

পোষা পাতিহাসের খাদ্য তালিকায় যা যা পড়ে, সুন্দরী হাসও তাই তাই 
খায়। তবে সুন্দরবনে যা পাওয়া যায়। শুনেছি ধান-চাল পেলেও খায়। 

সুন্দরবনে বেড়াতে গেলে বাঘ হরিণ খোজা বা দেখার জন্য চোখে যখন 
ধাইনোকুলার তুলবে শিশু-কিশোরেরা তখন সুন্দরী হাসও খুঁজবে বলে আশা 
করি আমি । খুব সুন্দর পাখি। আজো আমি সুন্দরবনে গেলে হন্যে হয়ে 
দেখতে চাই সুন্দরী হাস। বারবার দেখেও যে সাধ মেটে না! 

ফাগুন মাস। মেঘলা আকাশ । বাতাস বইছে বেশ জোরে। ওই বাতাসের 
অনুকূলে উড়ে আসছে বিশাল এক ঝাঁক পাখি, সংখ্যায় প্রায় তিন শ'। ওরা 
আসছে বনবাগানের মাথার বেশ ওপর দিয়ে। ওরা আসছে যেন বাতাসে 
সাতার কাটতে কাটতে । ওরা আসছে পাশাপাশি সারিতে । সারির এ প্রান্ত 
থেকে ও প্রান্তের দূরত্ব ৫০ মিটারের কম হবে না। অবশ্য সারিটা একেবারে 
সরলরেখায় নয়। কিছু পাখি সামান্য এগিয়ে আছে, কিছু পাখি পিছিয়ে ৷ তবে 
রেখাটা ঠিকই আছে। উড়ছেও সমান গতিতে । পাখা নাড়ছে খুব কম। যেন- 
বা হিসেব কষে একই সঙ্গে পাখা নাড়ছে ওরা, থামছেও একই সঙ্গে 
তারপর বেশ কিছুদূর এগোচ্ছে বাতাসে ভেসে, আবারো নাড়ছে পাখা 
দু'তিনবার করে । ওদের যেন তাড়া নেই কোনো । 

শেষ বিকেল এখন । আকাশ মেঘলা থাকায় দিনের আলো নিভে আসছে 
দ্রুত। আলো থাকতে থাকতেই পাখিগুলোকে আশ্রয় নিতে হবে যুৎসই 
কোনো গাছে। কেননা, রাতের অন্ধকারে ওরা একেবারেই অসহায়। টাদনি 
রাতে অবশ্য প্রয়োজনে উড়তে পারে। তারাভরা রাতেও ওরা উড়তে পারে 

বেদিশার মতো । তবে বিপদে না পড়লে রাতে এই পাখিরা কখনো রাতের 
আশ্রয়স্থল ছেড়ে পাখা মেলে না। 

পাশাপাশি লাইনে কী সুন্দর উড়ে আসছে বড় বড় পাখিগুলো! লম্বা লম্বা 
পাগুলো ওদের লেজের তলা দিয়ে পেছন দিকে টানটান হয়ে আছে। 
বাতাসের ধাক্কায় মাঝে মাঝেই লেজ ও পিঠের দু'পীচটি পালক উল্টে 
যাচ্ছে। তবুও উড়ছে ওরা ধীরগতিতে, যা ওদের স্বভাব । 

পাখিগুলো আসছে সুন্দরবনের দিক থেকে । ওদিকেরই কোনো 
জলাভূমি বা নদীর চরে ওরা খাবার খুঁজেছে দিনভর এখন গ্রামের দিকে 
আসছে রাতের আশ্রয়ের সন্ধানে। মেঘলা দিন না হলে ওরা আরো দেরি 
করে আকাশে উড়ত। 

সবুজ বনবাগানে নেচে বেড়াচ্ছে পাগলা হাওয়া। মেঘলা দিনে সবুজ 
বনবাগানকে দূর থেকে লাগে কালচে-সবুজ। ও রকম একটি কালচে-সবুজ 
এলাকা পার হয়ে পাখির ঝাঁক এসে পড়ল ছোট একটি খোলা মাঠের ওপরে । 
শুকনো মাঠটি প্রায় গোলাকার । মাঠের কিনারা জুড়ে কী সুন্দর সবুজ ঝেষ্টনী! 
বেষ্টনীর জায়গায় জায়গায় মাথা উচু করে আছে বড় বড় কাঠবাদাম, 
নারকেল আর দেবদারু গাছ। একটি মরা নারকেল গাছের মাথায় বসে আছে 
একটি রাজ শকুন। ওটা ওর রাতের স্থায়ী আস্তানা । একটি দেবদারু গাছের 
মাথায় রাতের আশ্রয় নিয়েছে তিনটি মানিক জোড় । দূরের একটি জলাশয়ে 
দিনভর চরেছে ওরা । বিশাল এক ঝাঁক বড় সাদা বক মাঠ পাড়ি দিয়ে পুব 
থেকে পশ্চিমে চলে যাচ্ছে। মাঠের ভেতরের একগুচ্ছ শ্যাওড়া গাছের ভেতর 
প্রচণ্ড কোলাহল জুড়েছে একঝাঁক ভাতশালিক। রোজ রাতেই ওরা আশ্রয় 
নেয় এখানে । ছোট এক রাখাল বালক তার গরুর পাল নিয়ে ফিরে চলেছে 
বাড়ির দিকে । একজোড়া শিয়াল পশ্চিমের বাগান থেকে বেরিয়ে মাঠটি পাড়ি 
লাগিয়েছে। মাঠের ভেতরের তালগাছগুলো ঘিরে ওড়াওড়ি করছে 
বাতাসীরা। একটি তালগাছের পাতার ওপরে চুপচাপ. বসে আছে একটি 
অসপ্রে পাখি । চোখ ওর মাঠের দিকে। ব্যাউ-ইদুর দেখলেই ঝাঁপিয়ে পড়বে 
এই তুখোড় শিকারি পাখিটি। 

বিশাল ওই পাখির ঝাঁকটি মাঠটির মাঝ বরাবর এসে একটু যেন থমকে 
গেল। সামনের সর্দার পাখিটি একটু ওপরে উঠল, তারপর বীক নিল বী 
দিকে। সর্দারকে অনুসরণ করতে গিয়ে পাখির ঝাঁকের লাইনটা ভেঙে গেল 
বটে, রইল ওরা কাছাকাছি। এই মাঠটির চার কিনারাতে তো বটেই, মাঠের 

এই পাখিটির নাম শামুকভাঙ্গা। শামুকখোল, শামুকখেকোও বলা হয়। 
এছাড়া বাংলাদেশে এর আরো কিছু আঞ্চলিক নাম রয়েছে। ইংরেজি নাম 
১9187 0287-08] । বৈজ্ঞানিক নাম 47145491145 9504/5 । শরীরের মাপ 
৯৯ সেন্টিমিটার। 

ভেতরেও ছড়িয়ে-ছিটিয়ে আছে বেশ কিছু শিমুলগাছ। এই পাখিদের প্রথম 
পছন্দের গাছই হচ্ছে শিমুল। পাতা কম। ডালপালাও থাকে মাটির 
সমান্তরালে ছড়ানো-ছিটানো। লম্বা পা নিয়ে এইসব ডালে বসতে যেমন 
সুবিধে, তেমনি সুবিধে হাটু মুড়ে যুৎসই হয়ে বসতে । এইসব ডাল থেকে 
উড়তেও সুবিধে । পাখা ঝাঁপটালে ডাল-পাতায় আঘাত লাগে না। 

কোন গাছটিতে নামা যায় এই সিদ্ধান্ত নিয়ে সর্দার আস্তে আস্তে নামতে 
শুরু করল নিচের দিকে ধীরলয়ে পাক খেতে খেতে । লক্ষ্য তখন মাঠের 
ভেতরের একটি বড়সড় শিমুলগাছ--যে গাছটির পাশে দীড়ানো বড় বড় 
তিনটি তালগাছ ও দু'টি ছোট শিমুলগাছ। 

গাছের মাথা থেকে অনুমান ১০ মিটার উচ্চতায় এসে বিমানের চাকা 
নামিয়ে দেবার কায়দায় সর্দার পাখিটি নামিয়ে দিল তার লম্বা দু'টি পা, বসল 
এসে ডালে । তখনো পাখা দুটি মেলা তার। ভালোভাবে বসা হয়েছে 
বোঝার পর পাখা দু'টি বুজালো সে। তারপর একে একে নামতে লাগল অন্য 
পাখিগুলো। একই কায়দায়। একটু বাদেই শুরু হল ধাক্কাধাক্কি অবস্থা । বড় 
শিমুলগাছটিতে আর পা ফেলার জায়গা নেই। তবুও কিছু পাখি উড়ে উড়ে 
ঘুরে ঘুরে জায়গা খুঁজছে। কিছু পাখি বসছে গিয়ে ছোট দু'টি শিমুলের ডালে । 
ও দুটো গাছেও যখন পা ফেলার জায়গা নেই, তখন তিনটি পাখি বাধ্য হয়েই 
বসল গিয়ে তালগাছটির ডগার ওপরে । ব্যস, আজকের মতো রাতের আশ্রয় 
পেয়ে গেছে এরা । বড় কোনো ঝামেলা না হলে রাতের ভেতরে উড়বে না 
আর । উড়বে আবার আগামী দিন ভোরে । ধীরলয়ে পাখা মেলে চলে যাবে 
কোনো জলাশয়ের দিকে । খাদ্য খুঁজবে হেঁটে হেঁটে। 

এখানে একটি বিষয় লক্ষণীয় । পাখিগুলো পাশাপাশি ঠেলাঠেলি করে না 
বসলেও পারত। মাঠের ভেতরে রয়েছে আরো শিমুলগাছ। ওরা ছড়িয়ে 
ছিটিয়ে ভাগ ভাগ হয়েও বসতে পারত। কিন্তু না, এই পাখিদের স্বভাবই 
এমন; গাছে জায়গা না হলে গাছতলার মাটিতে বসতে এরা রাজি আছে, 
কিন্ত দলছুট হয়ে দূরে বসবে না। এ রকম মাটিতে বসা পাখি আমি বাল্য- 
কৈশোরে বহুবার দেখেছি। নিজে খেপজাল দিয়ে ধরেছি। গুলি করেছি। 
মাটিতে বসা-এমনকি গাছে বসা পাখিকে বনবিড়াল ও মেছোবাঘের কবলে 
পড়তে দেখেছি। মাটি থেকে শিয়াল খাটাসেও ধরেছে । এখানে আমার 
একদিনের বাস্তব অভিজ্ঞতার কথা তুলে ধরছি। 

তখন আমি কিশোর। বোশেখ মাস। বিকেলে আকাশ ঢেকে গেল 
মেঘে । শুরু হল ঝড়ো হাওয়া। তখন তাড়াতাড়ি গরু নিয়ে মাঠ থেকে 

ফেরার পথে দেখলাম একঝাঁক পাখি দ্রুতবেগে উড়ছে নিচু দিয়ে, যুদ্ধ করছে 
ঝড়ো হাওয়ার সঙ্গে । তড়িঘড়ি নেমে পড়ল ওরা মাঠের ভেতরের মস্ত বড় 
শিমুলগাছটির মাথায় । সেই বয়সের অভিজ্ঞতা আমার এ রকম যে, এই 
পাখিরা ঝড়ো হাওয়ার কাছে একেবারেই অসহায়, ঝড়ের দিন বা রাতে এরা 
প্রয়োজনে খোলা মাঠে নেমে পড়ে । বসে থাকে অসহায়ের মতো । রাতের 
অন্ধকারে এরা একেবারেই অসহায় । মাটিতে বসা পাখিকে হাত বাড়িয়ে ধরা 
যায় সহজে। অবশ্য ধরার পরে শক্তি খাটায়, পাখা ঝাপটায়, ঠোটও চালায়। 
ঠোটের চোটটা বেশ ভারি হয়। এরা বেশ নিরীহ ও বোকাসোকা ধরনের 
পাখি। বন্দুক নিয়ে বেশ কাছে যাওয়া যায়। কিন্ত একবার গুলি খাওয়া 
ঝাঁকের প্রতিটি পাখিই চালাক হয়ে যায়। মানুষকে তখন নাগালের ভেতরে 
পৌঁছাতে দেয় না। মাঠে ছাড়া গাছে বসা অবস্থায় গুলি করলে একটির বেশি 
শিকার করা হয় কষ্টকর । সেই কিশোর বয়সেই এই পাখির ঝাকে গুলি করার 
অভিজ্ঞতা আমি অর্জন করে ফেলেছিলাম । 
দেখে উর্ধ্বশ্বাসে দৌড় দিয়েছিলাম বাড়ির দিকে । বাবাকে খবরটা বলতেই 
তিনি বন্দুক-কার্তুজ বের করেছিলেন। তখন ঝড়ের গতি গিয়েছিল বেড়ে। 
বৃষ্টিও নেমেছিল মুষলধারায়। হঠাৎ করে ঘোর অন্ধকার নেমে পড়েছিল 
চরাচরে। অস্থির অপেক্ষা তখন বৃষ্টি কমার, ঝাড় থামার । না, দুটোই বাড়ছে। 
নারকেল-সুপারি-আম-জামগাছের মাথায় ঝড়ের সে কী মাতম! গোয়াল 
চাপাপড়ার ভয়ে বাড়ির সবগুলো গরুর গলার দড়ি খুলে দিয়ে বাবা ফিরে 
এলেন আবার । ওই সময়ই পাখি শিকারি বাবা আমার বন্দুক ছাড়া পাখি 
শিকারের সিদ্ধান্ত নিয়ে ফেললেন। খেপজাল, ছাগলবীধা দড়ি আর দু'সেলের 
একটি টর্চ হাতে যখন বাবা, আমার এক মামা ও কাজের লোকটি নেমে 
পড়লেন উঠোনে, তখন আমিও নামলাম । বাবুর প্রচণ্ড ধমকও ফেরাতে 
পারল না আমাকে, মাও হাত ধরে রাখতে পারলেন না। 

খোলা মাঠে নামার পরে আমরা এগোতে পারি না আর। পায়ের তলায় 
নরম মাটি। ঝড় আমাদের মাটিতে পেড়ে ফেলতে চায়। তুমুল বৃষ্টির চাপে 
দমবন্ধ অবস্থা। তবুও খোলা মাঠে গাছচাপা পড়ার ভয় নেই, ভয় আছে 
সাপের গায়ে পা পড়ার। কী কৌশলে যে বাবা লুঙ্গির আীচলে চাপা টর্চটা 
মাঝে মাঝে জ্বালাচ্ছেন! ঘোলাটে আলোর বৃত্তে চারপাশটাকে মনে হচ্ছে 
ভৌতিক। 

ঝড়ের সঙ্গে যুদ্ধ করতে করতে বৃষ্টির সঙ্গে লড়তে লড়তে এক সময় 
পৌঁছে গেলাম শিমুলতলায়। ঘোলাটে আলোর বৃত্তে আমরা অনেকগুলো 
পাখিকে মাটিতে জড়সড় অবস্থায় দীড়িয়ে থাকতে দেখলাম । বাবা চিৎকার 
দিয়ে বললেন, ঝড়ের জন্য গাছের সবগুলো পাখি মাটিতে নেমে এসেছে। 
সেই ঝড়-বৃষ্টির ভেতরেও আমি কাছাকাছি এতগুলো বড় বড় পাখি দেখে কী 
রকম উল্লোসিত যে হলাম! তাড়িয়ে জালে পাখি ফেললাম । বিপদের গন্ধ 
পেয়ে ওরা দৌড়ে-হেঁটে ছড়িয়ে ছিটিয়ে গেল। যখন আমরা ফিরতি পথ 
ধরলাম, তখন ছাগলের দড়িতে বীধা পড়েছে ১৯টি পাখি। এখন (২০০৮) 
আমার বয়স অনেক। সেই রাতটি আজো আমার কাছে স্বপ্নের মতো মনে 
হয়। বিনা বন্দুকে এই জাতের পাখি একসাথে এতগুলো পরে আর কখনো 
পাকড়াও করতে পারি নি। সেই রাতে চেষ্টা করলে আরো বহু পাখি আমরা 
ধরতে পারতাম । চেষ্টা করি নি। শীতে কীপছিলাম সবাই । পাশাপাশি এই 
পাখি নিয়ে দুঃস্বপ্ন দেখেছি আমি ৫ বার । আমার বাবারও ও রকম অভিজ্ঞতা 
হয়েছিল ১১ বার । আমাদের এলাকার আরো অনেক বন্দুক শিকারির একই 
রকম অভিজ্ঞতা ছিল। 

যে অভিজ্ঞতাটির কথা আমি বলছি, সেটি ঘটেছিল ১৯৬৬ সালের 
হেমত্তকালে। আমাদের গ্রামের পরের গ্রামে গিয়েছিলাম হাড়ুডু খেলা 
দেখতে । ফেরার পথে দেখি ওই গ্রামের একটি জলাভূমির প্রান্তের মস্তবড় 
কাঠবাদাম গাছটির মাথায় বসে আছে ৩টি পাখি। সন্ধে নামতে বাকি নেই 
বেশি। তাড়াতাড়ি পা চালিয়ে বাড়ি এলাম ! বাবা বাড়ি ছিলেন না। মাকে 
বললে সন্ধ্যেবেলায় বন্দুক হাতে পাশের গ্রামে কিছুতেই যেতে দেবেন না 
আমাকে । তাই এক বন্ধুকে নিয়ে মাকে না বলেই বন্দুক নিয়ে রওয়ানা 
হলাম। রাতের বেলায় গাছে বসা পাখিকে তারা বা চাদের আলোর 
পটভূমিকাতে কীভাবে টার্গেট করতে হয়, বাবা আমাকে তা হাতে-কলমে 
শিখিয়েছিলেন। 

কাঠবাদামের তলায় যখন এলাম, তখন অন্ধকার নেমে গেছে চরাচর 
জুড়ে । গাছতলায় গিয়ে আমি একটি পাখিকে চিহিতি করলাম। এলজি 
কার্তুঁজে গুলি করলাম । ডাল-পাতায় শব্দ তুলতে তুলতে গাছতলার ঝোপের 
মাথায় আছড়ে পড়ল পাখিটি । ভয়ে চিৎকার দিয়ে বনবিড়ালের দু'টি ছানা 
ছিটকে বেরুলো ঝোপ থেকে, টর্চের ফোকাস দেখে দৌড়ে পালাল জোরসে। 
ঝোপের কাছে পৌঁছে উবু হয়ে পাখিটি তুলেই দেখি_-ওটা একটি রাজশকুন 
(075 ৬০1৪০) | গাছে বসেছিল ৩টি অন্য জাতের পাখি, রাজশকুন এল 

কোথেকে? এর জবাব এবার আমি তুলে ধরছি। এই পাখিরা যেসব গাছে 
(রোজশকুন বাংলাদেশে এখন আর দেখা যায় না। শকুনও কমে গেছে 
অনেক) ও বড় জাতের ঈগলরাও সেইসব গাছে বসতে বা রাতে আশ্রয় নিতে 
ভালোবাসে । এই কারণেই সেই রাতে আমি আসল পাখির পরিবর্তে শকুন 
শিকার করেছিলাম । বন্দুক হাতে ফিরে আসার আগেই রাজশকুনটি ওই ৩টি 
পাখিকে হটিয়ে দিয়ে জায়গা দখল করেছিল। আবার একই গাছে এই পাখি 
ও শকুনদের সহাবস্থানও আমি বহুবার দেখেছি। পর্যাপ্ত জায়গা থাকলে 
শকুনরা আর এদেরকে গাছছাড়া করে না। এক বিকেলে আমি (১৯৬৯ সাল) 
একটি আমগাছে বসা ১১টি এই জাতের পাখির ৩টিকে এক গুলিতে পেড়ে 
ফেলেছিলাম । আশ্চর্যের ব্যাপার হচ্ছে এই যে, ওই একই গাছে বসা ৯টি 
শকুন গুলির প্রচণ্ড শব্দেও ওড়ে নি, বরং গলা বাড়িয়ে বুঝতে চেষ্টা করছিল 
ব্যাপারটা কী ঘটল এখানে! ওরা ৮ জন উড়ে গেল কেন, ৩ জন মাটিতেই 
বা পড়ল কেন? শকুনদের কেউ গুলি করে না। শকুনেরা তাই গুলিকে ভয় 
পায় না, শব্দে হয়তো আতঙ্কিত হয় সামান্য । 
সন 8 
শামুকখোল, শামুকখেকোও বলা হয়। এছাড়া বাংলাদেশে এর আরো কিছু 
আঞ্চলিক নাম রয়েছে। ইংরেজি নাম £১5780 067-৮1] | বৈজ্ঞানিক নাম 
459785 9501975 | শরীরের মাপ ৯৯ সেন্টিমিটার । আমি নিজে বহুবার 
এই পাখিটির মাপজোক ও ওজন রেকর্ড করেছি। পা, ঠোট, জিভ, ঠোটের 
মাঝামাঝি জায়গাটার যেখানে একটু ফাকা মতন, ওই ফীকটুকু ধরে মাপসহ 
দীড়ানো অবস্থায় মাটি থেকে ওর মাথা পর্যস্ত কতটুকু উচু তাও রেকর্ড 
করেছি। 
শামুকভাঙ্গার ঠোট আমার সংগ্রহে রয়েছে। মাটিতে দীড়ানো অবস্থায় 
এর উচ্চতা প্রায় এর শরীরের মাপের সমান। বড়-সড় এই পাখিটির 
চেহারায় একটু বোকা বোকা ভাব যেমন আছে, তেমনি আছে নিরীহ নিরীহ 
চাহনি । মাথার চাদি থেকে ঘাড়-গলা-বুক-পেট হয়ে লেজের তলা পর্যন্ত 
সাদা । এই পাখিটির লেজের তলার কিছুটা ও উপরিভাগের কিছুটা কালো। 
বুজানো অবস্থায় ডানার অধিকাংশই সাদা, শুধু প্রান্তদেশটা কালো । তবে 
খতুভেদে এই যে সাদা রঙ, তা যেমন কিছুটা ঘোলাটে বা ফ্যাকাশে হয়, 
তেমনি কালো রঙটাও হয় কিছুটা বিবর্ণ। এদের ঠোট লালচে-বাদামি। 
খতুভেদে এই রঙও বদলায় । পা হচ্ছে লালচে-হলুদ । লম্বা পায়ের একটিকে 

তুলে নিয়ে অন্যটির ওপর ভর দিয়ে এরা যেমন দিব্যি বিশ্রাম করতে পারে, 
তেমনি পারে দু'পা চমৎকারভাবে ভাজ করে আরাম করে বসতে 
শামুকভাঙ্গা মূলত জলাভূমির পাখি । তবে এদের জাতভাই মদনটাক, 
রঙিলা বক ও হাড়গিলার হোড়গিলা বর্তমান বাংলাদেশে নেই বোধ হয়) 
মতো শুকনো জমিতেও চরে ব্যাঙ ও ফড়িংসহ পোকা-মাকড় খাওয়ার জন্য । 
এদের পেটে আমি বহুবার আস্ত ছোট ঝিনুক-শামুক, জলজৌক ও জলসাপ 
দেখেছি। এদের খাদ্য তালিকায় আছে মাছ, কীকড়া, শামুকের ডিম, 
কচ্ছপের ছোট ছানা । ঝাকবেঁধে এরা যখন জলাভূমিতে হেটে খাবার খোজে, 
তখন দেখতে ভারি সুন্দর লাগে । অন্য জাতের পাখিকে ভয় দেখাবার জন্য 
এরা দু'ঠোটে চমৎকার 'ঠোটতালি” বাজায়। শব্দ ওঠে খটখট খটখট । আনন্দ 
ও উত্তেজনায় এরা ঠোটতালি বেশি বাজায় । যথেষ্ট শক্ত ও চোখা এদের ঠোট 
কিন্তু আত্মরক্ষার ক্ষেত্রে এই ঠোটের ব্যবহার এরা জানেই না বলতে গেলে । 
শামুকভাঙ্গারা বাসা বেশি করে ভাদ্র মাসে । জ্যৈষ্ঠ মাসেও বাসা করতে 
দেখেছি আমি। শামুকভাঙার শেষ বাসাটি আমি দেখেছিলাম ১৯৯২ সালের 
শরৎকালে, সুন্দরবনের বাইরের একটা তেতুলগাছে। অবশ্য, ২০০৭ সালে 
জয়পুরহাট জেলার ক্ষেতলাল উপজেলার শাখিদার পাড়া গ্রামে প্রায় ২০০ 
পাখির কলোনি বাসা দেখি । এক জোড়া পাখি ছিল সেই ১৯৯২ সালে । তবে 
এক গাছে কয়েক জোড়া পাখি মিলেও বাসা করে, ছড়িয়ে-ছিটিয়ে আলাদা 
আলাদা গাছেও করে। দু'জনেই, বাসা সাজায়। পুরুষটি উপকরণ বেশি 
আনে । মেয়েটি গাছে বসে থাকে, উপকরণ সাজায় । প্রধান উপকরণ গাছের 
শুকনো বা কাচা ডালপাতা, শুকনো খড়। বাসা বাধতে সময় লাগে ৭-৯ 
দিন। পছন্দের জায়গা খুঁজতে লাগে ২-৩ দিন। এই পাখিরা দলে থাকে, 
থাকে দলপতি । দলপতিই দল চালায় । শামুকভাঙ্গাদের ডিম হয় ৩টি । ২টি 
বা ৪টিও হয়। ডিমের রঙ ঘোলাটে সাদা । দুজনেই পালা করে ডিমে তা 
দেয়। ৩০-৩৩ দিনে ডিম ফুটে বাচ্চা হয়। দুজনেই বাচ্চাদের খাওয়ায় । 
বাচ্চারা উড়তে শেখে ৫০-৬০ দিনে । তারপর থেকে মা-বাবার সঙ্গে উড়ে 
ঝাঁকে মেশে । শীতকালে বিশাল ঝাঁকে থাকে অনেক বাচ্চা । বোকা-বোকা 
চাহনি আর রঙ দেখে বাচ্চাদের আলাদাভাবে চেনা সম্ভব! গুলির শব্দ শুনে 
বয়স্ক পাখিরা উড়ে গেলেও বাচ্চারা অনেকেই ঝাঁকর্বেধে বসে থাকে, বিপদ 
বোঝে না। এই না বোঝার কারণেই বাচ্চারা বিপদে পড়ে বেশি । ১৯৭৫ 
সালের বোশেখ মাসে আমি আমার গ্রামের ওপর দিয়ে প্রায় ছ'হাজার 
শামুকভাঙ্গার একটি ঝাঁককে উড়ে যেতে দেখেছিলাম । লেখার শুরুতে যে 

বর্ণনা আমি দিয়েছি, সেটা আমার গ্রামের ! সাল ছিল ১৯৬৪ । 

শামুকভাঙ্গা বর্তমান বাংলাদেশেও বেশ আছে। সুন্দরবন, সিলেট, 
চট্টগ্রামসহ প্রায় সারাদেশেই দেখা যায়। তবে সংখ্যায় কমে গেছে অনেক। 
বড় বড় ঝাঁক নজরে পড়ে না সহজে । বাসা বীধার গাছের বা খাবারের অভাব 
নেই। আছে নিরাপত্তার অভাব । তবে, গত ৩/৪ বছর যাবৎ শামুকভাঙ্গাদের 
সংখ্যা ও নিরাপত্তা বেশ বেড়েছে। রাজশাহী জেলার পুঠিয়া উপজেলার 
পচামাড়িয়া গ্রামে ও পিরোজপুর জেলার ভাণ্তারিয়া উপজেলার হেতালিয়া 
গ্রামে বড় সড় কলোনি আছে ওদের এই ২০০৮ সালেও। 

সর্বশেষ একটি বড় ঝাক দেখি ফেনী জেলার ত্রিপুরা সীমান্তে । 
শামুকভাঙ্গা নিয়ে বর্তমানে মূল্যবান গবেষণা চালাচ্ছেন ঢাকা বিশ্ববিদ্যালয়ের 
ওয়াইন্ড লাইফের মেধাবী ছাত্রী পাবনার মেয়ে রেজভীন আক্তার লিপি । তার 
ফিল্ড মূলত ওই জয়পুরহাটের শাখিদার পাড়া। তার বাড়ির কাছেই একটি 
কলোনি গড়ে উঠছিল, কিন্তু সেটা মানুষের অত্যাচারে নষ্ট হয়ে গেছে। 

প্রাচীন জমিদার বাড়িটার চারপাশ জুড়েই এখন নানান রকম ঝোপঝাড় ও 
লতা-গুলের রাজত্ব । বড়-সড় গাছও কিছু আছে, আছে বয়সী কয়েকটি 
নারকেল গাছ। শেওলা জমা দেয়ালে যশরে লতার ঘন আচ্ছাদন । ভগ্রদশা 
বাড়িটা এখন পরিত্যক্ত । মানুষজনের আনাগোনা নেই। ভবনের রুমগুলোর 
ভেতরেও জন্মেছে নানান রকম লতা-গুলু । শেয়াল-খাটাসের আড্ডা 
ওখানে । ছাদের কাঠের কড়ি-বরগায় ঝুলে থাকে কাঠবাদুর আর 
চামচিকারা । 

জমিদার বাড়ির সীমানা যেখানে শেষ, সেখান থেকে শুরু বিশাল একটি 
মাঠের । বলতে গেলে বাড়িটার চারপাশ জুড়েই খোলামাঠ । এখন এই ফাল্গুন 
নানান রকম ছোট ছোট ঘাস জন্মেছে মাঠ জুড়ে । আছে উঁচু উচু চওড়া 
ঘাসের আইল! মাঠের ভেতরে আছে কিছু কিছু উচু জমি, ওসব 
জায়গাগুলোতে চমত্কার সব ঝোপ, আছে দু'পাঁচটি তাল-খেজুর গাছ। এখন 

এই ফাল্গুনে মাঠটির রঙই যেন গেছে বদলে । মাঠের চারপাশ জুড়ে 
গাছপালার সবুজ দেয়াল। 

এখন এই বসন্তকালে মাঠজুড়েই ফুটেছে নাকফুল ও কানের দুলের 
মতো লাল-হলুদ ঘাসফুল । নীলচে রঙের “বাঘজামা” ফুলও ফুটেছে । আর 
শুকনো মাঠ পেয়ে কত রকম মাঠের পাখি ষে এসে জুটেছে! কসাই, 
নীলকণ্ঠ, মেঠোছাতারে, ভরত, পিপিট ও ধানটুনি। আইলের ঘাসের গোড়ায় 
বাসা বাধে ধানটুনিরা। ভরত-পিপিট বাসা করে আইলের ভেতরে। ওদের 
জন্য তাই এই মাঠটি এখন স্বর্গরাজ্য । মাঠের ভেতরে হেঁটে হেঁটে ওরা 
খাবার খায়। রাতে আশ্রয় নেয় আইলের ভেতরে, ছোট ছোট ঘাসঝোপ ও 
ধানের নাড়ার ভেতরে । 

মাঠের কিনারের ওই জমিদার বাড়িতে কিছু বুনো কবুতরও থাকে। ওই 
কবুতরের লোভে, কবুতরের বাচ্চাদের লোভে ওখানে নিয়মিত টহল দেয় 
বনবিড়াল ও গেছো খাটাসরা, দিনে আনাগোনা করে কিছু শিকারি পাখি । 

তো সেই বসন্তকালেরই এক সকালে একটি বড় সড় বাজপাখি এসে 
বসল উচু একটি নারকেল গাছের মাথায় । জমিদার বাড়ির ছাদের দিকে সে 
তাকিয়ে রইল লোভী দৃষ্টিতে । গলাটা এই লম্বা করছে, এই গুটিয়ে নিচ্ছে। 
ছাদের পুরু কার্নিশের ওপর নামবে কিনা ভাবছে । কেননা, শিকারের সন্ধান 
সে পেয়ে গেছে ছাদের ওপরে । কিন্ত বিপদও আছে। যা হয় হবে-এ রকম 
ভাব নিয়ে যেই না বাজটি নেমে এসে বসল কার্নিশের ওপরে, অমনি “গেলরে 
গেল-নিলরে নিল' চিৎকার দিয়ে ছাদে বুক মিশিয়ে বসে থাকা চমৎকার 
গড়নের সাদাকালো পাখিটি উড়াল দিল-_ধেয়ে গেল বাজটির দিকে । মাথা 
নিচু করে বাজটি ঠোকর এড়াল, ঘাবড়েও গেল একটু । উড়ন্ত পাখিটি ঘুরে 
আবারো ধেয়ে এল। সে কী গলার জোর ওর! যেন-বা ডাকাত পড়েছে, 
এভাবে চেঁচিয়ে ও পুরো এলাকা সরগরম করে ফেলেছে। ওর চিৎকারের শব্দ 
ছড়িয়ে পড়ছে বহুদূর । চিৎকার শুনে ওর সঙ্গীও উড়ল মাঠের ভেতর 
দিয়ে-_ওখানে ও খাবার সন্ধানে হেটে বেড়াচ্ছিল, দ্রতবেগে উড়ে আসতে 
লাগল ও টেঁচাতে চেঁচাতে। ওই চেঁচানি শুনে মাঠের অপর প্রান্ত থেকে উড়াল 
দিল এক জোড়া নীলকণ্ঠ পাখি, টেচাতে চেচাতে ওরাও ঝড়ের বেগে এসে 
পড়ল জমিদার বাড়ির মাথার ওপরে। ঘাবড়ে গেল বাজটি। 

৪টি পাখি যেভাবে সোরগোল তুলেছে, ডাইভ মারছে বারবার মাথা-পিঠ 
লক্ষ্য করে, আর ওই সোরগোল টেচামেচি শুনে এসে জুটছে শালিক-বুলবুল- 
ফিঙে্রো, তাতে আর কার্নিশে বসে থাকা বুদ্ধিমানের কাজ মনে করল না 

লম্বা পাওয়ালা সুন্দর এই পাখিটির নাম লাল লতিকা হঠ্রিটি। সংক্ষেপে 
হত্িটি। ইংরেজি নাম-1২০০%/৪ 016 1.81%%1775 | বৈজ্ঞানিক নাম-৮৫71৫- 
145 7147085 | গোষ্ঠী-00478189 । আমাদের দেশে সচরাচর আরো যে 
দু'রকমের হস্িটি দেখা যায়__সবাই হস্রিটি নামেই পরিচিত। 

বাজটি। যেই উড়াল দিল, অমনি “ধরধর-মারমার' শব্দে ৪টি পাখি তো 
বটেই, অন্য পাখিরাও ধাওয়া করল ডাকাতকে-_-ছোট ও মাঝারি পাখিদের 
ডিম-বাচ্চা লুট করা এই বাজটি পাখির রাজ্যে সত্যিই ডাকাত । কিছু ঠোকর 
আর আচড় হজম করার পরেও সে বসল অন্য একটি উচু নারকেল গাছের 
পাতার ওপরে । না, টিকতে পারল না তবুও । ওই ৪টি পাখি আর একটি 
ফিঙে তাকে নাস্তানাবুদ করার পরে উড়ল সে আবার । উঁচুতে উঠে পালিয়ে 
গেল মাঠ পাড়ি দিয়ে। 

তখন ছাদের লম্বা পাওয়ালা পাখি দুটো তো বটেই, নীলকণ্ঠ দুটোও 
এসে বসল ছাদের পুরু কার্নিশের ওপর । সবকিছু ঠিকঠাক মতো আছে বুঝে 
নীলকণ্ঠ দুটো ফিরে চলল আবার আপন আস্তানার দিকে। লম্বা হলুদ পা 
ওয়ালা পাখি দুটো নেমে পড়ল এবার খোলা ছাদে । মেয়ে পাখিটি এগিয়ে 
এসে দীড়াল তার ছাদের বাসার পাশে, ঠোট রাড়িয়ে আদর করল ৩ ঘণ্টা 
বয়সী ছানাটিকে--আদর পেয়েই এতক্ষণে নড়েচড়ে উঠল ছানাটি। এতক্ষণ 
সে মাটির ঢেলার মতো পড়ে ছিল চুপচাপ । মায়ের বিপদ সঙ্কেত পাবার 
পরেই সে সহজাত প্রবৃত্তিতে পেয়ে গিয়েছিল বিপদের গন্ধ । বাসায় পড়েছিল 
স্ট্যাচু হয়ে । বাবা পাখিটিও ছানাটিকে দেখল গর্বিত চোখে । তারপর “গেলাম 
গেলাম, তাড়াতাড়ি আসব" বলল দু'বার, উড়তে উড়তেও একই কথা বলল, 
চলে গেল মাঠের দিকে। 

মা পাখিটি ঠোট নামিয়ে একে একে উল্টে-পাল্টে নিল বাসার তিনটি 
ডিম। তারপর দু'পা ছড়িয়ে বাসার ওপরে দীড়াল, শরীরে ও বুক-পেটের 
লোমে ঝাকুনি তুলল অল্প। বুক-পেটের নরম পালকের ভেতর যেন একটা 
চমণ্ডকার ফৌকর তৈরি হয়ে গেল। ওই ফৌকরের ভেতর অদৃশ্য হল ছানাটি, 
তখন আস্তে সে বসে গেল ডিম তিনটি পেটের তলায় নিয়ে । বসার ভঙ্গিটি 
খুবই চমৎকার । আজ সন্ধ্যার আগেই বাকি তিনটি ডিম ফুটে বাচ্চা হয়ে 
যাবে। ডিমের খোসাগুলো পুরুষ পাখিটি ঠোটে ধরে ফেলে দিয়ে আসবে 
দূরে । ব্যস, ৪টি ছানাকে নিয়ে তখন দু'জনে মিলে খুব আনন্দেই দিন 
কাটাবে । 

এই আনন্দ তৈরির জন্য দু'জনকে কী কম কষ্ট করতে হয়েছে! এই 
খোলা ছাদের ওপরেই এরা বাসা করে আসছে গত তিন বছর ধরে । বাসাটিও 
খাসা বটে! মাঠ থেকে দু'জনে মিলে নিয়ে এসেছিল ছোট ছোট মাটির ঢেলা । 
সাজিয়েছিল বৃত্তাকারে গোল করে-_একখানা পেতলের থালা যেন। 
অপেক্ষাকৃত বড় বড় ঢেলাগুলো ছিল বাইরের দিকে, ভেতরের দিকের 

ঢেলাগুলো ছোট ছোট । এই হচ্ছে বাসা । গোলগাল এই বাসাটিকে সাজাতে 
দু'জনের সময় লেগেছিল ৬ দিন। তারপরে বৃত্তের মাঝখানে ডিম পেড়েছিল 
মেয়ে পাখিটি। ২ দিনে ৪টি ডিম। সেই ডিমে পালা করে দু'জনেই তা 
দিয়েছিল ২৩ দিন। ২৩তম দিন সকালে ফুটেছিল প্রথম ছানাটি_যাকে 
পালকের ফৌকরে আগলে রেখে বাকি ৩টি ডিম তা দিচ্ছে এখন মা। একটু 
আগে ডাকাত পাখিটি আসায় কী ধকলটাই না গেছে! 

এখানে একটি বিষয় বিশেষভাবে লক্ষণীয় । চেঁচামেচি শুনে দূর থেকে 
টেচাতে চেঁচাতে উড়ে এসেছিল দু'টি নীলকণ্ঠ পাখি। আমার বিচারে 
টেচামেচিতে নীলকণ্ঠ হচ্ছে বাংলাদেশের চ্যাম্পিয়ন পাখি। নীলকণ্ঠ মাঠের 
পাখি-_ছাদের বাসায় বসা এই পাখিটিও মাঠের পাখি। স্বভাব-চরিত্র, খাদ্য 
ইত্যাদিতে যথেষ্ট মিল আছে এর নীলকণ্ঠের সঙ্গে। টেচামেচিতেও সে 
নীলকণ্ঠের চেয়ে কম যায় না। আমার দীর্ঘ পর্যবেক্ষণ জীবনে আমি এই দু'টি 
পাখির ভেতরে আশ্চর্য রকমের সহমর্মিতা- লক্ষ করেছি। একের বিপদে 
অন্যে এগিয়ে আসবেই । এমন কি চিৎকার না শুনেও বহুদূর থেকে ওড়াউড়ি 
করতে দেখেও এই দু'জাতের পাখি পরস্পরের বিপদের আলামত পেয়ে 

যায়, ছুটে যায় ত্ধ্বশ্বাসে-_এই পাখিটির বিপদে যেমন একটু আগে ছুটে 
এসেছিল নীলকষ্ঠ দম্পতি । তেমনি নীলকণ্ঠের বিপদ দেখলেও ছুটে যাবে 
এরা। অবশ্য বাসায় যদি ডিম-বাচ্চা থাকে, তাহলে একটি পাখি যাবে, 
একটি থাকবে বাসা পাহারায় । খোলা মাঠের এই দু'জাতের পাখি বড়সড় যে 
কোনো মাঠে থাকলে সে মাঠের অন্যান্য ছোট জাতের পাখিতো বটেই, 
নিরীহ বড় ও মাঝারি পাখিরাও নিশ্চিন্ত থাকে_বিপদের গন্ধ পেলেই এই 
দু'জাতের পাখি বিমান হামলার সাইরেন হিসেবে কাজ করে । শক্র দেখলেই 
এরা সাইরেন বাজিয়ে দেয়, সে সাইরেন ছড়িয়ে পড়ে বহুদূর পর্যন্ত । সতর্ক 
হয়ে যায় অন্য পাখিরা । বিশেষ করে এই পাখিটি মাঠে নামা মেছোবিড়াল, 
গুইসাপ, বনবিড়াল, শিয়াল, খাটাস, বিষধর সাপ, খেকশিয়াল ইত্যাদি মাংস 
ও পাখির ডিম-বাচ্চা খেকো প্রাণীদের মাথার ওপরে ঘুরে ঘুরে ওড়ে, পিছু 
নেয় আর তারস্বরে চেচাতে থাকে, সুযোগ পেলে ডাইভ মারে। মাঠের 
- অন্যান্য পাখি জেনে ফেলে শত্রুর অবস্থান। বড় জাতের শিকারি পাখিরা এই 
পাখিদের অনুসরণ করে; বিষধর সাপ, গুইসাপের বাচ্চা তুলে নিয়ে যায় 
নখরে গেঁথে। বিপদ দূর না হওয়া পর্যন্ত এই পাখিরা সাইরেন বাজিয়েই 
চলে। সাইরেনের শব্দের সঙ্গে অনায়াসে মিলিয়ে নেয়া চলে “হটে যা হটে 
যা, হটলি হলি? নীলকণ্ঠের মতো এরাও ডিম-বাচ্চা হবার পরে টানটান 
টেনশনে থাকে সর্বক্ষণ, বিপদের গন্ধ পাওয়া মাত্রই সাইরেন বাজিয়ে দেয় 
আশপাশটা কীপিয়ে। 

সন্ধ্যার আগেই ফুটে গেল সেদিন বাকি ৩টি ডিম। পুরুষ পাখি এর 
মধ্যে ৬বার খাবার মুখে এনে রেখে গেছে বউয়ের সামনে । বাসায় বসেই 
বউ তা খেয়েছে। শেষ বাচ্চাটি ফোটার পর বউটি যেন স্বামীকে দেখাতে 
চাইল বাচ্চাদের মুখ, বাসা থেকে উঠে দীড়াল সে । আশ্চর্য! ৪টি বাচ্চাই রয়ে 
গেল মায়ের বুক-পেটের লোমের ফৌকরে। কৌতৃহলী বাবা যখন ঘাড় কাত 
করে দেখতে চাইছে ছানাগুলোকে, তখন টুপুস করে একটি ছানা পড়ল 
ছাদে । বাবার কী খুশি তখন! কী সব যেন বলল ছানাটিকে, করল আদর। 
তারপর ডিমের খোলস নিয়ে উড়ে গেল দূরে । 

এই পাখিদের ডিম হয় ৯৮% ভাগ ক্ষেত্রে ৪টি, রঙ মেটে-সবুজ। 

বহুবার এদের ডিমের মাপ নিয়েছি। বাসা ও ডিম আশপাশের সঙ্গে 
মিলেমিশে একাকার হয়ে থাকে । এরা. বাসা করে বেশির ভাগ ক্ষেত্রে ফানুন 
মাসে এবং চৈত্র থেকে জ্যৈষ্ঠ পর্যন্ত তা অব্যাহত থাকে । কোনো কারণে 
বাসার ডিম নষ্ট হলে স্বল্প সময়ের ব্যবধানে আবারো ডিম পাড়ে । সে ক্ষেত্রে 

৫৬% ভাগ ক্ষেত্রে ডিম হয় দু'টি, ৪০% ভাগ ক্ষেত্রে ৩টি, ৪% ভাগ 
ক্ষেত্রে ৪টি। 

৭০% ভাগ ক্ষেত্রে এরা বাসা করে খোলা মাঠে, চষা ক্ষেতে, ছোট ছোট 
ঘাসের ওপরে বা মাঠে ছড়িয়ে-ছিটিয়ে থাকা নানারকম ছোট ছোট উত্ভিদ 
গুলোর ওপরে । বাসা বাধার জায়গা নির্বাচনে বেশি সময় এরা নেয় না। বাসা 
তৈরি করতে সময় লাগে ৬-১০ দিন। পাখির বাসা বলতে যা বোঝায়, এদের 
বাসা আদৌ সে রকম নয়। এটা বৃত্তাকারে উপকরণ সাজিয়ে তৈরি। 
উপকরণ হচ্ছে ছোট ছোট মাটির টিল, শামুকের খোল, ইটের খোয়া, পুরনো 
দালানের খসে পড়া পলেস্তারার টুকরো, পাথরের ছোট ছোট কুঁচি, শুকনো 
সুপারি, কুমোর বাড়ির ভাঙা মাটির হাঁড়ি-কলসির চাড়া ইত্যাদি। একই 
উপকরণ দিয়েই বাসা বানায় । মিশেল উপকরণ থাকেই না বলতে গেলে। 
উল্লেখিত সব উপকরণের বাসা দেখার সৌভাগ্য আমার হয়েছে। এমনকি, 
একবার দেখেছিলাম কীচের মার্বেলের উপকরণ- একটি ছেলের ডজন 
চারেক মার্বেল তার বাবা রাগে ছুড়ে দিয়েছিল মাঠে, ওই মার্বেল মুখে নিয়েই 
বাসা সাজিয়েছিল সেই পাখি দম্পতি । 

২০% ভাগ ক্ষেত্রে এরা বাসা করে দালানের ছাদে। ১০% ভাগ করে 
ভেঙে পড়া মোটা গাছের ওপরে, ধসে পড়া কুটোর পালার মাথায় ও অন্যান্য 
জায়গায়। ঢাকা শহরতলীর মাণ্ডা বিলে আমি ১৯৮৪ সাল থেকে ১৯৯২ সাল 
পর্যন্ত একজোড়া পাখিকে মোটামুটি একই জায়গায় বাসা করতে 
দেখেছিলাম । এদের বাসা আজো নিয়মিত হয় জাহাঙ্গীরনগর বিশ্ববিদ্যালয় 
ক্যাম্পাস এলাকায়, বিশেষ একটি ভবনের ছাদে । সাভার এলাকায় এই পাখি 
বেশ আছে। ডেইরি ফার্মের বিশাল এলাকাটা এই পাখিদের স্বর্গরাজ্য । 
নিয়মিত ডিম-বাচ্চা তোলে ওখানে । জাবি ক্যাম্পাসের ছাদের বাসার 
উপকরণ হিসেবে আমি পাথরকুচি ও ইটের টুকরো দেখেছি। চমৎকার বাসা 
সাজায় পরিকল্পিতভাবে । আমি পাথরকুচি ও অন্যান্য উপকরণের সংখ্যা 
যেমন গুনেছি, তেমনি নিয়েছি বাসার মাপ । কী টিল, কী অন্যান্য উপকরণ, 
তার সংখ্যা থাকে ৭০-২০০ পিস। বাসার মাপ ৩৩ ১ ৩৩ সেন্টিমিটার । 

সেই জমিদার বাড়ির ছাদের বাচ্চা ৪টিকে মা-বাবা খাওয়াল ৩ দিন। 
ছানাগুলো দেখতে যা সুন্দর না! লম্বা পা, রঙ ধূসর-ছাই, গলা সাদাটে, ঘাড় 
বাদামি এবং শরীরে কালচে-বাদামি ছিটছোপ ও টান। 

লম্বা লম্বা পা। মুরগির ছানার মতো ছাদের ওপরে হাটাহাটি করে ওরা । 
মা-বাবার বিপদ সঙ্কেত পেলেই ছাদে বুক মিশিয়ে পড়ে থাকে চুপচাপ । 

বিপদ কাটার সঙ্কেত পাবার পরেই নড়ে আবার। মা-বাবাকে খাবার মুখে 
আসতে দেখলেই নিজেদের মধ্যে হুটোপুটি লাগায়, কার আগে কে খাবে, 
তাই নিয়ে চলে তুমুল প্রতিযোগিতা । 

৮ম দিন সকালে মা-বাবা ছাদের ওপরে উড়ে উড়ে ঘুরে ঘুরে টেচাতে 
লাগল । এই নেমে আসে ছানাদের মাথার ওপরে, এই উঠে যায় ওপরে । এই 
একটু দূরে যায়, এই আসে কাছে। আজ কিন্তু ছুটে এল না নীলকণ্ঠ দম্পতি । 
কেননা, ওরা বুঝতে পারছে, এটা হচ্ছে ছানাদের ছাদ থেকে লাফিয়ে পড়ার 
সঙ্কেত। ছানারাও মা-বাবার কণ্ঠ, ওড়াউড়ির ধরন দেখে সহজাত প্রবৃত্তিতে 
বুঝে ফেলল, ছোট এই পরিসর থেকে তাদের লাফিয়ে পড়তে হবে নিচে । 
তারপর পেয়ে যাবে বিশাল জগত । পিলপিল গায়ে এগিয়ে ছানাগুলো 
ঠেলাঠেলি করে এসে দীড়াল কার্নিশের ফীকে, তাকাল সামনের বিশাল 
মাঠটির দিকে। মা-বাবা ওদিকেই উড়ছে, আসছে কাছে। আবারো যাচ্ছে 
মাঠের দিকে। বলছে, 'জলদি জলদি, লাফ দে, লাফ দে?” প্রথমে লাফ দিল 
একটি ছানা । হাস্যকর ভঙ্গিতে সে পড়ল একটা শটিঝোপের মাথায়, তারপর 
মাটিতে চিৎপটাং। হল না বিশেষ কিছু। বাকি ৩টি ছানাও লাফ দিল। মা- 
বাবা শটিঝোপের পাশে নেমে চেঁচাতে লাগল, “ভেরিগুড, ভেরিগুড 1" খুব 
খুশি ওরা । বিশাল দুনিয়া এখন ছানাদের সামনে । উড়তে শেখার আগ পর্যন্ত 
এই মাঠে হেঁটে বেড়াবে ওরা মা-বাবার পেছনে পেছনে অথবা সক্কেত 
অনুসরণ করে । মা-বাবা মাটিতে নামবে, খাওয়াবে । আবার হয়তো উড়ে 
যাবে একটু দূরে খাবার আনতে । এসব সময়ে ছানাদের আশেপাশে যদি 
মানুষ বা অন্য কোনো বন্যপ্রাণী এসে পড়ে-_আশেপাশে দেখা যায় কোনো 
শিকারি পাখি, তাহলে ছুটে আসবে মা-বাবা, চেঁচাবে সমানে, উড়ে উড়ে 
ঘুরবে। এটা হচ্ছে বিপদ সন্কেত। এ সময় বাচ্চারা ঘাস বা ধানের নাড়া 
অথবা ছোট ছোট মেঠো গাছের ভেতরে ঢুকে ঘাপটি মেরে থাকবে । 
আশপাশের সঙ্গে মিলেমিশে একাকার হয়ে যাবে । বিপদ কেটে গেলে আবার 
সঙ্কেত দেবে মা-বাবা । বাচ্চারা তখন আবার নড়বে, মুরগির ছানার মতো 
হাটবে। 

এক জায়গায় বসিয়ে মা-বাবা ওদেরকে খাওয়ায় না বা খাবার চেনায় 
না। মাটিতে বসে সঙ্কেত দেয়। বাচ্চারা হেটে সেদিকে এগোয়। দিক 
. নির্দেশনা দিতে এই পাখিরা খুবই দক্ষ । আবার শত্রুকে বিভ্রান্ত করতেও 
ওস্তাদ। ১৯৯৯ সালের ২৪ এপ্রিলে আমার তিন সঙ্গীসহ ডেইরি ফার্ম 
এলাকায় এই পাখির ৪টি ছানা অনেক খুঁজে পেয়েছিলাম । ওদের মা-বাবাই 

লাল লতিকা হতিটির ছানা-দেখতে খুবই সুন্দর, ছবি সাভার থেকে তোলা 


আমাদের বলে দিচ্ছিল মাঠের আগাছার ভেতরে ছানা আছে। ছানাগুলো 
মাটিতে বুক-পেট মিশিয়ে কী রকম যে একাকার হয়ে গিয়েছিল! অভিজ্ঞ 
চোখ ছাড়া ওই ছানা খুঁজে পাওয়া সম্ভব ছিল না। ছানাগুলোর অবস্থানের 
কাছে পৌছানো মাত্র ওদের মা-বাবা চেঁচাচ্ছিল 'নিলরে নিলরে, পালারে 
পালারে'! ছানাগুলোও পালাচ্ছিল। তখন নজরে পড়ে যায় আমাদের । আমরা 
ছুটে যাই। ততক্ষণে ছানাগুলো গা-ঢাকা দিয়েছে । আজকের বাঘ বিশেষজ্ঞ 

ড. মনিরুল খান তখন জাবি-র ছাত্র । তিনিও ছিলেন সেদিন আমাদের সঙ্গে । 
এবার পাখিটির পরিচয় জানা দরকার । তার আগে অতি সংক্ষেপে আমি 

আমার অভিজ্ঞতার আলোকে এই পাখি সম্পর্কে কিছু বলছি। 

১. এদের কণ্ঠস্বর মূলত “হপ্টিটি...টি...টি... হট্রিটি-টিট্‌'। পুরুষের গলা 
বেশি চড়া ও মোটা ধরনের মেয়েটির গলা কম চড়া ও বেশি সুরেলা । 
কণ্ঠস্বর শুনে মেয়ে-পুরুষ শনাক্ত করা সম্ভব । 

২. বৃষ্টি নামলে ছানারা বৃষ্টি স্নান করে । শিলাপাত হলে বাবা-মা বাচ্চাদের 
বুকে আগলে বসে। শিলা বড় বড় হলে মা-বাবা সঙ্কেত দিতে দিতে 
বাতের রাধ্দ জারা নি হারলে টিলারাতি হাতের হা 
না ঘটে । তবুও মরে। 

৩. যদিও ছানাদের খুঁজে পাওয়া দুক্কর, তবুও মাঝে-মধ্যে শিয়াল খাটাসের 
পেটে যায়। রাতে ছানারা আশ্রয় নেয় ঝোপালো জায়গায়। 

৪.. পাচ ধরনের ডাক আছে এদের কণ্ঠে, ক) সঙ্গীকে খোজার ডাক, খ) 
বাসা বাধার সময় আনন্দের ডাক ও ডিম-বাচ্চা হবার খুশির ডাক, গ) 
বাচ্চাদের নির্দেশনার ডাক, ঘ) বিপদ সঙ্কেত ও ও) বিপদ মুক্তির 
সন্কেত। 

৫. এদের গলায় আছে নানান ধরনের কারুকাজ, তাই সবগুলো ডাক 
ফুটিয়ে তুলতে পারে নিখুঁতভাবে । 

৬. নীলকণ্ঠের মতো রাতেও এদের চিৎকার শোনা যায় বাড়িতে বসে। 
হয়তো ছানাদের পাশে বসেছিল, শুনল কোনো শব্দ বা পেল কোনো 
বিপদের গন্ধ, অমনি উড়ে উড়ে ঘুরে ঘুরে গলা ফাটিয়ে চেঁচাতে 
থাকবে । ওই চিৎকার শুনে উড়ে আসবে নীলকণ্ঠ, সবাই মিলে চিৎকার 
করে মাঠ মাত করতে থাকবে। 

৭. মাটির ওপর দিয়ে এরা ছুটতে পারে ছন্দময় গতিতে । অত্যত্ত হুশিয়ার 
আর চতুর পাখি এরা । এদের মিষ্টি ডাকেও আছে তাল-লয়-ছন্দ । 


লম্বা পাওয়ালা সুন্দর এই পাখিটির নাম লাল লতিকা হত্রিটি। সংক্ষেপে . 
হত্টিটি। ইংরেজি নাম-1২৪৫৮/80190 [.215176। বৈজ্ঞানিক নাম-৮০711%5 
772%5 1 গোষ্ঠী-009801095। আমাদের দেশে সচরাচর আরো যে 
দু'রকমের হস্টিটি দেখা যায়--সবাই হস্টিটি নামেই পরিচিত। লাল লতিকা 
হস্রিটির চোখের সামনে উচু মাংসল অংশটি টকটকে লাল--ওকে বলা হয় 
লতিকা। লতিকাটির লাল রঙ দুদিকে এগিয়ে চোখের চারপাশে একটি বৃত্ত 
এঁকেছে-মনে হয় লাল রঙের চশমা পরে আছে পাখিটি । এদের গলা-বুক- 
মাথার তালু ও ঠোটের আগা কালো । চোখের পাশ থেকে চওড়া সাদা টান 
নেমে ঘাড় হয়ে ছড়িয়ে পড়েছে বুকের কিছু অংশসহ পেট ও লেজের তলা 
পর্যন্ত। অর্থাৎ চকচকে সাদা। ডানা বুজানো অবস্থায় পিঠ ও লেজের 
উপরিভাগটা চকচকে বাদামি, তাতে জলপাই রঙের আভা । ঠোট লাল। লম্বা 
লম্বা পা দু'খানা হলুদ! বাসা বাধার মৌসুমে এই রঙগুলো বেশি উজ্জ্বল হয় । 

এদের শরীর ৩৪-৩৭ সেন্টিমিটার । শুধুমাত্র ঠোট ৪ সেন্টিমিটার । লেজ 
১২ সেন্টিমিটার ও ডানা ২৩ সেন্টিমিটার লম্বা । বাল্য-কৈশোরে বন্দুক দিয়ে 
এই পাখি আমি শিকার করেছি, ডিম ভেজেও খেয়েছি । এদের শরীরের মাপ 
আমি নিখুঁতভাবে বহুবার নিয়েছি ও নোট করেছি। আগ্রহী শিশু-কিশোরেরা 
কখনো যদি স্বাভাবিকভাবে মৃত এই পাখি পেয়ে যায়, তাহলে প্রত্যেকটা 
অঙ্গের আলাদা আলাদা মাপ নিয়ে লিখে রাখতে পারে নোট খাতায়। বাচ্চা 

খুঁজে বের করার চেষ্টা তারা করতে পারে। কী সুন্দর বাচ্চা! তবে, ছেড়ে 
দিতে হবে আবার। পাখি আর পাখির ছানারা কত সুন্দর, তাই না? ছানারা 
উড়তে শেখে ৩০ দিনে । 

খাদ্য : পোকামাকড়, কীটপতঙ্গ । শস্যবীজ, কচিঘাস, কেঁচো ইত্যাদিও 
খায়। বাচ্চাদের জল খাওয়ার জন্য ওরা জলে বুক ভিজিয়ে আনলে বাচ্চারা 
ভেজা লোম চুষে জল খায়। 

বাসা : বাসার কথা আগেই বলেছি। রূপসা-বাগেরহাট রেলপথ এখন 
পরিত্যক্ত। ১৯৯৭ সালে বাগেরহাট কলেজ ও ষাটগম্ুজ স্টেশনের মাঝের 
পুঁটিমারী বিলের ভেতর রেললাইনের মধ্যে আমি বাসা দেখি। বাসায় ছিল 
৩টি ডিম। 

হস্টিটি সারাদেশেই সন্তোষজনক হারে আছে। ইদানীং এয়ারগান, বন্দুক 
ও পয়েন্ট ২২ বোরের রাইফেল শিকারিরা মারে এদের মাংস খাবার লোভে। 
বাগেরহাটের ফকিরহাটে উত্তরের হাওড়ে প্রতি শীতে আসে পরিযায়ী অতি 
দুর্লভ ধূসরমাথা হঙ্টিটি। ২০০৮ সালেও আমি, শিপলু খান ও তানভীর খান 
৩টি পাখি দেখি। 


বাংলাদেশের পাখি + ১৩৫ 


জ্যৈষ্ঠ মাসের ঝিমধরা দুপুরবেলায় চষাক্ষেতের ভেতর খেলায় মেতেছে ছ"টি 
পাখি। ধুলোয় মাখামাখি শরীর। 

বড় বড় টিলের মাঝে ধুলোয় বসে ওরা ডানা ঝাঁপটে পরস্পরকে 
ধুলোগ্নান করাচ্ছে। দুই পা দিয়ে ধুলো আঁচড়াচ্ছে। ধুলোয় বুক-পেট মিশিয়ে 
ডানা ঝাপটাচ্ছে। ধুলোয় আচ্ছন্ন পাখি ছ'টির শরীর । “কিচ কিচ' চাপাস্বরে 
কর্তীবার্তাও চালাচ্ছে সমানে । রোদ্দুরের গরম ধুলোয় স্নান করছে, একটাই 
উদ্দেশ্য_চামড়ার অতিক্ষুদ্র পরজীবী কীট তাড়ানো। ধুলোকণা লেগে 
কীটগুলোর শ্বাসবন্ধ অবস্থা । ধুলোকণার ওপরে উঠলে পাখিটা দাঁড়িয়ে প্রচণ্ড 
শরীর ঝাকুনি দিলে ধুলোকণার সঙ্গে কীটগুলোও ছিটকে পড়ে । বাংলাদেশের 
বহু পাখি, বিশেষত চড়ুইরা এভাবেই পরজীবী কীট তাড়ায় শরীর থেকে। 
এই ছ'টি পাখিও দেখতে যেমন চড়ইয়ের মতো, আকারেও তেমনি । 
- আনুমানিক ৩০ মিটার দক্ষিণের শিমুলগাছ থেকে উড়ল একটি খোপা- 
ঈগল, আসছে এদিকেই। ওর ডানার ছায়া দেখে স্থির হয়ে গেল ধুলোয় বসা 
পাখি ছ"টি। নজরে পড়লে ছো মেরে বসলে ঘটে যাবে মহাবিপদ । ঈগলটি 
অবশ্য ডানার ছায়া চেলে মাঠ পেরিয়ে চলে গেল সোজা উত্তরদিকে। একটু 
বাদেই শিযুলের ফাটা ফল থেকে লাফিয়ে বেরুল ৫টি তুলোবীজ। চমৎকার 
মাঠের দিকে। কী যে হল এ সময় পাখিদের । আনন্দের ডাক ছেড়ে উড়ল 


১৩৬ * বাংলাদেশের পাখি 


ঝট করে, এগিয়ে গিয়ে উড়ন্ত তুলোবীজ ঠোটে ধরতে চাইল । কিন্তু ওদের 
ডানার বাতাসে হোক কিংবা এমনি বাতাসেই হোক, তুলো ফুলগুলো ছিটকে 
ছিটকে সরে যেতে লাগল । পাখিগুলো চেষ্টা তবু করেই যাচ্ছে। এ সময়ে 
এক ঝলক হাওয়া খেলে গেল শিমুলগাছটির মাথায়, আরো ৭৮টি তুলোবীজ 
খসে পড়ে বাতাসে ঘুরপাক খেতে খেতে আসছে পাখিগুলোর দিকে । ওরা 
এবার মরিয়া হয়ে ধরতে চাইছে তুলোফুল, কিন্তু ধরতে পারছে না। উড়ন্ত 
তুলোবীজ নিয়ে যেন পাখিগুলো মেতেছে চোখজুড়ানো-মনভরানো এক 
আশ্চর্য খেলায় । 

একটি ফুলও ধরতে পারল না শূন্যে । ধরল অনেকটা দূরে গিয়ে মাটিতে 
পড়ার পর। তিনটি মেয়ে-পাখি ঠোটে তুলোফুল নিয়ে উড়ে এল আবার 
আগের ধুলোস্্রানের জায়গায় । এই চষাক্ষেতটির ভেতরেই কিছুটা দূরে দূরে 
বাসা করছে ওরা। বাসার উপকরণ হিসেবেই তুলোর দরকার ওদের । 
পুরুষরা বাসার উপকরণ আনে না, বাসাও বাধে না। তবুও ওরা কেন যে 
মেয়েপাখিদের পাশে পাশে উড়ে তুলোবীজ ধরার কসরত করছিল! 

মাঠের এই পাখির অনেকগুলো নাম : ধুলোচাটা, বালুচাটা, ধুলোচডুই। 
বাগেরহাটে মেঠোচড়ুই । ইংরেজি নাম £57/-010790 900৯ [.21. 
ইংরেজি নাম থেকেই বোঝা যায় দেখতে এরা চড়ুইয়ের মতো বা ভরত 
পাখির মতো । স্বভাবেও তাই। বৈজ্ঞানিক নাম 12757017121 8752৭. 
শরীরের মাপ ১২ থেকে ১৪ সেন্টিমিটার । মেয়ে-পাখিটা আকারে একটু ছোট। 

পুরুষ ধুলোচাটার চোখ-কানের নিচের অংশ সাদা রঙে ভরা, বুক- 
পেটের ওপরে ডানার নিচের অংশও সাদা । গলা-বুক-পেট ও লেজের তলার 
রঙ কুচকুচে কালো। চোখের পাশটা যেমন কালো তেমনি চোখের ওপর 
দিয়ে কালো একটা টান নেমে চলে গেছে ঘাড়ের দিকে, আবার আংটির 
মতো পাক খেয়ে কালো একটা টান এসে মিশেছে গলার কালোর সঙ্গে। 
মাথার চাদি ও পিঠের রঙ বালু ও ছাইরঙের মিশ্রণ, তাতে বাদামির আভা । 
ডানার ওপরে ও প্রান্তে পাটকিলে বাদামি ছোপ ও টান আছে। 

মেয়ে-পাখির চীদি, পিঠ ও ডানার রঙ পুরুষটির মতোই । গলা-বুক- 
পেট হালকা বাদামি । মেয়ে-পাখির শরীরে সাদা বা কালোর চিহ্ৃমাত্র নেই। 
চিবুক লালচে বাদামি । উভয়ের ঠোটের রঙ গোলাপি, তাতে অতি সামান্য 
নীলচের আভা । পা নীলচে-আভা মেশানো পাটকিলে বাদামি ৷ চোখের রঙ 
উজ্জ্বল পিঙ্গল। 

শরৎ-হেমন্তে যখন উইপোকা বা ডানাওয়ালা পিঁপড়েরা দলবেঁধে মাটি 
থেকে আকাশে উড়তে থাকে তখন নানা ধরনের পোকাখেকো পাখির সঙ্গে 


বাংলাদেশের পাখি + ১৩৭ 


মাঠের এই পাখির অনেকগুলো নাম ধুলোচাটা, বালুচাটা, ধুলোচডুই। 
বাগেরহাটে মেঠোচডুই । ইংরেজি নাম £5175-09%7060 9708770%/ 
79715 বৈজ্ঞানিক নাম 57271971576 £77522. শরীরের মাপ ১২ থেকে ১৪ 
সেন্টিমিটার । মেয়ে-পাখিটা আকারে একটু ছোট। 


সুযোগ পেলে ধুলোচাটারাও উইপোকা ধরে। আবার নাড়াবনে আগুন দিলে 
বা ধানক্ষেতে বা ধানের গোলায় আগুন লাগলে ধান পুড়ে খই ছিটকালে ছুটে 
আসে বহু পাখি খই খেতে । তাতে ধুলোচাটারাও বাদ পড়ে না। তবে ফিঙে, 
বুলবুল বা দোয়েলের মতো দক্ষ নয় ওরা। এছাড়াও ধুলোচাটার 
খাদ্যতালিকায় আছে কচি ঘাসের ডগা ও বীজ, ধান, ডাল, গম, কাউন, 
চিনাদানা, সর্ষে, কেঁচো ও ফড়িংসহ নানান রকম পোকামাকড় । 


১৩৮ * বাংলাদেশের পাখি 


শীত ও বর্ধাকাল বাদে ধুলোচাটারা বছরের যে কোনো খতুতে বাসা 
বাধতে পারে । বাসা বাধে খোলা মাঠে, গর্তমতন জায়গা পছন্দ। মাঠের 
ঝোপঝাড়, উলুঘাসের বন বা অন্যান্য মেঠোউদ্তিদ এড়িয়েই বাসা করে। 
আমি বহুবার এদের বাসা দেখেছি, ডিম বাচ্চা দেখেছি। এরা যেমন ধুলো- 
মাটির সাথে মিলেমিশে গা ঢাকা দিতে জানে তেমনি এদের বাসা-ডিমও 
খোলা মাঠে খুঁজে পাওয়া দুষ্কর ৷ তবে গরু-ছাগল বা মানুষের পায়ের তলায় 
ডিম-বাচ্চা নষ্ট হয় অনেক সময়। সাপ, বেজি, গুইসাপ, বনবিড়াল, 
খেঁকশিয়াল বা শিকারি পাখিদের কবলেও পড়ে কখনো কখনো । বাসা বাধার 
সময় বালুচাটারা মাঠের পাখি নীলকণ্ঠ ও হষ্রিটির সাহায্য যাতে পাওয়া যায় 
সেদিকে খেয়াল রাখে । উল্লিখিত পাখি দুটি চেচামেচিতে যেমন পক্ষীকুলের 
ভেতর সেরা, তেমনি সাহস আর বুদ্ধিতেও বাড়া । দু'টি পাখিই শক্রকে 
ডাইভ মেরে ভড়কে দিতে পারে । 

বাসা বীধার আগে পুরুষ বানুচাটা আনন্দে উড়ে উড়ে ঘুরে ঘুরে সুন্দর 
গান গায়! ভরতের মতো গান গাইতে গাইতে খাড়া উঠতে থাকে শৃন্যে, 
১০০-১৫০ ফুট পর্যস্ত ঝিরঝির করে ডানা ঝাকাতে ঝাঁকাতে, তারপর নেমে 
আসে সোজা । বড় চমৎকার দৃশ্য! দু'জনে মিলে বাসা বাধার জায়গা 
নির্বাচনে লাগায় ২-৪ দিন। বাসা শেব করতে সময় নেয় ৩-৫ দিন। বাসার 
মূল উপকরণ হচ্ছে গরুর লেজের চুল, মেঠো মাকড়সার জাল, সুতোর মতো 
সরু ঘাস, পাটের জীশ, অন্য পাখির ফুল-পালক, নরম উদ্ভিদের অংশ । ঠোট 
দিয়ে ঠেলে বা টেনে আনে শোলার টুকরো, মরা শামুকের খোল, গাছের 
শুকনো ডাল বা টিলের টুকরো । এগুলো বাসার পাশে রাখে দেয়ালের মতো- 
বাসাটি আড়াল করার জন্য । 


পুলোচটা পাখি, ছবি নিম থেকে তোলা 


বাংলাদেশের পাখি + ১৩৯ 


প্রায় সময়ে ডিম পাড়ে ২টি, কখনো ৩টি। ডিমের রঙ সবুজ, তাতে 
হলদেটে আভা থাকে, সেই সঙ্গে সাদার মিশেল। ডিমে মেটে-ধুসর অসংখ্য 
ছিটছোপ থাকে। চড়ুইয়ের ডিমের আকারেরই ডিম, তবে গোল ভাবটা 
বেশি। আমি বেশ ক'বার চড়ুই ও ভরতের ডিমের সাথে এদের ডিম বদলে 
দিয়েছি। তা দিয়েছে সবাই, কিন্তব বাচ্চা ফোটে নি। 

বালুচাটারা পালা করে ডিমে তা দেয়। বাচ্চা ফোটে ১১-১৩ দিনে। 
উড়তে শেখে ওই ১১-১৩ দিনেই । তবে তার আগেই বাচ্চারা মা-বাবার 
পেছনে পেছনে হেঁটে বেড়ায়, বাবা-মার মুখ থেকে খাবার খায়। উড়তে 
শেখার মাসখানেক পরেই বাচ্চারা স্বাবলম্বী হয়ে যায়। বাচ্চারা ভীষণ দুষ্টু 
কিন্তু মা-বাবা বা অন্য কারো হুশিয়ারি পেলেই সঙ্গে সঙ্গে মাটিতে বুক-পেট 
ঠেকিয়ে অনড় হয়ে যায়। হস্রিটিরা যেমন উড়ে উড়ে মাটিতে থাকা ছানাদের 
নানান রকম নির্দেশনা দেয়, তেমনি ধুলোচাটারাও বাচ্চার আশেপাশে শক্র 
দেখলে উড়ে উড়ে নির্দেশনা দেয়, চালিত করে । এ এক রহস্যময় ব্যাপার! 
বাবা-মা বলছে, চুপচাপ থাক, পশ্চিম দিকে বা উত্তর দিকে, যা ওড়ার 
ভঙ্গিতেও থাকে নির্দেশনা। 

বালুচাটা বাংলাদেশের সব এলাকাতেই আছে। ধুলোময় খোলামাঠ আর 
বালুময় নদীর ঘাট বা চর এদের প্রিয় জায়গা। ভালোই আছে। খাদ্যাভাব 
নেই, নেই বাসা বীধার জায়গার অভাব । মাঠের পাখি ভরত, পিপিট, হস্রিটি, 
রিং-প্লোভার, মেঠো-ছাতারে, নীলকণ্ঠ ও ধান্ট্ুনির সাথে আছে চমৎকার 
সমঝোতা । তবে কোয়েলকে (কোকিল নয়) তেমন পছন্দ করে না। মাঠে 
আসা চড়ুইদের পছন্দ করে খুব। বাবুইদের আবার একেবারেই সহ্য করতে 
পারে না। হুপোপাখি মাঠে নামলে ধুলোচাটারা পিছু নেয়। হুপোর ঠোটের 
খোচায় পোকামাকড় উড়লেই ধরে খায়। হুপোরা অবশ্য তাতে কিছু মনে 
করে না। অকালবর্ষণে বাসা নষ্ট হলে বড় কষ্ট পায়। শিলা পড়লে বাসায় 
বসে ডিম-বাচ্চা আগলে রাখে। বৃষ্টিতে ভেজার পরে বৃষ্টি কমলে এরা উড়ে 
উড়ে ডানা শৃকায়, আবার রঙধনু উঠলে মনের আনন্দে গলা ছেড়ে গান গায়। 
'টিরি টিরি...রি...রি... ঝিবি...ছিটি ছিটি... ৷" বৃষ্টিন্নানও করে। কখনো 
কখনো মাটিতে পড়া শিলাও খায়। শীতের প্রচণ্ড কুয়াশার দিনে এরা চুপচাপ 
বসে থেকে দুঃখের গান গায়। 

বালুচটা বা ধুলোচাটাদের খুব কাছাকাছি যাওয়া যায় বটে, কিন্তু 
ঝাকিজাল দিয়ে এদের ধরা যায় না। জাল মাটিতে পড়ার আগেই ফুড়ৎ। 
শীতে এদের রৌদ্রশ্্নানের দৃশ্য বড়ই চোখজুড়ানো। 

১৯২২২১১১১১৩ 

শ্রীমঙ্গল শহর থেকে ন'কিলোমিটার দূরে “সাত গাও টি-এস্টেট" । ওখানকার 
একটা চা-বাগানের পাশে দীড়িয়ে আছে এক ন্যাড়া টিলা । টিলাটার 
পাদদেশে ল্যান্টানা ঝোপের জঙ্গল। ওগুলোর পাশে, টিলাটার খাড়া মাটির 
দেয়ালে ছোট একটা গর্ত। আর তা থেকে মুখ বের করে দিয়ে কাছাকাছি 
বসে আছে তিনটি পাখির ছানা, গলায় খিদের মিষ্টি কান্না। সকালের রোদ 
উঠেছে কেবল। বসন্তের চমৎকার হাওয়া বইছে শেড-ট্র'র ডালপালায়। 
ল্যান্টানা ঝোপ থেকে বেরুল একজোড়া বেজি। পাখির ছানার ডাক 
শুনেই তিন লাফে সামনে চলে এল । তাকাল ওপর দিকে । সঙ্গে সঙ্গে ওরা 
হাচড়ে-পাচড়ে উপরের দিকে উঠতে লাগল। ওঠা কি অতই সহজ! খাড়া 
দেয়াল। ছানা তিনটি বসেও আহে প্রায় ছ'হাত ওপরে । তবুও অনেক কসরৎ 
করে বেজি দু'টি যেই না উঠে পড়েছে গর্তের কাছাকাছি, অমনি ছানারা 
ভেতরে ফুড়ুৎ। বেজিরা কিন্তু হতাশ হল না তাতে দু'জনেই পেছনের দু'পা 
ও সামনের বা পা দিয়ে মাটি জীকড়ে ধরে ভান থাবা দিয়ে গর্তের মুখটা বড় 
করতে শুরু করল। ওরা মাটি খুঁড়ছে, ঝুরঝুর করে লাল মাটি ঝরছে। এ 
সময়ে খাবার মুখে ফিরে এল ছানাদের বাবা-মা । বেজিদের কাণ্ড দেখে ওরা 
গেল ক্ষেপে । মুখে ধরা পোকামাকড় ওরা নিজেরাই গিলে নিল, তারপর উড়ে 

উড়ে, ঘুরে ঘুরে বেজিদের বকাঝকা দিতে লাগল । বেজি দুটির কোনো 
ভাবান্তর হল না । পুঁচকে ওই পাখি দু'টি কিছুই করতে পারবে না তাদের । 
ওরা সমানে থাবা চালিয়ে যাচ্ছে। খুড়তে খুঁড়তে যদি পাওয়া যায় গর্তের 
শেষ সীমানা তাহলে সকালবেলার নাস্তাটা হবে খাসা। পাখির ছানার 
তুলতুলে মাংস খেতে যা মজা! 

এদিকে পাখি দুটির চেঁচামেচি শুনে এগিয়ে এল একজোড়া 
ভাতশালিক। চেঁচাতে চেঁচাতে উড়ল কয়েক সেকেন্ড । তারপরে সা করে 
উড়ে গেল বেজি দু'টির মাথা ছুঁয়ে । তাতে বেজি দু'টি একটু ভড়কাল বটে। 
কাজ থামাল না। একটি বেজি দীত-মুখ খিচিয়ে এমন ভঙ্গি করল যে শালিক 
দুটিকে যেন বলল, সাহস থাকে তো আয় আরেক বার! ভয় পেল না শালিক 
দু'টি । আবারো ধেয়ে এল। দুটি বেজিই এবার দীত-মুখ খিচিয়ে মাথা 
ঘুরাল। বাসার মালিকরা কিন্তু উড়ে উড়ে শুধু ঘুরছেই, গলার স্বরে কান্নার 
আভাস, ভাতশালিক দু”টিকে দেখে কিছুটা সাহস খুঁজে পেয়েছে! 

সীওতাল এক বালক যাচ্ছিল তীর-ধনুক হাতে । পাখিদের চেঁচামেচি 
শুনে দীড়াল। দেখতে পেল বেজি দুটিকে । অমনি সে ধনুকে তীর জুড়ে 
এগোতে লাগল পা টিপে টিপে। বেজি শিকার করতে পারলে দুপুরের 
খাওয়াটা হবে খাসা । বেজি সীওতালদের প্রিয় খাবার। নিখুত নিশানায় তীর 
ছুড়ে ওরা শিকারকে কাবু করতে পারদর্শী । 

কাছাকাছি এসে যখন সে তীর উঁচু করল, তখনই বেজি দু'টি দেখতে 
পেল তাকে । সঙ্গে সঙ্গে পড়িমরি লাফে ছ'হাত নিচে পড়েই ঢুকে পড়ল 
ল্যান্টানা ঝোপে। তারপর ঝোপের তলা দিয়ে পালিয়ে গেল দুরে । হতাশ 
সাওতাল বালক পাখির বাসাটা দেখল। ওই বাসায় বাচ্চা আছে, তাও সে 
বুঝল। তবুও সে এগিয়ে চলল অন্যদিকে, শিকারের সন্ধানে । সব ধরনের 
পাখিই সীওতালদের প্রিয় খাদ্য । তাহলে কেন সে বাসার দিকে গেল না? 
এই প্রশ্নের পাশাপাশি আরো একটা প্রশ্ন করা যায়, তা হল-_বেজি দু'টি যদি 
নিশ্চিন্তে গর্ত খোঁড়ার কাজটা চালিয়ে যেতে পারত, তাহলে কী নাগাল পেত 
ছানাগুলোর? 

প্রথম প্রশ্রের উত্তর হচ্ছে, ওই খাড়া পাড় বেয়ে ওঠা দুঃসাধ্য, তার 
চেয়েও গর্তের মুখটা এতটুকু যে তার ভেতরে সাওতাল বালকের হাত ঢুকত 
না। ঢুকলেও গভীরতার কারণে সে ছানাগুলোর নাগাল হয়তো পেত না। 
কেননা, ওই পাখিরা গর্ত খুঁড়ে ভেতরে এগিয়ে যায় কমপক্ষে ১২ ইঞ্চি, 
কখনো ২১ ইঞ্চি! সুড়ঙগটাও সরল রেখায় থাকে না। সাপ ছাড়া ওই সুড়ঙ্গে 

ঢুকে ডিম-বাচ্চা অন্য কেউ খেতে পারে না। 

দ্বিতীয় প্রশ্নের জবাব হচ্ছে, সারাদিন চেষ্টা করলেও বেজি দু'টি সফল 
হত না। কারণ ওই গভীরতা । 

এই যে পুঁচকে দু'টি পাখি, ওরা হল সুইচোরা পাখি। তাই বলে এই 
দু'টি পাখির লেজের আগায় সুই আসলে সরু পালক) ছিল না। আমাদের 
দেশে সচরাচর যে ৪ রকমের সুইচোরা দেখা যায়, তার মধ্যে দু'রকমের 
লেজের আগায় সুইয়ের মতো পালক আছে, অন্য দু'টির নেই। সুইয়ের 
মতো দেখতে ওই পালকের সৌন্দর্য তুলনাহীন। ওই জন্যই বোধহয় নাম 
হয়েছে সুইচোরা পাখি। জানি না, কারো সুই চুরি করে ওরা লেজে লাগিয়ে 
নিয়েছিল কিনা! গ্রামগঞ্জের অনেকেরই বিশ্বাস, ওই সুই (পালক) দিয়ে ওরা 
মাটিতে গর্ত খুঁড়ে বাসা করে। কথাটা ঠিক না। ওই সুই ওদের ওড়ার 
ভারসাম্য রক্ষা করে। গর্তের গভীরতা মাপতে পারে ওরা ওই সরু পালক 
দিয়ে । আবার গর্ত হয়তো খুঁড়ছে, মাথা ভেতরে । বেজি বা সাপে ধরল ওই 
সুই। তখন ওই সুই খসিয়ে দিয়ে পালাবার একটা চান্স অন্তত নেয় ওরা। 
পাশাপাশি উড়ে গিয়ে পোকা ধরার সময় হয়তো কোনো পোকা ফসকে 
যাচ্ছে লেজের তলা দিয়ে, তখন ওই সুই দিয়ে আটকায় পোকাকে। সুই 
কিন্তু দুটো--যদিও মিশে থাকার কারণে মনে হয় একটা। 

সুইচোরারা বেশ চালাক পাখি। দেখতেও খুব সুন্দর। সবার চোখেই 
যেন কাজল টানা । বেশ লম্বা-বাকা ঠোট । উজ্জ্বল চোখ । যখন ওড়ে পোকা 
ধরতে খুব সুন্দর লাগে তখন। ডানা ঝীপটিয়ে, বিমানের মতো বাতাসে 
ভাসতে পারে ওরা । যে কোনো আ্যাঙ্গেলে ঝট করে উড়ে যেতে পারে। 
পোকামাকড়, কীটপতঙ্গের জন্য ওরা ওৎ পেতে থাকে ছোট ছোট গাছে, 
ঝোপ-ঝাড়ের মাথায় । কণ্ঠস্বর মিষ্টি । “টিউ টিউ টিউ, ছিট ছিট ছিট' ধরনের 
ডাক। দলে থাকতে পছন্দ করে, মাটিতেও বসে। 

সুইচোরাদের বৈশিষ্ট্য হচ্ছে, লম্বাটে ডানা, খাটো পা, লম্বা লেজ, লম্বা 
ঠোট ও চোখে কাজল। পুরুষ ও মেয়ে পাখি দেখতে একই রকম । যদিও 
ওরা পতঙ্গভুখ, তবে মৌমাছিও খায়_যা মোট খাদ্যের ১৫ ভাগ। ওদের 
ইংরেজি নাম 7389 68151 অর্থাৎ মৌমাছিভুখ । অবশ্য মৌমাছি খেতে ওরা 
খুব পছন্দ করে। শুধু মৌমাছি নয়, যে কোনো পোকাই ওরা উড়ে গিয়ে 
ধরুক না কেন, শব্দ হবে “চট” করে। সুইচোরা পৃথিবীতে আছে ২৪ 
রকমের । সবচেয়ে ছোটটির মাপ ৬ ইঞ্চি, বড়টি ১৪ ইঞ্চি। সবারই আচার- 
আচরণ, ওড়ার ধরন, বাসার গড়ন ও খাদ্য তালিকা একই রকম। সবারই 

ছবি চট্রথামের মীরসরাই থেকে তোলা 
শরীরে সবুজ রঙের আধিক্য । বাসা করে পাহাড়-টিলা, নদী-নালার পাড়ের 
মাটিতে গর্ত খুঁড়ে । আমাদের দেশে বাসা বাধার মৌসুম হচ্ছে বর্ধা ও হেমন্ত 
বাদে অন্য সব খতু। বছরে দু'বার বাসা করে। বাসার জায়গা নির্বাচন করে 
ওরা খুব হিসাব-নিকাশ কষে । জায়গা নির্বাচনে লাগায় ২-৬ দিন। দু'জনে 
মিলে গর্ত খোড়ে ঠোট ও পা দিয়ে। গর্ভের মুখ ছোট রাখে, ভেতরে ক্রমশ 
তা বাড়ে । যেখানে ডিম পাড়ে, সেখানটা বেশ গোলাকার করে নেয়। গর্ত 
খোঁড়া শেষ হয় ৪-৭ দিনে । ডিম পাড়ে ৬টা। কমবেশিও হয়। তবে ৮০ 
ভাগ ক্ষেত্রে ডিম ওই ৬টাই। ডিমে তা দেয় দু'জনে পালা করে। 
প্রজাতিভেদে ডিম ফোটে ২১-২৭-দিনে। এ সময়ে বৃষ্টি বা বন্যা হলেও 
ওদের গর্ত ডোবে না, জল জমে না । মাটি যাচাই ও সবদিক বিবেচনা করে 
যেভাবে গর্ত খোড়ে, তাতে অবাক না হয়ে পারা যায় না। সারাদিন হয়তো 

নীললেজ সুইচোরার ডিম, ছবি ডুলাহাজরা সাফারি পার্ক এলাকা থেকে তোলা 
জোছনা, সে রকম রাতে আমি ওদের খাবার খুঁজতে, উড়তে দেখেছি। ওদের 
ভুতুম ও বনবিড়ালের কবলে পড়তেও দেখেছি। 

সুইচোরারা নিরীহ পাখি। প্রকৃতির সৌন্দর্য ওরা। নানা রকম ক্ষতিকর 
পোকামাকড় খেয়ে পরিবেশের উপকার করে । ফসলের বন্ধু ওরা- মানুষের 
বন্ধু। বাংলাদেশে খুব ভালো অবস্থায় আছে, সব জায়গাই আছে। ওদের মূল 
খাদ্য পোকামাকড় । জল খায় ছৌ মেরে। খেজুরের রস পছন্দ করে। ঝাক 
বেঁধে উড়ে উড়ে ডেকে ডেকে খেলতে ভালোবাসে । 

উৎসাহী শিশু-কিশোরেরা ঢাকা শহর থেকে শুরু করে বাংলাদেশের সব 
জায়গাতেই ওদের দেখতে পাবে, দেখতে পাবে ডিম-বাচ্চা-বাসাসহ ওদের 
আচার-আচরণ ও উড়ে বা ডাইভ দিয়ে পোকা ধরার চোখজুড়ানো কৌশল । 
শুনতে পাবে ওদের মিষ্টি গান। অবশ্য ওরা গায়কপাখির দলভুক্ত নয়। 

এবার আমাদের দেশের ৪ রকমের সুইচোরার সংক্ষিপ্ত বর্ণনা। 

১. পিঙ্গল-মাথা সুইচোরা (007950700758050 739০-০2061, 47457০175 
12507274571) : এদের কপাল হয়ে মাথা-ঘাড় গাঢ়-পিজল । পিঠও পিঙ্গল। 
টকটকে হলুদ গলা । গলায় একটা চওড়া বলয় আছে-__রঙ কালচে-পিঙ্গল। 
চোখের মণি লাল। পেট হ্লুদাভ-সবুজ। ঠোটের গোড়া থেকে চোখের পাশ 

ঘেষে কালো একটা টান। লেজের উপরিভাগ সাগর-নীল। সুইয়ের রঙও 
তাই। ডানার প্রান্ত সবুজ। সমস্ত শরীরে যেন মিশে আছে সবুজের একটা 
আভা। বেশি দেখা যায় পাহাড়-টিলাময় এলাকায় ও বড় বড় বনের 
আশেপাশে । ডিম পাড়ে ৪-৬ টা। রঙ সাদা। 

২. নীললেজা সুইচোরা (93196187150 73০০-68191, 745795 
27/1771/85) : এরাও লম্বায় প্রায় ২২ সেন্টিমিটার । পিঠের শেষ প্রান্ত থেকে 
শুরু করে লেজের উপরিভাগ নীলচে । সুইয়ের রঙ কালচে-নীল। চোখের 
পাশে চওড়া কালো দাগ । মাথা-বুক-গলা-ঘাড় পিঙ্গল। এদের লেজ বেশ 
চওড়া, মেলে দিলে অনেকটা মাছের লেজের মতো দেখায় ৷ ওই লেজে সীটা 
সুই দুটো দেখতে আরো চমৎকার । বুক ও পেটের রঙ হালকা পিঙ্গল, তাতে 
লালচে-হলুদের আভা । এরা ডিম পাড়ে ৬টা, ৭টাও দেখা যায়। খতুর সঙ্গে 
তাল মিলিয়ে জায়গা বদল করে খাবার সুবিধার জন্য । 

৩. সবুজ সুইচোরা (3156) 8০৪-৪210, 12705 ০772715) : এরা 
লম্বায় প্রায় ২১ সেন্টিমিটার । সব মিলিয়ে সুন্দর সবুজ একটা পাখি। সবুজ 
গলায় কালো একটা অর্ধবলয় আছে। ঠোটের গোড়া থেকে চোখের পাশ 
ঘেঁষে চওড়া কালো টান। মনে হয় কাজলের পৌচ। সুইয়ের রঙ কালচে। 
মাথা- ঘাড়ের রঙ লালচে-বাদামি। এদের কণ্ঠস্বর সবচেয়ে (বাংলাদেশে) 
মিষ্টি। গলা বাজাতে পারে ভালো । “ট্রটি ট্রিটি টি” শব্দে যখন দলবেঁধে 
ওড়ে আর ডাকে, তখন মুগ্ধ না হয়ে পারা যায় না। ডিম দেয় প্রায়ই ৭টা। 

৪. পাহাড়ি বড় সুইচোরা (7319৩ 03921176804 73৩০-০৪৩7 70701707715 
//97107) : সুই নেই। এদের মাপ ৩৫ সেন্টিমিটার । পার্বত্য জেলাগুলোর 
গভীর পাহাড়ি জঙ্গলের মাঝের ফীকা জায়গায় কৃচিৎ দেখা যায়। পৃথিবীর 
বৃহত্তম এই সুইচোরাদের দেখতে পাওয়া ভাগ্যের ব্যাপার । এরাও সব মিলে 
সবুজ পাখি। গলা থেকে বুকের উপরিভাগের কিছুটা সাগর-নীল। লেজের 
আগা সমান, উপরিভাগ হালকা সবুজ, নিচটা হলদেটে, তাতে কালচে ভাব । 
পেটে আছে হলুদাভ রঙ, তার ওপরে খাড়া খাড়া সবুজ টান। লাজুক 
স্বভাবের পাখি। কণ্ঠস্বর চড়া। ব্যাঙ ও ছোট সাপ পর্যন্ত খায়। খুব সাহসী, 
শুধু মানুষকে এড়িয়ে চলতে চায় । বাসা করে পাহাড়ের গায়ে । পাহাড়ি ঝিরি 
থেকে জল পান করে। এদের বাসায় প্রায়ই সাপ ঢুকে ডিম-বাচ্চা খেয়ে 
ফেলে। ওরা তখন সাপের লেজ ও কোমরে আচ্ছামতন ঠোকরায় ও আঁচড়ায়। 

ভাদ্র মাসের ভরদুপুর। একটি পাকা তাল পড়ল ধানক্ষেতে । জল ছিল অল্প, 
শব্দ উঠল প্রচণ্ড। ঘাবড়ে গিয়ে ক্ষেতের ভেতর থেকে ঝট করে উড়াল দিল 
তিনটি কানিবক, একটি রঙিলা চ্যাগা, একবঝাক গোবরে শালিক ও একটি 
ডাহুক। সবশেষে “ঝিটঝিট, ডেকে পুচকে একটি পাখি উড়ল ছন্দে ছন্দে, 
দুলে. দুলে অনেকটা ওপরেও উঠে গেল, দু'পাক ঘুরল ধানক্ষেতটার মাথায়, 
তারপর আবার ছন্দে ছন্দে নামতে শুরু করল নিচের দিকে, আর থেমে থেমে 
ডেকেই চলেছে। টুনটুনির মতো ছোট পাখি, কিন্তু ওড়ার ভঙ্গি ভারি সুন্দর! 
কণ্ঠটা ধাতব, তীক্ষ ও সুরেলা । উড়ছে যেমন ছন্দে ছন্দে, তার সাথে তাল 
মিলিয়ে 'ঝিট বিট, বিট বিট" শব্দে ডেকেও চলেছে। ইস্পাত-নীল 
আকাশের পটভূমিতে ওকে যেন দেখা যাচ্ছে না ভালো করে। 
তালগাছটার মাথার ওপর দিয়ে আসছে যখন, তখন তালগাছ ঘিরে 
উড়ন্ত পুঁচকে এক বাতাসি পোম সুইফ্ট) পাখি তেড়ে এল ওর দিকে । ভয় 
পেল হয়তো একটু, বিট ঝিট ডেকে সী করে শুন্যে উঠে গেল। তারপর চোখ 

জুড়ানো ভঙ্গিতে বাক নিয়ে নামতে শুরু করল নিচের দিকে । ওটা একগুচ্ছ 
ধানগাছের ওপরে নামল বটে, সরাসরি না নেমে ঘুরপাক খেয়ে নামল। 
ধানের ডগায় পা ফেলার ঠিক আগ-মুহূর্তে লেজটা মেলে গেল মোহনীয় 
ভঙ্গিতে, যেন-বাতৈরি হয়ে গেল ছোট একখানা তালপাতার পাখা। 
চোখজুড়ানো আর মন ভুলানো দৃশ্য । ডাক থেমে গেছে। মাথাটা একটু টান 
করে তাকাল ধানগুচ্ছের গোড়ার দিকে । ওখানেই কলার মোচার গড়নের 
ছিমছাম বাসাটি, তাতে তুলতুলে ৪টি ছানা । বয়স মাত্র দুদিন। এই একটু 
আগেই সে ছানাদের বুকের ওমে রেখে বসেছিল চুপচাপ । অল্প অল্প হাওয়া 
বইছিল ক্ষেতটিতে। দুলুনিতে তার নিজেরও একটা ঘুমঘুম ভাব এসে 
গিয়েছিল। কিন্তু পাকা তালটি পড়ল বলেই না ভয় পেয়ে উড়াল দিয়েছিল! 

চমতকার বাসাটার ওপর দিকটার পাশেই দরজা । বাচ্চাদের মা যে কত 
দূরে গেছে খেতে! কখন আসবে কে জানে! পুঁচকে বাবা-পাখিটি তাই ছোট 
ছোট লাফে, অনেকটা খেজুর গাছিদের খেজুর গাছ থেকে নামার কায়দায় 
নামতে শুরু করল নিচের দিকে । আচমকা দুঃস্বপ্নের মতো শুন্যে লাফিয়ে 
উঠল একটা প্রকাণ্ড সোনাব্যাঙ, পাখিটি তার মুখের ভেতরে ঢুকে গেল, প্রায় 
৪ ফুট উঁচু থেকে ব্যাঙটি আবার পড়ল ধানক্ষেতের ভেতর । খুব খুশি ওটা। 
চোখ দুটো আনন্দে চকচক করছে। লাঞ্চটা হবে আজ খাসা । কিন্তু যুখের 
ভেতরের শিকার নড়ছে না কেন! ব্যাউটা ভাবল, মরে গেছে। তাই কায়দা 
করে খাবে বলে যেই না একটু টিলা দিয়েছে মুখে অমনি পাখিটি ব্যাঙকে 
চমকে দিয়ে উড়াল দিল। পিট পিট ডেকে ধানক্ষেত পাড়ি দিয়ে কোথায় যে 
হাওয়া হয়ে গেল! বোকা ব্যাঙ উদাস থাকিয়ে রইল দুঃখী চোখে । 

এখানে জানার বিষয় দুটো : ১. সোনাব্যাঙ্রা লাফ দিয়ে ছোট পাখি 
শিকার করে। ২. পুঁচকে ওই পাখিটি অত্যন্ত ধূর্ত। বিপদে পড়ার পর মরার 
ভান করেছিল। 

শিশু-কিশোরদের আমি আমার ব্যক্তিগত অভিজ্ঞতার ঝুলি থেকে বলতে 
চাই যে, শ্রাবণ-ভাদ্র-আশ্বিনে এমন কি কার্তিকেও ধানক্ষেত বা ভেজা ঝোপ- 
ঝাড়ের তলায় ওৎ পেতে থেকে সোনাব্যাঙেরা। বাবুই, চড়ুই, টুনটুনি, ভরত, 
মুনিয়া এমনকি দোয়েলও পাকড়াও করে খেয়ে ফেলে। আমি বহুবার এ 
রকম ঘটনা দেখেছি। অবাক টার্গেট সোনাব্যাঙদের। প্রায়ই সফল হয়। 
পুকুর-জলাশয় ধান-পাট ক্ষেতের জলের ওপরে ভেসে ছোট জাতের ব্যাণেরা 
যেমন লাফ দিয়ে ফড়িং ও গংগাফড়িং ধরে ফেলে, সোনাব্যাঙডের কৌশলটাও 
ও রকম। ্ 


বাংলাদেশের পাখি * ১৪৯ 


এই পুঁচকে চতুর পাখিটির বাংলা নাম ধানটুনি ৷ ঘাসটুনিও বলা যেতে পারে। 
কেননা, উলুঘাস, খড়, কাশবন ও অন্যান্য জাতের ঘাসবনও এদের প্রিয় 
আবাস ও নিরাপদ আশ্রয়স্থল । ইংরেজি নাম 770675 0150018. বৈজ্ঞানিক 
নাম (57914 7%%217:5. শরীরের মাপ ৮-১২ সেন্টিমিটার । 


+ বাংলাদেশের পাখি 


১৫০ 


এবার এই পুঁচকে চতুর পাখিটির পরিচয় জানা যাক। বাংলা নাম 
ধানটুনি। নামটি আমার দেওয়া। ধানক্ষেতে বেশি থাকে, প্রায় সময় বাসা 
করে ধানগাছের আগা বা গোড়ার দিকে (ক্ষেতে জল থাকলে আগার দিকেই 
করে), তাই এই নাম । ঘাসটুনিও বলা যেতে পারে । কেননা, উলুঘাস, খড়, 
কাশবন ও অন্যান্য জাতের ঘাসবনও এদের প্রিয় আবাস ও নিরাপদ 
আশ্রয়স্থল । ইংরেজি নাম 22175 0190০018. বৈজ্ঞানিক নাম 05172915 
047701015. 

শরীরের মাপ ৮-১২ সেন্টিমিটার । আমি নিজে কমপক্ষে ১২ বার 
ধানটুনির মাপজোক নিয়েছি। ডিম-বাচ্চা-বাসা দেখেছি কমপক্ষে ১০০ বার। 
আমার সংগ্রহে দুটো বাসা আছে, একেবারে তাজা । খাসা বাসা বানায় 
ধানটুনি। 

ধানটুনির শরীরের রঙ এক নজরে হালকা হলুদের আভাসহ লালচে 
বাদামি । পেটটি মেটে, সাদা গলা, গলার দু'পাশ ও বুকের রঙও একই। 
ডানা বুজানো অবস্থায় পিঠের রঙ পেছনের আভাসহ বাদামি । মাথার তালু 
থেকে কালো কালো টান ও ছোপ ছিট লম্বালমিভাবে লেজের দিকে নামানো । 
এই টান ও ছিটগুলো পাখিটির সৌন্দর্য বাড়িয়েছে। মায়াবী চোখ দুটির 
ভেতরের রঙ সাদাটে পাটকিলে। লেজের প্রান্তে একটা আলতো সাদা টান। 
লেজের উপরিভাগের রঙ গুঁড়ো ইটের মতো । উড়লে ডানার প্রান্তের হালকা 
লালচে রঙ চোখে পড়ে । লেজের উপরিভাগের গোড়ার দিকটার রঙ গাঢ় 
পাটকিলে। ঠোঁট হালকা গোলাপি। পা ও পায়ের পাতা বা আঙুলগুলো 
পুরোপুরি গোলাপি । জিভের রঙ ধাতব কালচে, তাতে নীলের অল্প ছোয়া! 
চোখের ওপর দিয়ে ঘাড় পর্যন্ত একটা সাদাটে ঘোলাটে টান । ধানটুনির রঙ 
বছরে ৪ বার কিছুটা বদলে যায়। সবচেয়ে ভালো রঙ ফোটে বসন্তে। বাসা 
বাধার মৌসুমেই রউটা খোলে, বর্ষায় শ্ত্রান হয় যদিও. বর্ধাকালেও ওরা 
সমানে বাসা বাধে । 

এদের প্রধান খাদ্য ছোট ছোট পোকা, মাকড়সা ও তাদের ডিম। খাবার 
জন্য এরা ঘাসবন-ধানক্ষেতের তলায়ও নামে। এসব জায়গায় তারা 
চমৎকারভাবে আত্মগোপন করতে জানে । বিপদ বুঝলে সহজে উড়বে না, 
আবার খুঁজেও পাওয়া যাবে না। ঝোপঝাড় বা অন্য কোনো গাছ থেকে 
খাবার খায় না। বিশাল ধানের মাঠের পাশে দীড়ালে ধানটুনিদের উপস্থিতি 
টের পাওয়া যায়, দেখা না গেলেও ওদের তীক্ষ পিট পিট বা টিট টিট ডাক 
শোনা যাবে । অপুষ্ট (যে ধানে কেবল দুধ এসেছে) ধান ঠোটে চেপে ধরে 
ভেতরের দুধ এদের আমি খেতে দেখেছি, ছানাদেরও খাওয়াতে দেখেছি। 


বাংলাদেশের পাখি + ১৫১ 


ধানটুনিদের বাসা বাধার মৌসুম শুরু চৈত্র মাস থেকে, চলে শরৎকাল 
পর্যস্ত। কাছাকাছি একই জায়গায় একত্রে ১৩টি ধানটুনির বাসাও আমি 
আমার গ্রামে দেখেছি । গরমকালে বাসা সাধারণত ঘাসবনের ঘাসের গোড়ায় 
করে। 

ধানটুনিদের বাসাটা বলা যায় কলার মোচার মতো । প্রবেশ পথটা থাকে 
ওপ্ৰেবু দিকে পাশে বাজ লস্থায ২৩-২৭ জেন্টিডিট্রাত্র উপ্ক্ব্ণ, স্ক্ত 
ঘাস, মাকড়সার সাদা জাল, শক্ত ঘাসের আস্ত পাতা ইত্যাদি। বাসা বাধার 
জায়গা নির্বাচনে লাগায় ১-৩ দিন। বাসা বীধা শেষ করে ৩-৬ দিনে । 
দু'জনেই বাসা বানায় । এদের ডিম সাধারণত ৪টি, কখনো ৫-৬টি ৷ ডিমের 
রঙ চকচকে, তাতে অতি হালকা নীল ও বেগুনির আভা যেমন থাকে, তেমনি 
থাকে সাদাটে ভাব ও গাঢ় বাদামি ও কালো নীল ছিটছোপ। দু'জনেই পালা 
করে ডিমে তা দেয়। ডিম ফুটে বাচ্চা বেরয় ১২-১৪ দিনে । বাচ্চারা উড়তে 
শেখে ১৩-১৫ দিনে। তবে তার আগেই বাসা থেকে বেরিয়ে পড়ে, বসে 
থাকে ঘাসের আগায় বা ধানের ডগায়। পাশাপাশি বাসার কারণে অনেক 
সময় ঘাস বা ধানের ডগা নুয়ে মাটিতে পড়ে যায়। খুব সুন্দর ধানটুনির 
ছানারা। লেজ খাটো, বুক পুরনো তুলোর মতো সাদা, চেহারায় একটা 
গোলগাল ভাব থাকে । ৩৫-৪০ দিন ছানারা মা-বাবার সাথে থাকে । তারপর 
বেছে নেয় আলাদা জীবন। 

ধানটুনি বাংলাদেশের সব জায়গাতেই আছে। এরা খোলা মাঠের পাখি। 
ঘাস, ধানক্ষেত, নলখাগড়াবনই বিচরণ এলাকা। ঢাকা শহরের পুরনো 
এয়ারপোর্টসহ শহরতলীতে এদেরকে দেখা যায়। অতি চতুর, কিন্তু নিরীহ 
স্বভাবের পাখি। এদের ভেতর যেন একটা বাউল বাউল ভাব আছে। ধাওয়া 
খেয়ে খোলা মাঠের ঘাস বা মটরশুঁটির ক্ষেতের তলায় হারিয়ে গেলে খুঁজে 
পাওয়া দায়। 

খুব ভালো অবস্থায় এরা আছে আমাদের দেশে । তবে সঙ্কট কিছুটা 
রয়েছে আর তা হচ্ছে বিষাক্ত কীটনাশকে এদের খাদ্য ধ্বংস হয়। ডিম- 
বাচ্চাও নষ্ট হয় কখনো কখনো, তবে এরা বোধহয় মানিয়ে নিয়েছে এসব। 

ভারত-মিয়ানমারসহ পৃথিবীর আরো কিছু দেশে ধানটুনি আছে। 


১৫২ +* বাংলাদেশের পাখি 


সাওতাল বালিকার জানা ছিল বাসাটির অবস্থান । তাই সে সন্ষেবেলায় চা- 
বাগান পাড়ি দিয়ে চলেছে বনমোরগটিকে ধরার আশায় । ওর বাসায় যে ডিম 
আছে, সে ব্যাপারে নিশ্চিত বালিকা । মরা একটি চা-গাছের সরু ডাল সে 
ভাঙতে দেখেছিল ৫ দিন আগে। ভাঙা ডাল ঠোটে ধরে, চা-বাগানের তলা 
দিয়ে হেটে হেটে মোরণটি গিয়েছিল একটি টিলার পাশে । লাফ দিয়ে চড়ে 
বসেছিল হাত তিনেক ওপরে, টিলার গায়ে ওখানে বেশ বড়সড় গর্ত একটা, 
ঝোপঝাড়ে ঢাকা । ওখানে চুকে মোরগটি ঠোটের ডাল রেখে আবারো 
বেরিয়ে এসেছিল । আবার খুঁজতে লেগেছিল শুকনো ডালপালা । সাওতাল 
বালিকা বুঝে ফেলেছিল, বনমোরগটি বাসা করেছে ওখানে । 
মৌলভীবাজার জেলার শ্রীমঙ্গলের টিলাময় বন ও চা-বাগান বলতে 
গেলে মুখস্থ বালিকার । বহুবারই দেখেছে বনমোরগ-মুরণি, দেখেছে ছোট 
ছোট ছানা-পোনা। বাবা-ভাইদের সঙ্গে ঘুরে ঘুরে সে তীর-ধনুক দিয়ে 
বনমোরগ-মুরগি শিকার করতে যেমন দেখেছে, তেমনি চা-বাগানের 
আশেপাশে ও বনে ঘোরার সময় বেশ ক'বার বনমুরগির ডিম খুঁজে 

পেয়েছে। ডিমগুলো বাড়িতে এনে মজা করে খেয়েছেও ৷ মথুরার ডিমও সে 
খেয়েছে বারকয়েক। বালিকা তাই এই সন্ধেবেলায় চলেছে বাসায় বসা 
বনমোরগটিকে ধরতে । হিসেব মতো বাসায় ২/১টি ডিমও থাকার কথা। 
বাবার কাছ থেকে জেনেছে সে, বনমুরগি ৪/৫ দিনের ভেতর বাসা সাজিয়ে 
ফেলে । তারপরে ডিম পাড়তে শুরু করে। রোজ একটি করে ডিম পাড়ে 
পোষা মুরগির মতোই। প্রথম ডিমটি পাড়ার পর থেকেই মুরগি রাতে ডিম 
পেটের তলায় রেখে বসতে শুরু করে। প্রায় সময়েই ডিম পাড়ে ৫টি । ৪ ও 
৬টি ডিমও দেয়। ডিম ফুটে বাচ্চা বেরয় ১৯-২০ দিন পরে। সবগুলো ডিম 
ফুটতে ১২-১৪ ঘন্টা সময় লাগে। মুরগিমাতা আরো ১দিন বাদে ছানাদের 
নিয়ে বাসা ছেড়ে দেয়৷ ছেড়ে যাওয়া বাসায় আর ফেরে না মা। রাতে টিলার 
আশেপাশের ঝোপঝাড়ের তলায়, চা বাগানের তলায় বা অন্য কোনো যুৎসই 
জায়গায় মা ছানাগুলোকে ডানা-পেটের তলায় রেখে বসে ঘুমায় । 

হিসেব মতো বাসায় ২-১টি ডিম থাকতে পারে। সবগুলো ডিম পাড়ার 
পর এলে একই সঙ্গে মুরগি ও ডিম পেত সীওতাল বালিকা, কিন্তু ওই 
সময়ের ভেতর চা-শ্রমিকদের বা অন্য কারো নজরে পড়ে যেতে পারে 
বাসাটি_বনমুরগিরা কখন বাসা করে, তা জানে এই তল্লাটের সবাই । শীত 
কমলেই ওরা বাসা বীধতে শুরু করে। বর্ধাকালের আগ পর্যন্ত যে কোনো 
সময়েই বাসা করতে পারে বনমুরগিরা। বনমোরগদের ঘন ঘন ডাক শুনে 
বোঝা যায়-বনমুরগিদের বাসা বাধার কাজ চলছে। মোরগগুলো এ সময় 
আনন্দে ঘন ঘন ডাক ছাড়ে । আশেপাশের সবাইকে যেন খুশির খবর 
জানায়--আমাদের মুরগিগুলো এখন ডিম-বাচ্চা তুলবে। 

পা টিপে টিপে সাওতাল বালিকা পৌঁছে গেল টিলাটির পাশে । আকাশে 
চাদ নেই। তারার আলোয় মোটামুটি দেখতে পাচ্ছে বালিকা । জায়গামতো 
পৌঁছে সে ডান হাত বাড়িয়ে দিয়ে খপ করে চেপে ধরতে গেল মুরগিটিকে, 
হাতের তলায় পড়লও মুরগিটি, কিন্তু বা হাত বাড়ানোর আগেই মুরগি 'টক্‌ 
টক্‌" ডাক ছেড়ে উড়াল দিল। আশেপাশের সবাইকে বিপদসন্কেত জানিয়ে 
সে চা বাগানের মাথা ছুঁয়ে উড়ে গেল অনেকটা দূর । তারপর চুপচাপ সব। 
হতাশ বালিকার হাতে এল দুশ্টি ডিম। ভাবল, ডিম দু'টি রেখে যাই। 
মুরগিটি আবারো আসবে, আরো ডিম পাড়বে। কিন্ত না। বাবার কাছে সে 
জেনেছে, ভয় পেয়ে বাসা ছাড়লে মুরগিরা আর ফেরে না বাসায় । এমন কি, 
বাসায় সদ্য ফোটা দু'একটি বাচ্চা থাকলেও না। তাই মুরগি গেছে যাক, 
দু'টি ডিম তো সে পেয়েছে। এমন মনোভাব নিয়ে সে ফিরতি পথ ধরল। 

গত বছর সে একটি বাসায় ৬টি ডিম পেয়েছিল। সবগুলো ডিমেই বাচ্চা 
জন্মে গিয়েছিল, খাওয়া যায় নি। ডিমগুলো বাড়িতে এনে সে পোষা মুরগির 
পেটের তলায় দিয়েছিল। মুরগিটি “ডিম তা দেয়ার উত্তাপে' ছিল, তাই সে 
ডিমগুলো-তা দিয়েছে। সুন্দর ১২টি ছানা ফুটেছিল যার ৬টি বুনো, ওদের 
রক্ত ছিল লালচে বাদামি। দু'দিন বাদেই ওরা পালিয়ে গিয়েছিল বনে। 
বালিকা জানত ওরা পোষ মানে না, চোখে চোখে রেখেছিল তাই। আটকে 
রাখা যেত। কিন্তু সেক্ষেত্রে ওরা খেত না কিছু, দুশ্চারদিনের ভেতরই মারা 
পড়ত। এটাও জানা ছিল বালিকার । 

এই যে বনমুরগির কথা বললাম এতক্ষণ, এদের মোরগগুলো হয় খুব 
সুন্দর--হাটবাজার থেকে আমরা যে পোষা মোরগ কিনে খাই, তার ভেতরে 
মাঝে মধ্যে এমন দু'একটি মোরগ দেখা যায়, সেগুলো দেখতে হুবহু 
বনমোরগের মতো, কী গড়নে, কী রঙে। এ গুলোর ছবি তুলে বনমোরগ 
বলে চালিয়ে দিলেও সহজে কেউ ধরতে পারবে বলে মনে হয় না আমার। 

বনমোরগ দেখতে খুবই সুন্দর । মাথার চমৎকার ফুলটা, গলার নিচের 
লেজের গোড়ায় শেষ হয়েছে সেখানটাসহ পিঠের কিছু অংশের রঙ লাল। 
কান সাদাটে । ঠোট থেকে চোখের নিচ দিয়ে চওড়া কালচে-কমলা টান 
কানের গোড়ায় এসে মিশেছে। মাথার পেছন দিকের চমৎকার পেলব 
পালকগুলোর রঙ আলতা-লাল। ঘাড়-গলার বাহারি পালকের রঙ হনুদ। 
পিঠ-বুক কালো । খতুভেদে এই রঙ লালচে-হলদেটে হয়। পালকের শেষ 
প্রান্ত কালচে । বুজানো পাখায় পালকের বিন্যাসগুলো ভালোভাবে বোঝা 
যায়। গায়ের রঙ ঘন-বাদামি। নখের রঙও তাই। “তরবারি নখটা 
(প্রতিপক্ষের সঙ্গে লড়াইয়ের সময় দু'পায়ের পেছন দিকের যে দুটি নখ ওরা 
ব্যবহার করে) ছুরির মতন খুবই ধারাল এদের । বনমোরগের ঘাড়-গলায় 
ঝুলে থাকা বাহারি পালকগুলো যতটা সুন্দর, তার চেয়েও বেশি সুন্দর 
বোধহয় এদের লেজের গড়ন-ধরন, লেজ ও লেজের চকচকে কালো 
পালকগুলো। লেজের মূল পালকদুটো উল্টো তরবারির মতো দেখায়, 
লেজের অন্য পালকগুলোর চেয়ে এই দু”টি বড়। শ্রীমঙ্গল থেকে সংগ্রহ করা 
লেজের দু'টি মূল পালক আমার সংগ্রহে আছে_-সীওতালরা তীর-ধনুক দিয়ে 
ওটিকে শিকার করেছিল। শিকার করার পর মুহূর্তেই পালক দু'টি আমি টেনে 
তুলেছিলাম। পালক দু'টির মাপ ২৯ সেন্টিমিটার । সুন্দরবন থেকে সর্বশেষ 
১৯৯১ সালে যে দু'টি মূল পালক আমি মৌয়ালদের কাছ থেকে সং 

এই পাখির নাম বনমোরগ বা লাল বনমোরগ । ইংরেজি নাম 7২০৫ 8716 
ঢ০%]. বৈজ্ঞানিক নাম 07155 £৫7%5. বনমোরগের শরীরের মাপ ৬০-৭০ 
সেন্টিমিটার । মুরগির মাপ ৪০-৪৫ সেন্টিমিটার। 

করেছিলাম, সে দুটির মাপ ছিল ৩৪ সেন্টিমিটার । 

বনমুরগি দেখতেও কম সুন্দর নয়। পোষা মুরগির চেয়ে একটু লম্বাটে 
গড়নের হয় ওরা। ওরা এক নজরে বাদামি-লাল ও ছিট-ছোপযুক্ত পাখি। 
টান ও ছিট-ছোপ থাকে পোড়া ইটের রঙের মতো পালকের ওপর। এদের 
লেজ লম্বাটে ধরনের । মূল পালক নেই। 

এই মোরগ-সুরগিদের নাম বনমোরগ বা লাল বনমোরগ । ইংরেজি নাম 
০0100819০0৬. বৈজ্ঞানিক নাম 04115 ৪০155. সুন্দবনের বনমোরগের 
(মুরগিও) মাপজোক যেমন নিয়েছি বারকয়েক, শ্রীমঙ্গলেও তা করেছি। 
আমি নিজে সুন্দরবনে মোরগ-মুরগি শিকার করেছি, শিকার করতেও 
দেখেছি। হাতে নিয়ে ওদেরকে নেড়েচেড়ে দেখার সুযোগ আমার হয়েছে। 
১৯৭১ সালের ফেব্রুয়ারির মাঝামাঝি সময়ে এক শিকারি গুলি করেছিল 
একটি বনমুরগিকে, সুন্দরবনে । ওর সঙ্গে ছিল ৪টি ছানা । মুরগিটি আহত 
হয়েও উড়ে একটি বড় খাল পাড়ি দিয়েছিল । ছানাগুলো তাড়িয়ে ধরতে গিয়ে 
হিমশিম খেয়ে গিয়েছিলাম আমরা । বারবার লুকাচ্ছিল ওরা । আত্মগোপনের 
অসম্ভব সুন্দর কৌশল ওরা জানে । একজনের পায়ের তলায় পড়ে ১টি ছানা 
মারা গিয়েছিল। ২টিকে ধরা গিয়েছিল। বাকিটি হারিয়ে গিয়েছিল 
গোলবনে। 

এই লাল বনমোরগ আর বনমুরগিই হচ্ছে পৃথিবীর সব ধরনের পোষা 
মোরগ-মুরগির আদি পিতা-মাতা । সেই আদি পিতা-মাতা বাংলাদেশের 
সুন্দরবন, সিলেট-চট্টগ্রামের টিলা-পাহাড়িবনসহ নেত্রকোনা জেলার 
গারোপাহাড় এলাকা ও জামালপুর জেলার গারোপাহাড় এলাকায় আছে। 
আছে টট্টগ্রামের সীতাকুণ্ড ইকোপার্কে। টাঙ্গাইলের মধুপুর বনেও থাকার 
সম্ভাবনা রয়েছে। এজন্য আমরা গর্ব অনুভব করতে পারি। এলাকাভেদে 
খাদ্যতালিকা একটু ভিন্ন। গারোপাহাড় এলাকায় ওদেরকে আমি ধানক্ষেতে 
নেমে ধান খেতে দেখেছি। বৃহত্তর সিলেটের বনমোরগরাও ধান খাবার 
সুযোগ পায়। সুন্দরবনে আবার ধান নেই। বৃহত্তর চট্টগ্রামের পাহাড়ি বনেও 
ধান খাবার সুযোগ খুবই সীমিত। তবে ওদের কমন খাদ্য তালিকায় আছে 
কচি ঘাস-পাতার ডগা, যে কোনো ধরনের শস্যদানা, ছোট ছোট মাছ ও 
ব্যাঙ, নির্বিষ ও বিষধর ছোট সাপ। কেঁচো, ছোট কীকড়া, আঞ্জন, টিকটিকি 
ও বিভিন্ন ধরনের পোকা মাকড়সহ কাচা মরিচ, কচি বেগুন। সুন্দরবনের 
বাওয়ালি-মৌয়ালদের কাছে শুনেছি-ধান-চাল ছিটিয়ে মোরগ-মুরগি 
পাকড়াও করার চেষ্টা ওরা করে সুন্দরবনে । ভাতও ছিটায়। মৌয়ালরাই 

সুন্দরবনে মুরগির ডিম-বাসা বেশি পায়। সুন্দরবনের বাসার উপকরণে ঘাস, 
শুকনো কেয়াপাতা-গোলপাতার আধিক্য থাকে । আমি যে ৩ বার সুন্দবনে 
ওদের ডিম-বাসা দেখেছি সেই ৩ বারই ছিল মাঘ মাস। লালচে-বাদামির 
আভাসহ ডিমের রঙ সাদা। বনমোরগের শরীরের মাপ ৬০-৭০ 
সেন্টিমিটার । মুরগির মাপ ৪০-৪৫ সেন্টিমিটার । যদিও মোরণে মোরগে 
তুমুল লড়াই লাগে, তবুও একদলে ৭/৮টি মুরগি ও ৩/৪টি মোরগ দেখা 
যায়। ধান কেটে নেবার পর খুব ভোরে ও সন্ধ্যার আগে দলবেঁধে ওরা 
ধানক্ষেতে নামে। এই দুই সময়েই বন্দুকশিকারিরা ওদের শিকার করার 
মোক্ষম সুযোগ পায়। এমনিতে কী শ্রীমঙ্গল, কী সুন্দরবন ওদেরকে শিকার 
করা খুবই দুরূহ কাজ। অত্যন্ত চালাক আর বুদ্ধিমান ওরা । মাটিতে বুক- 
পেট ঠেকিয়ে ঝোপঝাড়ের তলায় বা গাছের আড়ালে আত্মগোপন করতে 
ওরা ওস্তাদ। ভালো দৌড়াতে যেমন পারে তেমনি পারে দ্রুত উড়তে । তবুও 
সুন্দরবনে ওরা গুইসাপ, মেছোসাপ ও সাগর-ঈগলের কবলে পড়ে যায় 
মাঝে-মধ্যে । জেলে-বাওয়ালিদের কাছে শুনেছি, কুমিরও নাকি ধরে ওদের 
জলপান করার সময়। 

বনমোরগ-মুরগির মাংস খেয়েছি আমি বাল্য-কৈশোরে। কিন্তু আজ আর 
আমি পেলেও ওদের মাংস খাব না। কেননা এখন জানি, ওরা মানুষের বড় 
উপকারী বন্ধু। নানান রকম ক্ষতিকর পোকামাকড় ওরা খায়, বন-বনানীর 
স্বাস্থ্য ভালো রাখে । আর বনের স্বাস্থ্য ভালো থাকা মানে পরিবেশ ভালো 
থাকা । অভিজ্ঞতার আলোকে এবার কিছু তথ্য জানাচ্ছি : 

১. বনমুরগির বাচ্চা ধরে পোষ মানানো যায় না। কিছুই খায় না। 
সুযোগ পেলেই পালায়। চট্টগ্রামের রামগড়ের একটি চা বাগানের 
ম্যানেজারের ছেলে লতিফ, বাল্য-কৈশোর যে ওখানেই কাটিয়েছে। সে 
আমাকে বলেছে, বহুবার বনমুরগির বাচ্চা ধরে এনেছে (১৯৭০-৭৫), 
রাখতে পারে নি, পালিয়েছে, অথবা না খেয়ে মরেছে। সেই লতিফ আমার 
বন্ধু ও সহকর্মী। আমার এলাকার এক বাওয়ালি বাল্যকালে আমাকে দু'টি 
ডিম এনে দিয়েছিল, বাচ্চাও ফুটেছিল। পালাতে গিয়ে বাগানে গিয়ে 
পড়েছিল গুইসাপের কবলে । 

২. পোষা মুরগির মতো বনমুরগিও বাসা করার পর ডিম পাড়ার আগে 
ডাকাডাকি করে, ডিমে সে একাই তা দেয়। তা দেবার সময় মুরগির শরীর 
ফুলে থাকে, মেজাজ থাকে খারাপ । ওদের শরীরের তাপমাত্রা বেশি থাকে ও 
সময়ে-যাকে বলা যায় “ডিম তা দেবার উত্তাপ" । 

৩. বিপদ দেখে সতর্ক সঙ্কেত দিতে বনমোরণ খুবই ওস্তাদ। খুব 
ভোরে, নির্জন দুপুরে আর সন্ধ্যার আগে বনমোরগের ডাক বেশি শোনা যায় । 
তবে ওদের গলার স্বর কম, পোষা মোরগের ডাকের মতো চড়া নয়। রাত 
কাটায় ওরা বীশঝাড় ও অন্যান্য গাছের ডালে । বিপদসক্কেত পেলেই ছানারা 
হাওয়া হয়ে যায়। 

৪. সুন্দরবনে ওরা হরিণ-শুয়োরের আশেপাশে ঘোরে-উড়ন্ত পোকা- 
মাকড় খাবার আশায় । শীতে রোদ পোহায় মাটিতে শরীর এলিয়ে, পাখা 
মেলে দিয়ে। পাশাপাশি ওদের আশেপাশে ঘোরে কীট-পতঙ্গ ভোজী ছোট 
ও মাঝারি পাখিরা-ওই উড়ন্ত কীট-পতঙ্গ খাবার আশাতেই। ছোট ছানারা 
মায়ের কোলে (পিঠে) চড়ে । পোষা মুরগির ছানাদের মতো ডাকাডাকি করে 
না। ওরা ধুলো বা মাটি সান করতে পছন্দ করে। ওতে ওদের শরীরের 
পরজীবী পোকা ঝরে যায়, মরে যায়। অতি উৎসাহী শিশু-কিশোরেরা যদি 
বনমোরগ পর্যবেক্ষণ করতে চায়, তবে চা-বাগান এলাকা ও সুন্দরবনে গিয়ে 
শীতের ভোরে বা ধান কেটে নেবার পরে গোপন জায়গায় বসবে । বনমোরগ 
দেখার সুযোগ তাহলে পাওয়া যাবে হয়তো । 

বনমোরগ সুন্দরবনে যথেষ্ট আছে। অন্যান্য জায়গার বনমোরগরা খুব 
বেশি ভালো নেই। ডিম-বাচ্চা চুরি হয়। শিকারিদের হাতে মারা পড়ে । গত 
, সেপ্টেম্বরে (২০০০ সাল) আমি ৩ দিনের জন্য পার্বত্য খাগড়াছড়ি জেলায় 
গিয়েছিলাম । খাগড়াছড়ি সদরের একটি বাজারে নাকি মাঝে মধ্যে বনমোরগ 
ওঠে । উপজাতিরা বিক্রি করতে আনে। কিন্ত শিশু-কিশোরদের নিশ্চয়ই 
জানা আছে সরকার সব ধরনের পাখি ও বন্যপ্রাণী শিকার নিষিদ্ধ করেছেন। 
তাই শিশু-কিশোরদের উচিত হবে, বনমোরগ তো বটেই, সব ধরনের পাখি 
শিকার ও বিক্রির বিরুদ্ধে সোচ্চার হওয়া । যারা পাখি মারে ও বিক্রি করে, 
তাদের বোঝানো ও সমবয়সীদের ভেতর যারা পাখিদের উপকারের কথা 
জানে না তাদের বোঝানো । বনমোরগরা ভালো থাকুক বাং, _ওরাযে 
দেশের সম্পদ । ওদের ডাকে মুখরিত থাকুক আমাদের বনগুলো। 

পুকুরপাড়ে যেন গলাগলি জড়াজড়ি করে দীড়িয়ে আছে গাছ তিনটি । একটি 
হিজল, একটি বকুল ও একটি তেতুল । এই তিনটি গাছের ওপরে মাথা তুলে 
দীড়িয়ে আছে দু'টি নারকেল গাছ। সুন্দর দৃশ্য । ওই জায়গাটা থেকে মাত্র 
হাত নয়েক দক্ষিণে একখানা দো-চালা বাংলাঘর। বাশের বেড়া । চারপাশে 
ছোট ছোট চারটি জানালাও আছে। 

ওই হিজল-বকুল-তেতুল গাছে একটি করে মোট তিনটি মাটির কলস 
কাত করে বীধা। বারোমাসই বাধা থাকে ওগুলো, কেননা মাঘের শেষে 
ওগুলোতে খোড়লের মৌমাছিরা চাক বাধে, গোল মতো চাকটা ভাঙলে যথেষ্ট 
পরিমাণে মধু পাওয়া যায়। 

এখন এই হেমন্ত শেষে গাছেরা যখন ঝরিয়ে দিচ্ছে হনুদাভ পাতা, 
বাতাসে ভাসছে শীতের গন্ধ, তখন ওই তিনটি কলস ফাকা । অবশ্য সুযোগ 
পেলেই ওই কলসে বাসা বাঁধে দোয়েল, শালিক, নীলকণ্ঠ ও বালিহাসেরা, 
কিন্ত কলস তিনটির মালিক ওদের বাসা ভেঙে দেয়--পাখিরা বাসা বাধলে 
ওই কলসে মৌমাছিরা বসতে চায় না সহজে। সুন্দরবন এখান থেকে খুব : 

কাছাকাছি। মাঘ-ফান্ুনে ওই কলসে মৌচাক হবেই হবে। শুধু এই তিনটি 
কলস নয়, এই তন্লাটের এমন একটি বাড়িও খুঁজে পাওয়া যাবে না, যে 
বাড়ির কোনো না কোনো গাছে ঠিলা-কলস বীধা নেই। উদ্দেশ্য অভিন্ন 
মৌচাক ও মধু। 

তো সেই হেমত্তকালের এক সকালবেলায় ৫টি ছাতারে পাখি বসল এসে 
সেই হিজল গাছটিতে। সারাক্ষণই চেঁচায় ওরা, করে লাফালাফি । ওই লাফ- 
বলাফির এক পর্যায়ে একটি ছাতারে চড়ে বসল কাত করা কলসটির মুখে, 
ভেতরে উকি দিয়েই ওটা “ওরে ডাকাত ডাকাত!” বলে চিৎকার দিয়ে উল্টে 
গেল। আর যায় কোথা! ৫টি ছাতারে এবার সমানে টেচামেচি শুরু করল, 
হিজলের ডালে যেন ঝড় উঠল । উঠোনে টান টান হয়ে শুয়ে থাকা কুকুরটি 
সোজা হয়ে বসে কৌতুহলে তাকিয়ে রইল ওদিকে। প্রথমেই উড়ে এসে যে 
পাখিটি বসল হিজলের মাথায়, সেটি হচ্ছে দুধসাদা দুধরাজ। তারপর একে 
একে এল দু'টি বুলবুল, একটি ফিঙে, ফটিকজল, একটি দোয়েল, একটি 
মৌটুসী। চারটি ভাত শালিক, চারটি ঝুঁটি শালিক ও তিনটি ধৌলি ফিঙে। 
সবাই বুঝে ফেলেছে শত্রু আছে ওই কলসের ভেতর। এটা পাখিদের একটা 
চিরন্তন স্বভাব_-লুকানো কোনো শক্রর সন্ধান পেলে ওরা একজোট হয়। 
চেচায়, লাফায়। এক্ষেত্রেও তাই ঘটেছে। হিজল-বকুলের ডালে ঝড় তুলে 
পাখিরা সমানে চেঁচাচ্ছে, যেন বা সমস্বরে বলছে : সাবধান! সাবধান! 
ভেতরে ডাকাত! ধর-মার-কাট! 

পাখিদের মহাসোরগোলে বাড়ির ছেলেপুলেরাও কৌতূহলী হল। জড়ো 
হল গাছতলায় । সবার ধারণা-কলসের ভেতরে সাপ, না__হয় গাছখাটাশ 
ঢুকে বসে আছে। তাই ওরাও শুরু করল হইচই । এ সময়ে দুধরাজটি দারুণ 
সাহসে বসল গিয়ে কলসটির মুখে-_-বলতে গেলে ভেতরে ঢুকেই সে ঠোকর 
মারল শক্রকে, অনি কলসের ভেতর থেকে মুখ বাড়াল লক্ষ্মীপেঁচাটি। 
হয়তো-বা ও চাইছিল পিচ্চিগুলোকে ভয় দেখাবে। কিন্তু গাছতলায় মানুষ 
দেখে সী করে ভেতরে শরীর টেনে নিল আবার । পাখিদের তখন কী 
উত্তেজনা! কী চিৎকার! ছেলেগুলোও চেচাচ্ছে। ব্যাটা লক্ষ্মীপেচা! ও কী 
পাখিরা বলে “ধর ধর', ধাওয়া করে তল্লাট পার করে দেয়, পিঠের ওপরে 
ঠক ঠক করে ঠোকর মারে । 

একটি ছেলে গাছে উঠে পড়ল। কলস ধরে দিল অল্প নাড়া । তাও কি 
বেরুতে চায় লক্ষ্মীপেঁচা? অন্য পাখিদের ধাওয়া আর ঠোকর কী জিনিস তা 

ভালোই জানে । অপরাধ তো বিশেষ কিছুই না। মাঝে মধ্যে সুযোগ পেলে 
অন্য পাখির ডিম-বাচ্চা খেয়ে ফেলে । সুবিধাও আছে। অন্য পাখিরা তো 
রাতে চোখেই দেখে না। কিন্তু লক্ষ্মীপেঁচা নিশাচর তাছাড়া উড়তেও পারে 
নিঃশব্দ ডানায়। শ্রবণশক্তি ও দৃষ্টিশক্তি অতিশয় প্রথর। 

কী আর উপায়? কলস তো নড়ছেই। মাথার কাছে মানুষ নামক শত্রু । 
তাই দু'তিনবার বাইরে ভেতরে করে অবশেষে লক্ষ্মীপেঁচাটি ঝট করে দিল 
উড়াল। সে কী উড়াল! ওড়ার গতি বোধ হয় ঘণ্টায় ৬০ মাইল হবে । অমনি 
“ধর ধর, মার মার, গেল গেল” বলে সব পাখিরা ধাওয়া করল। পুকুর পাড়ি 
দিয়ে খোলা মাঠে পড়ল পেঁচাটি ৷ তারপর তীরবেগে উচু-নিচু হয়ে উড়ে ঢুকে 
পড়ল মাঠের মাঝখানের একটি উচু বিদ্যুৎ-টাওয়ারের ভেতর । ভাগ্য ভালো 
যে, টাওয়ারটি যশরে লতায় পুরোপুরি ছাওয়া, যেন-বা একটি সবুজ মিনার। 
অবশ্য এটুকু পাড়ি দেবার পথেই পিঠে মাথায় অনেকগুলো জবর ঠোকর 
হজম করতে হয়েছে পেঁচাটিকে। 

এই যে লক্ষমীপেচা, আমার বিচারে সে বাংলাদেশের সবচেয়ে নিরীহ ও 
সুন্দর পেঁচা। অন্য পেঁচাদের চেয়ে সে প্রকৃতি ও মানুষের ঘনিষ্ঠতর বন্ধু। সে 
কৃষকের পরম বান্ধব। বাংলাদেশের অন্য পেঁচাদের মুখ গোলাকার, কিন্তু : 
লক্ষমীপেঁচার মুখ অদ্ভুত, অন্য রকম। পানপাতা, বটপাতা বা মানুষের হৃদপিণ্ডের 
মতো মুখখানা-কেমন যেন একটা কৌতুক কৌতুক ভাব আছে। হাসি হাসি 
চেহারা! ওই যে হিজলগাছের ভেতরের কলসিতে বসে ছিল সে, পেটের 
তলায় ছিল সাদা সাদা ৮টি ডিম, তা দিচ্ছিল। যে ছেলেটার কলস সে আর 
নষ্ট করে নি ডিমগুলো, ভেবেছে বাচ্চা ফুটলে ভালো মজা হবে। 

লক্ষ্মীপেচার ইংরেজি নাম গা 0৬11 বৈজ্ঞানিক নাম 7710 ০1) 
শরীরের মাপ ৩৪-৩৬ সেন্টিমিটার । পুরুষের চেয়ে মেয়েরা সামান্য বড় হয়ে 
থাকে। এদের মুখের গড়নের সঙ্গে যেমন দুনিয়ার অন্য কোনো পেঁচার 
(ভারত-নেপালের ঘাসপেঁচা ছাড়া) মিল নেই, তেমনি কণ্ঠস্বরও অন্য 
পেঁচাদের মতো ভয়ঙ্কর, ভয় জাগানিয়া নয় ৷ ধাতব “ক্রিচ ক্রিচ, হিসস সিস, 
ক্রি ক্রি”, স্বরে ডাকে। কেবল বাসা ছাড়া বা উড়তে শেখা ছানারা খিদের কান্নায় 
যখন মা-বাবাকে ঘিরে ধরে, তখন ওদের কণ্ঠস্বর ছড়ায় অনেকদূর পর্যন্ত । 

লক্ষমীপেঁচার বিশেষ বৈশিষ্ট্যই হচ্ছে এদের মুখমগ্ডলের গড়ন বানরের 
মুখমগ্জলের সাথে মিলিয়ে নেয়া যায়। তাই এদের আরেক নাম বানরমুখো 
পেঁচা । এই পেঁচা হিন্দু সম্প্রদায়ের লক্ষমীদেবীর বাহন । মুখমণ্ডলের রঙ সাদা, 
চোখ বেতফলের শীসের মতো কালো, চকচকে । কপাল আর ঠোটের আদল 

এমন যে, মনে হয় আফ্রিকান বেবুনের নাক। ঠোটের পাশে আবার গৌঁফের 
মতো অতি সূক্ষ্ম একটা টান চলে এসেছে ঠোটের গোড়া পর্যত্ত। বাইরে 
থেকে দেখলে মনে হয় ঠোট খুব ছোট। কিন্তু তা নয়। আর শরীরের তুলনায় 
মাথাটা বেশ বড়, গোলগাল। 

একনজরে লক্ষ্মীপেচার মাথা-পিঠ-ঘাড় ও পাখার উপরিভাগের রঙ 
ধূসর, হালকা ও সোনালি রঙের মিশেল-মনে হয় চকচক করছে, তাতে 
আবার চমৎকার সাদাটে ও কালচে ছিট। গলা-বুক-পেট সাদা, পা-ঢাকা 
লোমও সাদা। শরীরের এই নিচের অংশগুলোতে (পা বাদে) হালকা হলুদ 
রঙের ছিট আছে। লক্ষমীপেচাদের সারা শরীরে যেন আব লাগানো 
(ছিটগুলো)। এদের ডানার তলার রঙ সাদা, লেজের তলার রঙ লালচে- 
হলুদ। এই লালচে হলুদের ওপর কয়েকটি পাথালি কালো টান আছে। 
এদের পালকগুলো মখমলের মতো নরম ও পেলব । নখরগুলো বড়শির 
মতো বাকা, জোরালো ও ধারালো । মাথা গোলাকার, ডানা লম্বাটে, লেজ 
খাটো । দুরস্ত শিকারি এবং ওড়ায় দক্ষ । অন্য পেঁচাদের মতো লক্ষ্মীপেচার 
চোখ বড় বড় নয়। 

ংলাদেশের সব জায়গাতেই লক্ষ্মীপেচা আছে। খোদ রাজধানী শহরে 
অনেক লক্ষ্মীপেচার বাস। পুরনো দরদালানের ফাকফোকর ও গাছের 
কোটরে বিশ্রাম করে সারাদিন। রাতে বেরয়। নিশাচর, তাই নিবিড় 
পর্যবেক্ষণ কঠিন। এরা আছে সুন্দরবনে, আছে বান্দরবানে আর 
গারোপাহাড়ে। এরা আছে গ্রামে-গঞ্জে এবং ছোট শহরে । বাংলাদেশের 
বাইরে ভারত, পাকিস্তান, নেপাল ও মায়ানমারেও আছে। 

লক্ষ্মীপেঁচার মূলখাদ্য নানা জাতের ইদুর, হোক ঘরের নেংটি কিংবা 
মাঠের বড় কালো ইদুর (ওজন প্রায় ২ কেজি)। এছাড়া খায় কাঠবিড়ালি, 
ছোট সাপ, ব্যাঙ, কাকড়া, পাখি, চামচিকা ও পাখির ডিম-বাচ্চা। ধেনো 
ইদুর খুবই প্রিয় খাবার। রাতের ধানক্ষেত-আলুক্ষেতে ইদুর শিকার করার 
সময় কখনো কখনো লড়াই লাগে বনবিড়াল ও সাপের সাথে, কেননা ওরাও 
ইদুর খায় । বিষধর সাপ ধরে লক্ষ্মীপেঁচারা ৷ ওরা শ্রবণশক্তি দিয়েই শিকারের 
নড়াচড়ার সঠিক জায়গাটা শনাক্ত করতে পারে। বিষধর সাপ ধরার জন্য 
আমি ১৯৬৫ সালে বড়শিতে ব্যাউ গেথে ফেলে রেখেছিলাম, তাতে একটি 
লক্ষমী্পেচা আটকে ছিল। 

বর্ধাকাল বাদে লক্ষমীপেচারা বছরের যেকোনো সময়ে বাসা বাধতে 
পারে । বছরে দু'বার ডিম-বাচ্চা তোলে । কোনো কারণে ওগুলো নষ্ট হলে 

লক্ষ্মীপেঁচার ছানা হাতে লেখক, ছবি ফকিরহাট থেকে তোলা, ২০০৭ 

স্বল্প সময়ের ব্যবধানে আবারো ডিম পাড়ে। ডিম প্রায়শ ৬টি, কখনো ৭টি 
ও ৯টি! দু'জনে পালা করে তা দেয়। বাসা আকারে বড় হলে দু'জনে এক 
সাথেই তা দেয়। তাছাড়া দিনে বাসায় থাকতে হয় বলে ডিম বুকেই বসতে হয়। 

ডিমের রঙ সাদা । অনেকটা গোলাকার ধরনের, ফোটে ৩০-৩৩ দিনে । 
হাটাহাটি করে। ৫/৭টি ছানা যখন পাশাপাশি বসে থাকে শরীরে শরীর 
মিশিয়ে, তখন দেখতে ভারি সুন্দর লাগে । মা-বাবা খাবার মুখে এলেই ওরা 
আগে খাবার জন্য ঠেলাঠেলি লাগায়, চেঁচায়। ছানারা উড়তে পারে ৫২-৫৫ 
দিন বয়সে। আরো মাস খানেক মা-বাবার সাথে থাকে । তারপর আলাদা 
হয়ে যায়। নতুন উড়তে শেখা ছানারা বোকার হন্দ থাকে বলে প্রায়ই মানুষের 
হাতে ধরা পড়ে এবং কাক-চিলসহ অন্যান্য পাখিদের নাগালে পড়ে 
নাস্তানাবুদ হয়। 

দিনের বেলায় এরা যেখানে লুকিয়ে থাকে, সাধারণত সেখানেই বাসা 
বীধে। প্রয়োজন না হলে বাসায় কোনো উপকরণ ব্যবহার করে না। আমার 
বাসার চিলেকোঠার ডালা ও বাক্সে গত ২০ বছরের ভেতর ৯ বার ডিম-বাচ্চা 
তুলেছে লক্ষ্মীপেচা। তার ভেতর ২ বার ডিম পেড়েছিল ৯টি করে । কাকেরা 
দূর থেকে মাঝে-মধ্যে হল্লা করত বটে, তবে সুবিধা করতে পারে নি। ১৯৭৪ 
সালে একটি লক্ষ্মীপেচার ছানাকে আমি তাতিবাজারের বুনো বানরদের হাতে 
দেখেছিলাম । ওরা ছানাটিকে নিয়ে খেলছিল। কী জানি, স্বগোত্রীয়ই 
ভেবেছিল কিনা! 

অপরের বাসা দখলের প্রবণতাও লকম্ষ্মীপেচাদের রয়েছে। আবার 
নিরিবিলি পরিবেশ হলে মানুষের ঘরের ভেতরেও বাসা করতে পারে। ১৯৭১ 
সালে এক হিন্দুবাড়ির (কেউ ছিল না টানা ৮ মাস) রান্নাঘরের ঝুলত্ত শিকের 
ভেতরের মাটির হাড়িতে লক্ষ্মীপেচার ৭টি ডিম দেখেছিলাম । এরা একই 
বাসা বার বার ব্যবহার করতেও ভালোবাসে । পাহাড়-টিলাময় এলাকায় এই 
পেঁচা পাহাড়-টিলার খাঁজ বা খোদলে বাসা করে। 

বর্তমান বাংলাদেশে লক্্মীেচারা যথেষ্ট ভালো অবস্থায় আছে। 
খাদ্যাভাব নেই, নেই বাসা করার জায়গার সঙ্কট । ভালো থাক এই মহা- 
উপকারী পাখিটি । কৃষকের বন্ধু হয়েই সে টিকে থাকুক আরো বহুকাল 
সোনার বাংলায়। 

ছানা অবস্থায় ধরলে পোষ মানে, বাচে ১৫ বছর । 


১৬৬ + বাংলাদেশের পাখি 


শঙ্খচিলটির কোনো দোষ ছিল না। ও বসেছিল শিমুল গাছের মাথায়। 
আচমকা চৈতি-পাগলা হাওয়া এল, সে হাওয়ার দাপটে ওকে উড়তেই হল। 
পাখা মেলতেই ও পড়ে গেল বেকায়দায় । বাতাস চাইল ওকে ইচ্ছেমতন 
ঠেলে ঠেলে নিয়ে যেতে । শঙ্খচিল পাক খেয়ে, ঘূর্ণি হাওয়ার পাক কাটিয়ে 
গিয়ে বসার ইচ্ছা ওর। কিন্তু চালতা গাছটায় বসার আগেই 'পিক পিক" 
ভয়ার্ত ডাক ছেড়ে ছিটকে উঠল একটি মেয়ে কোকিল। বাগানের ভেতর 
দিয়ে দ্রুত উড়ে গিয়ে বসল একটি জামরুল গাছে! পুরুষ কোকিলটাও 
কোথেকে উড়ে এল ওই “পিক পিক" ডাক ছেড়েই, বসল বউয়ের পাশে। 
মেয়েপাখিটি জামরুলের ডালে বসেই একটা ডিম ছেড়ে দিল- মাটিতে 
পড়েই টপাস করে ভেঙে গেল ওটা। একজোড়া বেজি কাছাকাছিই 
ছিল-_ছুটে এল। ভাঙা ডিমের কুসুম চাটতে চাটতে ওরা ওপরের দিকে 
তাকাল--যদি পাখিটা আরো ডিম ছাড়ে। আর মেয়ে কোকিলটি তখন 
অসহায় চোখে দেখছে নিজের ডিমের করুণ পরিণতি । পুরুষটি যেন ওকে 
সান্ত্বনা দিচ্ছে। মেয়ে কোকিলের কি মন মানে তাতে? সে তো ডিম এভাবে 
ছাড়তে চায় নি। সে তো ডিম পাড়ার জন্য গোপনে গিয়ে বসেছিল কুকোর 
(01০% [19899) বাসায় । দু'দিন আগে যে বাসাটি তছনছ হয়েছিল প্রচণ্ড 


বাংলাদেশের পাখি + ১৬৭ 


ঘূর্ণিঝড়ে, বাসার ওপরের দিকটা গিয়েছিল একেবারেই আলগা হয়ে। না 
হলে ওই বাসায় ছুরি করে ডিম পাড়ার সুযোগটা আসত না- কুকোর বাসায় 
বসে কোকিলের ডিম পাড়ার সাহস যেমন হত না, তেমনি বসতেও পারত 
না। স্বামী-বউ মিলে আজ কত না ফন্দি-ফিকির করে, কুকোদম্পতিকে দূরে 
সরিয়ে দিতে পেরেছিল। ওই সুযোগে মেয়ে কোকিল ওই বাসায় বসেও 
গিয়েছিল, আর একটু সময় পেলে একটা ডিম অন্তত ছাড়তে পারত। কিন্ত 
যত নষ্টের মূল ওই শঙ্খচিলটা। ও ব্যাটা আসাতেই না ঘাবড়ে গেছে মেয়ে 
কোকিল। ছোঁ মারার ভঙ্গিতে নেমে পড়ল বেজি দু'টির মাথার ওপরে । 
তারপর ধেয়ে গেল চিলটির দিকে । পুরুষ কোকিলও তাই করল। বেচারা 
শঙ্খচিল! সে বুঝতেই পারছে না- কী দোষ তার! 

এই হচ্ছে কোকিল । যে বাসা করে না, কৌশলে বুদ্ধি খাটিয়ে ডিম পাড়ে 
কাক, ছাতারে ও হাঁড়িচাচা পাখির বাসায়। এই তিনটি পাখির বাসাই প্রথম 
নির্বাচন। তারপরের পছন্দ হচ্ছে, কসাই ও বুলবুলির বাসা । কোনোটাই না 
পেলে তখন খোজে অন্য পাখির বাসা। কুকোর বাসায় ডিম পাড়াটা 
ব্যতিক্রমী ঘটনা । কসাইয়ের বাসায় কোকিলকে ডিম দিতে আমি ১৯ বার 
দেখেছি। সর্বশেষ দেখেছিলাম ১৯৯৬-এর এপ্রিলে_-জাহাঙীরনগর ভার্সিটি 
ক্যাম্পাসে। ওই বাসা ও কোকিলের বাচ্চাকে আমরা পরপর কিছুদিন 
পর্যবেক্ষণও করেছিলাম । 

কোকিলরা প্রথমে বাসা নির্বাচন করে-_একাধিক বাসা। পুরুষটি “কুউউ 
কুউউ” ডাক ছেড়ে বাসার মালিককে ক্ষেপিয়ে তোলে । ওরাও ভালো করেই 
জানে কোকিলের মতলব । ধাওয়া করে। ওই সুযোগে মেয়ে কোকিল ওই 
বাসায় গিয়ে ডিম পাড়ে । কোকিলেরা ডিম পাড়ে ৪-৬টা । এক বাসায় দু'টির 
বেশি ডিম পাড়ে না। অবশ্যই ওই বাসার দু'টি ডিম ফেলে দেয় আগে। ওরা 
অংকটা ভালোই জানে । এই যে ৪ থেকে ৬টা ডিম, মেয়ে কোকিল তা 
একাধিক বাসায় ৪৮-৫০ ঘণ্টার ভেতরে ছাড়ে! সময় পার হয়ে গেলে, 
অর্থাৎ ডিম কোনো বাসায় ছাড়তে না পারলে, ডিম ছেড়ে দেয় গাছের ডালে 
বসে-যা মাটিতে পড়ে নষ্ট হয়। আর, কাক-ছাতারেরা জানে কোকিলের 
স্বভাব, তবুও বোকার হদ্দ ওই পাখিরা কোকিলের ডিমে তা দেয়, বাচ্চা 
ফোটায় ও লালন-পালন করে । কোকিলের বাচ্চারাও বংশগতির ধারায় বাসা 
থেকে অন্য বাচ্চাদের ঠেলে ফেলে দেয়। এ হচ্ছে প্রকৃতির এক গুঢ় রহস্য । 
কোকিলের ডিম ফুটে বাচ্চা হতে সময় লাগে ২৯৪ ঘণ্টা থেকে ৩০০ ঘণ্টা। 
অথচ কাক-ছাতারেদের সময় লাগে আরো বেশি। এখানেও রয়েছে প্রকৃতির 


১৬৮ + বাংলাদেশের পাখি 


এই পাখিটির নাম কোকিল। ইংরেজি নাম £১5187 19৫]. বৈজ্ঞানিক নাম 
হচ্ছে 2%777127%1)5 5০91974028. মেয়ে-পুরুষের শরীরের মাপ ৪০-৪৩ 
সেন্টিমিটার । 


বাংলাদেশের পাখি + ১৬৯ 


গুঢ় রহস্য ও অংকের নিখুঁত হিসাব । আবার ডিম পাড়ার পরে বাচ্চা হওয়া 
ও বাচ্চাদের ওড়া পর্যন্ত কোকিলেরা ডিমপাড়া বাসাগুলো নজরে রাখে। 

পুরুষ কোকিলের রঙ কুচকুচে কালো। তার ওপরে হাল্কা নীলের আভা । 
সবুজাভ হলুদ ঠোট । চোখের রঙ পাকা মরিচের মতো লাল। ওই লালে যেন 
হালকা আলতা রঙ ছড়ানো । মেয়ে কোকিল বাদামি, তাতে হালকা কালচে 
আভা ও সারা শরীরে সাদা সাদা ছিট-ছোপ আছে। মেয়ে-পুরুষের শরীরের 
মাপ ৪০-৪৩ সেন্টিমিটার। কোকিলের ইংরেজি নাম (5518. 10৩1. 
বৈজ্ঞানিক নাম হচ্ছে £752712775 5৫9197065. 

পৃথিবীতে কোকিল ও কোকিলের জাতভাই আছে অনেক। সবাই কিন্তু 
পরের বাসায় ডিম পাড়ে না। কেউ কেউ বাসা বাধে । আমাদের দেশে 
কোকিলের জাতভাইরা হচ্ছে পাপিয়া, বউ কথা কও, চোখ গেল । সবাই ডিম 
পাড়ে গ্রীষ্মকালে । 

কোকিল চেনে না বা ওর “কুউউ কুউউ, মধুর সুর শোনে 
নি-_বাংলাদেশে এমন মানুষ বোধ হয় নেই। কী মিষ্টি-মোলায়েম আর 
সুরেলা কণ্ঠ ওই কোকিলের। তবুও পাখিবিজ্ঞানীরা ওকে 'গায়ক পাখি' 
হিসেবে স্বীকার করে না। কেন করে না , শিশু-কিশোরেরা বড় হয়ে তা 
জানতে পারবে, যদি জানার ইচ্ছা থাকে। 


১৭০ * বাংলাদেশের পাখি 


কোকিলের খাদ্য তালিকায় আছে নানান রকম ফল ও কিছু নির্দিষ্ট 
পোকা ও তাদের ডিম । এসব খেয়ে ওরা পরিবেশের উপকারই করে- ভালো 
রাখে গাছপালার স্বাস্থ্য । 

তাল-লয়-ছন্দে ডাকতে পারে পুরুষ কোকিলই-_মেয়েটি তা পারে না। 
উৎসাহী শিশু-কিশোরেরা বাংলাদেশের প্রতিটি গ্রাম ও শহরে কোকিল 
দেখতে পারে, কান পেতে শুনতে পারে ওদের মধুর ডাক। ঢাকা শহরেও 
অনেক কোকিল আছে। 

কোকিল সুন্দর পাখি। রাতদুপুরেও শোনা যেতে পারে ওদের 
ডাকাডাকি । রাতদুপুরে ডাকে কেন? ডাকার তিনটি কারণের ভেতর একটা 
হচ্ছে ভয় পাওয়া। 

চির বাউল স্বভাবের এই পাখিটি বাংলাদেশে ভালোই আছে, প্রচুর 
আছে- এবং ছিল বলেই কোকিলের মধুর ডাককে ঘিরে কবি-গীতিকারেরা 
লিখেছেন অনেক কবিতা ও গান। ওর ওই বাউল স্বভাবের জন্য ও 
ফাঁকিবাজির কারণে মানুষ ওদের “বসন্তের কোকিল" নামে উপমা খাড়া 
করেছে। 
“খেলাটা দেখতে পারে একটু কষ্ট করলে বা কোকিলের পেছনে কিছুটা সময় 
নষ্ট করলে। সে এক মজার খেলাই বটে! 

হেমন্তের হিম হিম হাওয়া বইছিল। আমলকির ছায়ায় বসে থাকতে থাকতে 
ছেলেটির চোখে তাই বুঝি ঘুম নেমেছিল। বয়স ওর দশ বছর। আমলকি 
গাছে হেলান দিয়ে দিব্যি ঘুমাচ্ছে। পরনে লুঙ্গি। পায়ের কাছে রাখা গুলতি 
ও মাটির তৈরি শক্ত “গুরোল'। 

গুলতি হাতে ও এসেছিল ধানক্ষেত পাহারা দিতে | বিশাল ধানের মাঠে 
কেবল সোনারঙ লাগতে শুরু করেছে। রোপা-আমনের মাঠ । এই মাঠেরই 
একখণ্ড জমি বর্গা করে ছেলেটির বাবা । ওই জমিটারই ধান আগাম পেকেছে, 
দু'একদিনের ভেতরই ধান কাটার মতো হবে। কিন্তু ঝাক বেঁধে ক্ষেতে 
নামতে শুরু করেছে সবুজরঙা পাখি । পাকা ধানের শীষ কেটে নিয়ে উড়ে 
চলে যাচ্ছে সুন্দরবনের দিকে । 

যেভাবে আসছে পাখিগুলো, তাতে দু'বিঘার এই ধানক্ষেতের সবগুলো 
শীষ ওরা কেটে নিয়ে যাবে ১০/১২ দিনের ভেতর। তাহলে বর্গাচাষির 
মাথায় হাত। ধানক্ষেত উজাড় হলে বকুনি খেতে হবে ক্ষেতমালিকের, 
নিজেরও উপোষ দেবার দশা হবে। চাষি তাই ছেলেকে পাঠিয়েছে ক্ষেত 
পাহারা দিতে । কিন্তু ছেলেটা বসে আছে তো বসেই আছে, পাখিগুলোর দেখা 
নেই । চারপাশে ধানের মাঠ । মাঝখানে এক চিলতে উঁচু জমি । ঝোপঝাড়। 

দু'চারটে তাল-খেজুর গাছ। একটা আমলকি গাছ। ওর পাশেই বর্গাজমি। 
গুলতিতে ছেলেটির হাতের টিপ ভালো । পাখিগুলো এলে আজ দেখে নেবে সে। 

আকাশে সবুজ রঙের ছবি এঁকে, হেমন্তের মিঠে রোদে ঝলকাতে 
ঝলকাতে প্রায় ৩০০টি পাখি এল দক্ষিণ দিক থেকে । খুশিতে ডাকছে। 
ডাকতে ডাকতেই নেমে পড়ল ধানক্ষেতে । ধানগাছে তেরছা হয়ে বসে 
বাছতে লাগল পাকা পাকা শীষগুলো। ধারালো ঠোট দিয়ে কুট করে শীষ 
কেটে উড়ে যাবে আবার। সবুজ পাখিদের ঠোটে সোনালি ধানের শীষ, 
উড়ছে সারি সারি- চমৎকার দৃশ্যই বটে। কিন্তু পাখিদের চিৎকারে টুটে গেল 
ছেলেটির ঘৃম। ঝট করে উঠে দীড়াল সে গুলতি হাতে । ক্ষেতে পাখিদের 
ঝীক দেখে সে ছুটল ওদিকে । পিচ্চি বালককে পাখিগুলো যেন পাত্তাই দিল 
না। ক্ষেতে নেমে সে চেচাতে লাগল, হাততালি দিতে লাগল । কিসের কী! 
পাখিগুলো ওড়াউড়ি করে এদিক-সেদিকে গিয়ে বসছে আবার । সমস্বরে 
চেচিয়ে ছেলেটিকে যেন শাসাচ্ছে। 

গুলতিতে 'গুরোল' জুড়ে একটি পাখিকে নিশানা করল সে! গুরোল ছুটে 
গিয়ে আঘাত করল পাখিটির ডানপাশের ডানায় । মরণ চিৎকার দিয়ে পাখিটি 
পড়ল ধানক্ষেতের তলায়, ডানা ঝাপটাতে লাগল প্রচণ্ড রকম । ছেলেটি ছুটল 
ওকে ধরতে । যেই না ধরে তুলেছে ওকে ধারালো ঠোটে ওটা গেঁথে ফেলল 
ছেলেটির একটা আঙ্ুল। তখনি অভাবিতভাবে, চরম দুঃসাহসিকতায় 
১০/১২টি পাখি টেচাতে টেঁচাতে এসে আক্রমণ করল ছেলেটিকে । একে তো 
আঙুলে মরণ কামড়, তার ওপর পাখিদের আক্রমণ নখ ঠোটে আহত 
করতে চাইল ছেলেটিকে । ফীকা মাঠে পাখিদের এ রকম আক্রমণের কথা 
তার কল্পনাতেও ছিল না। সে জানত না, যাকে সে গুলতি দিয়ে পেড়ে 
ফেলেছে, সেটার বয়স মাত্র ৪ মাস। গত আধাটে ওটার জন্ম । বাচ্চাই। 
বাচ্চার জন্যই পাখিগুলো ঝাক বেঁধে আক্রমণ করেছে। খোলা মাঠে পিচ্চি 
একটি মানুষকে ওরা ভয় পাবে কেন! 

প্রায় বুক সমান ধানক্ষেত ঠেলে ছেলেটি দৌড়তে পারল না বেশিক্ষণ? 
ধানবনে পড়ে গেল পা হড়কে! পাখির বাচ্চাটি কিন্তু কামড় ছাড়ে নি- ঝুলে 
আছে ছেলেটির আঙুলে । মাটিতে পড়ার পর ছেলেটি বুঝে ফেলল আসল 
ঘটনা । হ্যাচকা টানে পাখিটিকে আঙুল থেকে ছাড়িয়ে ছুড়ে দিল শূন্যে, 
আহত পাখির বাচ্চা কিছুটা উড়তে পারল, তারপরে পড়ে গেল মুখ থুবড়ে। 
পাখিদের ঝীক তখন সরে গেল ছেলেটির মাথার ওপর থেকে । ঘুরতে লাগল 
সেখানে । ছেলেটির কান, চিবুক, পিঠ ও ঘাড়- সব জায়গায় পাখিগুলো হয় 
নখর চালিয়েছে, না হয় ঠোট লাগিয়েছে। ছেলেটি কাপছে থরথর করে । এই 

' বাংলা নাম গোলাপিকণি টিয়া বা টিয়া। ইংরেজি নাম [২03671060 7১978- 
1661. বৈজ্ঞানিক নাম 75201617471 মাপ ৪২ সেন্টিমিটার । বাংলা নাম 
বড় টিয়া বা চন্দনা। ইংরেজি নাম ১1689707076 [8781060 মাপ ৫৩ 
সেন্টিমিটার । বাংলা নাম লালমাথা টিয়া। ইংরেজি নাম 810550771769060 
১87815691. মাপ ৩৬ সেন্টিমিটার । বাংলা নাম মদনা বা লালবুক টিয়া । 
ইংরেজি নাম [২০077685660 7১৪181661. মাপ ৩৮ সেন্টিমিটার । বাংলা নাম 
লটকন। ইংরেজি নাম ৬০৪1 7978705 [99170€. মীপ ১৪ সেন্টিমিটার । 

পাখিদের ঠোটের ধার সে জানে । দেখেছে বাসা-ডিম-বাচ্চা। অন্য পাখিদের 
হটিয়ে দিয়ে বাসা দখল করতেও সে দেখেছে- দেখেছে বেজি, বনবিড়াল ও 
পেঁচাদের ধাওয়া করতে । কিন্ত এ রকম দলবদ্ধ আক্রমণ যে মানুষকে করতে 
পারে, তা তার কল্পনারও বাইরে ছিল। অবশ্য বাসায় উঠে ডিম-বাচ্চা চুরি 
করতে গেলে মানুষকে আক্রমণ করে। ছেলেটি নিজেও সে আক্রমণের 
শিকার হয়েছে। কিন্ত্র আজকের ঘটনাটা অপ্রত্যাশিত । 

ছেলেটির বাড়ির মরা নারকেল গাছের খোড়লে একবার বাসা করেছিল 
এক জোড়া পাখি। বাচ্চা হল। বাচ্চারা একটু বড়ও হল। তখন একটা কুকো 
পাখি ওই খোঁড়লে মাথা ঢুকিয়েছিল বাচ্চাদের ধরতে । অমনি একটি বাচ্চা 
ধারালো ঠোটে চেপে ধরেছিল কুকোর চোখের নিচের নরম চামড়া । কুকোর 
তো তখন “ছেড়ে দে মা কেঁদে বীচি' দশা। “কুব, কুব,”' চিৎকারে সে 
পড়েছিল মাটিতে । মাথা ঝাঁকিয়ে, ঠোট বাঁকিয়ে ও পা চালিয়েও নিস্তার পায় 
নি সেদিন। কেবল পালক গজানো পাখির বাচ্চাটি সেদিন কামড় ছাড়ে নি 
মরার আগ পর্যস্ত- যেমন আজ এই ছেলেটির আঙুলও ছাড়তে চাইছিল না। 

দুঃসাহসী ও ধারালো ঠোটের এই পাখিটির নাম টিয়া বা গোলাপিকণ্ঠি 
টিয়া (২০5০7290 6818160)। বাংলাদেশে আরো 8/৫ রকম টিয়া আছে। 
স্বভাব-চরিত্র, খাদ্য, বাসা-বীধার জায়গা ও ডিম-বাচ্চার ক্ষেত্রে সবাই একই 
রকম। তবে গোলাপিকণ্ঠির মতো সাহসী টিয়া বাংলাদেশে আর নেই। 

এবার অতি সংক্ষেপে বাংলাদেশের টিয়াদের পরিচয় জেনে নেওয়া যাক। 

১. গোলাপিকণ্ঠি টিয়া বা টিয়া 0২999777890 791919) : বৈজ্ঞানিক নাম 
7571705167727197/ মাপ ৪২ সেন্টিমিটার ৷ গলায় গোলাপি-কালো বলয়। 
আলতারঙা ঠোট । মেয়েপাখির গলায় কপ্ঠি নেই। সবুজ ঘাসের মতো 
শরীরের রঙ। ঢাকা শহরে প্রচুর পরিমাণ আছে। গ্রাম-শহর সব জায়গাতেই 
দেখা যায়। 

২. বড় টিয়া বা চন্দনা (১16৯8700776 17১814199) : মাপ ৫৩ 
সেন্টিমিটার । দেখতে সবুজরঙা । গলায় কালচে রঙের অর্ধবলয় আছে। ঠোট 
লাল। বন পছন্দ করে। মেয়েটির গলায় অর্ধবলয় থাকে না। 

৩. লালমাথা টিয়া (31955070198090 7১181961) : মাপ ৩৬ 
সেন্টিমিটার । পুরুষের মাথা লাল-নীল। মেরুন রঙের ঘাড়-মাথা কপাল। 
মেয়েটির মাথা-ধূসর ছাই, গলায় থাকে চকচকে হলুদ বলয়। 

৪. মদনা বা লালবুক টিয়া (২৪৫৮৩৪5:৩০ ৪1816) : মাপ ৩৮ 
সেন্টিমিটার । বুক-পেট লালচে । তাতে গোলাপি হালকা আভা । ঠোটের 

সু ২৯ সব ৬, 
হিটার ছবি কিশোরগঞ্জ থেকে তোলা, ২০০১ 


ওপর দিয়ে দু'চোখ পর্যন্ত হালকা টান আছে। ঘাড়-গলা জুড়ে চওড়া হলুদ 
টান আছে। 

৫. লটকন (৬০791 17278175 021:0) : মাপ ১৪ সেন্টিমিটার। দূর 
থেকে মনে হবে লাভবার্ড। পাহাড়ি বনে বাস করে। সবুজ পাখি। ঠোট ও 
লেজের তলা লাল। হলুদ পা। লেজ যেন নেই। রাতে গাছের সরু ডালে পা 
আকড়ে মাথা নিচের দিকে ঝুলিয়ে দিব্যি ঘুমাতে পারে। 

এরা সবাই দু'পা ও ঠোটকে হাতের মতো ব্যবহার করতে এবং গাছের 
ডালে উল্টো হয়ে ঝুলতে পারে। সবার গলায় ভালো জোর আছে। মিষ্টি 
গলা। উড়তে পারে দ্রত। আচমকা বাক নিতে পারে। উল্টো হয়ে ঝুলে 
ঝুলে বাদুড়ের মতো এক ডাল থেকে অন্য ভালে চলাফেরা করে। 

টিয়া বলতে আমরা গোলাপি কণ্ঠিকেই বুঝি । তাই এই টিয়া সম্পর্কে 
অতিসংক্ষেপে কিছু তথ্য জেনে নেওয়া যাক। 

দলে থাকে । গাছের খোঁড়ল বা দরদালানের ফীকফোকরে বাসা করে। 
জায়গা বাছাই করে ২/৩ দিনে । মাঘ-জ্যৈষ্ঠে ডিম পাড়ে । ডিমের সংখ্যা ৪- 
৬টা । গোল ধরনের, রঙ সাদা । মেয়েটি একা ডিমে তা দেয়। ২৩-২৭ দিনে 
বাচ্চা ফোটে । ৫২-৫৭ দিন পরে বাচ্চারা উড়তে পারে। টিয়াদের 
খাদ্যতালিকায় আছে ধান, গম ও ফল। 

টিয়া পোষ মানে। কিছু বুলি আওড়াতে পারে । দ্রুত উড়ে গিয়ে বসার 
ঠিক আগ মুহূর্তে খাজকাটা (লেজের পালকের বিন্যাসের জন্য ও রকম মনে 

ধূসরযাথা টিয়া, ছবি লাওয়াছড়া বন থেকে তোলা, ২০০৫ 


হয়) লেজটা পাখার মতো মেলে দেয়। খুব সুন্দর লাগে দেখতে । খীচাবন্দি 
টিয়া বুনো টিয়াদের ডাক শুনলে সাড়া দেয়, ছটফট করে। পাখা মেলতে 
চায়। ঢাকা শহরে প্রচুর পোষা টিয়া আছে। 

বিশ্ববিদ্যালয়সহ শিশু একাডেমী এলাকায় বড় বড় গাছগুলোতে সন্ধ্যার 
সময় টিয়ারা দল বেঁধে আশ্রয় নেয়। ওই সব গাছে ভুবনচিলেদেরও বাস। 
টিয়ারা যে গাছে আশ্রয় নেয়, সে গাছে ভূবনচিলকে বসতে দেয় না। এমন 
কি ভুবনচিল আগেই আশ্রয় নিয়েছে সেই গাছে টিয়ারা এসে ভুবনচিলেদের 
হটিয়ে দেয়। ভুবনচিল কি আর সহজে যেতে চায় আশ্রয় ছেড়ে! সে এক 
মজার কাণ্ডই বটে! 

উপকারী ও সুন্দর এই পাখিটিকে আজো পরম যত্তে বুকে আগলে 
রেখেছে বাংলাদেশের প্রকৃতি। মানুষ না জানুক- প্রকৃতি জানে, টিয়া তার 
জন্য কতটা দরকারি পাখি । তাই তো টিয়া আছে গ্রাম ও শহরে । আছে 
সুন্দরবনে । সবুজ টিয়ারা টিকে থাক এই সোনার বাংলাদেশে । আরেক 
প্রজাতির টিয়াও আছে সিলেট-টট্টগ্রামে । নাম ধূসরমাথা টিয়া । ইংরেজি নাম 
019541792050 17091915610, 

[২২ % রত 
২২২, রর 


ান্েছেদে 


রস 


মাঘ মাস। ভোরবেলা । কাঠবাদামের ডালে বসে রোদ পোহাচ্ছে দু'টি ঘুঘু- 
পাখি। ওই গাছটিরই মাথায় গুচ্ছ গুচ্ছ পরগাছা, ভেতরে ঘুঘু দু'টির বাসা। 
বাসায় দুটি বাচ্চা, বয়স ১১/১২ দিন, পালক ফুটেছে আর ডানায় শক্তিও 
এসেছে । ভোরবেলায় আজ পেটে কিছু পড়ে নি। খিদে তো আছেই । মাঘের 
শীতেও কাহিল ওরা। দু'জনেই পাখা নেড়ে গলায় তুলছে খিদের কান্না, 
শীতের কান্না। মা-বাবা পাত্তাই দিচ্ছে না। দেবেই-বা কেন! মা-বাবা তো 
লাফ দিয়ে নিচের এই ডালেও নামতে পারবে । মা-বাবা চাইছে ওরা বাসা 
ছেড়ে লাফ দিক। তারপর খাওয়াবে । এটাও এক ধরনের ট্রেনিং। 

অস্থির বাচ্চা দু'টি সত্যিই বাসা ছাড়ল। পরগাছার ঘন ভালপাতার 
ভেতর থেকে আনাড়ির মতো উড়ে এসে বসল মা-বাবার পাশে। কী খুশি 
ওরা উড়তে পেরে! যেন-বা এইমাত্র রাজ্য জয় করেছে! বোকা বোকা চোখে 
দেখছে চারপাশের পৃথিবী । এতদিন বাসায় থেকে তো চারপাশটা, আকাশটা 
এভাবে দেখতে পারে নি ওরা । চোখ ভরা বিস্ময়! 

ওদেরকে বিস্ময়ের ঘোরে রেখেই মা-বাবা ডানায় ফুর ফুর শব্দ তুলে 
উড়ে চলে গেল । এই যে যাওয়া, তাতে মিশে আছে খুশি । বাচ্চারা আর 
দু'্চার দিনের ভেতর উড়তে শিখে যাবে । আরো ক'দিন বাদে হয়ে যাবে 
স্বাবলম্বী ৷ মা-বাবার ছুটি মিলবে । 

মা-বাবা চলে যেতেই বাচ্চা দু'টি নিজেদের অসহায় মনে করল। বাসা 
ছেড়ে এই তো প্রথম বাইরে । ভয় তো একটু লাগবেই । ঘন ঘন ঘাড়-মাথা 
নেড়ে তাকাচ্ছে এদিক-ওদিক । না, ভয়ের তো কিছু নেই! দুটিতে ডালে বুক 
মিশিয়ে পাশাপাশি রোদ-পিঠ হয়ে বসল। কী মিষ্টি রোদ! আর ওরা কিনা 
এতদিন বাসার ছায়ায় বসে শীতে কষ্ট পেয়েছে । অবশ্য রাতে আর খুব 
ভোরে মায়ের বুকের গরমে থাকা গেছে আরামে । আহা রে মায়ের বুক! 
দুনিয়ার সব সুখ ওখানে । 

ও পাশের রাজশিরীষের ডালে এসে বসল একটি শিক্রা বাজ। নড়ল 
না ঘুঘুর বাচ্চা দু'টি । ভাজা মাছটিও উল্টে খেতে জানে না, এমন ভঙ্গিতে 
উড়ল বাজটি, তারপর কাঠবাদামের মাথার অনেক ওপরে উঠে গেল। 
আচমকা ঘুরে এসে ঝড়ের বেগে নেমে এল ঘ্ুঘুর বাচ্চাদের দিকে । ভয়ার্ত 
বাচ্চা দু'টির পিলে গেল চমকে, গলায় ভয়ের শব্দ তুলে একটি ঢুকে পড়ল 
পরগাছার ভেতর, বসল বাসায়। অন্যটি শিকরার নখরে গাথতে গাথতেও 
মুক্তি পেয়ে গেল সরু ডালটার কারণে । দিশেহারা হয়ে সে পালাতে চেয়ে 
মুখ থুবড়ে পড়ল মাটিতে । অবিশ্বাস্য দ্রুততায় শিক্রা বাজ ঘুরে এসেই ছৌ 
মারল মাটিতে । না, ঘুঘুর বাচ্চা ঢুকে পড়েছে একটি কাটাঝোপের তলায় । 
ব্যর্থ শিক্রা গলায় ব্যর্থতার আওয়াজ তুলে নিজেকে ধিকার দিয়ে বসল গিয়ে 
কী রকম তুলোর মতো পাক খেতে খেতে মাটির দিকে নামছে। তারই নখরে 
বিধে খুলে গেছে ওই পালকগুলো । আসল শিকার গেছে ফসকে । 

যে ঘুঘুর কথা লেখার শুরুতে বলেছি, ওরা ছিল তিলা বা ছিটঘুঘু। 
বাচ্চার জন্য বাংলাদেশের সব ঘুঘুই কম-বেশি কাদে, কিন্তু ওরাই কাদে 
উচ্চস্বরে। ৪/৫ দিন পর্যস্ত। ওরা তো আর মানুষের মতো কীদতে পারে না। 
ডাকে। ওই ডাক শুনলে একজন মানবশিশুও বুঝতে পারে, ওই ঘুঘুটি 
কাদছে। 

পৃথিবীতে কত রকম ঘুঘু আছে? অতি সংক্ষেপে জানা যাক বংশ 
পরিচয় । দুনিয়ায় বর্তমানে যে ২৮৯ রকম পায়রা দেখা যায়, তাদের সবারই 
আদিপুরুষ হচ্ছে বুনো কবুতর, আমরা যাদের জালালি কবুতর বলি। ওরাই 
হচ্ছে বুনো কবুতর । পায়রা বা কবুতর আর ঘুঘুরা হচ্ছে একই পরিবারের 
পাখি। এই পরিবারের পাখি প্রজাতির সংখ্যা ২৮৯টি । 

বড়গুলোকে বলা হয় পায়রা ও অপেক্ষাকৃত ছোটগুলোকে ঘুঘু। 

বাংলাদেশের সবচেয়ে বড় ঘুঘু অতি দুলর্ভ ধুমকল, ছবি শ্রীমঙ্গল থেকে তোলা 


ঘুঘুদের পা ছোট। ঘাড় খাটো। শরীরের তুলনায় মাথা ছোট ও 
গোলাকার । সুন্দর চোখ । ছোট ঠোট, আগার দিকটা ভেতরমুখো কিছুটা 
বাকা । ঠোটের মাঝখানটা পাতলা । নাকের ছিদ্র সুস্পষ্ট । ঠোট নলাকৃতির। 
শরীরে ছাই ও বাদামি রঙের ভাগ বেশি। পালক চ্যাপ্টা ধরনের । সহজে 
মাটিতে নামতে পারে। দ্রুত উড়তেও পারে । আচমকা ঘুরতে পারে । বাসা 
বাধার মৌসুম ছাড়া ঝাকে থাকতে পছন্দ করে । সবারই গলার স্বর মিষ্টি ও 
মোলায়েম ধরনের । শত্রুকে আক্রমণ করতে এরা পারে না বা জানে না। 

ঘ্ুঘদের খাদ্য : ধান, গম, তিল, সরিষাসহ নানা রকম শস্য ও বীজ, 
শাক-সবজি, নরম ঘাসও খায় শরীরে লবণের চাহিদা পূরণের জন্য । অনেক 
প্রজাতির ঘুঘু ফলসহ পোকামাকড়-কীটপতঙ্গ খায়। সবাই জলপান করে 
ঠোট জলে ঢুকিয়ে, মাথা-ঠোঁট উচু করে । জলপানের দৃশ্য খুবই চমত্কার । 
সবাই মাটিতে নামে । হাটতে জানে ভালো । বেশ চতুর। 

বাসা, ডিম, বাচ্চা : সব ধরনের ঘৃুই বাসা করে দায়সারা গোছের । 
যেন হল । ঝোপঝাড়, গাছের ডাল-_-হোক উচু বা নিচুতে, পছন্দসই জায়গা 
পেলেই বাসা করে। বছরে কমপক্ষে এক জোড়া ঘুঘ্ব ৩ বার বাচ্চা তোলে । 
ডিম খোয়া গেলে সে সংখ্যা ৫ বার পর্যন্ত পৌঁছুতে পারে । বাসা বাধার সময় 

সতর্ক থাকে । দু'জহে বাসা সাজায় । জায়গা নির্বাচনে লাগায় ১/২ দিন। 
বাসা তৈরি শেষ হয় ২-৪ দিনে । বাসার কাছে ডিমখোকো সাপ দেখলে ভয়ে 
পালায়। - 

অধিকাংশ ঘুঘুই ২টি ডিম পাড়ে । সাদা রঙের, কোনো কোনো ডিমের 
রঙ ঘোলাটে হলদে । মেয়ে-পুরুষ পালা করে তা দেয় । তবে মেয়েটির ভাগে 
বেশি পড়ে । গড়ে ১২-১৭ দিনে ডিম ফোটে । মা-বাবা পালা করে খাওয়ায় । 
প্রথম দিকে ঘুঘুরা বাচ্চাদের এক ধরনের তরল খাদ্য পেট থেকে উগরে 
খেতে দেয়, এ সময় গলা-বুক কাপে ছন্দময় ভঙ্গিতে ৷ এই খাদ্যকে বলা হয় 
পায়রার দুধ । পায়রার দুধ? বিষয়টি বেশ মজার, তাই না? গড়ে ১০-১৩ দিন 
পরে বাচ্চারা ডানা মেলে উড়তে শেখে। 

স্বাবলম্বী হয় আরো ৬-১২ দিন পরে। বাচ্চারা হয় জন্মান্ধ আর খাই খাই 
স্বভাবের । নিজেদের মধ্যে মারামারি করে। খিদের কান্না বেশ দূর থেকে 
শোনা যায়। 

ঘুঘুরা খুব নিরীহ পাখি! মেয়ে-পুরুষ আলাদা করা সহজ নয়। প্রশান্ত 
মহাসাগরের কিছু দ্বীপ ছাড়া বিশ্বের সবদেশে ঘুঘু দেখা যায় । সবচেয়ে ছোট 
যে ঘৃঘু, তার নাম মাটি-ঘুঘু। শরীরের মাপ প্রায় ১৮ সেন্টিমিটার । হরিয়াল 
হচ্ছে ঘুঘ্বদের মধ্যে সবচেয়ে বড়। এছাড়া মর্নিং ডোভ, কোয়েল ঘুঘু, সবুজ 

ঘুঘু, নামাকুয়া ঘুঘু ইত্যাদি সারা বিশ্বে ছড়িয়ে আছে। হরিয়াল ঠিক ঘুঘু নয়। 

১. ধবল বা রাজধুঘু : স্বাস্থ্যবান, গোলগাল ধরনের পাখি। খোলা মাঠ 
পছন্দ। শরীরে সাদাটে ধূসরের ভাগ বেশি । বুক মাটিরঙা । আঞ্চলিক ভাষায় 
বাগেরহাট-খুলনা এলাকায় বলা হয় ধলি বা ধইলে ঘুঘু! দু'যুগ আগে প্রচুর 
ছিল। এখন দেখাই খায় না বলতে গেলে। প্রায় বুনো কবুতরের মতো বড়। 

২. তিলাঘুঘু বা ছিটঘুদ্ধ : ঢাকা শহরেও (বন-বাগান-পার্কে) দেখা যায়। 
বাংলাদেশে এদের সংখ্যা বেশি। লম্বায় ৩০ সেন্টিমিটার । মাথার চাদি ছাই- 
বাদামি, ঘাড়ের নিচে সাদা সাদা ছিট ও ছোপ ঘন হয়ে আছে, পিঠে সে ছিট 
ও ছোপ ছড়িয়েছে ক্রমশ পাতলা হয়ে । পিঠ কালচে, বাদামি ও ছাই রঙের । 
লেজের আগা সাদাটে। মেটে বাদামি বুক। পেট সাদাটে। মাঠ-বাগান 
সর্বত্রই দেখা যায়। কণ্ঠস্বর “কুর কুর কুর-কুরু...কুরু...কুরু...' ৷ ডানায় 
পটপট শব্দ তুলতে পারে । এদের বাসার ডিমে কেউ হাত দিলে সেই ডিম 
ওরা খেয়ে ফেলে। বাচ্চা হারানোর শোকে ৫/৭ দিন পর্যন্ত কীদে। 
আঞ্চলিকভাবে এদের পাতিঘুঘুও বলা হয়। 

৩. কণ্ঠিঘুঘ্ব : বাগেরহাট-খুলনায় বলে বীশঘুঘু বা মটরঘুঘু। এরা 
লাজুক। বন-বাগান, ঝোপঝাড় বেশি পছন্দ। ওড়েও মাটির অল্প ওপর 
দিয়ে। দ্রুত উড়তে পারে । এত নিচ দিয়ে ওড়ে যে, অনেক সময় বেজি বা 
বনবিড়াল আচমকা থাবা মেরে এদেরকে কুপোকাত করে। এরা একটা 
নির্দিষ্ট পথ ধরে ওড়ে। বেজি বনবিড়াল তা জানে । বাগেরহাট-খুলনা 
এলাকায় কুসংস্কার আছে যে, এদের ডানার বাতাস লাগলে কালাজবর হয়। 
ব্যাপারটি একেবারেই মিথ্যা। খোলা মাঠের গাছেও বাসা করে কখনো 
কখনো । এরা লম্বায় ২২-২৩ সেন্টিমিটার । পোড়া ইটের মতো রঙ হয় পিঠ, 
ডানা ও'লেজের উপরিভাগের । ডানার আগা সরু ধরনের এবং গাছের ডালে 
বসলে তা কীকড়ার চিমটির মতো হয়ে মিশে থাকে । পিঠের নিচের দিকটা 
ওই চিমটির মতো জায়গার ফাক দিয়ে দেখা যায়। মাথা ধূসর ছাই। মাথার 
টাদি-লালচে ধূসর । গলা ধূসর-সাদাটে। ঘাড় ধূসর । লেজের তলা সাদাটে। 
মেয়েটির ঘাড়ে চওড়া কালো বলয় আছে। পিঠের নিচের দিকটা চকচকে 
শ্রেটরগা, তাতে ধূসর-ছাইয়ের মিশেল । মেয়েটির ঘাড়ে যেমন বলয় আছে, 
তেমনি তার রঙে লালচের চেয়ে বাদামির ভাগটা বেশি । কণ্ঠস্বর “গুরুর গুরু, 
জুরু জুরু...জিগ... জিগ', সহজে ডাকে না। কটর কটর, মটর মটর, শব্দও 
করতে পারে দ্রন্ত তালে। তাই বাগেরহাট-খুলনায় এদের মটর ঘুঘু বলা 
হয়। ডাক শুনে মনে হয়, ধীতাকলে ডাল পেষা হচ্ছে। অন্য একটি ঘুঘুকেও 

ডিমে তা দিচ্ছে তিলাঘুঘু, ছবি গাজীপুর থেকে তোলা 


মটরঘুঘু বলে। 

৫. সবুজ ঘুঘু : মাপ ২৬ সেন্টিমিটার । বাগেরহাট-খুলনায় এদেরও বলা 
হয় বাশঘ্ুঘু। বাশঝাড় এদের খুব পছন্দ। বাঁশের কঞ্চিতে বাসা বাধতে 
ভালোবাসে । এদের ডানার বাতাস নিয়েও একই বিশ্বাস আছে। এদের 
শরীরে ধাতব সবুজের ভাগ বেশি, তাতে হালকা নীলচের মিশেল । চোখের 
উপরিভাগ সাদাটে । কপালও তাই। মাথার চাদি ছাইরঙা । বুক-গলা সুরমা- 
লাল। তাতে চকচকে বাদামির আভা মিলে সুন্দর পাখি। কণ্ঠস্বর করুণ। 
লাজুক পাখি। বন-বাগানে হেঁটে মূলত মাটিতে পড়া ফলের বীজ খায়। 
হজমের জন্য এরা টিল ও শক্ত মাটি, ইট বা পাথরের কুঁচিও গেলে । সব 
ধরনের ঘুঘুই কম-বেশি এই কাজটি করে । 

৬. লালচে ছিটঘুঘু : হঠাৎ করে তিলা বা ছিটঘুদ্ব বলেই মনে হয়। ৩২ 
সেন্টিমিটার লম্বা। ঘাড়ে ছাই-কালো ছিট ছিট লম্বা টান আছে কয়েকটা । 
ডানা রঙচঙা, লালচে-বাদামি, তার ওপরে কালচে ছিট ও ছোপের 
কারুকাজ। বুক-পেট ও মাথা ধূসর-সাদাটে, ঘাড়-মাথাও তাই। কণ্ঠস্বর 
গুরুগন্তীর । “ঘুগ্রো ঘুগ, ঘু...ঘু, ঘুর ঘুর, ঘররো...।” 

৭. বড় হরিয়াল ঘু্ু : ৩৩ সেন্টিমিটার । বুক-পেট হলুদ, চকচকে । পা- 
ও তাই। মাথা জলপাই সবুজ, ডানার কিনারাও তাই । সুন্দর পাখি। চতুর । 
বিপদের গন্ধ পেলে গাছের ডাল-পাতার ভেতরে এমনভাবে চুপ করে মিশে 

থাকে যে, খুঁজে পাওয়া দুক্কর। এরা মূলত ফলখেকো । ডুমুর, বট, উড়ে 
আম, কলা, কুলবরই, অশ্বথ, পাকুড় অত্যত্ত প্রিয়। এরা দলপতির অধীনে 
থাকে । বিপদসঙ্কেত পাবার পর কেউ যদি চুপ করে না থেকে নড়াচড়া করে, 
তাহলে বিপদ কেটে যাবার পর সবাই মিলে ওই পাখিটিকে আক্রমণ করে, 
শাস্তি দেয়। 

৮. ছোট হরিয়াল : মাপ ২৮ সেন্টিমিটার । চকলেট-মেরুন পিঠ। মাথা 
ছাইরঙা। বুক কমলা । হলদেটে সবুজ গলা। ছোট হরিয়াল অনেকটা বড় 
হরিয়ালের মতোই দেখতে, রঙের ওঁজ্বল্য কম। সবুজ আর হলুদের মিশেল 
শরীরে । তবে সব রঙই স্্রান। গলা চকচকে হলদেটে-সবুজ, পেট উজ্জ্বল 
সবুজাভ। পা আলতা-লাল। বড় হরিয়ালের মতোই ফলখেকো। দলবদ্ধ । 
দলপতি থাকে । সাবধানে থাকে ও ডাকে। কণ্ঠস্বর বড় হরিয়ালের চেয়ে 
জোরালো-__অনেকটা তীক্ষ শিসধ্বনির মতো। এছাড়াও রয়েছে ছোট 
বাদামি ঘুঘু। ঘাড়-মাথা হাস্যকর ভঙ্গিতে অসম্ভব দ্রুত ওপর-নিচে করে। 
একই ডাক দ্রুততালে বারবার গলায় তোলে 'কুক্‌ কুরু, কুক্‌ কুরু, কুরু টু 
কুক'। এদের মাপ ২৬ সেন্টিমিটার । বাংলাদেশের সবচেয়ে বড় ঘুঘুটির বাস 
সিলেট-চট্টথ্রামের টিলা-পাহাড়ময় বনে। নাম ধুমকল। ইংরেজি নাম 01997 
11009091 0189০0. বৈজ্ঞানিক নাম 1০৪1৪ ৪79৪. শরীরের মাপ ৪৩-৪৭ 

র। 

ঘুঘুরা মোটেও ভালো নেই বাংলাদেশে । সুন্দরবন, সিলেট, পার্বত্য 
চট্টগ্রামের পাহাড়-টিলাময় জঙ্গলেও ভালো নেই ওরা। খাবারের অভাব 
নেই। বাসা বাঁধার জায়াগার অভাব নেই । অভাব শুধু ভালোবাসার । নির্বিচার 
শিকারের আওতায় পড়ে ওরা আজ দিশেহারা । আমরা কি কখনো সোচ্চার 
হব না নিরীহ সুন্দর ওই পাখিগুলোকে বাচানোর জন্য? আমাদের শিশুরা কি 
শুনবে না ঘুমঘুম ডাক, দেখবে না ওদের? সুন্দর ও নিরীহ পাখি ঘুঘুদের 
বাচানোর জন্য সামাজিক আন্দোলন গড়ে তোলা খুবই জরুরি । 

বেতঝোপের ভেতরে খেলছে তিনটি খরগোশের বাচ্চা। বয়স ওদের কম। 
শরীরে রঙ ফোটে নি। হাবাগোবা চেহারা । মিষ্টি-মিষ্টি চাহনি। খেলছে 
করছে_-আশেপাশে কোনো বিপদ আছে কিনা । 
ওদের মা-বাবা একটু ওপাশে উপুড় হয়ে শুয়ে দিব্যি ঘুমাচ্ছে। 
খেলতে খেলতে বাচ্চা তিনটি ঝোপের বাইরে চলে এল। সামনেই 
খোলা মাঠ। মাঠভরা সর্ষে ফুল। রোদ পড়ে হলুদ ফুলগুলো যেন জ্বলছে । 
ছ'টি পাখি চরছে মাটিতে । সর্ষেক্ষেতের কিনারে । ওরা এগোচ্ছে 
লাফিয়ে লাফিয়ে । ওগুলোকে দেখে খরগোশের বাচ্চা তিনটি ভয় পেল না। 
পাখিগুলোও এগিয়ে আসছে বাচ্চা তিনটির দিকে । যেনবা একসঙ্গে খেলবে । 
আচমকা একটি পাখি কর্কশ স্বরে চেঁচিয়ে উঠল। সঙ্গে সঙ্গে অন্য 
পাচটিও যোগ দিল। সে কী টেচামেচি! তারপর উড়ল খরগোশের বাচচা 
তিনটির মাথার ওপর দিয়ে । বসল গিয়ে চালতা গাছের ডালে । খরগোশের 
থেকে যেন উড়ে এল একটি বনবিড়াল (07815 081)। অল্পের জন্য মিস 

করল শিকার। শিকার মিস করেও সে ছুটল খরণোসের বাচ্চা তিনটির 
দিকে । ছোটা না বলে লাফ দেয়া বলাই ভালো। খরগোশ মা-বাবাও 
ততক্ষণে ঝোপঝাড় ডিঙিয়ে লাফিয়ে পালাচ্ছে। পেছনে বনবিড়াল। টেচিয়ে 
বাগান মাত করছে পাখি ছ'টি । বাচ্চা তিনটিও ছুটছে প্রাণপণে । 

এই যে সতর্ক সঙ্কেত দেওয়া, যে সঙ্কেত ওই পাখিরা যেমন দিতে 
পারে, বাংলাদেশের খুব কম পাখিই তা পারে। ওরা শুধু গ্রামের বন- 
বাগানেই সতর্ক স্কেত দেয় না, সুন্দরবনেও ওরা এভাবে রয়েল বেঙ্গল 
টাইগারের হামলার কবল থেকে বাঁচিয়ে দেয় হরিণ-শৃকরদের | সিলেট- 
চট্ট্ামের জঙ্গলেও চিতাবাঘ, গেছোবাঘের হামলা থেকে বাঁচিয়ে দেয় নিরীহ 
প্রাণীদের । গুটি মেরে যখন শিকারের দিকে এগোচ্ছে বাঘ-চিতাবাঘ বা 
বনবিড়াল__তখনই সতর্ক সঙ্কেত দেয়। বাঘ-চিতাবাঘ আর বনবিড়ালের 
মেজাজ যায় খিঁচড়ে। 

নিরীহ পাখি ও বন্যপ্রাণীদের বন্ধু এই পাখিটির নাম ছাতারে। 
সাতভাইও বলা হয় । ইংরেজরা বলে “সেভেন সিস্টার" বা “সাতবোন' পাখি! 
এই নামের পেছনে যুক্তি আছে। এরা ছোট ছোট দলে থাকে। প্রতি দলে ৫ 
থেকে ৭টি পাখি থাকে। প্রায় সময়েই চেঁচায় বা ডাকাডাকি করে । মনে হয় 
নিজেদের ভেতর ঝগড়া-ফ্যাসাদ করছে। আসলে তা নয়। 

ছাতারে (8081৩ 88019) বাংলাদেশের সব গ্রামেই আছে। ভালো 
অবস্থায় আছে। ওদের খাবারের অভাব যেমন নেই, তেমনি নেই বাসা বাধার 
জায়গার অভাব । মাটিতে নেমে ওরা ঝোপ-জঙ্গল ঠেলে ও শুকনো পাতা 
উল্টে খাবার সংগ্রহ করে। এতে বন-বাগানের মাটির যেমন উপকার হয়, 
তেমনি গাছপালার স্বাস্থ্যও ভালো থাকে। ক্ষতিকর পোকামাকড় ও কীটপতঙ্গ 
খেয়ে ওরা পরিবেশকে ভালো রাখে । ছাতারেরা তাই উপকারী পাখি। 
প্রকৃতির বন্ধু। 

সারা দুনিয়ায় ছাতারে আছে ত্রিশ রকমের । বাংলাদেশে আছে সাত 
রকম । সবারই স্বভাব-চরিত্র, খাদ্য ও বাসা প্রায় একই রকম। 

ছাতারে লম্বায় হয় ২৯ সেন্টিমিটার। চওড়া ধরনের লম্বাটে লেজ। 
চওড়া পাখা । তবুও ওরা এক নাগাড়ে বেশিক্ষণ উড়তে পারে না। বেশি 
উচুতেও ওঠে না। তবে একটু দূরে যখন উড়ে যায়, তখন ডানা থাকে স্থির, 
দেখলে চোখ জুড়িয়ে যায়। তাই বলে ছাতারেদের সুন্দর পাখি বলা যাবে 
না। ছেলে ও মেয়েপাখি দেখতে একই রকম । মেটে-বাদামি শরীরের রঙ। 

এই পাখিটির নাম ছাতারে। ইংরেজি নাম '7077816 79016; বৈজ্ঞানিক নাম 
প৪1৫01095 5079055. লম্বায় হয় ২৯ সেন্টিমিটার । 

চোখের মনি লাল। পা, ঠোট ও তলপেট হালকা হলুদাভ। গলার স্বর কর্কশ । 
গলায় জোর আছে বেশ। 

কোনো গাছে কলা, পেঁপে বা আম পাকলে ছাতারেরা আগে-ভাগে খবর 
পেয়ে যায়। নানান রকম ফল যেমন ওরা খায়, তেমনি খায় পোকামাকড় ও 
কেঁচো । মাছও খায়। ধান ও ভাত খেতে ওরা গ্রামের বাড়ির উঠোনেও চলে 
আসে। সুযোগ পেলে ঘর ও রান্নাঘরেও ঢুকে পড়ে । বর্ধাকালে উঠোন- 
বাড়িতে বেশি আসে বাল্য-কৈশোরে আমি বহুবার মুরণি ঢাকা খাচার ফাদ 
পেতে ছাতারে আটকেছি। আটকা পড়লে ওরা কিন্ত একটুও ডাকাডাকি করে 
না। নার্ভাস হয়ে পড়ে। ভয়ে চোখ যায় ঘোলাটে হয়ে। 

ওরা বাসা করে ঝোপঝাড় ও গাছের ডালে । বেশ বড়সড় গোলগাল 
বাটির মতো বাসা। দু'জনে মিলে জায়গা নির্বাচনে ব্যয় করে ২-৩ দিন। 
দু'জনে মিলেই বাসা বীধা শেষ করে ৪-৮ দিনে । 

ডিম পাড়ে ২-৪টা। তবে প্রায় সময়েই হয় ৩টা ডিম । ডিমের রঙ নীল। 
ওই ডিমের সাথে মিল আছে কোকিল, পাপিয়া ও বউ কথা কও পাখির 
ডিমের । ওই সব পাখিরা তাই সুযোগ পেলেই ছাতারের বাসায় গোপনে ডিম 
পাড়ে। ছাতারেরা ওই ডিমে তা দেয়, বাচ্চা ফোটায়। 

ছাতারেরা ডিমে তা দেয় পালা করে। ১৩-১৫ দিনে বাচ্চা ফোটে। 
বাবা-মাতো খাওয়ায়__চাচা-ফুফু-খালা-খালুরাও খাওয়ায়। অর্থাৎ দলের 
বড়রা ছোটদের খাওয়ায়, সমান ভালোবাসে । আবার সময় সুযোগ মিললে 
একজনের ডিমে অন্যরাও তা দেয়। বাচ্চারা উড়তে পারে ১৭/১৮ দিনে । 

ছাতারেরা নিরীহ ও জদ্রগোছের পাখি। পোষ মানে। পাশাপাশি, 
প্রয়োজনে দুঃসাহসী হয়ে উঠতে পারে । ঢাকা শহরের শিশু-কিশোরেরা ইচ্ছে 
ছাতারেদের কর্মকাণ্ড দেখে আসতে যেমন পারে, তেমনি পারে ওদের কর্কশ 
ডাক শুনতে । দেখতে পারে ওদের ওড়ার চমতকার কৌশলটা । 

এক ঝাড় কলাগাছ। পাশেই একটি টলটলে জলের ডোবা । একটি কলাগাছ 
ঝুঁকে আছে ডোবার দিকে, ডোবার জলে চমৎকার ছায়া পড়েছে । জলে ছোট 
ছোট ঢেউ । ফাল্গুন মাসের বাতাস বইছে বেশ জোরে । কলার পাতাগুলোও 
দুলছে তালে তালে ঝিঁঝির ডাকে ঝালাপালা কান। আমের বোলের মিষ্টি 
গন্ধ ভাসছে বাতাসে । বড়সড় একটি আমগাছ ডালপালার তলায় ঢেকে 
রেখেছে কলাঝাড়টিকে। 

ডোবার দিকে ঝুঁকে থাকা একটি কলাগাছে সুন্দর একটি মোচা ঝুলছে। 
ওই মোচাটায় তিন সারি ফুল ফুটে আছে দারুণ! মোচার তিনটি খোলা ওই 
ফুলকে যেন পরম যতনে আগলে রেখেছে ঢাকনা দিয়ে । খোলাগুলো দেখতে 
অনেকটা ডিঙি নৌকার মতো। 

বেশ দূরে শোনা গেল জোরালো “ট্রক ট্রিক' আওয়াজ। ওটা একটি 
পাখির ডাক। ভাকতে ডাকতে পাখিটি এগিয়ে আসছে বন-বাগানের তলা 
দিয়ে, ডালপালার ফাক গলে, ঘন সুপারি বাগানটার ভেতর দিয়ে । তীরবেগে 
সেই ছোট পাখিটি বসে গেল কলার মোচাটায়। বসল ঝুলে, একটুও দেরি 
1 করে মাথাটা একটু উঁচু করেই সুইয়ের মতো সরু লম্বা ঠোটটি ঢুকিয়ে 
দিল একটি ফুলের ভেতর । কলাফুল তো অনেকটা নলের মতো । ওই নলের 
ভেতরের মধু সে জিভে টেনে খেতে শুরু করল। ঠোঁটটি লম্বায় ৫ 
সেন্টিমিটার । আগার দিকে একটু বাকানো। সরু জিভটাও চেরা ধরনের । 


এ নি 

ফুলের মধু টেনে খেতে তাই খুব সুবিধে । সেই সুবিধা নিয়েই পিচ্চি পাখিটি 
প্রথম ফুলটির মধু খেল। ঠোট বের করে ডাকল দুবার। তারপর একে একে 
সবগুলো ফুলে ঠোট ঢুকাল। সব ফুলে মধু পেল না। হয়তো-বা খেয়ে গেছে 
মোটুসী পাখিরা । ওরা তো এই পাখিটির জাতভাই । ওদের ঠোটও সুঁচালো। 
ভালোবাসে মধু খেতে। 

যতবার পাখিটি ফুল থেকে ঠোট বের করল, ততবারই ডাকল । সবগুলো 
ফুল পরখ করা হয়ে গেলে ও উড়ল ঝট করে। মিলিয়ে গেল বন-বাগানের 
ভেতর দিয়ে আর থেমে থেমে ডাকতেই লাগল। 

প্রায় আধা কিলোমিটার পথ পাড়ি দিল ও একই গতিতে । বসল এসে 
আরেকটি কলাগাছের পাতার ওপরে । পাতাটি ঝুঁকে আছে পুকুরের জলের 
ওপর । বড়সড় পাতা । ওই পাতার ওপরে বসে একটুক্ষণ চুপ রইল পাতাটির 
দিকে তাকিয়ে । তারপর দু'পাখা ঝাঁকিয়ে, শরীরটা কীপিয়ে জোরে-জোরে 
ডাকতে শুরু করল, "ট্র ট্রি ট্রি ট্রি, ট্রিট্‌ ট্রিট, টিট্‌ টিট্‌।' ধাতব আওয়াজ । 
একটু কর্কশ ধরনের। অমনি কলাপাতার তলার বাসা থেকে ফুড়ুৎ করে 
বেরিয়ে পড়ল ওর সঙ্গী। পুকুরের টলটলে জলে সুন্দর ছবি এঁকে উড়ে এসে 
বসল কলাপাতার ওপরে । সরে এসে প্রথম পাখিটির গা ঘেঁষে বসল এবার । 
পাখি দু'টির ঠিক পায়ের নিচে বাসাটি। দুজনে কী যেন একটু পরামর্শ 
করল । তারপর প্রথম পাখিটি উড়েই ঘুরে এল পাতার তলায়, ঢুকে পড়ল 
মাচানের মতো তুলতুলে বাসাটির ভেতরে । বসে গেল ডিম বুকে নিয়ে। 
ডিমে তা দেবার পালা এবার তার। সুঁচালো ঠোটটির প্রায় অর্ধেকটাই বেরিয়ে 
আছে বাসার ফোকরের বাইরে । পাতার ওপরের পাখিটি এবার উড়ে চলে 
গেল দূরে । এখন সে খাবার খাবে । সময় হলে আবারো ফিরে আসবে ডিমে 
তাদিতে। 

এই সুঁচালো ঠোটের ছোট পাখিটির নাম মোচাটুনি। কলাগাছে ফুল 
ফুটলে এরা আসবেই, কলাবাগান থেকে ' কলাবাগানে স্বুরে বেড়াবে 
কলাফুলের মধুর লোভে । বাসাও করে কলাপাতার তলায়। বসতেও 
ভালোবাসে কলাপাতার ওপরে । কলার মোচায় এরা চমৎকার ভঙ্গিতে বসে । 
কলাফুলের কাছে হোভারিং (শূন্যে স্থির থেকে ওড়া) করেও এরা সুন্দর 
ভঙ্গিতে। সুচালো ঠোট ফুলের ভেতরে ঢুকিয়ে মধু পান করে অবাক 
কৌশলে । এদের নাম তাই মোচাটুনি ! কলাটুনিও বলা যায়। 

মোচাটুনির ইংরেজি নাম [51005 50149. [00197 বা ছোট 
মাকড়সাভুক। সব ধরনের মাকড়সাই এদের প্রিয় খাদ্য, তাই এই নাম। 

মাকড়সার জালের কাছে হোভারিং করে মাকড়সা ধরে মোহনীয় ভঙ্গিতে । 
আঠালো জালে জড়ায় না কখনো । এরা অত্যন্ত চঞ্চল, ভীতু স্বভাবের । 
ংলাদেশের সব জেলাতেই আছে। বড় শহরে দেখা যায় না। 

মোচাটুনি দেখতে মৌটুসী-নীলটুনির মতো। আকারে একটু বড়। 
শরীরের মাপ ঠৌটসহ ১৫ সেন্টিমিটার । শুধু ঠোটটিই ৫ সেন্টিমিটার অর্থাৎ 
গোটা শরীরের মাপের তিনভাগের একভাগ । ঠোটের গড়ন চমৎকার 
আগার দিকটা বুকের দিকে কিছুটা বাকানো, রঙ কালচে-সবুজ। এদের বুক- 
পেট-লেজের তলার রঙ জলপাই-সবুজ, তাতে হান্কা হলুদের আভা । বুক ও 
পেটের দু'পাশসহ লেজের গোড়াটায় হলুদ রঙ বেশি। মাথা-গলা-পিঠ 
জলপাই-সবুজ। লেজের আগায় সাদাটে ভাব। পা কালচে। সূর্যের আলোয় 
মৌটুসী-নীলটুনির মতো এদের শরীর তেমন ঝলকায় না, তবে চোখ দু'টি 
চকচকে। 

ফুলের মধু, মৌমাছি, মাকড়সা ও মাকড়সার ডিমসহ নানান রকমের 
পোকামাকড় ও কীটপতঙ্গ খায় । নারকেলফুলে যখন মৌমাছি আসে, তখন 
এরা ওই মৌমাছিও ধরে। নারকেল ফুলের রেণু ও মধু এদের খুব পছন্দ । 
বাসা বাধে পৌষের শেষ থেকে আযাটের প্রথম দিক পর্যন্ত। কলাপাতার 

মাঝখানটির তলায় চমৎকার মাচানের কায়দায় বাসা বানায়। বাসার মুখটা 
থাকে পাতার আগার দিক বরাবর । 

সরু ঠোটে পাতা ফুটো করে ওরা সরু সরু সুতোর মতো উপকরণ 
পাতার ওপর দিকে ওঠায় । তারপর পাতার ওপরে বসে ওই সুতোর মাথায় 
ঠোট দিয়ে ছোট ছোট গোল বল তৈরি করে। ওই গিঁটের জন্য সুঁতোর মাথা 
আর নামতে পারে না পাতার তলায় । পাতার মাঝখানের ডগায়ও সুঁতো গুঁজে 
দেয়। ডগাটিকে মাঝখানে রেখে পাতায় আড়াআড়িভাবে বাসা সাজায় । বাসা 
১৬-২২ সেন্টিমিটার লম্বা এবং ১০-১৫ সেন্টিমিটার চওড়া । বাসার উপকরণ 
ঘাস ও অন্যান্য । বাসা বাধার জায়গা পছন্দে দু'জনে লাগায় ২-৬ দিন। আর 
বাসা বানাতে সময় লাগে ৪-৭ দিন। মানকচুর পাতা, কাঠবাদামের চারার 
পাতার তলায়ও বাসা করে। চমৎকার বাসাটি পাতার তলায় যেন সেঁটে 
থাকে। 

ডিম প্রায়ই ২টি, দৈবাৎ ৩টি । দু'টি পাখিতে পালা করে ডিমে তা দেয়। 
ডিম ফোটে ১৫-১৭ দিনে । ছানারা উড়তে শেখে ১৯-২৩ দিনে । দর্জিরা যে 
কৌশলে হাতের দু'আঙুলে সুতোর মাথায় গিঁট দেয়, এরাও ঠোট ও জিভ 
ব্যবহার করে সুতোর মতো উপকরণের মাথায় গিট দিতে পারে। 

| তৃতীয় খণ্ড 


ক শরীফ খান 
ৃ 


উত্তরে গারো পাহাড়, দক্ষিণে সুন্দরবন, এ টুকুর ভেতরেই তো 
আমার দেশ-সোনার বাংলাদেশ । এ টুকুর ভেতরেই আছে কত 
বন-বনানী, নদী-খাল, হাওর-বিল আর জলাভূমি । আছে নানান 
রকম পাখি । আমার দেশটা যেমন গানের দেশ, তেমনি ফুল-পাখি- 
প্রজাপতিরও দেশ । আমার এই দেশটা যেমন সুন্দর, তেমনি সুন্দর 
আমার দেশের পাখিগুলোও। প্রায় সাতশ' রকম পাখি আছে আমার 
বিশেষ বিশেষ সময়ে । আবার চলেও যায় । আমার দেশটা পাখির 
দেশ। সাজগোজ করে পাখি দেখতে না বেরুলেও ১০-২০ রকমের 
পাখি এমনিতেই নজরে পড়ে । এ রকম দেশে জন্গগ্রহণ করায় 
গর্বিত আমি । আমি “পাখির গানে ঘুম ভাঙানো সকাল চাই, 


পাখির ডানায় সূর্য ভোবা সন্ধ্যা চাই' । 

